
Savitaigos principas 


Saviugdos guru ir verslo konsultantai kartoja tą pačią mantrą: jei 
norite gyventi geriau, turite pakeisti mąstymą. Galvokite teigiamas 
mintis, ir tapsite laimingesni. Įsivaizduokite save tokius, kokie svajo- 
jate būti, ir džiaugsitės didžiule sėkme. Mąstykite kaip milijonieriai, 
ir imsite stebuklingai turtėti. Teoriškai skamba visai logiškai. Tačiau 
praktikoje toks požiūris dažnai pasirodo esąs neefektyvus - tyrimai 
atskleidė, kad žmonėms sunku nuolat galvoti teigiamai, darbuotojai 
nepasikeičia įsivaizduodami save tobulus, o tas svajojimas apie neiš- 
senkančius turtus nepadeda įgyti milijonų. 

Daugiau kaip prieš šimtmetį nuostabus Viktorijos epochos filo- 
sofas Viljamas Džeimsas (William James) pasiūlė visiškai kitokį būdą 
pasikeisti. Nuo tada tyrinėtojai iš viso pasaulio atliko šimtus ekspe- 
rimentų V. Džeimso teorijos teisingumui patikrinti, ir paaiškėjo, kad 
jo teoriją galima taikyti beveik bet kurioje Žmogaus gyvenimo srityje. 
Bene svarbiausia, kad šie tyrimai davė pradžią daugybei nesunkių ir 
efektyvių pratimų, padedančių žmonėms jaustis laimingesniems, iš- 
vengti nerimo ir jaudinimosi, įsimylėti, gyventi kartu ilgai ir laimin- 
gai, būti liekniems, sustiprinti valią, įgyti daugiau pasitikėjimo savimi 
ir netgi atitolinti senatvę. Tyrimai pristatyti nesuskaičiuojamoje dau- 
gybėje mokslinių konferencijų ir publikuoti mokslo žurnaluose, bet 


plačioji visuomenė su jais supažindinta menkai. 

TRUMPA IŽANGA 


Savo ankstesnėje knygoje „59 sekundės“ aprašiau keletą tokių 
pratimų. „Savitaigos principe“ darbą tęsiu toliau, pirmą kartą aiškiai 
ir suprantamai supažindindamas skaitytojus su V. Džeimso radika- 
liąja teorija. Šioje knygoje atskleisiu, kaip klaidinga yra visa, ką šiuo 
metu manote apie savo psichiką, parodysiu, kad pokyčiai neturi būti 
iššūkis, ir aprašysiu daug nesudėtingų technikų, padėsiančių pagerin- 
ti įvairias jūsų kasdienio gyvenimo sritis. 

Skaitydami knygą, būsite raginami keisti savo elgesį. Kad būtų 
aiškiau, paprašysiu padaryti ko, manau, iki šiol nesate darę. Norėsiu, 
kad skaitydami išplėštumėte tam tikrus puslapius. Spėju, dabar jums 
dingtelėjo dvi mintys. 

Pirmiausia turbūt pagalvojote: „Neeee, negaliu pakęsti net min- 
ties apie knygos plėšymą!“ Tačiau puslapių plėšymas yra užduoties 
esmė. Paprašykite žmogaus pakeisti savo elgesį, ir jis tuojau pat iš- 
vardys daugybę priežasčių, kodėl turėtų elgtis taip, kaip yra įpratęs. 
Tai tikriausiai suprantama, juk įpročiai greitai įauga mums į kraują, ir 
netrukus ima atrodyti, jog taip ir turi būti, bet kartu jie yra didžiau- 
sias trukdis keistis. Paprasčiausias būdas ką nors keisti - tiesiog ryžtis 
daryti tai, ko anksčiau nesate darę. Ką nors, kas priverčia jaustis šiek 
tiek nepatogiai, bet nekenkia. Kad ir išplėšyti knygos puslapius. 

Pradėkime nuo mažo žingsnelio esminių pokyčių link. Kitame 
puslapyje yra paveikslėlis, kuriame pavaizduota „Taisyklių knyga“. 
Dabar pat išplėškite tą puslapį, padalykite „Taisyklių knygą“ į ketu- 
rias dalis ir kiekvieną dalį suglamžykite. Viliuosi, tai nebuvo perne- 
lyg skausminga, ir jūs pajutote, kaip jūsų psichikoje įvyko mažas, bet 
tikras pokytis. Tikiuosi, ši užduotis jums patiko, nes knygoje dažnai 
prašysiu pakeisti savo įprastą elgesį ir kaskart patirsite gerokai ryškes- 


nius ir svarbesnius minčių bei jausmų pokyčius. 

Metas perimti naują požiūrį, kad pasikeistumėte. Požiūrį, pa- 
grįstą mokslu, laimintį prieš tradicinį mąstymą ir padedantį pagrin- 
dą lengviausiems, greičiausiems ir efektyviausiems būdams keisti 
gyvenimą. 

Tad atsisėskite tiesiai ir giliai įkvėpkite. Pamirškite viską apie po- 
zityvų mąstymą. Metas pozityviems veiksmams. 

1 SKYRIUS 
KAIP BUTI LAIMINGAM 


Šiame skyriuje susipažįstame 
su nuostabiuoju genijumi Vilįamu Džeimsu, 
apverčiame pasaulį aukštyn kojom, 
mokomės pakelti nuotaiką valios pastangomis 
ir lankomės juoko fabrike. 


„Pradžioje buvo veiksmas. 


„Faustas“, Johanas Volfgangas fon Gėtė 


1. PAPRASTA IDĖJA, 
KEIČIANTI VISKĄ 


Pirmąjį pasaulyje laboratorinį psichologijos eksperimentą 1879 m. 
atliko vokiečių psichologas, profesorius Vilhelmas Vundtas (Wilhelm 
Vundt). Ši istorinė studija, atlikta mažame Leipcigo universiteto kam- 
barėlyje, atskleidžia, kaip Viktorijos epochos mokslininkai skverbėsi 
į Žmogaus psichiką. 

V. Vundtas galėjo švęsti eksperimentinės psichologijos gimimą, 
pasirinkdamas tirti bet kurią įdomią sritį. Pavyzdžiui, kodėl žmonės 
įsimyli, tiki Dievą arba kartais junta poreikį žudyti vieni kitus. Tačiau 
„perdėtai rimtas ir nenuilstantis“ V. Vundtas nutarė atlikti neįprastą, 
netgi keistą, eksperimentą, kuriame buvo naudojamas mažas žalvario 
rutuliukas!. 

V. Vundtas ir du jo studentai sustojo aplink nedidelį staliuką ir 
pasitelkė chronometrą, jungiklį bei kruopščiai sudėtą metalinį stovą. 
Žalvarinis rutuliukas buvo padėtas ant stovo, o vienas iš V. Vundto 
studentų ištiesė ranką keli milimetrai virš jungiklio. Po kelių sekun- 
džių rutuliukas nukrito nuo stovo, ir chronometras ėmė skaičiuoti 
laiką. Studentas nuleido ranką ant jungiklio tą akimirką, kai išgir- 
do žalvarinį rutuliuką bumbtelint į stalą, ir sustabdė chronometrą. 
Kruopščiai užsirašęs į sąsiuvinį chronometro rodmenis, V. Vundtas 
nustatė pirmąjį psichologijos atskaitos tašką. 


Norėtųsi manyti, kad kitą dieną V. Vundtas užvertė sąsiuvinį, pa- 

skelbė tyrimo išvadas ir ėmėsi ko nors įdomesnio. Taip nenutiko. Iš 
tiesų V. Vundtas kitus kelerius gyvenimo metus praleido tirdamas 
žmonių atsaką į šį bandymą. Kaip fizikai stengėsi atrasti prigimtines 
medžiagų savybes, taip ir V. Vundtas su savo komanda mėgino ištir- 
ti Žmogaus sąmonės sandarą. Vienų eksperimento dalyvių paprašyta 
nuspausti jungiklį tą akimirką, kai pirmąsyk išgirs rutuliuką atsimu- 
šant į stalą, o kitiems pasakyta reaguoti, visiškai suvokus girdimą garsą. 
Pirmuoju atveju stebėtojų paprašyta sutelkti dėmesį į rutuliuką, o an- 
truoju - į savo mintis. Kai užduotys buvo atliktos tinkamai, V. Vundtas 
buvo tikras, kad pirmoji reakcija - tai paprasčiausias refleksas, o an- 
troji - sąmoningas sprendimas. Tikriausiai nenuostabu, kad daugeliui 
dalyvių buvo sunku suvokti nedidelį skirtumą tarp tų dviejų sąlygų, tad 
tekdavo atlikti daugiau nei dešimt tūkstančių bandymų prieš atliekant 
tikrąjį eksperimentą. 

Išnagrinėjęs daugybę rutuliuko kritimo rezultatų, V. Vundtas pa- 
darė išvadą, kad refleksinis atsakas truko vidutiniškai dešimtąją se- 
kundės dalį ir dalyvių smegenyse labai menkai užfiksavo rutuliuko 
keliamą garsą. Na, o sąmoningai suvokiamas garsas sukėlė reakciją, 
trunkančią vidutiniškai dvi dešimtąsias sekundės, ir į sąmonę įsirėžė 
kur kas giliau. 

Atskleidęs refleksinio atsako paslaptį, V. Vundtas tolesnę karjerą 
paskyrė šimtams panašių darbų atlikti. Jo metodas pasirodė esąs ste- 
bėtinai reikšmingas, ir beveik visi kiti devyniolikto amžiaus moksli- 
niai psichikos tyrimai buvo atliekami sekant V. Vundto pėdomis. Vi- 
sose Europos psichologijos laboratorijose mokslininkai beveik negir- 
dėjo nieko kito, tik į stalą krintančių žalvario rutuliukų bumbsėjimą. 

Tuo metu jaunas amerikiečių filosofas ir psichologas Viljamas 


Džeimsas neturėjo nė vieno rutuliuko. 

V. Džeimsas gimė 1842 m. Niujorke. Jo tėvas buvo labai turtin- 
gas, turintis gerų ryšių, ekscentriškas vienakojis teologas ir filoso- 
fas, besirūpinantis savo penkių vaikų lavinimu*. Todėl didžiąją dalį 
vaikystės V. Džeimsas praleido privačiai mokydamasis, lankydamasis 
garsiausiuose Europos muziejuose bei meno galerijose ir bičiuliauda- 
masis su tokiais žmonėmis kaip Henris Toro (Henry Thoreau), Alf- 
redas Tenisonas (Alfred Tennyson) ir Horacijus Grilis (Horace Gree- 
ley). V. Džeimso vyresnysis brolis Henris vėliau tapo rašytoju, o sesuo 
Alisa išgarsėjo savo dienoraščiu. 

V. Džeimsas iš pradžių mokėsi tapybos, tačiau būdamas maž- 
daug dvidešimties metė menus ir įstojo į Harvardo medicinos mo- 
kyklą studijuoti chemijos ir anatomijos. 1872 m. šeimos draugas ir 
Harvardo universiteto rektorius Čarlzas Eliotas (Charles Eliot) įdar- 
bino V. Džeimsą stuburinių gyvūnų programos dėstytoju. Netru- 
kus V. Džeimsas pajuto, kad jį traukia Žmogaus sielos paslaptys, ir 
1875 m. parengė pirmąjį JAV psichologijos paskaitų kursą. Vėliau jis 
rašė: „Pirmąją savo išklausytą psichologijos paskaitą vedžiau aš pats.“ 

Atmesdamas tai, ką V. Vundto darbuose laikė nereikšmingais da- 
lykais, V. Džeimsas tvirtai tikėjo, kad psichologinis tyrimas turi būti 
glaudžiai susijęs su žmonių gyvenimu. Nusigręžęs nuo žalvario rutu- 
liukų ir reakcijos laiko, V. Džeimsas sutelkė dėmesį į kur kas įdomes- 
nius ir praktiškesnius klausimus, pavyzdžiui: ar teisinga tikėti Dievą, 
kodėl verta gyventi ir ar laisva valia iš tiesų egzistuoja. 

V. Vundtas ir V. Džeimsas skyrėsi ne tik požiūriu į žmogaus psi- 
chiką. V. Vundtas buvo sausas ir neįdomus, jo paskaitos - kupinos 
rimties ir oficialumo, raštai - nuobodūs ir pompastiški. V. Džeim- 
sas buvo žemiškesnis ir paprastesnis, vaikščiodavo po studentų 


miestelį su „...šilkine skrybėle, lazdele, ilgu paltu ir raudonomis lan- 

guotomis kelnėmis.“ Pagardindavo paskaitas juokeliais ir linksmais 
nukrypimais nuo temos, tad studentai prašydavo jį elgtis rimčiau, 
o jis atsikirsdavo: „Kol bent vienas tarakonas kenčia dėl meilės be 
atsako, šis pasaulis nėra moralus.“ 

V. Džeimsas ir V. Vundtas taikė ir visiškai skirtingus darbo me- 
todus. V. Vundtas atidžiai kontroliuodavo tyrimus, juos atlikdavo 
pasitelkęs didžiulę studentų komandą. Kiekviena nauja studentų 
grupė pirmąją dieną V. Vundto laboratorijoje būdavo išrikiuojama į 
eilę, V. Vundtas prieidavo prie kiekvieno studento ir paduodavo po 
būsimo darbo aprašą. Tyrimui pasibaigus, jis tapdavo teisėju ir ver- 
tintoju. Studentas, pateikęs rezultatus, paneigiančius vadovo teoriją, 
rizikavo gauti neigiamą balą?. O V. Džeimsas skatino laisvą mąstymą, 
nesistengė studentams primesti savo minčių ir sykį pasiskundė matęs 
kolegą akademiką „baigiantį visiškai nušlifuoti savo mokinį. 

Šie du didieji mąstytojai neslėpė priešiškumo vienas kitam. 
V. Džeimsas savo raštuose vartojo poetiškas frazes, tad kai kurie re- 
cenzentai pažymi, jog jis rašė psichologijos veikalus kaip rašytojas, o jo 
brolis Henris romanus - kaip psichologas. Na, o V. Vundtui jis nedarė 
jokio įspūdžio, ir šis, sykį paprašytas pareikšti nuomonę apie V. Džeim- 
so darbus, pasakė: „Gražu, bet tai ne psichologija.“ Atsikirsdamas 
V. Džeimsas nusiskundė, kad V. Vundtas tik perkelia savo teorijas iš 
vienos knygos į kitą, ir rašė: „Deja, jis neįveikiamas... supjaustyk jį kaip 
kirminą, ir kiekviena dalis ims šliaužioti... jo nudobti neįmanoma.“ 

Nors V. Vundto šalininkų buvo gerokai daugiau, V. Džeimsas 
nepasidavė. Kol beveik visi Europos psichologai kone maniakiškai 
darė naujus V. Vundto rutuliuko kritimo tyrimus, V. Džeimsas toliau 
vaikščiojo po Harvardą raudonomis languotomis kelnėmis ir ragino 


studentus mąstyti apie gyvenimo prasmę. 

Jo užsispyrimas nenuėjo niekais. Atsiverskite bet kurį šiuolaikinį 
psichologijos vadovėlį ir vargiai rasite bent užuominą apie V. Vundtą 
ir jo žalvarinius rutuliukus. V. Džeimso idėjos cituojamos iki šiol, o 
jis pats laikomas šiuolaikinės psichologijos tėvu. Jo dvitomis veikalas 
„Psichologijos principai“, pirmą kartą išleistas 1890 m., vieno garsaus 
istoriko buvo apibūdintas kaip „mokyčiausia, labiausiai provokuojan- 
ti ir tuo pat metu pati intelektualiausia kada nors pasirodžiusi psicho- 
logijos knyga“*. Abu tomus privaloma perskaityti šių dienų elgsenos 
mokslų studentams. Harvardo Psichologijos fakultetas vieną iš savo 
pastatų pavadino Viljamo Džeimso rūmais, o Psichologijos mokslų 
asociacija kasmet teikia V. Džeimso vardo premijas mokslininkams 
už didžiausią intelektualinį indėlį į psichologiją. 

Bene žymiausias V. Džeimso nuopelnas - aiškinimasis, kodėl 
kai kuriuos reiškinius žmonės priima kaip savaime suprantamus. 
1892 m. jis aprašė, kaip visa tai svarbu suvokiant žmogaus psichiką, ir 


pateikė kelis jo dėmesį tuo metu patraukusius pavyzdžius: 


Kodėl, kai esame patenkinti, šypsomės, o ne raukomės? 
Kodėl negalime miniai kalbėti taip, kaip kalbamės su drau- 
gu? Kodėl sutikę merginą prarandame sąmojį? Paprastas 
žmogus tegali pasakyti: „Žinoma, mes šypsomės, žinoma, 
širdis ima smarkiai plakti minios akivaizdoje, žinoma, my- 
lime merginą, tą nuostabiai tobulą būtybę, kuri neabejoti- 


nai sutverta būti visų mylima.“* 


Būtent dėl tokio mąstymo V. Džeimsas sukūrė pačią kontroversiškiau- 


sią teoriją ir aukštyn kojom apvertė supratimą apie žmogaus psichiką. 

Apie emocijas 


Devyniolikto amžiaus 9-ajame dešimtmetyje V. Džeimsas atkreipė 
dėmesį į ryšį tarp emocijų ir elgesio. Nesusipažinusiems su jo pažiū- 
romis gali pasirodyti keista, kad pasaulinio garso filosofas ir psicho- 
logas ėmė nagrinėti tokią temą. 

Sveikas protas sako, kad tam tikri įvykiai ir mintys mums su- 
kelia emocijas, kurios savo ruožtu veikia mūsų elgesį. Pavyzdžiui, 
vėlai naktį einate tamsia gatve arba esate pakviečiamas į viršininko 
kabinetą ir jums pakeliamas atlyginimas, arba netikėtai prisimena- 
te, kaip būdamas penkerių nukritote nuo laiptų. Tai skatina jus pa- 
tirti tam tikras emocijas. Tikriausiai ėjimas tamsia gatve jums kelia 
nerimą, atlyginimo pakėlimas - laimės jausmą, o atsiminimas, kaip 
nukritote nuo laiptų - liūdesį. Šios emocijos veikia jūsų elgesį. Iš 
baimės jūs prakaituojate, pasijutęs laimingas tikriausiai nusišypso- 
te, o nuliūdęs apsiverkiate. Žvelgiant iš šios perspektyvos, ryšys tarp 
to, kaip jūs jaučiatės ir kaip elgiatės, yra visiškai akivaizdus. Paslap- 
tis atskleista, byla baigta. 


Elgesys ir emocija 


Sveikas protas sako, kad emocijos daro įtaką elgesiui: 


Jaučiate nerimą —» prakaituojate 
Jaučiatės laimingas šypsotės 


Jaučiatės liūdnas verkiate 

Tačiau V. Džeimsas, anksčiau susidūręs su tariamai paprastais psicho- 
loginiais reiškiniais, gerai suvokė, kad visuotinai priimta nuomonė 
dažnai būna labai neteisinga. Kaip pavyzdį paimkime jo eksperimen- 
tą su atmintimi. Daugelį metų nuo tikrovės atitrūkę filosofai teigė, 
kad atmintis veikia labai panašiai kaip raumuo, - jie tikėjo, kad, kuo 
daugiau atmintimi naudojamasi, tuo geriau ji veikia. V. Džeimsas nu- 
tarė išsiaiškinti, ar tai tikrai taip yra“. Jis pabandė per aštuonias dienas 
išmokti mintinai 158 Viktoro Hugo poemos „Satyras“ eilutes ir ap- 
skaičiavo, kad įsiminti vieną eilutę užtrunka vidutiniškai penkiasde- 
šimt sekundžių. Toliau treniruodamas atminties raumenį, V. Džeim- 
sas trisdešimt dienų po dvidešimt minučių kasdien mokėsi mintinai 
visą pirmąją Džono Miltono poemos „Prarastasis rojus“ dalį. Jis iškė- 


lė hipotezę, kad, jeigu teorija „kuo daugiau atmintis naudojama, tuo 


geresnė tampa“ yra teisinga, vadinasi, grįžęs prie „Satyro“ kitas 158 

eilutes įsimins greičiau nei pirmąsias. Mokydamasis likusią poemos 
dalį, jis pamatė, kad užtrunka ilgiau nei prieš tai. Taigi teiginys, kad 
atmintis yra kaip raumuo, nepasitvirtino. 

V. Džeimsas norėjo sužinoti, ar yra alternatyva sveiko proto teo- 
rijai apie emocijas, ir pradėjo tirti, kaip mes nusprendžiame, ką jaučia 
kiti žmonės. 

Pažvelkite į p. 24-25 esančias nuotraukas ir pamėginkite įsivaiz- 
duoti, kaip jaučiasi jose pavaizduoti žmonės. 

Daugeliui žmonių atlikti šią užduotį nesunku. Beveik visi mano, 
kad pora pirmoje nuotraukoje veikiausiai smagiai leidžia laiką, jau- 
čiasi laimingi ir patinka vienas kitam. Antroji nuotrauka daro visai 
kitokį įspūdį. Daugelis mano, kad joje žmonės tikriausiai yra susirū- 
pinę, sunerimę, jiems reikia padaryti pertraukėlę ir nusiraminti. 


Ši paprasta užduotis paremta eksperimentu, kurį pirmą kartą 

atliko legendinis gamtos tyrinėtojas Čarlzas Darvinas (Charles Dar- 
win) XIX a. viduryje. Č. Darvinas per visą savo gyvenimą išleido 
dvidešimt dvi knygas, tarp jų novatoriškąją „On the Origin of Spe- 
cies by Means of Natural Selection, or the Preservation of Favou- 
red Races in the Struggle for Life“ („Rūšių atsiradimas gamtinės at- 
rankos būdu, arba Pranašesnių veislių išlikimas kovoje dėl būvio) 
ir kiek mažiau žinomą tomą „The Formation of Vegetable Mould 
Through the Action of Worms, with Observations on Their Habits“ 
(„Derlingos dirvos formavimasis dėl sliekų veiklos bei sliekų elge- 
sio stebėsena“). 1872 m. Č. Darvinas paskelbė originalų tekstą apie 
emocijas pavadinimu „The Expression of the Emotions in Man and 
Animals“ („Žmogaus ir gyvūnų emocijų raiška“) ir pareiškė atlikęs 
pirmąjį psichologinį emocijų tyrimą. 

Prieš tai prancūzų gydytojas Gijomas Benžamenas Amanas Diu- 
šenas (Guillaume Benjamin Amand Duchenne), tirdamas veido ana- 
tomiją, savanorio veido raumenis veikė skausmą keliančiu elektrošo- 
ku. Č. Darvinas, pamatęs per tyrimą padarytas nuotraukas, nustebo, 
kaip lengvai pagal savanorio veido išraiškas galėjo atspėti emocijas. 
Dėl įdomumo Č. Darvinas parodė nuotraukas draugams ir paprašė jų 
pasakyti, kokias emocijas išgyvena savanoris. Č. Darvino draugai irgi 
tiksliai ir be vargo susiejo tam tikras veido išraiškas su konkrečiomis 
emocijomis. Tapo aišku, kad mūsų smegenyse glūdi gebėjimas pagal 
veido išraišką nustatyti, ką jaučia kitas žmogus. 

V. Džeimsas perskaitė apie Č. Darvino eksperimentą ir rėmė- 
si juo kaip savo naujosios emocijų teorijos pagrindu. Č. Darvinas 
atskleidė, kad pagal veido išraišką žmonės puikiai moka nustatyti, 
ką jaučia kiti. V. Džeimsas norėjo išsiaiškinti, ar tas pats principas 


veikia, kai jie patys patiria emocijas. Jis padarė prielaidą, kad, kaip 

pažiūrėjus į kitų žmonių veidų išraiškas suvokiama, ką tie žmonės 
jaučia, taip pažiūrėjus ir į savo veidą nusprendžiama, kokia emocija 
patiriama. 

Iš pradžių V. Džeimsas teigė, kad bet kuri emocija kyla tik iš savo 
paties elgesio stebėjimo. Žvelgiant iš šios perspektyvos, žmonės šyp- 
sosi ne todėl, kad jaučiasi laimingi, o greičiau jaučiasi laimingi, nes 
šypsosi (V. Džeimsas savo hipotezę suformulavo truputį poetiškiau: 
„Jūs bėgate nuo lokio ne todėl, kad jo bijote, o greičiau imate jo bijoti, 
nes nuo jo bėgate“). V. Džeimsas aiškiai atskiria kūno nesąmoningą 
reakciją į dirgiklį - kai rankos atitraukiamos nuo liepsnos, nusišyp- 
soma išgirdus ką nors juokingo ar bėgama išvydus įsiutusį lokį, - ir 
tai, kaip smegenys stebi tą judesį ir po akimirkos sukelia emociją. Jūs 
pamatote lokį, jūsų kūnas ima bėgti, o smegenys nusprendžia: „Aš 
bijau.“ Šiuolaikiškesnė V. Džeimso teorija ryšį tarp emocijos ir elgesio 
vaizduoja tarsi dvipusio eismo gatvę. Pavyzdžiui, teigiama, jog žmo- 
nės šypsosi, nes yra laimingi, tačiau taip pat pasijunta laimingesni, 
kai nusišypso. 

V. Džeimsas niekada formaliai netikrino savo teorijos teisingu- 
mo, nes manė, kad eksperimentuoti yra nuobodu ir intelektualiai 
neapsimoka („Mintis apie žalvario rutuliuką ir algebros formulė- 
mis paremtą psichologiją man kelia siaubą ). Juk jis buvo užkietėjęs 
pragmatikas ir nešvaistė laiko aiškindamasis, kaip idėją būtų galima 
pritaikyti praktiškai. 

Mintis, kad elgesys sukelia emociją, perša išvadą, kad žmonės 
geba susikurti kokius tik nori jausmus vien elgdamiesi taip, lyg juos 
jau patirtų. V. Džeimsui priklauso garsusis posakis: „Jei norite koky- 
bės, elkitės taip, tarsi ją jau turėtumėte.“ Šį paprastą, bet reikšmingą 


pasiūlymą vadinu savitaigos principu (žr. lentelę). 

Elgesys ir emocija 

Sveikas protas sako, kad priežastinio ryšio grandinė yra tokia: 
Jaučiatės laimingas —2 šypsotės 

Jaučiate baimę —» bėgate 


Savitaigos teorija teigia, jog priešingybė irgi yra tiesa: 


Šypsotės —+ jaučiatės laimingas 


Bėgate —+ jaučiate baimę 


Šis teorijos aspektas džiugino V. Džeimsą labiau nei kas kita. Vienoje 
iš savo viešų kalbų jis galimą šios idėjos jėgą pavadino „žaibu butely- 
je“ ir entuziastingai pažymėjo: „...tiesiausias sava valia paremtas ke- 
lias į linksmumą yra... linksmai atsisėsti, linksmai apsidairyti aplink, 
elgtis ir kalbėti taip, tarsi linksmumas jus jau būtų apėmęs... Kova su 
prasta nuotaika tik prikausto mūsų dėmesį prie jos, ir ji lieka glūdėti 
mūsų psichikoje... * 

V. Džeimso teorija susilaukė kritiškos kai kurių amžininkų reak- 
cijos. V. Vundtas atvirai paniekino jo idėją, pavadindamas ją „psycho- 
logischen Scheinerklarungen“, ir pristatė savą emocijos apibrėžimą, 
teigiantį, kad jausmai yra „Gefūhl“ - „neanalizuotinas ir paprastas 
procesas „Gemuth“ sferoje kaip jausmai psichinės veiklos sferoje“ 
(neprošal į tai įsigilinti). V. Džeimsas gynė savo nuomonę, bet teori- 
ja daugeliui tradiciškai mąstančių jo kolegų pasirodė esanti pernelyg 
radikali ir buvo greitai įkišta į stalčių su užrašu: „Pralenkusi laiką“. 


Tame stalčiuje teorija gulėjo daugiau nei šešiasdešimt metų. 


2. TEORIJOS TIKRINIMAS 


Dvidešimto amžiaus 7-ajame dešimtmetyje jaunas mokslininkas 
Džeimsas Leirdas (James Laird) studijavo Ročesterio universitete, 
siekdamas įgyti klinikinės psichologijos daktaro laipsnį?. Per prakti- 
nį užsiėmimą jam reikėjo kalbėtis su pacientu. Jo dėstytojas stebėjo 
pokalbį žvelgdamas į veidrodį, atsuktą į Dž. Leirdą ir pacientą. Vieną 
akimirką paciento veidą nušvietė gana keista šypsena. Dž. Leirdas at- 
kreipė dėmesį į tą šypseną ir jam pasidarė įdomu, kaip pacientas pasi- 
juto, nutaisęs tokią keistą veido išraišką. 

Automobiliu važiuodamas namo, Dž. Leirdas mintyse perkratė 
pokalbį ir susitelkė į šypseną. Galų gale pats nutaisė tokią pat veido 
išraišką, kad sužinotų, kaip pasijus. Jis labai nustebo suvokęs, kad nu- 
sišypsojęs iškart pasijuto laimingesnis. Labai susidomėjęs Dž. Leirdas 
pamėgino susiraukti, ir staiga jam pasidarė liūdna. Tos kelios gana 
keistos akimirkos, įvykusios važiuojant namo, visiškai pakeitė jo to- 
lesnės karjeros kryptį. Tą vakarą, grįžęs namo, Dž. Leirdas nužygiavo 
tiesiai prie knygų lentynos ir ėmė ieškoti informacijos apie emocijų 
psichologiją. Pirmoji atsitiktinai jo paimta knyga buvo V. Džeimso 
„Psichologijos principai“. 

Dž. Leirdas perskaitė apie pamirštą V. Džeimso teoriją ir suvokė, 
kad ji gali paaiškinti, kodėl nusišypsojęs automobilyje jis pasijuto lai- 
mingesnis. Taip pat jis labai nustebo sužinojęs, kad teorija nugrimz- 


dusi senose knygose ir niekuomet nebuvo tikrinama praktiškai. Tad 

Dž. Leirdas pakvietė savanorius į savo laboratoriją, paprašė jų nusi- 
šypsoti, susiraukti ir paskui pasakyti, kaip pasijuto. Pagal V. Džeim- 
so teoriją, tie, kurie nusišypsojo, turėtų pasijusti laimingesni nei tie, 
kurie susiraukė. 

Tačiau Dž. Leirdas baiminosi, kad savanoriai gali sakyti tai, ką 
jis nori girdėti, tad reikėjo prašyti žmonių nusišypsoti ar susiraukti, 
nuslepiant tikrąją eksperimento esmę. Galiausiai mokslininkas sugal- 
vojo dingstį. 

Jis pasakė savanoriams, jog šie dalyvaus tyrime, kuriuo siekiama 
nustatyti veido raumenų elektrinį aktyvumą, ir pritaisė žmonėms 
elektrodus tarp antakių, ant lūpų kampučių ir ant žandikaulių. Tada 
paaiškino dalyviams, kad jų emocijų kaita gali daryti įtaką eksperi- 
mentui, todėl, stengiantis išvengti klaidų, jie bus prašomi sakyti, ką 
jaučia, eksperimentui tebevykstant. 

Elektrodai buvo netikri, bet sugalvota gudrybė leido Dž. Leir- 
dui slapta veikti savanorių veidus, paprašant susiraukti ar nusišyp- 
soti. Piktam veidui nutaisyti dalyvių buvo prašoma du tarp antakių 
pritaisytus elektrodus truktelėti žemyn ir sujungti tarpusavyje, o ant 
žandikaulių uždėtus elektrodus sutraukti, sukandant dantis. Nutaisy- 
ti linksmam veidui reikėjo nustumti elektrodus nuo lūpų kampučių. 

Kai savanoriai nutaisydavo reikiamą veido išraišką, jiems buvo pa- 
teikiamas sąrašas emocijų (tokių kaip agresija, nerimas, džiaugsmas, 
apgailestavimas) ir paprašyta įvertinti kiekvienos emocijos jutimo 
laipsnį. Rezultatai buvo stulbinami. Pasitvirtino tai, ką praėjusiame 
amžiuje numatė V. Džeimsas, - tyrimo dalyviai jautėsi laimingesni, nu- 
taisę šypsenas, ir piktesni, kai susiraukė. 

Po tyrimo Dž. Leirdas pasikalbėjo su dalyviais ir paklausė jų, ar 


šie žinojo, kodėl tyrimo metu patyrė įvairias emocijas. Tik nedidelė 

dalis žmonių savo emocinę būseną priskyrė tyčia nutaisomoms 
veido išraiškoms, o likusieji nesugebėjo paaiškinti emocijų kitimo. 
Vienas iš dalyvių, kurių buvo paprašyta susiraukti, sakė: „Visiškai 
nebuvau piktas, bet jutau, kad mano mintys krypsta link to, kas 
mane pykdo, nors, manau, tai kvaila. Žinojau, kad dalyvauju eks- 
perimente, taip pat žinojau, kad nėra jokios priežasties pykti, tačiau 


negalėjau savęs kontroliuoti.“ 

Išplėškite! 


Kaip pralinksmėti akimirksniu 


Praėjusio amžiaus pradžioje Rusijos teatro režisierius Konstantinas 
Stanislavskis sukėlė perversmą meno pasaulyje, sukūręs naują vai- 
dybos metodą. Jo esmė - skatinti aktorius scenoje išgyventi tikrus 
įausmus, kontroliuojant savo elgesį. Ši technika, dažnai vadinama 
magiškuoju „jeigu“ („Jeigu aš tikrai patirčiau šį jausmą, kaip elg- 
čiausi?“), buvo ir yra naudojama daugelio žymių aktorių, tokių kaip 
Marlonas Brando, Vorenas Bitis, Robertas De Niro ir kitų. 

Ta pati technika naudojama laboratoriniuose eksperimentuose, 
kai tiriamas savitaigos principas. Įsivaizduokime, kad ir jūs daly- 
vaujate tokiame tyrime. Iš pradžių jūsų paprašoma įvertinti, kiek 
linksmas esate, nuo 1 (kaip jaustumėtės, įkritęs į šulinį) iki 10 (kaip 
įaustumėtės, pamatęs krintantį į šulinį savo didžiausią priešą). 

Paskui jūsų paprašo nusišypsoti. Tačiau veikiau teks suvaidinti 
linksmą, o ne vien kreivai ir nenuoširdžiai šyptelėti. Todėl jūsų bus 


paprašyta atlikti žemiau išvardytus veiksmus. 


1) Atsisėskite priešais veidrodį. 

2) Atpalaiduokite kaktos ir skruostų raumenis ir truputį prasižio- 
kite. Tokia veido išraiška vadinama neutralia ir yra tarsi tuščia 
drobė. 

3) Sutraukite lūpų kampučių raumenis, kilstelėdami kampučius 


aukštyn, link ausų. Kuo plačiau nusišypsokite ir pasistenkite, kad 

keliantis skruostams aplink akis susidarytų smulkios raukšlelės. 
Galiausiai truputėlį pakelkite antakius ir išlaikykite nutaisytą 
veido išraišką maždaug dvidešimt sekundžių. 


4) Tegu ši veido išraiška išnyksta. Pagalvokite, kaip jaučiatės. 


Ar esate linksmesni nei iš pradžių? Kokiu balu įvertintumėte šį jaus- 
mą dešimtbalėje skalėje? 

Dauguma žmonių atsako, kad pratimas juos pralinksmino. Kaip 
daugiau nei prieš šimtmetį teigė V. Džeimsas, pakitusi veido išraiška 
per kelias sekundes stipriai paveikia jūsų savijautą. 

Kad patirtumėte daugiau geros nuotaikos, įtraukite šią šypseną 
į savo dienotvarkę. Smagus būdas priminti sau, kad reikia šypso- 
tis, — nusipiešti du besišypsančius autoportretus. Vienas portretas 
turėtų būti nupieštas A4 formato popieriaus lape, kitas - mažes- 
niame lapelyje. Pavaizduokite save kuo įuokingesnį ir linksmesnį. 
Didesnįjį portretą pasidėkite namuose, gerai matomoje vietoje, o 
mažesnįjį laikykite piniginėje ar rankinėje kaip ženklą, primenantį 


jums nusišypsoti. 

Norėdami įsitikinti, kad veido išraiškos poveikis savijautai iš tiesų eg- 
zistuoja, kiti mokslininkai bandė atkartoti V. Džeimso novatoriškąjį 
metodą. Tik jie ne dėdavo netikrus elektrodus žmonėms ant veido, o 
sugalvodavo priedangą eksperimento esmei nuslėpti. 

Paėmę pavyzdį iš fotografų, kurie skatina žmones nusišypsoti 
prašydami sakyti anglišką žodį „cheese“, Mičigano universiteto tyri- 
nėtojai prašė dalyvių keletą kartų ištarti garsą „y“, kad šie dirbtinai 
nusišypsotų, ir „ju“, kad atsirastų pasibjaurėjimą reiškianti mina!“, 

Psichologai iš Vašingtono universiteto pritvirtino dalyviams gol- 
fo kamuoliuko laikiklius prie vidinių antakių kraštų ir paprašė nu- 
taisyti vieną iš dviejų minų!!. Viena dalyvių grupė paprašyta suliesti 
laikytuvus, nuleidžiant antakius ir priartinant juos vieną prie kito, 
kad veidas taptų liūdnas. Kiti turėjo stengtis, kad laikytuvų galiukai 
nesusiliestų, ir taip nutaisyti kuo neutralesnę išraišką. 

Per vieną iš plačiausiai žinomų tyrimų Vokietijos mokslininkai 
pasakė dalyviams, jog tiria naują būdą mokyti rašyti žmones, para- 
lyžiuotus žemiau kaklo!“. Pusė dalyvių buvo paprašyti horizontaliai 
laikyti pieštuką tarp dantų (kad nusišypsotų), kita pusė — paimti jį 
lūpomis (kad surauktų veidą). 

Žmonės, skleidę garsą „y“, stengęsi, kad golfo kamuoliuko laiky- 
tuvai nesusiliestų arba laikę pieštuką tarp dantų, staiga tapo gerokai 
linksmesni. Dž. Leirdo rezultatai ir V. Džeimso teorija vėl pasitvirti- 
no. Jūsų elgesys daro įtaką jūsų savijautai, taigi emocijas sukelti valios 
pastangomis įmanoma, kaip teigia savitaigos principas (žr. p. 26-28). 

Įkvėpti rezultatų, tyrinėtojai nutarė sužinoti, kokią įtaką šis prin- 


cipas daro mūsų kūnui ir smegenims. 

Kūnas ir smegenys 


Polas Ekmanas (Paul Ekman) iš Kalifornijos universiteto tyrė veido 
išraiškas ir emocijas. Per savo ilgą ir nepaprastą karjerą jis paruošė 
puikų veido išraiškų gidą (penkių šimtų puslapių veikalą, kuriame 
aprašyta, kaip dirba keturiasdešimt penki veido raumenys, formuo- 
dami tūkstančius išraiškų), pasiūlė viso pasaulio teisėsaugos insti- 
tucijoms geriausią metodiką, kaip pagal veido išraišką nustatyti, ar 
žmogus sako tiesą, ir padėjo kurti populiarų JAV televizijos šou „Pa- 
meluok man. 

Karjeros pradžioje P. Ekmanas labai susidomėjo mintimi, kad 
žmogaus veido išraiškų kaitaliojimas gali arba padėti atsipalaiduoti, 
arba priversti susierzinti, ir norėjo sužinoti, kaip savitaigos princi- 
pas veikia kūną. Jo nuostabūs rezultatai - duoklė V. Džeimso teo- 
rijos galiai. 

P. Ekmanas kvietė žmones į savo laboratoriją, kur prijungdavo 
juos prie aparato, nuolat matuojančio jų pulsą ir odos temperatūrą". 
Tada kiekvieno dalyvio paprašydavo atlikti dvi užduotis. Pirmąja 
buvo siekiama sukelti dalyviams didelį pyktį - reikėjo galvoti apie tą 
jausmą sukėlusį įvykį ir kuo tikroviškiau mintyse išgyventi jį iš naujo. 
Atliekant antrą užduotį reikėjo tik nutaisyti pyktį reiškiančią miną 
(žemyn nuleisti ir suraukti antakius, kilstelėti akių vokus, lūpas su- 
spausti, apatinę lūpą atkišti). Kaitaliojant įvykius ir veido išraiškas, ši 
procedūra buvo pakartota keletui emocijų, tarp jų baimei, liūdesiui, 
laimei, nuostabai ir bjaurėjimuisi. 

Nieko nuostabaus, kad su emocijomis susiję prisiminimai sukė- 
lė atitinkamas fiziologines reakcijas. Pavyzdžiui, iš baimės pagreitėjo 


dalyvių pulsas ir krito kūno temperatūra, o kai jie pasijuto laimingi, 

pulsas sulėtėjo ir kūno temperatūra pakilo. Įdomu tai, kad tokios pat 
reakcijos pasireiškė ir veiduose pasirodžius tam tikroms išraiškoms. 
Žmonėms nutaisius baimingą miną, pulsas pašokdavo, kūno tempe- 
ratūra krisdavo. Nusišypsojus pulsas sulėtėdavo, o kūno temperatūra 
imdavo kilti. 

Trokšdamas sužinoti, ar šis reiškinys susijęs su Žmogaus siela, 
P. Ekmanas su savo komanda keliavo po pasaulį. Mokslininkai pakar- 
tojo šį eksperimentą su nuošalios Vakarų Indonezijos salos gyven- 
tojais"*. Rezultatai buvo identiški gautiesiems Vakaruose. Tai įrodė, 
kad savitaigos principas nėra Vakarų kultūros produktas, o tikriausiai 
išsivystė vykstant žmogaus evoliucijai. 

P. Ekmano tyrimo rezultatai atskleidė, kad elgsena, tarsi jau paty- 
rėte emociją, ne tik turi įtakos savijautai, bet ir daro stiprų tiesioginį 
poveikį kūnui. 

Neseniai tyrinėtojai rėmėsi šiuo darbu, kai naudodami naujau- 
sias technologijas stengėsi ištirti, kaip savitaigos principas veikia 
smegenis. 

Jei jums nupjautų galvą ir apžiūrėtų smegenų sritį, esančią ar- 
čiausiai viršutinės stuburo dalies, pamatytų du migdolo formos 
darinius, esančius abiejose stuburo smegenų pusėse. Jie vadinami 
migdolinėmis liaukomis (pavadinimas kilęs iš lotyniško žodžio 
„amygdala“, reiškiančio „migdolas“). Tai labai maža, tačiau labai 
gerai sujungta smegenų dalis, atliekanti bene svarbiausią vaidmenį 
jūsų kasdieniame gyvenime. Migdolinės liaukos atsakingos už emo- 
cijas, ypač - už baimę. 

Pagrindinis migdolinės liaukos vaidmuo jaučiant baimę nese- 
niai buvo iliustruotas mokslininkų, tyrusių ypatingą pacientę, pa- 


vadintą S. M“. Ši moteris kenčia nuo Urbacho-Vitės sindromo - 

reto genetinio sutrikimo, sukeliančio migdolinių liaukų sunykimą. 
Kalbėdamiesi su S. M., mokslininkai atkreipė dėmesį, kad pacientė 
pasakojo apie keletą savo gyvenimo įvykių, kurių metu ji turėjo pa- 
justi baimę, tačiau nepajuto. Bene baisiausias įvykis - S. M. buvo 
užpulta parke. Užpuolikas prispaudė jai peilį prie gerklės ir pagra- 
sino ją perpjausiąs. Moteris teigė neišsigandusi, tik pamačiusi neto- 
liese esančią bažnyčią ir ramiai pasakiusi: „Jei nori mane nužudyti, 
iš pradžių turi nugalėti Dievo man siųstus angelus sargus.“ Sutrikęs 
užpuolikas ją staiga paleido. 

Susidomėję mokslininkai nusprendė pabandyti išgąsdinti S. M. 
Nusivedę ją į egzotinių gyvūnų parduotuvę, jie paprašė jos paimti į 
rankas gyvates ir vorus. S. M. tai neišgąsdino. Ją teko sulaikyti, kad 
neliestų pavojingesnių gyvių. Paskui mokslininkai su ja lankėsi name, 
kuriame tariamai vaidenasi, parodė siaubo filmų ištraukų. Ir vėl nie- 
ko. Taip buvo įrodyta, kad sklandžiai funkcionuojančios migdolinės 
liaukos daugiausiai atsako už baimės jausmą. 

Po kelerių metų mokslininkai nutarė atlikti galutinį V. Džeimso 
hipotezės patikrinimą, skenuodami dalyvių smegenis ir prašydami 
nutaisyti baimingą veido išraišką'“. Kitaip nei per prieš keletą dešim- 
tmečių atliktus tyrimus, dalyviams nereikėjo sakyti, kaip jie jaučiasi. 
Tyrinėtojai žvelgė tiesiai į dalyvių smegenis, matė didelį migdolinių 
liaukų aktyvumą ir galėjo daryti išvadą, kad dalyviai iš tiesų patyrė 
baimės jausmą. Taip buvo galutinai įrodyta, jog elgsena pagal savitai- 
gos principą daro tiesioginį poveikį smegenims. 

Savitaigos principas buvo taikomas kuriant laimę pasaulio labora- 
torijose ir turi galios akimirksniu paveikti žmonių kūnus ir smegenis. 
Bet ar šis reiškinys veikia tikrovėje? Ar jį galima pasitelkti netgi norint 


pralinksminti visą šalį? Atėjo laikas tai sužinoti. 

Laimės mokslo projektas 


Per savo karjerą atlikau keletą visuotinių eksperimentų. Juose daly- 
vavo dešimtys tūkstančių žmonių, buvo išnagrinėta daugybė temų, 
tokių kaip melavimo psichologija, ar prisiekusiuosius veikia kaltina- 
mojo išvaizda, ir ar žmonės jaučia skirtumą tarp pigaus ir brangaus 
vyno (pasirodo, ne). 

Taip pat esu suorganizavęs tūkstančių Didžiosios Britanijos gy- 
ventojų laimės tyrimą. Psichologai sugalvojo įvairių laimės kūrimo 
priemonių, ir aš norėjau atrasti pačią efektyviausią. Be to, tyrimai at- 
skleidė, kad laimė gali plisti tarp žmonių lyg infekcinė liga, žmonėms 
pasigaunant emocijas vieniems nuo kitų“, todėl mane domino, ar 
tūkstančiai laimingų žmonių galėtų būti katalizatoriais ir pradžiugin- 
ti visą šalį! 

Prieš pradėdamas tyrimą atlikau nacionalinę apklausą norėdamas 
sužinoti, kokia yra šalies gyventojų nuotaika. Žmonių buvo paprašyta 
septynių balų skalėje įvertinti, kiek linksmi jie jaučiasi. Vienas balas 
reiškė, kad žmogus visiškai nelaimingas, o septyni balai - labai lai- 
mingas. 45 procentai žmonių įvertino savo nuotaiką penkiais, šešiais 
ar septyniais balais. 

Tuomet apie tyrimą buvo paskelbta šalies žiniasklaidoje. Kie- 
kvieno susidomėjusio buvo prašoma apsilankyti projektui skirtoje 
interneto svetainėje ir įvertinti, kiek laimingas jaučiasi. Atsiliepė 
daugiau nei 26 tūkst. žmonių. Visi dalyviai buvo atsitiktinai suskirs- 
tyti į grupes ir paprašyti atlikti įvairias užduotis, nuo kurių tampa- 
ma laimingesniais. Kai kurios grupės atliko populiarius pratimus 
(„galvokite, kad esate laimingi“), pavyzdžiui, sukeliančius dėkin- 


gumo jausmą arba atgaivinančius smagius prisiminimus. Vienos 

grupės buvo paprašyta naudotis V. Džeimso patarimu - kasdien po 
keletą sekundžių šypsotis. 

Po savaitės dalyviai vėl apsilankė interneto svetainėje ir dar sykį 
įvertino, kiek laimingi jaučiasi. Patys laimingiausi pasirodė esą tie, 
kurių buvo prašoma kaitalioti veido išraiškas. Tai - labai svarus įro- 
dymas, kad savitaigos principas gali veikti emocijas ne tik laboratori- 
jose ir kad tokie jausmai yra ryškūs, ilgalaikiai. 

Po šio tyrimo mes suorganizavome dar vieną nacionalinę laimės 
apklausą. Dalyvių vėl buvo paprašyta septynių balų skalėje įvertin- 
ti, kiek laimingi jie jaučiasi. Šį kartą labai laimingų žmonių buvo 
52 proc. Žinant, kad šalyje yra 60 milijonų gyventojų, šis 7 proc. 
pokytis atitinka tik 4 mln. žmonių, pranešusių, jog po tyrimo tapo 
laimingesni. Ar laimingų žmonių padaugėjo dėl mūsų surengto pro- 
jekto? Tiksliai to sužinoti neįmanoma, bet jokie kiti veiksniai, galėję 
pakeisti šalies nuotaiką, smarkiai nekito - nepadaugėjo saulės švie- 
sos, nesumažėjo kritulių, spaudoje nebuvo papasakota itin džiugi- 
nančių istorijų. Tad mes linkę manyti, kad V. Džeimsas padėjo pada- 


ryti laimingesnę visą šalį. 


3. DŽIAUGSMO VERTĖ 


V. Džeimsas manė, kad žmones laimingesnius daro ne tik šypsoji- 
masis, bet ir visi elgesio aspektai; kaip žmonės juda ir kalba, irgi daro 
įtaką jų savijautai. Kad sužinotų, ar tikrai taip yra, psichologai ėmė 
tirti eiseną ir kalbėseną. 

Tyrimai atskleidė, kad yra ne tik labai mažai pagrindinių vei- 
do išraiškų, bet ir vos šeši pagrindiniai eisenos tipai. Pavyzdžiui, 
„Žingsniuotojai“ vaikšto dideliais žingsniais, spyruokliuodami ir 
mosikuodami rankomis pirmyn atgal. Na, o „tipentojai“ dažniau- 
siai tapsi smulkiais žingsniukais, nuleidę pečius. Taip pat nustatyta, 
kad žmonėms kiekvienas eisenos tipas asocijuojasi su skirtingomis 
emocijomis - „žingsniuotojai“ suvokiami kaip laimingi, o „tipento- 
jai - liūdni. 

Psichologė Sara Snodgras (Sara Snodgrass) iš Atlanto universite- 
to, Floridos, norėjo sužinoti, ar pakitusi žmogaus eisena turėtų įtakos 
jo savijautai!*. Dėdamasi, kad atlieka tyrimą, kaip fizinė veikla veikia 
pulsą, S. Snodgras paprašė pusės tyrimo dalyvių 3 minutes vaikščioti 
dideliais žingsniais, mosuoti rankomis, galvą laikyti aukštai iškėlus, 
o kitų - tipenti mažais žingsneliais, vilkti kojas ir žiūrėti sau į pėdas. 
Paskui visi dalyviai įvertino, kiek laimingi jaučiasi. Rezultatai aiškiai 
įrodė savitaigos principo galią, nes tie, kurių buvo paprašyta eiti di- 
deliais žingsniais, jautėsi kur kas laimingesni už tuos, kurie tipeno 


smulkiais žingsneliais. 

Savitaigos principas taip pat gali padėti žmonėms labiau suartėti 
praėjus kelioms akimirkoms po jų susitikimo. Sabina Koch (Sabine 
Koch) iš Heidelbergo universiteto tiesiog sužavėta, kokią įtaką psi- 
chikai daro judesys. Jos atliktas mokslinis šokio psichologijos tyrimas 
atskleidė, kad žmonės jaučiasi laimingesni judėdami grakščiai, o ne- 
laimingesni - atlikdami staigius ir kapotus judesius!*. Žinodama, kad 
kasdieniame gyvenime pažadinti viduje slypinčią gazelę nelengva, 
S. Koch nukreipė dėmesį į paprastesnį dalyką - rankų paspaudimą. 

S. Koch išmokė eksperimentuotojų grupę spausti rankas dviem 
būdais. Vieni turėjo spausti lengvai, švelniai, kiti - staigiai pakraty- 
dami plaštaką. Paskui ši linksma kompanija spaudė rankas beveik 
penkiasdešimčiai dalyvių. Po kiekvieno paspaudimo S. Koch klausė 
dalyvių, kaip šie jaučiasi. Rezultatai buvo stulbinami. Tie, kuriems 
ranką paspaudė lengvai ir švelniai, buvo laimingesni, jautėsi psicho- 
logiškai artimesni eksperimentuotojui ir apibūdino jį kaip malonų ir 
nuoširdų. Švelnus rankos paspaudimas dalyvius vertė jaustis geriau, 


todėl jie palankiau atsiliepė apie žmogų, su kuriuo ką tik susipažino. 

Kaip spausti ranką 


S. Koch eksperimentu galima pasinaudoti, norint sudaryti teigiamą 
įspūdį apie save. S. Koch išmokė eksperimentuotojus trijų „švelnių“ 
ir trijų „aštrių“ rankos paspaudimų ir sužinojo, kad šie spustelėjimai 
žmonėms padarė labai nevienodą poveikį. Norėdami atlikti vieną iš 
S. Koch „švelnių“ paspaudimų, suimkite žmogaus plaštaką, savąją 
kilstelėkite aukštyn ir švelniai, lėtai nuleiskite. O norėdami paspaus- 
ti „aštriai“, greitai nuleiskite savo plaštaką, sekundę palaikykite ir 
tada greitai kilstelėkite. Iš pradžių atrodys, kad paspaudimai dirbti- 
niai ir netikri, tačiau praktikuojantis jie taps savaiminiai ir natūralūs. 
Sutelkite dėmesį į pastangas kuo tiksliau atlikti „švelnius“ rankos 
judesius. Kai atrodys, kad jau pramokote, naudokite „švelniuosius“ 
S. Koch spustelėjimus kasdieniame gyvenime, kad paliktumėte ki- 


tiems gerą įspūdį. 

Per kitą tyrimą buvo aiškinamasi, ar žmogaus sakomi žodžiai ir tai, 
kaip jie yra sakomi, taip pat veikia savijautą. 

Dvidešimto amžiaus 7-ajame dešimtmetyje amerikietis kliniki- 
nės psichologijos specialistas Emetas Veltenas (Emmett Velten) gal- 
vojo, kaip greitai ir nesunkiai sukurti gerą nuotaiką laboratorijoje“. 
Kas nutiktų, mąstė E. Veltenas, jei žmonės kalbėtų taip, lyg jau jaustų- 
si laimingi ir pasitikintys savimi? Ieškodamas atsakymo į šį klausimą, 
jis subūrė grupę savanorių, atsitiktine tvarka suskirstė juos į dvi gru- 
pes ir kiekvienai grupei davė po kortų kaladę. 

Viršutinėje pirmajai grupei duotos kaladės kortoje buvo parašyta, 
kad kitose kortose yra teiginiai, kuriuos savanoriai turės garsiai per- 
skaityti. Kitoje kortoje buvo parašyta: „Šiandien nesijaučiu nei geriau, 
nei blogiau nei bet kurią kitą dieną.“ Kaip nurodyta, savanoriai per- 
skaitė teiginį garsiai ir atvertė kitą kortą su užrašu: „Vis dėlto šiandien 
jaučiuosi gana gerai.“ Lėtai, bet užtikrintai dalyviai vertė visas šešias- 
dešimt kortų, kuriose parašyti teiginiai buvo vis pozityvesni. 

Antrosios grupės buvo paprašyta skaityti teiginius, nuo kurių žmo- 
nės nepradeda kalbėti taip, lyg būtų gerai nusiteikę. Taigi eksperimen- 
tui skirtą laiką jie praleido garsiai skaitydami įvairius faktus: „Saturnas 
kartais atsiduria tarp Saulės ir Žemės ir būna nematomas“, „Orient 
Express“ organizuoja keliones nuo Paryžiaus iki Stambulo“ „Deiman- 
tas „Viltis“ iš Pietų Afrikos į Londoną buvo atplukdytas paprastu paštu.“ 

Eksperimento pabaigoje E. Veltenas paprašė visų dalyvių įvertin- 
ti, kiek laimingi šie jaučiasi. Dalyviai, skaitę pozityvius teiginius, buvo 
kuo puikiausiai nusiteikę. O tų, kurie galvojo apie Saturną, „Orient 


Express“ ir deimantą „Viltis“, nuotaika nepasikeitė. 

Paskatinti rezultatų, kiti psichologai greitai perėmė šį tyrimo at- 
likimo metodą, kuriuo dabar keliama nuotaika eksperimentų daly- 
viams visame pasaulyje?!. 

Jiems duodama perskaityti ne vien atskirus teiginius. Per kitą 
tyrimą Elena Hatfild (Elaine Hatfield) iš Havajų universiteto ir jos 
kolegos paprašė vienos grupės dalyvių perskaityti trumpą išgalvotą 
istoriją, kaip draugai jiems netikėtai surengė gimtadienio šventę“. 
O kita grupė skaitė apie tai, kaip jie ką tik sužinojo, jog šeimos nariui 
diagnozuota liga. 

Dviejų skirtingo turinio pastraipų skaitymas paveikė dalyvių 
nuotaiką - tie, kurie skaitė apie smagiai praleistą laiką, jautėsi kur kas 
geriau nei tie, kurie kalbėjo apie šeimos nario ligą. Dalyvių kalbėji- 
mas taip, tarsi jau būtų geros arba blogos nuotaikos, turėjo tiek jėgos, 
kad paveikė jų emocijas. 

Savitaigos principas nepradeda veikti vien sudėjus veide šypseną, 
jis apima beveik visus jūsų elgesio aspektus, tarp jų - eiseną, kalbėse- 
ną. Sužavėti tokių atradimų, mokslininkai netrukus ėmė ieškoti nau- 


jų būdų akimirksniu pakelti žmonėms nuotaiką. 

Nuotaikinga kalba 


Ar galite, kalbėdamas pats sau, padaryti save laimingesnį? Atlikite 
žemiau nurodytas užduotis ir sužinokite. 

Pirmiausia garsiai perskaitykite čia surašytus teiginius. Stenkitės, 
kad jūsų balsas skambėtų kuo įtikinamiau, taip, tarsi spontaniškai 
sakytumėte visa tai draugui. Neskubėkite, kalbėkite lėčiau, padary- 
kite pauzę ir tik tada pereikite prie kito sakinio. Užduotis iš pradžių 


gali atrodyti keista, bet greitai įgusite. 


1) Šiandien jaučiuosi nepaprastai gerai. 

2) Manau, kad man viskas sekasi. 

3) Džiaugiuosi, kad žmonės man yra labai draugiški. 

4) Žinau, kad, jei ką nors sugalvoju, man dažniausiai pasiseka. 

5) Šiuo metu esu kupinas entuziazmo. 

6) Dabar jaučiuosi energingas ir mėgaujuosi tuo, ką darau. 

7) Šiandien jaučiuosi itin darbingas. 

8) Šią minutę esu nusiteikęs itin optimistiškai ir manau, kad man 

labai gerai seksis bendrauti su žmonėmis, kuriuos sutiksiu. 

9) Šiandien esu labai pakilios nuotaikos ir trokštu atsiverti pasauliui. 
10) Būdamas tokios nuotaikos, esu labai sumanus ir išradingas. 
11) Tikiu, kad ateityje dauguma mano draugų tebebus su manimi. 
12) Jaučiu, kad puikiai gebu kontroliuoti savo gyvenimą. 


13) Esu puikios nuotaikos ir noriu, kad kas pagrotų geros muzikos. 

14) Džiaugiuosi viskuo ir esu itin puikiai nusiteikęs. 


15) Ši diena yra viena iš tų, kai aš trokštu veikti! 


Kaip jaučiatės dabar? Daugumai žmonių ši užduotis labai sustiprina 
laimės pojūtį. 

Darbar garsiai perskaitykite žemiau esančią pastraipą. Stenki- 
tės, kad žodžiai ir šį kartą skambėtų natūraliai ir entuziastingai. Gal 
bus lengviau, įei įsivaizduosite, kad kalbatės telefonu su draugu. 


Galite improvizuoti ir susigalvoti savą pozityvią įvykių versiją. 


Nuostabi diena. Šiandien mano gimtadienis, ir tu nepa- 
tikėsi, kas įvyko. Po pietų pakvietė užeiti draugas. Kai at- 
vykau, paaiškėjo, kad jis slapta suorganizavo mano gim- 
tadienio šventę! Tai buvo nepakartojama. Švęsti susirinko 
beveik visi mano pažįstami, jie tikrai pasistengė, kad būtų 
linksma. Jie iškepė man tortą, įteikė dovanų ir net padai- 
navo: „Su gimimo diena“. Šią dieną prisiminsiu visą gyve- 


nimą. Aš labai laimingas, kad turiu tokių draugų. 

Prajuokinkite 


1995 m. daktaras Madanas Katarija (Madan Kataria) dirbo šeimos gydy- 
toju Mumbajuje, Indijoje. Nagrinėdamas žurnale išspausdintą straipsnį 
apie juoko mokslą, jis sužinojo, koks naudingas sveikatai yra juokas, ir 
nusprendė į žmonių gyvenimą įlieti daugiau krizenimo bei kvatojimo. 

M. Katarija sugalvojo keistą planą. 7 valandą ryto jis nuėjo į 
netoliese esantį parką ir paragino keturis žmones pasakoti ką nors 
juokingo ir kvatotis. Visi labai smagiai praleido laiką, tad M. Kata- 
rija nusprendė pakartoti tai kitą savaitę. Grupė didėjo, ir netrukus į 
užsiėmimus ateidavo daugiau nei penkiasdešimt žmonių. M. Katarija 
įkūrė pirmąjį pasaulyje juoko klubą. 

Per užsiėmimus visi sustodavo ratu ir iš eilės pasakodavo ką nors 
šmaikštaus. Iš pradžių viskas ėjosi puikiai, bet po kelių savaičių pa- 
dorūs juokai išsisėmė, ir žmonės ėmė šnekėti nešvankybes. Tapo visai 
nebesmagu, kai dvi moterys pagrasino paliksiančios klubą dėl jame 
laidomų seksistinių juokelių. Tai paskatino M. Katariją ieškoti naujų 
metodų šypsenai veide sukelti. 

Pagaliau jis atrado pasaulį pakeitusį „cha-cha“ metodą - jam iš- 
kilo klausimas, ar juokas būtų toks pat naudingas, jei žmonės nusi- 
kvatotų neišgirdę nieko linksmo. Juoko klubo nariai iš pradžių į tai 
žiūrėjo skeptiškai, bet pagaliau sutiko liautis šmaikštauti apie anytas 
ir išmėginti naująjį M. Katarijos siūlomą metodą. Praėjus vos keletui 
akimirkų po to, kai žmonės ėmė elgtis tartum išgirdę kažką juokingo, 
daugeliui jų pasidarė labai linksma. Juoku užsikrėtė vienas klubo na- 
Trys po kito, ir netrukus kikeno beveik visa grupė. Gandas apie M. Ka- 
tarijos naują ir nepaprastai veiksmingą būdą sukelti gerą nuotaiką 
8reitai sklido, ir juoko klubai ėmė kurtis visame pasaulyje. 


Tuo susidomėjęs psichologas Čarlzas Šeferis (Charles Shaefer) iš 

Naujojo Džersio Feirlio Dikinsono universiteto nusprendė išsiaiškin- 
ti, ar elgsena lyg išgirdus smagų juokelį tikrai pagerina savijautą“. Jis 
įsteigė eksperimentinį juoko klubą ir palygino juoko bei šypsojimosi 
daromą poveikį. 

Č. Šeferis suskirstė savanorius į tris grupes. Vienos grupės pa- 
prašė minutę šypsotis, o kitos - tiek pat laiko garsiai juoktis. Č. Šefe- 
ris nerimavo, kad bet kokie antrosios grupės nurodyti pokyčiai bus 
dėl fizinių pastangų smarkiam juokui sukelti, tad norėjo, kad trečioji 
grupė atliktų tiek pat pastangų reikalaujančią, bet su linksmybėmis 
nesusijusią užduotį. Ilgai laužęs galvą, jis paprašė, kad trečiosios gru- 
pės studentai staugtų kaip vilkai. 

Nors staugti kaip vilkui nesunku, iškilo tam tikrų sunkumų. Iš 
pradžių šiai grupei priskirti studentai buvo sutrikę ir nežinojo, kaip 
užmegzti ryšį su savo vidiniu vilku. Todėl Č. Šeferis atsistojo prie- 
šais grupę ir pademonstravo, kaip vaizduoti kaukiantį į mėnulį žvėrį. 
Vėliau jis pasakojo, kad matydami profesorių taip elgiantis studentai 
netrukus liovėsi drovėtis. 

Po daugybės šypsojimosi, juokimosi ir staugimo Č. Šeferis paprašė 
kiekvieno studento įvertinti savo nuotaiką. Kuo daugiau studentai elgėsi 
taip, tarsi smagiai leistų laiką, tuo laimingesni jautėsi. Tie, kurie šypsojo- 
si, tapo linksmesni, o nuotaika tų, kurie juokėsi, labai pagerėjo. Staugi- 
mas laimės pojūčio nepadidino - taip paaiškėjo, kad juoko poveikis atsi- 
rado ne dėl fizinių pastangų. V. Džeimso teorija dar kartą pasirodė esanti 
teisinga. Gaila, Č. Šeferis netyrė, ar trečiosios grupės studentai nepajuto 
keisto noro valgyti šunų ėdalą ir nepradėjo bijoti sidabrinių kulkų. 

Č. Šeferio atliktas tyrimas atskleidė, kodėl juoko klubai tokie po- 
puliarūs. Šypsodamasis tampate laimingesnis, o elgdamasis taip, lyg 
būtų priežastis juoktis, gaunate tokios pat psichologinės ir fizinės 


naudos, kokią suteikia natūralus juokas. 

Juokitės, ir pasaulis įuoksis su įumis... 


Juoko klubų yra įvairių, bet galima išskirti keletą panašumų ir per 
užsiėmimus atliekamų pratimų. 

Užsiėmimą žmonės pradeda sustodami ratu, kelių pėdų atstu- 
mu vienas nuo kito. Tada kas nors iš grupės tampa vadovu ir eina į 
rato vidurį. 

Visas užsiėmimas trunka maždaug dvidešimt Minučių ir suside- 
da iš įvairių pratimų, kurių kiekvienas atliekamas apie keturiasde- 
šimt sekundžių. Štai keletas populiaresnių. 

Didysis „Ho-ho, ha-ha“. Visi pradeda skanduoti: „Ho-ho, ha- 
ha“, suplodami rankomis sulig kiekvienu „ho“ ir „ha“. Šie garsai turi 
sklisti labiau iš pilvo nei iš gerklės, o žmonės turėtų stengtis, kad 
jiems nuo veido neišnyktų šypsena. Šis pratimas dažnai atliekamas 
apšilimui ir pertraukėlėse tarp kitų pratimų. 

Pasipurtykim. Visa grupė susikimba rankomis. Tada vadovas 
pasako: „Pradedam“, ir visi pradeda tyliai kikenti. Tada vadovas pa- 
moja pirštu, kad žmonės eitų į rato vidurį. Kuo labiau jie artinasi, 
tuo smarkiau juokiasi. Kai grupė atsiduria viduryje, vadovas parodo, 
kad trauktųsi atgal. Žmonės grįžta atgal ir vėl tyliai kikena. 

Liūto tramdymas. Visi atsistoja liūto poza: iki galo iškiša lie- 
žuvį, kuo plačiau išsižioja, išplečia akis ir laiko rankas taip, lyg tai 
būtų liūto letenos. Vadovui davus ženklą, žmonės apie dvidešimt 


Sekundžių riaumoja kaip liūtai. 

Zvimbiantis paukštis. Visi susiskirsto poromis, suspaudžia lū- 
pas ir stengiasi juoktis išgaudami zvimbimo garsą. Atliekant šį pra- 
timą, reikia stengtis nenuleisti akių nuo porininko. 

Pasišaipymai. Vadovas padalija grupę į dvi komandas. Prieši- 
ninkų komandų nariai, žvelgdami vieni į kitus, ima juoktis, rodydami 
pirštais. Šis pratimas nerekomenduojamas, jei kas nors iš grupės 


kenčia dėl žemos savivertės, paranojos ar abiejų sutrikimų. 

Atlikę rimtus mokslinius juoko tyrimus, psichologai atkreipė dėmesį 
į kitos tokios pat malonios veiklos - šokio - poveikį. 

Laimingi žmonės mėgsta šokti, bet ar šokiai gali padaryti jus 
laimingą? Kad atsakytų į šį klausimą, Sungvun Kim iš Korėjos Na- 
cionalinio Kjungpuko universiteto tyrimui surinko apie 300 stu- 
dentų“. Jie buvo suskirstyti į keturias grupes. Pirmoji grupė turėjo 
dalyvauti valandos trukmės aerobikos treniruotėje, antroji buvo pa- 
kviesta į kūno rengybos (angl. „fitness“) treniruotę, trečioji links- 
minosi šokdama hiphopą, o ketvirtoji - čiuožinėdama ant ledo. Po 
užsiėmimų visi atsakė į anketos klausimus apie savo nuotaiką. Gerai 
žinoma, kad fizinė veikla kelia nuotaiką, nes skatina laimės hor- 
monais vadinamų endorfinų išsiskyrimą, tad tyrinėtojai tikėjosi, 
jog visi tyrimo dalyviai pasportavę bus laimingesni. Bet ar hiphopą 
šokę studentai pasijuto gerai todėl, kad elgėsi taip, lyg jau būtų lai- 
mingi? Rezultatai rodė, kad tie, kurių paprašyta šokti hiphopą, buvo 
patys laimingiausi. 

Ir ne tik šokdamas hiphopą galite pasijusti geriau. Mano kolega 
iš Hertfordšyro universiteto, daktaras Piteris Lovatas (Peter Lovatt), 
atlieka su šokiu susijusius tyrimus. Piteris, britų spaudos pakrikšty- 
tas „daktaru Šokiu“, išnagrinėjo daug su šokiais susijusių klausimų. 
Pavyzdžiui, ar simetriško kūno savininkai yra geresni šokėjai (taip), 
arba kodėl „tėčio šokis“ mums kelia pasibaisėjimą (tėčiai linkę ge- 
rokai pervertinti savo gebėjimus). Prieš kelerius metus Piteris atli- 
ko dešimties savaičių trukmės eksperimentą, tirdamas šokio įtaką 
Nuotaikai??. Kas savaitę jis universitete surinkdavo po grupę, išmo- 


kydavo dalyvius vis kitokio šokio ir paskui paprašydavo įvertinti 

savo nuotaiką. Nuo fokstroto iki flamenko, nuo salsos iki svingo - 
visi labai smagiai leido laiką. Dar sykį pasitvirtino, kad elgdamiesi 
taip, tarsi jau būtų laimingi, dalyviai pasijuto geriau. Nekonkursi- 
niai ir turintys lengvai išmokstamą pasikartojančią žingsnių seką 
(pavyzdžiui, tradiciniai škotų valstiečių ir linijiniai) šokiai pasirodė 


esą ypač veiksmingi. 

Išplėškite! 


Bendrovė „Juokas“ 


Pirmiausia skirkite truputį laiko surašyti devynias veiklas, kuriomis 
užsiimdamas jaučiatės gerai. Žemiau pateikiami klausimai padės 


sudaryti sąrašą. 


e Ar jums smagu leisti laiką su žmonėmis? Jei taip, 
kurie iš jūsų draugų ar kolegų yra patys linksmiausi? 
Kokia socialinė veikla jus iš tiesų džiugina? Pavyzdžiui, 
mieliau išgersite kavos su artimais draugais, aplanky- 
site šeimą ar eisite į diskoteką su didele kolegų kom- 


panijaš 


+ Kokie hobiai, interesai ar sportas teikia jums didžiau- 
sią malonumą? Ar mėgstate leistis į ilgus žygius gam- 
toje, tapyti, fotografuoti, šokinėti parašiutu, lankytis 
muziejuje? Jei turėtumėte laisvą vakarą, ką veiktumė- 
te - eitumėte į kiną, liktumėte namie su knyga, apsi- 


lankytumėte cirke ar pasuktumėte į teatrą? 
+ Kaip jūs linksmindavotės vaikystėje? Galbūt patikdavo 


šokinėti per virvutę, šokti, kepti, pasidaryti slėptuvę, 


skaityti komiksus, žaisti su lapais ar piešti? 

» Ar mėgstate padėti kitiems? Galbūt jums patinka dirb- 
ti bendruomenės labui ar pagelbėti vietos ligoninėje? 
Kaip pasijuntate, kai gatvėje duodate pinigų benamiui 


ar parodote gerumą svetimam žmogui arba draugui? 


+ Ar pastebite visko, kas jums nutinka, įuokingąją pusę? 
Ar mėgstate žaisti kvailus žaidimus ir apskritai išdy- 
kauti? Ar yra konkrečių žmonių ar situacijų, skatinan- 


čių jus taip elgtis? 


Dabar išplėškite kitą puslapį ir kiekviename langelyje užrašykite po 
vieną savo mėgstamą veiklą. 

Paskui, plėšdami pagal punktyrines linijas, padalykite puslapį į 
devynias dalis ir kiekvieną dalį suglamžykite. 

Įdėkite suglamžytas skiauteles į dėžutę ar rankinę. Kiekvienos 
savaitės pradžioje atsitiktinai pasirinkite vieną kurią popieriaus 
skiautelę ir per artimiausias septynias dienas būtinai padarykite tai, 


kas tenai parašyta. 

Jeigu esate ne kažin koks šokėjas, nesijaudinkite -— visada galite už- 
traukti smagią dainą. 

Septyniolikto amžiaus Ispanijos rašytojas ir poetas Migelis de 
Servantesas taip manė, pažymėdamas: „Tas, kuris dainuoja, atbaido 
ligas nuo savęs. Bet ar jis buvo teisus? 

Muzikologas Grenvilis Hankoksas (Grenville Hancox) iš Kenter- 
berio Kristaus Bažnyčios universiteto yra pasaulinio garso klarneti- 
ninkas, dirigentas ir tyrinėtojas. Norėdamas sužinoti, kaip muzika 
veikia žmones, G. Hankoksas atliko keletą didelės apimties tyrimų 
aiškindamasis, ar dainavimas daro žmones laimingus. Per vieną iš 
tyrimų jis kalbėjosi daugiau nei su penkiais šimtais choristų. Buvo 
padaryta aiški išvada - dainavimas daro žmones laimingus“. 

Giunteris Kroicas (Gunter Kreutz) iš Frankfurto, Gėtės univer- 
siteto, išsprendė šį klausimą kur kas tikslesnėmis aplinkybėmis??. 
Jis užėjo pas choristus per repeticiją, paprašė jų padainuoti Mocar- 
to „Reguiem“ ištraukas ir įvertinti, kiek laimingi jie yra. Po savaitės 
G. Kroicas vėl nekviestas atėjo į repeticiją, paprašė choristų išklausyti 
tos pačios kūrinio dalies įrašą ir dar kartą įvertinti, kiek laimingi jie 
Jaučiasi. Muzikos klausymasis žmonių laimingesnių nepadarė, o dai- 
navimas labai pakėlė nuotaiką. 

Pagrindinė savitaigos principo ir juoko fabriko tyrimo išvada 
aiški - užuot stengęsi pralinksmėti vien mintydami linksmas mintis, 
imkitės aktyvių veiksmų, lyg gerai leistumėte laiką. Šypsokitės, ener- 
gingiau vaikščiokite, laikykite iškėlę galvą, linksmai šnekučiuokitės, 
šokite, juokitės, dainuokite, darykite bet ką, kas jus džiugina. 

Kitaip tariant, jei norite būti laimingi ir tai žinote, suplokite 
tankomis, 

2 SKYRIUS 


LYČIŲ TRAUKA 
IR SANTYKIAI 


Šiame skyriuje atskleidžiame žmonių širdžių 
paslaptis, taip pat - lietimosi kojomis po stalu paslaptį, 
atrandame naują greitųjų pasimatymų rūšį, mokomės 

gyventi ilgai ir laimingai. 


„Kad ir ką mokomės daryti, išmokstame tai darydami: pavyzdžiui, 
vyrai tampa statybininkais statydami, o arfininkais - grodami arfa. 
Elgdamiesi teisingai mes tampame teisingi, tvardydamiesi išmokstame 
savitvardos, o elgdamiesi drąsiai tampame drąsūs. 


Aristotelis 


1. KAS YRA MEILĖ? 


1981 m. princas Čarlzas paskelbė apie sužadėtuves su Diana Spen- 
ser. Per dabar gėdingu vadinamą televizijos interviu apie artėjančias 
vestuves žurnalistas Entonis Kartju (Anthony Carthew) paklausė su- 
žadėtinių, kaip šie jaučiasi. Čarlzas išlemeno, kad yra patenkintas ir 
laimingas. A. Kartju skubiai pridėjo: „...ir tikriausiai... įsimylėjęs?“ 
Diana nedvejodama atsakė, kad taip, o Čarlzas pamąstė ir sumurmė- 
jo: „Žiūrint, ką reiškia žodis „įsimylėjęs“. 

Čarlzas - ne pirmasis, suabejojęs meilės prigimtimi. Visais laikais 
poetai, muzikantai ir rašytojai vargo, stengdamiesi apibrėžti apgaulin- 
giausią iš visų emocijų. Senovės Graikijos filosofas Aristotelis manė, 
jog meilę geriausia vadinti „viena siela dviejuose kūnuose.“ Elizabeta 
Baret Brauning (Elizabeth Barrett Browning) bandė išgauti aistros 
aromatą rašydama: „Tai, ką aš darau ir ką sapnuoju, persmelkta tavi- 
mi taip, kaip vyne išlieka vynuogių skonis.“ O amerikiečių aktorius 
Džonas Berimoras laikėsi kiek praktiškesnio požiūrio: jis pasakė, kad 
„meilė - tai žavus tarpsnis nuo pažinties su gražia mergina iki suvo- 
kimo, kad ji atrodo lyg menkė.“ 

Nors sunku apibrėžti, kas yra meilė, nėra abejonių, kad šis jaus- 
mas mus visada labai domino. Archeologai, kasinėjantys Nifero 
slėnyje Irake, rado seniausią išlikusį meilės laišką. Įrėžtas į keturių 
tūkstančių metų senumo molio lentelę meilės eilėraštis, atrodo, buvo 
parašytas aukšto rango šventikės savo vyrui ir atskleidžia jos jaudini- 


mąsi dėl artėjančios vestuvių nakties („Tu nuostabiai gražus, mielasis. 


60 


LYČIŲ TRAUKA IR SANTYKIAI 


Tu pavergei mane. Tegu virpėdama stovėsiu prieš tave. Ar gali pasko- 
linti dešimt dolerių iki savaitės galo?*“). 

Meilei taip pat negalioja jokie kultūriniai apribojimai. Nuo Ama- 
zonės iki Arizonos, nuo Saharos iki Sibiro visi labai skirtingų visuo- 
menių žmonės, atrodo, yra patyrę aistros keliamus džiaugsmus ir 
skausmus. Kelios bendruomenės, mėginusios iš gyvenimo pašalinti 
meilę, patyrė tik nesėkmę. Pavyzdžiui, devynioliktame amžiuje šei- 
keriai ir mormonai tikėjo, kad meilė - tai užmaskuotas geidulys, tad 
stengėsi uždrausti tikintiesiems megzti romantiškus santykius. Ta- 
čiau meilė išliko abiejose religinėse bendruomenėse ir toli nuo pa- 
maldžių akių dažnai pasireikšdavo pavojingomis nesantuokinių ryšių 
formomis. 

Žinant, kad meilė yra visur, galima pamanyti, kad psichologai jau 
seniai tyrinėja šią emociją. Tačiau narplioti žmonių širdžių paslaptis 


imta visai neseniai, o tyrinėjimų pradžią nulėmė keisčiausi įvykiai. 
„Aš - vienas iš jūsų, tik slepiuosi maiše“ 


1967 m. profesorius Čarlzas Getsingeris (Charles Goetzinger) dės- 
tė įtikinėjimo meną Oregono valstybiniame universitete (paskaita 
Nr. 113 - „Įtikinėjimo pagrindai“). Į jo paskaitą atėjusiems naujiems 
studentams prieš akis atsivėrė keistas reginys!. Viename suole sėdėjo 
Žmogus, visiškai apsigaubęs dideliu maišu iš juodo audinio. Pro mai- 
Šo skyles kyšojo basos pėdos. 

Č. Getsingeris paaiškino grupei, kad vienas studentas nutarė lan- 
kyti šias paskaitas pasislėpęs juodame maiše ir nori, kad jo tapatybė 


2, 


“ Šį sakinį sugalvojau aš. 

būtų laikoma visiškoje paslaptyje. Nežinodami šio bendramokslio 
vardo, studentai susitarė vadinti jį Juoduoju Maišu (turbūt buvo pra- 
leidę paskaitą Nr. 112: „Kūrybingumo pagrindai“). 

Grupė susirinkdavo į paskaitą tris kartus per savaitę, ir Juodasis 
Maišas visuomet tyliai sėdėdavo savo suole. Kai atėjo laikas pristaty- 
ti trijų minučių trukmės kalbą įtikinėjimo tema, jisai tiesiog stovė- 
jo prieš auditoriją netardamas nė žodžio. Iš pradžių studentai buvo 
priešiškai nusiteikę Juodojo Maišo atžvilgiu. Vienas bakstelėjo jam 
skėčiu, kitas ant nugaros priklijavo lipduką su užrašu: „Įspirk man“, o 
trečias bandė smogti kumščiu. 

Ši istorija netrukus patraukė vietinės, o vėliau - ir nacionalinės 
žiniasklaidos dėmesį. Č. Getsingerio paskaitose ėmė gausiai lan- 
kytis JAV naujienų agentūrų atstovai, kanalo CBS legenda Valteris 
Kronkaitas (Walter Cronkite) mėgino paimti interviu iš paslaptin- 
gojo maiše besislepiančio vyro, o žurnalas „Life“ šiai temai paskyrė 
keletą puslapių. 

Tuomet prasidėjo netikėtas dalykas. Po keleto savaičių ėmė 
rastis ryšys tarp studentų ir Juodojo Maišo. Nors studentai vis dar 
nežinojo, kas jis ir kaip atrodo, baksnojimą ir kumščiavimą pakei- 
tė užuojauta ir geranoriškumas. Atstūmimas peraugo į palankumą: 
studentai pamėgo bevardį bendramokslį - jie įtraukė jį į grupės vei- 
klą ir saugojo jo tapatybės paslaptį. Kai Č. Getsingeris pasiūlė grupei 
balsuoti, ar paprašyti Juodojo Maišo prisipažinti, kas esąs, dauguma 
paprieštaravo. 

Artėjant įtikinėjimo meno kurso pabaigai, kelios filmavimo ko- 
mandos išsirikiavo priešais universiteto pastatą, laukdamos pasiro- 
dant Juodojo Maišo. Nesakydami nė žodžio, studentai apsupo jį tar- 


tum siena ir saugojo, jam einant per besistumdančią žiniasklaidos at- 

stovų minią. Tai trikdė Juodąjį Maišą, ir jis, paprastai nekalbus, ištarė 
įsimintiną frazę: „Aš — vienas iš jūsų, tik slepiuosi maiše.“ Iki pat šių 
dienų Juodojo Maišo tapatybė yra paslaptis. 

Tiek žiniasklaida, tiek visuomenė kreipėsi į psichologus, norėda- 
mi sužinoti, kodėl Č. Getsingerio studentai pamažu pajuto palanku- 
mą bevardžiam mokslo draugui. Tik bėda, kad tuo metu psichologai 
beveik nenutuokė, kaip paaiškinti tai, kas vyko. 

Iki 7-ojo dešimtmečio daugelis psichologų eksperimentinius 
draugystės, lyčių traukos ir meilės tyrimus laikė tabu. Tikriausiai 
siekdami laikytis atokiau nuo Froido nemoksliško ir pernelyg seksu- 
alizuoto požiūrio į žmogaus sielą, universitetai draudė savo darbuo- 
tojams tyrinėti žmonių asmeninį gyvenimą. Įžengęs į uždraustą zoną 
galėjai susilaukti labai rimtų padarinių - vienas profesorius gavo 
griežtą papeikimą, nes atliko apklausą, kurioje teiravosi žmonių, ar 
šie yra giliai alsavę kitam į ausį, kad sužadintų aistrą?. 

Netgi 7-ojo dešimtmečio pradžioje mokslininkai plėtojo tik patį 
elementariausią supratimą apie tai, kaip žmonės ima patikti vienas 
kitam ir įsimyli. Kiek sutrikę dėl to, kad trūksta žinių, kuriomis rem- 
damiesi galėtų atskleisti Juodojo Maišo paslaptį, keli tyrinėtojai leido- 
si į mokslo tyrlaukius ir ėmė tirti draugystės, lyčių traukos ir meilės 
psichologiją. 

1975-aisiais psichologė E. Hatfild iš Viskonsino universiteto gavo 
Nacionalinio Mokslų fondo finansavimą vienai pirmųjų sistemati- 
Zuotų meilės ir tarpusavio santykių tyrimo programų. Nors daugelis 
tyrinėtojų tai suvokė kaip didžiulį laimėjimą, sužavėti buvo ne visi. 
JAV senatorius Viljamas Proksmairas (William Proxmire) kandžiai 
Sukritikavo E. Hatfild darbą, skyrė jai „Auksinį plėšiko apdovanoji- 


mą“ (dėl esą „apiplėštų“ mokesčių mokėtojų) ir viešai pareiškė: 

Esu tikras, kad 200 mln. amerikiečių kai kurias gyvenimo 
sritis nori laikyti paslaptyje. Labiausiai mes nenorėtume 
sužinoti, kodėl vyras įsimyli moterį, ir atvirkščiai... Tad Na- 
cionalinis Mokslų fondas turi duoti meilei ramybę. Palikite 
tai E. B. Brauning ir Irvingui Berlinui. Čia kaip niekad tinka 
popiežiaus Aleksandro posakis: „Jei nežinojimas yra laimė, 


tai kvailystė yra būti išmintingam.“ 


Nesutrikusi E. Hatfild toliau skynėsi kelią. Viename pirmųjų savo ty- 
rimų?, kurį atliko kartu su kolega, meilės tyrinėtoju Raselu Klarku 
(Russell Clark) iš Floridos Valstybinio universiteto, ji ieškojo atsaky- 
mo į labai tiesmuką klausimą - ar žmonės pasijustų laimingi, pakan- 
kamai patraukliam kitos lyties atstovui pasiūlius permiegoti? 

E. Hatfild ir R. Klarkas paprašė penkių moterų ir keturių vyrų 
universitete prieiti prie nepažįstamųjų ir sakyti: „Pamačiau tave stu- 
dentų miestelyje. Tu labai žavus. Ar šiąnakt permiegotum su ma- 
nim?“ Eksperimentuotojai kruopščiai pasižymėdavo Žmonių atsa- 
kymus užrašų knygelėse. Paskui paaiškindavo, kad iš tiesų atlieka 
socialinės psichologijos tyrimą, todėl pasiūlymą pateikė vien tik dėl 
mokslinių tikslų (kaip žmonės į tai reagavo, jie neužrašė). Paskel- 
bę tyrimo išvadas straipsnyje „Lyčių reakcija į seksualinius pasiū- 
lymus“, R. Klarkas ir E. Hatfild atskleidė esminius skirtumus tarp 
vyrų ir moterų. Permiegoti nesutiko nė viena eksperimentuotojų 
užkalbinta moteris. Na, o net 75 proc. vyrų atsiliepė: „Pas tave ar 
pas mane?“ 

Tikriausiai nieko nuostabaus, kad E. Hatfild tyrimas sukėlė dis- 
kusijų audrą. Vieni teigė, kad tyrimo išvados - akivaizdus įrodymas, 


kaip dominuojančią padėtį visuomenėje užimantys vyrai išnaudoja 

bejėgės moteris. Kitų įsitikinimu, pasitvirtino nuomonė, kad vyrai 
yra lengvabūdiški. Tyrimas padarė nenumatytą įtaką ir populiaria- 
jai kultūrai. 1998-aisiais britų džiazo ansamblis „Touch and Go“ įra- 
šė dainą, kurioje vis kartojasi moters balsu sakomi žodžiai, eksperi- 
mentuotojų naudoti užkalbinant žmones universitete. Daina atsidūrė 
trečioje Didžiosios Britanijos populiariausių dainų sąrašo vietoje ir 
„YouTube“ tinkle buvo išklausyta 2 mln. kartų. 

Pirmojo darbo sėkmė paskatino E. Hatfild ir jos kolegas atlikti 
daugiau lyčių santykių psichologijos eksperimentų. 

Kai kurie tolesni jų darbai atskleidė, kad tiek draugystė, tiek meilė 
labai dažnai kyla iš ilgalaikio kontakto. Pagal šią teoriją, kuo ilgiau jūs 
sukiojatės netoli kito žmogaus, tuo didesnė tikimybė, jog imsite jam 
patikti ir jis galų gale jus įsimylės. Šiuo principu naudotasi aiškinant, 
kodėl santuokai dažnai renkamės iš savo gimtųjų vietų kilusius žmo- 
nes ir kodėl Č. Getsingerio studentai po truputį suartėjo su Juoduoju 
Maišu. Ši teorija, matyt, lėmė, kad vienas vyras parašė 700 laiškų savo 
merginai, o ši ištekėjo už paštininko (juokauju). 

Meilės tyrimų lašas netrukus virto banga, ir nuo 8-ojo dešimtme- 
čio vidurio šimtai tyrinėtojų atliko tūkstančius tyrimų, stengdamiesi 


atskleisti žmonių širdžių paslaptis“. 
Meilė faktiškai 


Giliausių Kupidono paslapčių tyrinėjimas įgavo daugybę formų - 
buvo slapta stebimi žmonės, flirtuojantys vienišių baruose, rengiami 
moksliniai greitųjų pasimatymų seansai, dedami netikri skelbimai į 
laikraščių pažinčių skyrelius, matuojamas testosterono lygis bučiuo- 


Jantis ir nagrinėjamas laimingai susituokusių porų gyvenimas. 

Greitai tapo aišku, kad meilė - kietas riešutėlis. Pavyzdžiui, 8-ojo 
dešimtmečio pradžioje psichologas Donas Bairnas (Donn Byrne) pa- 


siskelbė atradęs meilės lygtį ir išdidžiai pareiškė, jog ji yra tokia: 
Y = m[(PR/((PR+(NR)]+k 


Y - tai potraukis, PR - pozityvus stiprinimas, NR - negatyvus 
stiprinimas, k - konstanta?. Atsakas į tariamą D. Bairno atradimą gali 


būti išreikštas šia matematine formule: 
X<1 


X - susidomėjusiųjų skaičius. 

Kiti akademikai laikėsi kiek konstruktyvesnio požiūrio - jie teigė, 
kad jūsų galvoje yra nesąmoningai sudarytas pageidaujamų partnerio 
savybių sąrašas, ir, kai sutinkate tą, kuris turi šias visas savybes, jūsų 
smegenys staiga įsiaudrina, ir jūs įsimylite. 

Nors buvo sunku sužinoti, kaipgi Kupidono strėlė suranda taiki- 
nį, išaiškėjo, kad esama dviejų pagrindinių meilės rūšių“. 

Pirmoji rūšis - aistringoji meilė. Ji susijusi su itin pakilia nuo- 
taika, susižavėjimu ir labai emocionaliu elgesiu. Tai meilė, kurios 
apimti žmonės gali kalbėtis visą naktį ligi pat aušros. Kai kurie psi- 
chologai laikosi romantinio požiūrio į šį išgyvenimą, pabrėždami 
jo teigiamą pusę, kai du žmonės trokšta būti kartu ir be perstojo 
galvoja vienas apie kitą. Kiti nusiėmė rožinius akinius ir į tai žvel- 
gia gerokai paprasčiau - jie pabrėžia, jog aistringoji meilė sužadina 
smegenų dalis, susijusias su narkotikų vartojimu ir priklausomybe 


nuo alkoholio. 

Kita rūšis - draugiškoji meilė - labiau siejasi su prieraišumu nei 
su potraukiu. Jai nebūdingas virpėti verčiantis susijaudinimas ir pir- 
mojo bučinio žavesys. Šią meilę jaučia tie, kurių santykiai pastovūs ir 
trunka jau ilgai. 

Per daugelį metų tyrinėtojai sudarė anketas, kad palygintų šias 
dvi labai skirtingas meilės rūšis (žr. p. 68-69). Po kelerių metų E. Hat- 
fild ir jos kolegos išdalijo anketas trijų skirtingų tipų poroms - toms, 
kurios dar tik pradėjo susitikinėti, jaunavedžiams ir seniai susituo- 
kusiems žmonėms'. Remdamasi apklausos rezultatais mokslininkė 
galėjo sekti, kaip meilė vystosi kiekvienoje poros santykių stadijoje. 

Pirmiausia - geros naujienos. Neseniai pradėję susitikinėti žmo- 
nės jaučia labai stiprią aistringąją ir vidutinio stiprumo draugiškąją 
meilę. Toliau - dar geresnės naujienos. Jaunavedžiai jaučia dar sti- 
presnę tiek aistringąją, tiek draugiškąją meilę. O dabar - nebe tokios 
geros naujienos. Pirmais vedybinio gyvenimo metais į santykius įsi- 
meta puvėsis - aistringoji bei draugiškoji meilė ima silpnėti, ir ga- 
liausiai jos lieka tiek, kiek buvo per pirmąjį pasimatymą. Na, ir paga- 
liau - blogos naujienos. Kitus trisdešimt santuokos metų tiek aistrin- 
goji, tiek draugiškoji meilė mąžta, pirmajai nykstant kur kas greičiau 
nei antrajai. Meilė gali ir nedingti, tačiau laikui bėgant, be abejonės, 
gerokai priblėsta. 

Žmogus jaučia poreikį būti mylimas, ir kai kurios E. Hatfild ty- 
rimų išvados šiek tiek liūdina. Tad nenuostabu, kad visais laikais tie, 


kurie siūlydavo priemones amžinai meilei privilioti, nestokojo klientų. 

Ar jūs įsimylėjęs? 


Užpildykite šią anketą, vietoj daugtaškių įsivaizduodami savo par- 
tnerio vardą, ir kiekvienam teiginiui skirkite taškų nuo 1 (visiškai 


nesutinku) iki 5 (visiškai sutinku)*. 


1) Mano širdis subyrėtų į šipulius, jei... mane paliktų. 
2) Aš visą laiką galvoju apie... 
3) Iš visų žmonių, kuriuos pažįstu, labiausiai norėčiau būti su... 
4) Jei... įsimylėtų kitą, aš labai pavydėčiau. 
5) Visas suvirpu, kai... paliečia mane. 
6) Man būna labai liūdna, kai... išgyvena sunkų laikotarpį. 
7) ...ir aš esame puiki komanda. 
8) Padėdamas... jaučiu, kad mano gyvenimas turi prasmę. 
9) Mieliau padėsiu..., negu darysiu gera sau. 
10) Man labai jauku būti su... 

Sudėkite 1-5 teiginių taškus. Gautoji suma yra jūsų aistringosios 
meilės intensyvumo lygis. Naudokite žemiau pateiktą lentelę savo ir 


kitų žmonių testo rezultatams palyginti. 


Mažiau nei 

5 taškai: iki galo neperskaitėte, kaip atlikti šį testą. 
5-7 taškai: jūsų jausmai labai atšalę, aistros nebeliko. 
8-10 taškų: meilė gerokai prigesusi. 


11-15 taškų: vidutinio stiprumo meilė su retkarčiais 
pasitaikančiais aistros protrūkiais. 
16-20 taškų: aistros pakanka, bet dar šio to trūksta. 


21-25 taškai: sveikiname, jūs vis dar smarkiai ir karštai įsimylėjęs. 


Sudėkite 6-10 teiginių taškus. Gautoji suma yra jūsų draugiškosios 
meilės intensyvumo lygis. Naudokite žemiau pateiktą lentelę savo ir 


kitų žmonių rezultatams palyginti. 


5-7 taškai: jūsų ir partnerio draugystės beveik nėra. 

8—-10 taškų: įudviejų ryšys silpnas. 

11-15 taškų: vidutiniško stiprumo draugiškoji meilė su retkarčiais 
pasitaikančiais bičiuliškumo protrūkiais. 

16-20 taškų: itin draugiška meilė. 

21-25 taškai: sveikiname, jūs jaučiate labai stiprią draugiškąją 


meilę. 

Kupidono beieškant 


Daugelį amžių magai ir raganos tvirtino galį pasitelkti burtažodžius 
ir gaminti stebuklingus gėrimus, priverčiančius žmones įsimylėti. 
Bizantijos imperijos gyventojai tikėjo, kad Kupidono strėlė iššauna 
tą akimirką, kai du žmonės suvalgo ypatingą meilės pyragą su asi- 
lės pienu ir medumi. Viduramžiais kuklųjį pomidorą daugelis laikė 
meilės obuoliu, tad puritonų lyderiai bandė atbaidyti žmones nuo 
šios daržovės skleisdami gandus, kad ji nuodinga. Kai burtai, asilės 
pienas ir pomidorai nepadėjo strėlei pasiekti taikinio, žmonės ėmėsi 
paprastesnių priemonių - pavyzdžiui, pradėjo dėti skelbimus į pažin- 
čių skyrelius. 

Pažinčių skelbimų istorija nepaprastai ilga. Pirmasis skelbimas 
pasirodė 1695 m. Didžiosios Britanijos leidinyje „Rinkinys žemdir- 
bystei ir prekybai gerinti? Jis buvo įspraustas tarp kitų dviejų skelbi- 
mų - apie arabų ristūną ir naudotą lovą. Jį įdėjo pasiturintis džentel- 
menas, kuris ieškojo „damos, turinčios 3000 svarų ar panašios vertės 
turto.“ Ar jaunajam ponui pavyko tokią rasti, istorija, deja, nutyli. Vis 
dėlto ši idėja greitai prigijo - žmonės ėmė dėti vis kategoriškesnius 
ir juokingesnius skelbimus. Vienu XVIII a. skelbimu buvo kreipia- 
masi tik į žmones „be jokių fizinių apsigimimų“. Kito skelbimo auto- 
rius ieškojo antrosios pusės tik su „dailiomis kulkšnimis“, o trečio - 
„Žmonos su dviem ar trim šimtais svarų; galima tik duoti pinigus, 
žmona nebūtina.“ 

Peršokite keletą šimtmečių į priekį ir pamatysite - nėra jokių 


ženklų, kad meilės paieškos būtų praradusios aktualumą. Praėjusio 

amžiaus 6-ajame dešimtmetyje du išradingi Harvardo universiteto 
studentai sukūrė „Operation Match“ - pirmąją kompiuterinę poros 
suderinamumo sistemą. Norėdami ją išbandyti, studentai daugiau 
nei septynių šimtų Žmonių paprašė užpildyti asmenybės įvertinimo 
anketas. Paskui jose pateikti duomenys buvo perkelti į perfokortas 
ir įvesti į universalųjį mažo kambario dydžio kompiuterį. Po šešių 
savaičių kiekvienas dalyvis gavo po sąrašą su sau tinkančių žmonių 
adresais ir telefonų numeriais. Šių dienų pažinčių svetainės veikia tuo 
pačiu principu, naudojant vis tobulesnius algoritmus, padedančius 
tiksliai atrinkti milijonus panašių žmonių pagal daugelį savybių. 

Naujausia poros suderinamumo inovacija sukurta praėjusio am- 
žiaus paskutiniame dešimtmetyje, kai rabinas Jakovas Dejo, norėda- 
mas padėti vienišiems žydams susirasti vienas kitą, ėmė rengti grei- 
tuosius pasimatymus. Idėja greitai prigijo, ir dabar milijonai pasaulio 
žmonių bando rasti mylimuosius pabendraudami vos tris minutes. 

Meilės industrija ne tik stengiasi įtikti ieškantiesiems Kupidono 
strėlės. Jei poroms iškyla tarpusavio santykių problemų, psichologai, 
DVD ir savipagalbos knygos teikia daugybę patarimų, kurie esą pa- 
deda žmonėms likti drauge. 

Bet ar šie būdai veiksmingi? Tyrimai rodo, kad tikimybė, jog su 
greitajame pasimatyme sutiktu žmogumi užsimegs rimti santykiai, 
yra maždaug 4 proc.!? Internetinių pasimatymų rodikliai geresni — 
vienos didelės pažinčių agentūros atlikta apklausa parodė, kad apie 
17 proc. porų, susituokusių treji metai iki apklausos, susipažino in- 
ternetinėje pažinčių svetainėje. 

Dabartiniai skaičiai norintiems ilgai būti įsimylėjusiems ne tokie 
palankūs: JAV išyra maždaug pusė pirmųjų santuokų, du trečdaliai 


antrųjų ir trys ketvirtadaliai trečiųjų. 

Paskatinti tyrimo, atskleidusio, kaip savitaigos principas (Žr. 
p. 26-28) gali būti panaudojamas laimei kurti, specialistai domėjosi, 
ar jis taip pat galėtų padėti žmonėms rasti savo gyvenimo meilę ir 
likti kartu, atsiradus tarpusavio santykių problemoms. 


Pasitikite daktarą Stenlį Šechterį ir jo meilės lanką. 


2. NETEISINGAS KŪNO 
POJŪČIŲ SUVOKIMAS 


Pagalvokite, kada paskutinį kartą patyrėte ypač stiprią emociją. 
Tikriausiai nerimavote prieš pradėdamas viešai kalbėti, nervino- 
tės prieš svarbų pokalbį dėl darbo, jautėtės pakylėtas po sėkmingo 
susitikimo ar pykote, kai kas nors jus įžeidė. Bet kuriuo atveju ti- 
kriausiai pastebėjote, kad jūsų kūno pojūčiai gerokai pakito, nebent 
esate psichopatas. Galbūt padažnėjo pulsas, išdžiūvo burna, staiga 
sudrėko delnai. 

Pirmaisiais emocijų psichologijos tyrimais stengtasi nustatyti 
tikslias sąsajas tarp įvairių emocijų ir jas lydinčių kūno pojūčių. Ty- 
rinėtojai pakvietė dalyvius į laboratoriją, apraizgė jų kūnus davikliais 
ir stengėsi supykdyti dalyvius įžeidinėdami, gąsdino juos keldami 
triukšmą ir pradžiugino pasiūlydami torto. Tuomet tyrinėtojai pa- 
tikrino duomenis, ieškodami kiekvienos emocijos ir ją lydinčių po- 
jūčių ryšio. Ar iš pykčio padažnėja pulsas ir kvėpavimas? Ar baimė 
išsausina burną ir sukelia prakaitavimą? Ar dėl džiaugsmo sulėtėja 
širdies plakimas, o kvėpavimas tampa nelygus? 

Po ilgamečių pastangų sukurti psichologinį emocijų žinyną tapo 
aišku, kad kažkur slypi klaida. Nors beveik visi dalyviai patyrė dau- 
gybę įvairiausių emocijų, jas lydintys kūno pojūčiai būdavo stebėtinai 
panašūs. Kažkas tiesiog neatitiko. 

7-ajame dešimtmetyje psichologas Stenlis Šechteris (Stanley 


Schachter) pagaliau atskleidė paslaptį. 

Jis dirbo Kolumbijos universitete ir studijavo daugybę įdomių 
temų - nutukimą, priklausomybę nuo nikotino, kultus ir šykštu- 
mą. Karjeros pradžioje S. Šechteris atliko dabar klasikiniu laikomą 
eksperimentą, siekdamas nustatyti, kas vyksta žmogaus kūne tuo 
metu, kai patiriama emocija!!. Įsivaizduokite, kad šiame tyrime da- 
lyvaujate ir jūs. 

Jūs einate gatve mąstydamas apie savo reikalus ir staiga išvystate 
skelbimą. Jame prašoma sudalyvauti eksperimente, per kurį bus ti- 
riamas vitaminų mišinio suproksino poveikis regėjimui. Norėdamas 
uždirbti per kelių valandų trukmės darbą, jūs paskambinate skelbime 
nurodytu numeriu, ir jus pakviečia atvykti į S. Šechterio laboratoriją 
rytojaus dieną. 

Kai atvykstate, tyrinėtojas jums suleidžia suproksino injekciją ir 
paaiškinęs, kad reikia palaukti, kol injekcija sukels kokį nors povei- 
kį, paprašo jūsų eiti į šalia esantį laukiamąjį. Laukiamajame jau sėdi 
vyriškis, jūs mandagiai jam nusišypsote. Judu imate šnekučiuotis, ir 
vyras paaiškina taip pat dalyvaująs eksperimente. Jis, kaip ir jūs, lau- 
kia, kol pasireikš suproksino poveikis. 

Po kelių minučių jūsų naujasis pažįstamas ima tiesiog trykšte 
trykšti džiaugsmu. Laukiamojo kampe jis pamato lanką ir ima jį suk- 
ti, žarsto juokelius, lipa ant baldų ir iš tolo mėto popieriaus gumulė- 
lius į šiukšliadėžę. Jums praleidus maždaug penkiolika minučių su 
ponu linksmuoliu, į laukiamąjį įeina tyrinėtojas ir paprašo užpildyti 
trumpą anketą apie jūsų dabartinę nuotaiką. Jums užpildžius formą, 
tyrinėtojas paskelbia, kad eksperimentas baigtas. Tačiau, kaip įprasta 
psichologijoje, viskas buvo ne taip, kaip atrodė. 

S. Šechteris neabejojo, jog mokslinis tyrimas apie kūno pojūčius, 


siejamus su emocijomis, nepavyko, nes buvo paremtas iš esmės klai- 

dinga prielaida. Jam atrodė akivaizdu, kad emocijos negali būti su- 
sijusios su konkrečiais pulso, kvėpavimo, prakaitavimo ir panašiais 
rodikliais. Tiesiog buvo per daug emocijų ir per mažai kūno pojūčių. 
S. Šechteris manė, kad viskas gerokai paprasčiau. 

Jis iškėlė hipotezę, kad visi mūsų kūno pojūčiai yra sukeliami 
fiziologinės sistemos, veikiančios dviejų komandų virvės traukimo 
principu. 

Vienoje pusėje yra „raudonųjų“ komanda. Kai ši komanda truk- 
teli virvę į savo pusę, jūs pasijuntate esąs labiau susijaudinęs ir akty- 
vesnis. Adrenalinas ir cukrus greitai patenka į jūsų kraujotakos siste- 
mą, kad teiktų energiją, pulsas ir kvėpavimas tankėja, kad raumenys 
gautų daugiau deguonies, sumažėja kraujo pritekėjimas prie odos 
paviršiaus, kad sužeidimo atveju mažiau kraujuotumėte, o skrandžio 
sulčių gamyba suaktyvėja, kad būtų galima tiekti daugiau energijos. 
Trumpai tariant, jūsų kūnui duodamas signalas: „Kaukis arba bėk“. 
Jei nusprendžiate nesivelti į muštynes ar nebėgti, nepanaudota ener- 
gija gali sukelti svaigulį, silpnumą keliuose, jausmą, kad pilve skraido 
drugeliai, arba drebulį. 

Kitoje pusėje yra „mėlynųjų“ komanda. Kai jie trukteli virvę į 
save, jūsų kūnas nurimsta. Pulsas lėtėja, o virškinimo sistema sugrįž- 
ta į įprastinę būklę. 

Kai atsigulate ir atsipalaiduojate, „mėlynųjų komanda patraukia 
virvę į savo pusę, taip sulėtindama jūsų pulsą ir padarydama kvėpa- 
vimą lėtą ir negilų. Tą akimirką, kai atsistojate ir imate vaikščioti, vir- 
vę trukteli raudonųjų komanda, ir jūsų širdis bei kvėpavimas tampa 
normalūs. 

Dažniausiai „raudonųjų“ ir „mėlynųjų“ komandos dirba kartu, 


kad jūsų kūno pojūčiai atitiktų aplinką, kurioje esate. Jei, pavyzdžiui, 

krūmynuose pastebėtumėte tigrą, „raudonųjų“ komanda nedelsda- 
ma imtų veikti, ir jūs pajustumėte, kad širdis staiga ėmė plakti grei- 
čiau. Tačiau, kai tik prisiminsite, kad esate zoologijos sode ir jums 
negresia joks pavojus, „mėlynieji“ patrauks virvę į save, ir jūsų širdies 
plakimas sulėtės. 

Pasak S. Šechterio, atskiri pojūčiai nesusiję su konkrečiomis emo- 


cijomis - egzistuoja viena sistema, kuri veikia nevienodai intensyviai. 

Išplėškite! 


Kūno kalba 


Žmonių kūno pojūčiai, sukeliantys emocinius jausmus, labai skiriasi. 
Atsakykite į klausimus ir sužinokite, kaip jautriai jūsų kūnas reaguo- 
ja į stresą!?. 

Įsivaizduokite, kad atsidūrėte stresinėje situacijoje. Įvertinkite, 
kiek visi 10 teiginių jums tinka, pažymėdami: 1 - niekada, 2 - ret- 


karčiais, 3 - kartais, 4 - dažniausiai; 5 - visada. 
Stresinėje situacijoje... Taškai: 


„..Mmano veidas išrausta arba išblykšta. 
..„mMan pakerta kojas, o rankos ima drebėti. 
„„„Imu kvėpuoti greitai ir negiliai. 

„.„mano širdis ima plakti grėičiau. 

„„„Mmano delnai ima prakaituoti. 

„„„Mano pilvas ima urgzti. 

..-plaukai ant mano kaklo pasišiaušia. 
„.„mano burna išsausėja. 

„„„pajuntu, kad akys sudrėko. 


„.„Mano ausys ir veidas įkaista. 

Taškai 


Sudėkite visus taškus. Naudokite žemiau pateiktą lentelę palyginti 


savo ir kitų žmonių rezultatus. 


10-20 taškų: labai mažas jautrumas. 
21-30 taškų: nelabai mažas, bet ir ne vidutinis jautrumas. 
31-40 taškų: vidutinis jautrumas. 


41-50 taškų: labai didelis jautrumas. 


Didelis ar mažas jautrumas nėra nei savaime gerai, nei blogai. 
Mažu įautrumu pasižymintys žmonės dažnai išlieka ramūs stresi- 
nėse situacijose, o itin jautrūs labai gerai reaguoja į ankstyvuosius 


pavojaus signalus. 

S. Šechterio teorija susiduria su viena didele problema. Jei skiriasi 
tik jūsų kūno pojūčių intensyvumas, kaip jūs galite patirti tiek daug 
skirtingų emocijų? S. Šechteris siūlo pamiršti kūną ir atkreipti dėme- 
sį į smegenis. Pagal jo teoriją, pajutęs kokio nors pojūčio antplūdį, 
jūs apsidairote, pamėginate suvokti, kas vyksta, ir tuomet pritaikote 
atitinkamą emociją. Tad jeigu, pavyzdžiui, kas nors šaukia ant jūsų, 
jūs pajuntate, kad širdis ėmė plakti greičiau, išgirstate keletą įžeidimų 
ir nutariate, kad reikia supykti. O būdamas su žmogumi, kuris jums 
atrodo labai patrauklus, kaip ir pirmuoju atveju galite pajusti, kad šir- 
dies plakimas pagreitėjo, bet nusprendžiate, kad tai vyksta dėl geismo. 

S. Šechterio idėja apvertė aukštyn kojom sveiku protu suvokia- 
mą emocijos supratimą. Sveikas protas mums sako, kad emocijos 
pasireiškia anksčiau nei kūno pojūčiai. Jūs pamatote liūtą, išsigąsta- 
te ir pradedate prakaituoti. Arba išvystate amerikietiškus kalnelius, 
susijaudinate, ir jūsų širdis ima plakti greičiau. S. Šechteris pasiūlė 
mąstyti visiškai priešingai. Liūtas priverčia jus prakaituoti, tada jūs 
suprantate, kokioje pavojingoje situacijoje atsidūrėte, ir imate jausti, 
kad jus apėmė baimė. Arba amerikietiškų kalnelių vaizdas priverčia 
jūsų širdį plakti greičiau, tuomet jūs suvokiate, kad esate atrakcionų 
parke, ir pajuntate jaudulį. Iš esmės S. Šechterio idėja yra V. Džeim- 
so emocijų teorijos tęsinys. V. Džeimsas buvo įsitikinęs, kad patys 
žmonės sukuria veido išraiškas ir elgesį, o paskui suvokia, ką jaučia. 


S. Šechteris išplėtė šią teoriją iki kūno pojūčių (žr. lentelę). 

Kūno pojūčiai ir emocija 
Sveikas protas sako, kad priežastinio ryšio grandinė yra tokia: 


Pamatote atvažiuojantį automobilį —— Išsigąstate —— 


Pilve viskas apsiverčia 


Gatvėje prasilenkiate su savo mėgstama garsenybe > Susi- 


jaudinate > Imate prakaituoti 


S. Šechterio teorija teigia, kad iš tiesų yra taip: 


Pamatote atvažiuojantį automobilį —— Pilve viskas ap- 
siverčia > Suvokiate, kokioje situacijoje atsidūrėte ——> 


Išsigąstate 


Gatvėje prasilenkiate su savo mėgstama garsenybe —— 
Prakaituojate > Suvokiate, kokioje situacijoje atsidūrėte 
—+ Susijaudinate 


Jei toks savitaigos principo (žr. p. 26-28) tęsinys teisingas, jis su- 
kelia intriguojantį spėjimą. Turėtų būti įmanoma Žmonėms sukel- 
ti labai įvairias emocijas, skirtingose situacijose priverčiant širdį 
plakti greičiau. Būtent todėl per tyrimą jums teko pabūti su ponu 
linksmuoliu. 

Vitaminų mišinys suproksinas neegzistuoja, o tyrimas niekaip 
nesusijęs su regėjimu. Taip pat, kaip tikriausiai jau supratote, ponas 


linksmuolis iš tiesų buvo eksperimentuotojų pasamdytas aktorius. 

Skystis, kurio jums suleido, buvo adrenalinas, turėjęs suaktyvin- 
ti jūsų fiziologiją. Cheminei medžiagai patekus į jūsų organizmą, po 
kelių akimirkų ėmė veikti „raudonųjų“ komanda, tad jūsų širdis ėmė 
plakti greičiau, rankos - drebėti, o burna - džiūti. Pagal S. Šechterio 
savitaigos principo versiją, praleidęs laiką su linksmuoliu jūs turėtu- 
mėte keistus kūno pojūčius palaikyti geros nuotaikos ženklais ir dėl 
to pasijusti ypač linksmas. 

Štai ką parodė tyrimo rezultatai. Ne vienas dalyvis, pabuvęs su 
linksmuoliu, pildydamas S. Šechterio anketą apie nuotaiką, pažymėjo 
varnelę ties teiginiu „Aš jaučiuosi keistai patenkintas“. 

Savitaigos principas teigia, kad, jei visiškai tokie patys kūno po- 
jūčiai atsirastų skirtingose situacijose, jie sukeltų labai skirtingas 
emocijas. Kad sužinotų, ar tai tiesa, S. Šechteris atliko antrą tyrimo 
dalį. Jis pasikvietė grupę dalyvių į savo laboratoriją ir suleido jiems 
„suproksino“ (iš tiesų - adrenalino). Paskui dalyviams buvo išdalytos 
anketos apie jų gyvenimą ir paprašyta užpildyti jas laukiamajame. 

Nė vienas dalyvis, įėjęs į laukiamąjį, šį kartą nesutiko linksmuolio 
su lanku. Tas pats vyras buvo paprašytas vaidinti pikčiurną - labai ne- 
patenkintą žmogų, besiskundžiantį dėl anketos turinio. Eidamas prie 
vis asmeniškesnių klausimų („Su kiek vyrų, be jūsų tėvo, jūsų motina 
turėjo nesantuokinių ryšių? Pasirinkimo variantai: 4 ir mažiau; 5-9; 
10 ir daugiau“), jis vis labiau nerimo, kol galų gale suglamžė anketą ir 
išbėgo iš laukiamojo. 

Ar pikčiurnos elgesys paskatino dalyvius susieti pagreitėjusį savo 
širdies plakimą su susierzinimu? Taip. Tiesą sakant, šioje tyrimo da- 
lyje į klausimą apie savo nuotaiką dalyviai atsakė, kad yra įsiutę. 

Abiejose tyrimo dalyse žmonių kūno pojūčiai buvo identiški. Ta- 


čiau pirmojoje linksmuolis paskatino žmones greitą širdies plakimą 

suvokti kaip pozityvų dalyką, tad jie pralinksmėjo. Antroje tyrimo 
dalyje pikčiurna sugadino nuotaiką ir privertė dalyvius širdies plaki- 
mą palaikyti negatyviu dalyku ir supykti. 

Kad įsitikintų, jog dalyvių emocijos sukilo ne vien dėl žaidimo su 
lanku ar klausimų apie motinos dorovę, S. Šechteris per tyrimą atliko 
dar vieną eksperimentą - buvo dar dvi grupės, kurioms suleista ne adre- 
nalino, o fiziologinio tirpalo. Šie žmonės nejuto savo širdies plakimo, 
taigi ir nesielgė taip, tarsi išgyventų stiprias emocijas. Todėl jie pernelyg 
nepralinksmėjo ir nesupyko, leisdami laiką su linksmuoliu ar pikčiurna. 

Savitaigos principas paaiškina daugybę įdomių emocijų aspektų. 
Pavyzdžiui, kodėl žmonės verkia, būdami labai liūdni ar beprotiškai 
laimingi. Tradicinėmis teorijomis sunku paaiškinti, kodėl tokios skir- 
tingos emocijos lemia visiškai tokį pat elgesį. Pagal S. Šechterio po- 
žiūrį, su kiekviena emocija susiję kūno pojūčiai yra vienodi, tad tam 
tikro intensyvumo emocijos sukels tokį patį kūno atsaką. 

Keista, bet keliuose moksliniuose darbuose taip pat atskleista, 
kad pakilus temperatūrai yra rizikos, jog įvyks rimti ir mirtini išpuo- 
liai'?. Vėlgi visiškai nesunku šį reiškinį paaiškinti savitaigos principu. 
Kai žmonės atsiduria aplinkoje, kurioje jiems neįprastai karšta, jų 
širdis ima plakti greičiau, jie suprakaituoja. Kai kurie žmonės ieško 
paaiškinimo šiam fiziologiniam pokyčiui, klaidingai suvokia jį kaip 
ženklą, kad supyko, ir elgiasi atitinkamai. Paaiškinimas įdomus, bet 
ar teisingas? Kad tai sužinotų, viena tyrinėtojų grupė prišildė labora- 
toriją iki keturiasdešimt laipsnių ir suteikė dalyviams galimybę veik- 
ti elektrošoku vieniems kitus. Paaiškėjo, kad, kuo karštesnė patalpa, 
tuo stipresnę elektros srovę nustatydavo dalyviai. Tuomet tyrinėtojai 
nuramino žmones, pasiūlydami išgerti butelį šalto vandens, ir leido 


tęsti. Staiga dalyviai tapo nebe tokie agresyvūs". 

Tačiau didžiausią įtaką savitaigos principas padarė norintiems 


mylėtis, o ne kariauti. 
Meilės chemija 


S. Šechteris palygino ryšį tarp kūno pojūčių ir emocijos su automa- 
tiniu patefonu. Kaip automatiniam patefonui veikti reikalinga mo- 
neta, taip ir koks nors įvykis priverčia kūną nedelsiant veikti. Kaip 
klausytojas pasirenka, kokią melodiją norėtų išgirsti, taip ir žmonės 
nesąmoningai dairosi, kas vyksta aplink, nusprendžia, kaip turėtų in- 
terpretuoti savo kūno pojūčius, ir patiria atitinkamą emociją. Sekda- 
mas V. Džeimso pėdomis, S. Šechteris naudojo šią savitaigos principo 
versiją kurti laimei ir pykčiui. Bet ar tikrai principas gali būti naudo- 
jamas sukelti aistrai? 

Kad atsakytų į šį klausimą, Gregoris Vaitas (Gregory White) iš 
Merilando universiteto kartu su kolegomis atliko du novatoriškus 
širdies plakimo ir meilės tyrimus". Abiejų tyrimų metu G. Vaitas pri- 
vertė vyrų širdis plakti smarkiau, parodydamas jiems vaizdajuostę, 
kaip patraukli moteris pasakoja apie savo pomėgius, ir paskui papra- 
šė vyrų įvertinti, kiek ši moteris jiems atrodo seksuali ir kiek stiprus 
noras ją pabučiuoti. 

Per pirmąjį eksperimentą G. Vaitas paprašė grupės vyrų dvi mi- 
nutes bėgti vietoje (greitam širdies plakimui sukelti), o kita grupė tokį 
patį pratimą darė tik keletą sekundžių (širdies plakimas buvo lėtas). 
Per antrąjį tyrimą grupės klausėsi arba komiko Stiveno Martino dainos 
„A Wild and Crazy Guy“, arba baisaus pranešimo apie tai, kaip gentis 
nužudė misionierių iš užsienio (širdies plakimas pagreitėjo), arba nuo- 


bodaus varlės kraujotakos sistemos apibūdinimo (širdis plakė lėtai). 

Kaip ir tikėtasi, vyrai, kurių širdies plakimas pagreitėjo po dvie- 
jų minučių bėgimo, S. Martino dainos ar pasakojimo apie nužudytą 
misionierių, laikė moterį iš vaizdo įrašo kur kas patrauklesne nei tie, 
kurie pasportavo vos kelias sekundes ar išklausė paskaitą apie varlės 
fiziologiją. 

Yra buvę ir kitų atvejų, kai toks savitaigos principo poveikis pa- 
sitvirtino'“. Bene garsiausias atvejis - psichologų Donaldo Datono 
(Donald Dutton) ir Arturo Eirono (Arthur Aron) puikiai paruoštas 
tyrimas, kai „rinkos tyrėja“ (iš tiesų - aktorė) viliojo vyrus ant dviejų 
labai skirtingų tiltų virš Kapilano upės Britų Kolumbijoje!". Vienas 
tiltas pavojingai siūbavo vėjyje, o kitas buvo kur kas tvirtesnis. Pavo- 
jingasis tiltas privertė vyrų širdis plakti smarkiau, ir jie tai supainiojo 
su aistros atsiradimu, todėl manė, kad moteris labai patraukli. Per 
kitą tyrimą psichologės Sindi Meston (Cindy Meston) ir Peni Frolič 
(Penny Frohlich) iš Teksaso universiteto lankėsi atrakcionų parkuo- 
se ir kalbino žmones prieš pasivažinėjimą amerikietiškais kalneliais 
arba praėjus kelioms minutėms po jo!*. Tyrinėtojos rodė žmonėms 
moters nuotrauką ir prašė įvertinti, kiek patrauklia ją laiko. Tie, kurie 
matė nuotrauką po pasivažinėjimo, palaikė prakaituotus delnus mei- 
lės ženklu, ir moteris jiems atrodė ypač patraukli. 

Kaip jau minėjau savo knygoje „59 sekundės“, šis darbas yra labai 
svarbus bet kuriam Žmogui, norinčiam rasti savo gyvenimo meilę, - 
jei einate į pasimatymą, laikykitės atokiau nuo miško takelių ir me- 
ditacijos būrelių. Geriau žygiuokite į atrakcionų parkus, būkite ant 
aukštų tiltų, lankykitės humoro koncertuose, o kino teatruose žiūrė- 
kite siaubo filmus apie sužalotus misionierius. 

Šis savitaigos principo aspektas padeda paaiškinti keletą kitų įdo- 


mių meilės aspektų. 

O Romeo, Romeo, kodėl tu, Romeo? 


Meilė be atsako dažnai sustiprina troškimą gauti nepasiekiamą žmo- 
gų. Toks meilės poveikis gali būti dramatiškas - vienas atstumtas įsi- 
mylėjėlis pagrobė savo mylimąją ir vėliau su ašaromis akyse aiškino: 
„Mane atstūmusi, privertė tik dar labiau ją pamilti.“ 

Šiuos atsitikimus būtų sunku paaiškinti daugeliu psichologijos 
teorijų, nes žmonės linkę šalintis tų, kurie verčia juos nemaloniai 
jaustis. Tačiau savitaigos principas pateikia galimą šio reiškinio pa- 
aiškinimą. 

Kai žmogui bandoma sukliudyti daryti tai, ką jis nori, jis daž- 
niausiai susierzina ir supyksta. Jei tai įsimylėjėlis, jis gali klaidingai 
palaikyti fiziologinius susierzinimo požymius aistros ženklais. Kuo 
smarkiau jis stumiamas nuo uždraustojo vaisiaus, tuo labiau tas vai- 
sius jį traukia. 

Ši teorija taip pat paaiškina vieną keistą poveikį, kurį įsimylėjusiai 
širdžiai daro kliūtys. Graikų rašytojas Vasilis Vasilikos kartą sukūrė 
istoriją apie du mitinius gyvūnus. Vienas gyvūnas buvo žuvis, o nuo 
liemens - paukštis, kitas buvo paukštis, o nuo liemens - žuvis. Tie 
du gyvūnai aistringai mylėjo vienas kitą, ir vieną dieną žuvis-paukštis 
pratrūko pykčiu dėl to, kad jiedu niekada negalės gyventi kartu (mylė- 
tis irgi būtų buvę sudėtinga). Žvelgdamas į šviesiąją keblios situacijos 
pusę, paukštis-žuvis atsiliepė: „Ne, tai kaip tik yra laimė mums abiem. 
Šitaip mūsų meilė niekada neišblės, nes mes visados būsime skyrium.“ 

V. Vasilikos - ne pirmas rašytojas, teigęs, kad buvimas atskirai 
kursto meilės liepsną. Romėnų mito veikėjai Piramas ir Fisba įsimyli, 
bet tėvai nepritaria jų ryšiui, tad uždraudžia jiems matytis. Įkalinti 


atskiruose kambariuose bendrą sieną turinčiame name, jie šnibždasi 

pro plyšį sienoje, o rašytojos Editos Hamilton (Edith Hamilton) ver- 
sijoje Fisba sako: „Tačiau meilės neįmanoma uždrausti. Kuo labiau 
liepsna gesinama, tuo karštesnė ji darosi.“ Taip pat ir garsiojoje Šeks- 
pyro tragedijoje „Romeo ir Džuljeta“ - kuo labiau nesutariančios šei- 
mos bando įsimylėjėlius išskirti, tuo stipresnė jų aistra vienas kitam. 

Kad sužinotų, ar šis gana keistas reiškinys egzistuoja tikrovėje, 
psichologas Ričardas Driskolas (Richard Driscoll) iš Kolorado uni- 
versiteto ilgiau nei metus sekė daugiau nei šimto porų gyvenimus, 
vertindamas jų abipusę meilę ir bet kokius jų tėvų mėginimus kliudy- 
ti santykiams". Kuo labiau tėvai bandė drausti, tuo karštesnė darėsi 
porų meilė. Garsiojo kūrėjo garbei R. Driskolas pavadino šį reiškinį 
„Romeo ir Džuljetos“ efektu. 

Dauguma įprastinių meilės teorijų remiasi „lauk iš akių - lauk iš 
širdies“ požiūriu į problemą. Pagal šias teorijas, įsimylėjėlių atskyri- 
mas po truputį nuslopintų jų susidomėjimą vienas kitu. Na, o savitai- 
gos principu paaiškinti šį reiškinį nesunku. Kuo labiau įsimylėjėliai 
atskiriami, tuo labiau siunta, taigi labiau yra linkę klaidingai suvokti 
neviltį kaip aistrą. 

Savitaigos principu galima aiškinti ir negarbingo keršto reiškinį. 
Santykiams pasibaigus, žmonės dažnai būna labai neramūs. Jei jie su- 
tinka naują potencialų partnerį po santykių pabaigos praėjus nedaug 
laiko, gali palaikyti savo neramumą aistros ženklu. Tai buvo įrodyta 
tyrimu, per kurį tyrinėtojai paprašė grupės vyrų atlikti asmenybės 
testą ir gauti arba teigiamą (nuo kurio jie jausis gerai), arba neigiamą 
(kuris vers jaustis prastai) įvertinimą. Paskui jie paprašė vyrų luk- 
telėti užkandinėje, ir tenai jie buvo užkalbinti patrauklios moters. 
Vyrai, gavę neigiamą įvertinimą, moterį laikė ypač patrauklia*“, kaip 


S. Šechteris ir spėjo. 

Kitas reiškinys - Stokholmo sindromas - irgi gali būti susijęs su 
S. Šechterio savitaigos principo versija. Kai žmonės paimami įkaitais, 
jiems dažnai išsivysto keistas prisirišimo prie pagrobėjų jausmas. 
Reiškinys gana dažnas, nors FTB Įkaitų ir užsibarikadavusių žmo- 
nių informacinė sistema teigia, kad sindromo požymiai pasireiškia 
mažiau nei trečdaliui įkaitų. Įdomu tai, kad sindromas dažniausiai 
prasideda tik tada, kai pagrobėjai parodo tam tikrų geranoriškumo 
ženklų, taigi gali būti, kad jį sukelia nerimo dėl atimtos laisvės painio- 
jimas su palankumu. Tai galbūt paaiškina, kodėl kai kurios moterys 
nepalieka blogai su jomis besielgiančių partnerių. 

Daugelį metų psichologai buvo įsitikinę, kad žmonių emocijos 
daro įtaką jų fiziologijai. Kad pykčio jutimas verčia širdį plakti tan- 
kiau, o susirūpinimas - prakaituoti. Kaip V. Džeimso teorijos tyrimu 
buvo įrodyta, kad žmonių elgesys priverčia juos patirti emociją, taip 
ir S. Šechteris atskleidė, jog tai, kaip žmonės interpretuoja savo kūno 
pojūčius, lemia, kokias emocijas jie jaučia. Priklausomai nuo aplin- 
kybių, ta pati besidaužanti širdis gali būti laikoma pykčio, linksmu- 
mo ar meilės ženklu. S. Šechterio teorija buvo naudojamasi įžiebti 
meilei rodant žmonėms juokingus filmus, vedžiojant juos pavojingais 
tiltais arba vežiojant baimę keliančiais atrakcionais. Šia teorija taip 
pat galima paaiškinti daug įdomių meilės aspektų, kaip antai - kodėl 
atstūmimas sukelia dar didesnį geismą, kodėl įsimylėjėlių atskyrimas 
kursto aistros liepsną ir kodėl kai kuriems žmonėms sunku palikti su 
jais blogai besielgiančius partnerius. 

Paskatinti šio mokslinio darbo, tyrinėtojai ėmė tirti kitus būdus, 


kuriais savitaigos principas prišaukia Kupidono strėlę. 


3. MEILĖ LABORATORIJOJE 


Praeito šimtmečio pradžioje laisvamanis Viktorijos epochos moks- 
lininkas seras Frensis Galtonas (Francis Galton) didžiąją savo gyve- 
nimo dalį nagrinėjo keistus psichologinius reiškinius?!. Kartodamas 
savo mantrą „Skaičiuok, kai tik gali“, jis matavo, ar jo kolegų pas- 
kaitos yra nuobodžios, pagal tai, kaip žmonės negali jose nusėdėti, 
tikrino maldos galią skaičiuodamas vidutinę dvasininkų gyvenimo 
trukmę ir praleido kelis mėnesius stengdamasis paruošti tobulą puo- 
delį arbatos. 

Savo esė „Charakterio matmenys“ E Galtonas teigė, kad galbūt 
įmanoma apskaičiuoti laipsnį, kiek du žmonės yra įsimylėję, užfiksa- 
vusjų „palinkimą. Jis atkreipė dėmesį, kad du įsimylėjėliai, sėdėdami 
prie pietų stalo, akivaizdžiai palinksta vienas prie kito?*. Taip jie per- 
kelia didesnę svorio dalį ant priekinių kėdės kojų. Garsusis moksli- 
ninkas iškėlė mintį, kad galbūt įmanoma slapta pritaisyti „spaudimo 
matuoklį su rodikliu“ prie visų baldų kojų ir tokiu būdu objektyviai 
išmatuoti meilės mastą. Šio klausimo svarstymus E Galtonas užbaigia 
tokiais žodžiais: „Atlikau keletą pirminių eksperimentų, tačiau buvau 
užsiėmęs kitais reikalais, todėl neišėjo taip, kaip tikėjausi. Deja, Vik- 
torijos epochos mokslininkai nedegė noru pakoreguoti savo baldų 
taip, kaip siūlė E. Galtonas, ir idėja matuoti įsimylėjėlių meilę pagal jų 
elgesį nuėjo užmarštin. 

Iš esmės sumanymas fiksuoti įsimylėjusiųjų elgesį neatgimė iki 


pat 8-ojo dešimtmečio. Tyrimai labiau rėmėsi stebėjimu nei E Gal- 

tono paslėptų prietaisų ir rodiklių idėja. Kelerius metus maža atsida- 
vusių mokslininkų grupelė drąsiai ėjo ten, kur anksčiau rodydavosi 
nedaug psichologų, - į barus ir vakarėlius. Būdami ten, tyrinėtojai 
slapta stebėdavo įsimylėjusių porų elgesį. Rezultatai patvirtino tai, ką 
daugelis žmonių būtų įtarę: pasigavusieji meilės virusą žengia arčiau 
vienas kito, praleidžia daug laiko žiūrėdami vienas kitam į akis, lie- 
čiasi kojomis po stalu, mėgdžioja vienas kito kūno kalbą, liečia vienas 
kito pirštus, riešus ir dalijasi paslaptimis? 

Įkvėpti to, kaip savitaigos principas naudojamas laimei kurti, ty- 
rinėtojai domėjosi, ar žmonės įsimylėtų vienas kitą, jei elgtųsi kaip 
įsimylėję. 

Vieną pirmųjų tyrimų atliko amerikietis Kenetas Gergenas (Ken- 
neth Gergen) iš Svartmoro koledžo“. Poros dažnai geriausią laiką 
leidžia kartu tamsoje, ir K. Gergenas domėjosi, kas nutiktų, jei jis 
pasiūlytų tai daryti tarpusavyje visiškai nepažįstamiems žmonėms. 
Pirmiausia mokslininkas aptraukė minkštu audeklu kambario grin- 
dis bei sienas ir paprašė grupės, sudarytos iš keturių vyrų ir keturių 
moterų, valandą išbūti kambaryje. Paskui jis išjungė visas šviesas ir 
paprašė kitų panašių grupių visiškoje tamsoje praleisti šešiasdešimt 
minučių. 

K. Gergenas įprastomis ir infraraudonųjų spindulių kameromis 
filmavo, kas vyksta kambaryje, taip pat pasikalbėjo su kiekvienu 
dalyviu eksperimentui pasibaigus. Aprašydamas savo pastebėjimus 
straipsnyje „Nukrypimas nuo normos tamsoje, K. Gergenas pažy- 
mėjo, kad esant įjungtoms šviesoms nė vienas iš dalyvių tyčia nelie- 
tė vienas kito ir neapsikabino, ir kad seksualiai susijaudino trečdalis 
dalyvių. Tačiau kai grupė buvo panardinta į tamsą, situacija visiškai 


pasikeitė. Tamsoje beveik 90 proc. žmonių bandė liesti vienas kitą, 

50 proc. - apsikabino, o 80 proc. - seksualiai susijaudino. Be to, tam- 
soje žmonės buvo gerokai labiau linkę kalbėtis apie svarbius savo gy- 
venimo įvykius ir greičiau pajusdavo abipusę simpatiją. K. Gergeno 
filmuota medžiaga atskleidė, kad keletas dalyvių netgi ėmė glostyti 
vienas kitam veidą ir bučiuotis. Atsidūrę įsimylėjėliams įprastoje si- 
tuacijoje, žmonės greitai ėmė elgtis taip, lyg būtų pakirsti Kupidono 
strėlės, todėl pajuto, kad patinka vieni kitiems. 

Kalbant apie meilės kūrimą laboratorijoje, tai tebuvo ledkalnio 


viršūnė. 
Žaidimo pėdomis po stalu galia 


Harvardo universiteto psichologas Danielis Vegneris (Daniel Wegner) 
domėjosi, ar taip, kaip šypsena daro žmones linksmesnius, dviejų ne- 
pažįstamųjų slaptas žaidimas pėdomis pa stalu priverčia juos pajus- 
ti tarpusavio trauką“. Atmindamas, jog tyrimams „ar šypsena daro 
žmones laimingesnius“ būdavo sugalvojama kokia nors priedanga, 
kad dalyviai nesakytų tyrinėtojams to, ką šie nori girdėti, D. Vegneris 
paskelbė atliekąs tyrimą, kuriame nagrinėjama pokerio psichologija. 
Dalyviai buvo pakviesti į D. Vegnerio laboratoriją ir suskirsty- 
ti grupėmis po keturis. Tyrinėtojai, sudarinėdami grupes, užtikrino, 
kad nė vienas iš grupėje esančių žmonių nepažįsta vienas kito, ir 
kiekvieną ketvertuką sudarė iš dviejų vyrų ir dviejų moterų. Tuomet 
grupės buvo padalytos į dvi komandas, kurių kiekvieną sudarė vienas 
vyras ir viena moteris. Komandoms buvo pasakyta, kad žais pokerį 
viena prieš kitą, ir tyrinėtojai pasikvietė komandas į atskirus kamba- 
rius paaiškinti žaidimo taisyklių. Iš tiesų viena komanda buvo pamo- 


kyta sukčiauti, slapta siunčiant vienas kitam signalus lošimo metu. Ir 

kaip tie signalai bus siunčiami? Sukčiaujančiai porai tyrinėtojai pa- 
sakė nuolat liestis pėdomis per žaidimą ir kepštelėjimais perdavinėti 
informaciją. 

Patys to nežinodami, žmonės buvo paskatinti žaisti pėdomis po 
stalu. Tuojau pat, vos žaidimas pasibaigė, tyrinėtojai paprašė kiekvie- 
no dalyvio įvertinti kitų žaidėjų patrauklumą. Žmonės, kurie elgėsi, 
lyg būtų įsimylėję, vienas kitam atrodė patrauklesni. 

D. Vegneris - ne vienintelis, bandęs sukelti meilę laboratorijoje. 
2004 m. psichologai A. Eironas ir Barbara Freili (Barbara Fraley) iš 
Niujorko valstybinio universiteto, Steit Bruko, atliko tokį pat keistą, 
bet ir įžvalgų tyrimą panašia tema, naudodami keletą akių raiščių ir 
ryšulį geriamųjų šiaudelių*“. 

Jauni įsimylėjėliai dažnai smagiai leidžia laiką kartu, tad tyrinė- 
tojai domėjosi, ar paraginus žmones elgtis taip, lyg jie smagiai leistų 
laiką vienas kito draugijoje, jie suartėtų labiau. Kad tai sužinotų, pa- 
kvietė dalyvius į laboratoriją, atsitiktinai suskirstė poromis ir priskyrė 
vienai iš dviejų grupių. 

Vienoje grupėje poros puikiai pasilinksmino. Tyrinėtojai vienam 
iš poros užrišo akis, o kitam liepė laikyti šiaudelį suspaustą tarp dan- 
tų. Paskui paprašė Žmogaus užrištomis akimis pamėginti pasimo- 
kyti šokių žingsnelių klausantis nurodymų, skaitomų jo porininko, 
dantimis laikančio šiaudelį. Paskui raištis buvo nurišamas nuo akių, 
šiaudelis paimamas, o vienam iš poros duodamas lapelis ir rašiklis. 
Tuo tarpu kitam būdavo slapta pasakomas koks nors paprastas žodis, 
pavyzdžiui, „medis“ ar „namas“. Žmogus, neminėdamas to žodžio, 
turėdavo tą daiktą apibūdinti, o jo partneris bandydavo tai nupiešti. 
Kitoje grupėje poroms neužrišdavo akių ir neįduodavo šiaudelio, o 


paprašė mokytis to paties šokio ir piešti esant rimtesnei atmosferai. 

Linksmybėms ir žaidimams pasibaigus, visų dalyvių buvo papra- 
šyta nupiešti du susiliejančius apskritimus ir taip įvertinti artumo, 
kurį jie jautė savo partneriui, laipsnį. Dalyviai, besielgę taip, lyg būtų 
buvę laiminga pora, jautėsi esą gerokai artimesni vienas kitam. 

Per daugelį metų tyrinėtojai suorganizavo daug panašių tyrimų. 
Per kai kuriuos eksperimentus psichologai dėdavosi tirią nejutimi- 
nį suvokimą ir prašydavo dalyvių įdėmiai žiūrėti vienas kitam į akis, 
o per kitus prašydavo visiškai vienas kito nepažįstančių žmonių at- 
skleisti vienas kitam didžiausias savo paslaptis... Tyrimų rezultatai ne 


kartą atskleidė, kad Kupidoną prisikviesti įmanoma*?, 
Meilės kūrimas 


Tokių išvadų paskatintas amerikietis psichologas Robertas Epšteinas 
(Robert Epstein) nusprendė visa tai perkelti į kitą lygmenį. Ar įma- 
noma, klausė jis savęs, panaudojant šias technikas įžiebti aistrą už la- 
boratorijos ribų? 

R. Epšteino karjera tikrai spalvinga“. Jaunystėje jis pajuto pašau- 
kimą tapti rabinu, tad išpardavė savo turtą ir išvyko į Izraelį. Praėjus 
šešiems mėnesiams, nusprendė, kad neteisingai suvokė savo pašauki- 
mo prigimtį, ir sugrįžo į Jungtines Valstijas, pasiryžęs padėti „reikš- 
mingą ir ilgalaikį indėlį žmonijos labui.“ Jis susidomėjo psichologija 
ir galų gale įstojo į bakalauro studijas Harvarde. Jo išleistų mokslinių 
darbų skaičius įspūdingas - dvidešimt vienas per ketverius metus - 
tad Harvardo universiteto psichologijos fakulteto vadovas atleido 
R. Epšteiną nuo disertacijos rašymo ir patarė jam „susegti keletą 
savo publikacijų sąvaržėle ir išeiti iš čia, kol dar gali. Po kelerių metų 


R. Epšteinas tapo populiaraus žurnalo „Psychology Today“ redakto- 

riumi (iki tol išleisti numeriai psichologų juokais vadinami „Psicho- 
logija vakar“). 2003 m. jis paliko šį darbą ir iki šių dienų nagrinėja 
įvairias temas - kūrybingumą, stresą, paauglystę ir... meilę. 

R. Epšteinas įsitikinęs, kad, kalbant apie meilę, Vakarų pasaulį 
supa pavojingas pasakų, rašytojų romantikų ir populiarių Holivudo 
filmų melas?. Nuo pat ankstyvos vaikystės vaikai skaito istorijas apie 
tai, kaip vargšę nelaimingą merginą pakeri riteris spindinčiais šarvais, 
o meilė vaizduojama tartum paslaptingas jausmas, sukeliamas stebu- 
klingų bučinių, paslaptingų gėrimų ar dievų valios. Vėliau suaugusieji 
skaito knygas ir žiūri filmus apie žmones, nepaliaujamai ieškančius 
„to vienintelio“ ir, jeigu pasiseka, gyvenančius laimingai. Pasak R. Ep- 
šteino, toks klaidingas meilės suvokimas įsiskverbia į mūsų psichiką 
ir sujaukia gyvenimą. 

Jis įsitikinęs, kad meilė nėra stebuklingas vyksmas ir kad žmo- 
nėms nėra lemta būti su vienu konkrečiu asmeniu. Priešingai - pasak 
jo, meilė vystosi pagal nusistovėjusius psichologinius principus, ir be- 
veik bet kurie du žmonės gali įsimylėti vienas kitą elgdamiesi taip, lyg 
jau būtų įsimylėję. 

Tokia mintis galbūt skamba keistai, bet esama įrodymų, kad ji 
teisinga. 

Daug įžymybių pametė galvas vienos dėl kitų, kino filmuose vai- 
dindamos įsimylėjėlius. Daugelis atsimena, kaip Ričardas Bartonas 
įsimylėjo Elizabetą Teilor, kai jiedu vaidino filme „Antonijus ir Kle- 
opatra“. Bredas Pitas ir Andželina Džoli įsimylėjo vienas kitą vaidin- 
dami vyrą ir žmoną filme „Ponas ir ponia Smitai. O filme „Bagsis“ 
Varenas Bitis vaidina Bendžaminą Sigelį pravarde Bagsis, kuris aki- 
mirksniu pameta galvą dėl Holivudo žvaigždutės, vaidinamos Anetės 


Bening. V. Bitis ir A. Bening susituokė netrukus po to, kai baigėsi fil- 

mavimas. Visais atvejais garsenybės elgėsi taip, lyg būtų įsimylėjusios, 
ir iš tikro įsimylėjo viena kitą. 

2002-ųjų birželį R. Epšteinas, bebaigiąs ketvirtą dešimtį ir vis dar 
viengungis, paskelbė ketinąs atlikti „drąsią, labai asmenišką“ studi- 
ją, kad sužinotų, ar jo meilės teorija teisinga??. Žurnale „Psychology 
Today“ jis aprašė, kaip mėgina rasti moterį, kuri norėtų prisidėti prie 
jo eksperimento, kuriuo siekiama sužinoti, ar įmanoma dviem sveti- 
miems žmonėms išmokti mylėti vienas kitą. Užuot kentę pasimaty- 
mų siaubą, jis ir jo pasirinkta moteris nuo šešių iki dvylikos mėnesių 
laikysis paprastų taisyklių, skirtų padėti jiems suartėti (pavyzdžiui, 
bus susitarta nesusitikinėti su kitais žmonėmis ir atlikti pratimus, 
skirtus meilei įžiebti). Paskui jiedu kartu parašys knygą apie savo 
patirtį (darbinis pavadinimas - „Meilė, kurią gali įžiebti: kaip mes 
išmokome mylėti ir kaip jūs taip pat galite išmokti“). Paaiškinęs, kad 
šis sumanymas - ne reklaminis triukas, o veikiau rimtas meilės pri- 
gimties tyrimas, R. Epšteinas aprašė, kaip kelios žymios leidyklos jau 
susidomėjo būsima knyga. 

Idėją greitai pasigavo žiniasklaida, ir daugiau nei tūkstantis mo- 
terų pareiškė norą dalyvauti eksperimente. R. Epšteinas susitiko su 
50 kandidačių, bet nė viena jam netiko. Vėliau mokslininkas paaiški- 
no, esą jam pasirodė, kad visoms kandidatėms labiau rūpėjo išgarsėti 
negu išmokti mylėti jį?!. 

Per 2002-ųjų Kalėdas R. Epšteinas skrido lėktuvu ir suprato, kad 
sėdi šalia buvusios Venesuelos balerinos Gabrielos Kastiljo (Gabriela 
Castillo). Jiedu ėmė šnekučiuotis, R. Epšteinas netrukus papasako- 
jo apie eksperimentą ir paklausė G. Kastiljo, ar ši nenorėtų būti ta 
moterimi. Iš pradžių ji nenorėjo dalyvauti, bet pagaliau nusileido, ir 


2003 m. Valentino dieną R. Epšteinas ir G. Kastiljo pasirašė „Meilės 

kontraktą“. Deja, palaikyti santykius trukdė juodu skiriantis didelis 
atstumas (ji gyveno Venesueloje, jis - JAV), ir po kelių mėnesių bei 
vizitų pas santykių konsultantus jie nusprendė eksperimentą nu- 
traukti. 2008 m. R. Epšteinas vedė moterį, kurią sutiko po savo pas- 
kaitos Meno saloje?“. 

Nesutrikęs dėl nepasisekusio asmeninio projekto, R. Epšteinas 
nuo to laiko sukūrė pratimų seriją, skirtą įžiebti meilei už laborato- 
rijos sienų, ir išmėgino juos su studentais iš San Diego, Kalifornijos 
universiteto. Šie pratimai skatino nepažįstamųjų poras atlikti įvai- 
riausias meilę skatinančias užduotis - švelniai apsikabinti, kartu kvė- 
puoti, ilgesingai žvelgti vienas kitam į akis ir tapti fiziškai artimiems 
be prisilietimo (R. Epšteinas pasakojo, kad šis, paskutinis, pratimas, 
matyt, dažnai baigiasi bučiniu). 

R. Epšteinas paprašė savo romantiškųjų bandomųjų triušių įver- 
tinti, kiek emociškai artimi jie jautėsi vienas kitam prieš pratimus ir 
po jų. Rezultatai parodė, kad po pratimų porininkai buvo patrauklūs 
vienas kitam ir tikrai tapo emociškai artimesni?". 

Atrodė, kad rezultatai teikia vilčių. Ar toks požiūris į meilę gali 
padėti tikrai ieškantiems Kupidono strėlės? Atėjo laikas atsakyti į šį 


klausimą. 

Išplėškite! 


Judėjimas pirmyn 


Turite sunkumų dėl tarpusavio santykių? Savitaigos principas gali 
pagelbėti. 

Tyrinėtojas Džiupin Li iš Singapūro Nacionalinio universiteto 
Verslo mokyklos paprašė 80 žmonių užrašyti paskutinį savo priimtą 
sprendimą, dėl kurio gailėjosi. Paskui Dž. Li paprašė kelių dalyvių 
paduoti savo aprašymus tyrinėtojui, o kitų - įdėti juos į voką ir Už- 
klijuoti. Tie, kurie paslėpė savo patirtį voke, dėl praeityje priimto 
sprendimo įautėsi kur kas geriau nei tie, kurie atidavė aprašymus. 
Sprendimo užklijavimas voke reiškia, kad dalyviai elgėsi taip, tarsi 
būtų pasiekę psichologinę pabaigą ir pasiruošę gyventi toliau. 

Kai jums prireiks pagalbos dėl nutrūkusių ryšių, kitame puslapy- 
įe trumpai parašykite ir papasakokite, kas atsitiko, išplėškite pusla- 
pį, užklijuokite voke ir pabučiuokite praeitį atsisveikinimo bučiniu. 

Ir, jei norite iš tiesų pasismaginti, paimkite degtukus ir paverski- 


te voką pelenų krūvele. 

LYČIŲ TRAUKA IR SANTYKIAI 


Greitieji pasimatymai įudriame kelyje 


Greitieji pasimatymai neretai būna nykus ir besikartojantis procesas, 
per kurį žmonės visą vakarą kalba tomis pačiomis temomis. Mane 
domino, ar pasinaudojus savitaigos principu būtų įmanoma sukurti 
naują, įdomesnę ir ypač veiksmingą greitųjų pasimatymų formą. 

Išsinuomojau nuostabiai gražią karalių Jurgių epochos stiliaus 
šokių salę Edinburgo centre ir daviau skelbimą, kad ieškau vienišų 
žmonių, norinčių dalyvauti tyrime, kuriame tiriamas gundymo me- 
nas. Vėliau pakviečiau dvidešimt vienišų vyrų ir dvidešimt vienišų 
moterų į savo meilės laboratoriją. 

Prieš prasidedant vakarui, mes ant kiekvieno stalo padėjome po 
žvakę, pritemdėme salę ir įjungėme romantišką muziką. Veiksmo vieta 
buvo paruošta. Visi atvykę dalyviai buvo pasodinti prie ilgo stalo - vy- 
rai vienoje pusėje, moterys kitoje. Kiekvienam įteikta „Meilės knyga', 
kurioje buvo surašyta, kaip elgtis vakaro metu (žr. p. 101-103). 

Visiems patogiai įsitaisius, pradėjome tyrimą. Per pirmą pratimą 
visų buvo paprašyta šnekučiuotis su priešais sėdinčiu žmogumi ir su- 
žinoti jo vardą bei keletą biografijos faktų. Paskui visiems išdalijome 
po tuščią kartono kortelę, keletą flomasterių ir paprašėme visų pa- 
gaminti ženkliuką savo partneriui. Ženkliuke turėjo būti partnerio 
vardas ir kas nors įdomaus, susijusio su juo. Pabaigoje paprašėme kie- 
kvieno padovanoti partneriui savo ką tik pagamintą ženkliuką. Įsi- 
mylėjusios poros dažnai gamina ir dovanoja mažas dovanėles vienas 
kitam, ir šis pratimas buvo reikalingas, kad dalyviai būtų paskatinti 


elgtis taip, lyg būtų patrauklūs vienas kitam. 

SAVITAIGOS PRINCIPAS 


Pasibaigus pirmajam pratimui, visų buvo paprašyta pažymėti 
varnelę - nori ar ne dar kartą pamatyti savo partnerį po greitojo pa- 
simatymo. Tuomet visos moterys apsikeitė vietomis, perėjo prie kito 
partnerio ir atliko kitą pratimą. Tai tęsėsi visą vakarą, ir per kiekvieną 
pratimą reikėjo vis kitaip elgtis ir būti poroje vis su kitu partneriu. 
Atliekant vienus pratimus, dalyvių paprašyta atidžiai žvelgti vienas 
kitam į akis ar laikytis už rankų, per kitus pratimus jie dalijosi paslap- 


timis arba kartu dirbo, siekdami bendro tikslo. 

Išplėškite! 


Meilės knyga 


Štai keletas pačių sėkmingiausių meilės žaidimų, naudotų per eks- 
perimentinę greitųjų pasimatymų studiją. Pasitelkus šiek tiek išra- 
dingumo, juos galima naudoti skatinant tarpusavio trauką kasdie- 
niame gyvenime. 


Minčių skaitymas (akių kontaktas) 


Slapčia nupieškite paprastą paveikslėlį žemiau esančiame plote. 

Paskui artimiausias 45 sekundes atidžiai žiūrėkite savo partneriui į 
akis ir telepatiškai stenkitės „perduoti“ piešinį jam ir tuo pačiu metu 
„gauti“ jo piešinį. Žemiau esančiame plote pieškite paveikslėlį, kurį, 


įŪsų nuomone, jūsų partneris stengiasi jums „atsiųsti“. 


Palyginkite abu paveikslėlius. Keletą minučių padiskutuokite, ar pa- 


veikslėliai panašūs, kodėl jūs juos nupiešėte būtent tokius. 

Paslaptys (dalijimasis paslaptimis) 


Padiskutuokite šiais klausimais su savo partneriu. 


1. 


Pasakyk, ką visuomet norėjai padaryti, ir paaiškink, kodėl to 


iki šiol nepadarei. 


„ Įsivaizduok, kad užsidegė tavo namas ar butas. Gali išgel- 


bėti tik vieną daiktą. Kas tai būtų? 


Kokį patarimą duotumei 10-mečiam sau? 


4. Koks yra didžiausias tavo gyvenimo pasiekimas? 


Kada paskutinį kartą verkei iš juoko? 


Pažįstu tave, pažįsti mane (tyrinėjimas) 


Paeiliui atsakinėkite į žemiau pateiktus penkis klausimus: 


1. 
2. 
3. 


Jei turėtum stebuklingą galią, kokia galia tai būtų? 
Su kuria įžymybe labiausiai norėtum papietauti? 
Jei galėtum keliauti laiku, kuriame laikmetyje norėtum 


atsidurti? 


4. Jei galėtum pasirinkti, kokį darbą norėtum dirbti? 


„ Jei rytoj laimėtum loterijoje, kaip išleistum pinigus? 

SAVITAIGOS PRINCIPAS 


Visiems buvo linksma žiūrėti vieni kitiems į akis ir aptarinėti di- 
džiausias paslaptis, bet ar pratimai padėjo sukelti tą meilės jutimą? 
Per daugelį metų esu suorganizavęs keletą paprastų greitųjų pasima- 
tymų sesijų, ir maždaug ketvirtadalis neplanuotų susitikimų baigiasi 
tuo, kad abu dalyviai pažymi atsakymą „taip, norėčiau su šiuo žŽmo- 
gumi susitikti dar kartą“. Pasitelkus savitaigos principą, sėkmės ro- 
diklis buvo net 45 proc. Žmonėms pakako vos keletą akimirkų elgtis 
taip, lyg būtų susižavėję vienas kitu, ir šitaip susisiekė su savo vidiniu 
Kupidonu. 

Liana ir Nikas atvyko atskirai. Kai jie buvo suporuoti, jų paprašy- 
ta dalyvauti skaitymo iš delno seanse (žr. kitą psl.). Šis žaidimas skir- 
tas paskatinti porą neįkyriai liesti vienas kitą ir gerai pasilinksminti. 
Žaisdami Liana ir Nikas ilgai žiūrėjo vienas kitam į akis ir džiaugėsi 
proga pasilaikyti už rankų. Kai po žaidimo jiedu pasikalbėjo, paaiškė- 
jo, kad turi daug bendro ir vienas kitą juokina. 

Abu pažymėjo, kad nori pasimatyti dar sykį, tad padėjau jiems ap- 
sikeisti elektroninio pašto adresais. Liana ir Nikas susitarė kitą savaitę 
trumpam susitikti ir išgerti kavos. Vėlgi viskas ėjosi labai gerai, po ka- 
vos buvo pietūs ir pora taurių vyno. Susitikę dar po kelių dienų, Liana 
ir Nikas įsimylėjo vienas kitą ir dabar palaiko artimus santykius. 

Savitaigos principas neabejotinai pagelbėja Žmonėms suartėti, 


bet ar gali padėti vėliau gyventi ilgai ir laimingai? 

Išplėškite! 


Chiromantijos galia 


Esate vienišas ir norėtumėte pasitelkti savitaigos principą savo mei- 
lės reikalams pagerinti? O gal norite atgaivinti jau esamus santy- 
kius? Laimingos poros laikosi už rankų, kalbasi apie gyvenimą, o šis 
smagus pratimas paskatina žmones elgtis taip, lyg būtų susižavėję 
vienas kitu. 

Išplėškite puslapį, kuriame yra chiromantijos diagrama, ir lai- 
kykite įį savo piniginėje ar rankinėje. Tuomet, įei esate vienišas ir 
sutikote tą, kuris jums patinka, paklauskite, ar jis norėtų smagaus 
ir visiškai nerimto skaitymo iš delno. Jei žmogus sutinka, išsitraukite 
popierių ir paprašykite atversti delną. Jei jau palaikote artimus san- 
tykius, tiesiog pasakykite partneriui, kad neseniai išsiugdėte keistą 
šeštąjį jausmą, ir paprašykite parodyti delną. 

Viena ranka švelniai suimkite partnerio delną iš apačios, o kita 
ranka švelniai lieskite jo delno linijas ir naudokitės diagrama, kad 
papasakotumėte jam ką nors apie jį. Pasistenkite, kad skaitymas 
būtų kuo linksmesnis, ir todėl nesusigundykite žiūrėti į jo gyvenimo 
liniją, atrodyti susirūpinęs ir sakyti: „Deja“. Taip pat pasistenkite pa- 
skatinti žmogų kalbėti apie save ir atkreipti dėmesį į tai, kokių pa- 
našumų turite. Galiausiai būtina pabrėžti, kad chiromantija - visiška 


nesąmonė, ir jūs ja Užsiimate tik dėl juoko. 

Kad kiekvienos linijos skaitymas vyktų greičiau, diagrama turi dešimt 


sufleravimų, kurių kiekvienas remiasi žemiau pateiktais teiginiais: 


1) Ši linija reiškia, kad tavo vaikystė buvo laiminga ir kad tu turėjai žais- 
lą, su kuriuo labiausiai mėgai žaisti... 


2) (Sakoma pažiūrėjus į liniją) Patyrei keletą pakilimų ir nuosmukių per 
pastaruosius kelerius metus... Turbūt dažnai važinėjaisi amerikietiškais 
kalneliaisė 


3) Kaip rodo štai ši graži lenkta linija, turi kūrybiškumo gyslelę, tačiau 
jauti, kad kažkas tau trukdo pasireikšti... 


4) Oho. Ryški galvos linija. Esi nepriklausomas mąstytojas, tiesa? Kuris, 
užuot sutikęs su visais teiginiais, yra linkęs juos patikrinti... tačiau taip 
pat pasitiki savo intuicija. 


5) Gal gali kilstelėti ranką kiek aukščiau? Pažvelk į šią liniją - ji rodo, kad 
nelabai mėgsti, kai tau sakoma, ką daryti, tad turi šiokių tokių nemalo- 
numų su valdžia. 


6) Na, ši linija rodo smalsumą ir reiškia, kad tau greitai viskas atsibos- 
ta... Nuobodulį atspindi ir dabartinė tavo veido išraiška. 


7) Hmmu... ši linija rodo, kad tu kartais jaudiniesi dėl situacijų, kurios nuo 
tavęs nepriklauso, ir kad kartais atsiduri sunkioje padėtyje. Ar tai tiesa? 


8) Tavo vaizduotės linija labai ryški, vadinasi, esi šiek tiek svajotojas ir 
dažnai pasitrauki iš nuobodžių pokalbių. Tau gerai sekasi atidžiai klau- 
sytis mūsų pokalbio! 


9) Ak, ši linija man labai patinka - ji rodo, kad esi labai sąžiningas ir 
patikimas. Ar galėtum paskolinti penkinę iki šios savaitės pabaigos? 


10) Apskritai tavo ateitis atrodo labai šviesi. Matau, kad gerai įsikursi 


ir nugyvensi ilgą, laimingą gyvenimą su savo svajonių žmogumi. Kuris 
yra... (čia apibūdinkite save). 

Patarimai, kaip skaityti iš delno 


LYČIŲ TRAUKA IR SANTYKIAI 


Laimingos pabaigos kūrimas 


Kai žmonės įsimyli, iš pradžių mėgsta kartu eiti linksmintis, visur 
vaikštinėti ir išgyventi daug naujų jaudinančių potyrių. Tačiau lai- 
kui bėgant poros labai lengvai įstringa rutinoje. Suvokus, kad dažnai 
kalba apie tą patį ir lankosi vis tose pačiose vietose, partneriams nu- 
sibosta vienas kito draugija. Iš tiesų keletas tyrimų projektų atskleidė, 
kad nuobodulys yra vienas svarbiausių nelaimingos santuokos prie- 
žasčių““. Psichologas A. Eironas (išgarsėjęs svyruojančiais tiltais, akių 
raiščiais ir šiaudeliais) domėjosi, ar ilgai draugaujančios poros, jei- 
gu elgtųsi taip, lyg jų gyvenimas vėl būtų kupinas džiaugsmo, labiau 
jaustų, jog myli vienas kitą. 

A. Eironas pasikvietė penkiasdešimt susituokusių porų, kurios 
buvo kartu vidutiniškai 14 metų, ir įtikino dalyvauti dešimties savai- 
čių eksperimente?*. Kiekvienai porai jis pateikė sąrašą veiklų ir papra- 
šė įvertinti, kiek maloni ir įdomi jiems yra kiekviena veikla. Paskui 
jis suskirstė poras į dvi grupes ir vienos grupės paprašė kas savaitę 
po pusantros valandos užsiimti veikla, kurią laiko malonia, o kitos - 
aktyvia veikla. 

Pasibaigus tyrimui, A. Eironas paprašė visų įvertinti, kiek yra pa- 
tenkinti savo santuoka. Tie, kurie užsiėmė aktyvia veikla (slidinėjo, 
leidosi į žygius, šoko ar ėjo į koncertus), buvo pastebimai laiminges- 
ni už tuos, kurie buvo paprašyti užsiimti malonia veikla (pavyzdžiui, 


nueiti į kiną, pavalgyti ar aplankyti draugų). 

SAVITAIGOS PRINCIPAS 


Tyrimo rezultatai rodo, kad raktas į ilgai trunkančią meilę - at- 
sispirti įprastų dalykų vilionėms ir į gyvenimą įlieti daugiau jau- 
dulio. Elgdamosi taip, lyg užsiimtų aktyvia, žvalinančia veikla per 
pasimatymą, poros gali atsukti laiką atgal ir lengvai atkurti tą meilės 


jausmą. 


110 


Išplėškite! 


Kauliukų vyras 


Šis pratimas skirtas ilgai draugaujančioms poroms sugrąžinti pir- 


mųjų kelerių kartu praleistų metų magiją. Jūs ir jūsų partneris turite 


atskirai atlikti pirmąją šio pratimo dalį. 


Pirmoji dalis: perskaitykite visų žemiau išvardytų veiklų pavadini- 


mus ir apibraukite tas, kurias laikote aktyviomis. 


Pasivaikščioti gamtoje 

Klausytis gyvo koncerto 

Sportuoti 

Planuoti išvyką ar laisvadienį 
Važiuoti gausiai apsipirkti 

Eiti į paplūdimį 

Kurti rankdarbius 

Pertvarkyti ar perdažyti namą 
Apsilankyti sporto renginyje 
Apsilankyti naujame restorane 
Klausytis paskaitos ar viešos kalbos 
Stovyklauti, eiti į žygį, irstytis valtimi 
Pasikviesti draugų pavalgyti kartu 
Mokytis valdyti burlentę 


Eiti pašokti 


Apsilankyti mugėje ar zoologijos sode 


Masažas, procedūros sveikatingumo 
klube 


Eiti į sporto salę 
Planuoti stambų pirkinį 


Apsilankyti muziejuje ar meno 
parodoje 


Eiti į kiną 

Plaukioti greitaeigiu kateriu 

Valgyti sraiges 

Skraidinti aitvarus 

Ilgai keliauti automobiliu 

Lažintis arklių lenktynėse 

Bučinys važinėjantis atrakcionų parke 


Besti pirštu į žemėlapį ir keliauti ten 


Dalyvauti aludėje rengiamoje viktorinoje Ilgai keliauti traukiniu 

Mokytis kokių nors cirko triukų Parašyti meilės laišką 

Irkluoti kanoją Važinėtis amerikietiškais kalneliais 
Lenkti ranką Žaisti dažasvydį 

Nardyti ar šokti iš didelio aukščio Skristi oro balionu 

Miegoti po žvaigždėtu dangumi Plaukioti su delfinais 

Paskraidyti vandens lėktuvu Šokti su parašiutu 


Dabar užrašykite dar dvi veiklas, kurias laikote aktyviomis: 


Veikla Nr. 1: 


mr rrrrrrrrrrrrr rr TTT TTT TTT TTT TTT TTT TTT TTT TTT TTT 


AeseooabaLaaeaadaLLLLdeLL KAU APL DL L POLO L LLU LALBBLLPOBLABL LOL LPALLL LL SOL SALPOK OL LLLPLLLSLLLADLLSASLLOLLLLLLLLPLLPLDLLLPLLL BLKL AOPOPLLPOPOPOLPLLPLPLBLOL PPL LLLBAL LLA LLKS LOL L SOLO OLL LBL LPLLPLLALPLLPLLLALL 


Antroji dalis: susėskite kartu su partneriu ir peržiūrėkite vienas kito 
vertinimus bei atsakymus. Pasirinkite šešias veiklas, kurias abu lai- 
kote aktyviomis, ir surašykite jas žemiau esančiame plote. 

8-ojo dešimtmečio pradžioje rašytojas Lukas Rainartas (Luke 
Rhinehari) išleido romaną „Žaidimų vyras“. Knygoje pasakojama 
istorija apie psichiatrą, kuris priima sprendimus pagal tai, ką rodo 
mestas kauliukas. Dabar metas jums įsijausti į žaidėjo vaidmenį. 
Meskite kauliuką ir sužinokite, kokia veikla teks užsiimti. Būtinai 
raskite jai laiko per ateinančias dvi savaites ir kartokite kauliuko 


metimą kas dvi savaites. 

sas04006AP65A544444PAP4PAPdOPALHLBLLB6LLLOL4LL 445 4444 L -4L4PLL 464 PAL LL L4L4L 444 LL BL L LL L LLP LLPLPAKLLLLLLLBPAL LA AKABALLDALAL LL LOPLL LLA PLL LS LLLKLPBLLBALLLLALLLSPLLLLKLBLSLLLLALLPSLPLOLLBAALKAKL LL LL LLH00 

SAVITAIGOS PRINCIPAS 


Daugybę amžių mokslininkams buvo sunku sužinoti meilės paslap- 
tis. Pasak nedaugelio išvystytų tradicinių meilės teorijų, meilė priver- 
čia širdį plakti smarkiau ir sukelia norą ilgesingai žvelgti partneriui į 
akis. Savitaigos principas teigia visiškai priešingai - elgdamasis taip, 
lyg būtumėte įsimylėjęs, galite įžiebti aistros liepsną. Paskatinkite 
visiškai nepažįstamus žmones laikytis už rankų ir žaisti pėdomis, ir 
staiga Kupidonas ims ruošti savo lanką šūviui. Paraginkite ilgametes 
poras elgtis taip, lyg dar kartą išgyventų pirmo pasimatymo jaudulį, 
ir staiga jie pajus, kad ir vėl nebegali atsispirti vienas kitam. Paprastas, 
bet svarbus principas gali padėti surasti mylimąjį ir gyventi ilgai ir 
laimingai. 

Ne meilė keičia viską, o jūsų elgesio pokyčiai gali sukelti labiau- 


siai pasaulyje trokštamą emociją. 


3 SKYRIUS 
PSICHINĖ SVEIKATA 


Šiame skyriuje susipažįstame su „neurozių Napoleonu“, 
sužinome, kodėl sporto varžybų žiūrėjimas kenkia sveikatai 
ir kaip geriausia kovoti su fobijomis, įtampa ir depresija. 


„Veiksmas yra priešnuodis nevilčiai 


Džoana Baez 


1. PARALYŽIUS IR EMOCIJA 


Jums skaitant šias eilutes, milijonai žmonių visame pasaulyje kenčia 
nuo kokių nors psichologinių sutrikimų. Vieni stengiasi gyventi su 
iracionalia fobija, kiti yra kamuojami nuolatinio nerimo, treti serga 
depresija. Daugiau nei šimtmetį mokslininkai ir psichologai ban- 
do įveikti šias sveikatos problemas. Jie išmėgino daugybę gydymo 
būdų - pavyzdžiui, skiria žmonėms vaistų, operuoja smegenis ir kal- 
basi su ligoniais. Ar gali savitaigos principas padėti nugalėti tamsiąją 
savo asmenybės pusę? 

V. Džeimsas savo radikalią teoriją pirmą kartą apibrėžė esė „Kas 
yra emocija?“ Esė jis užbaigė drąsiu ir atviru spėjimu: jei elgesys su- 
kelia jausmus, tai žmonės, kurie yra visiškai paralyžiuoti, neturėtų 
gebėti patirti emocijų. V. Džeimsas taip pat suvokė, jog patikrinti, ar 
tai tiesa, būtų sudėtinga iš dalies dėl to, kad sunku pažvelgti į visiškai 
nejudančio žmogaus emocijų pasaulį („Reikia pripažinti, kad rasti 
būdą hipotezei patikrinti yra taip pat sunku, kaip ir tą hipotezę ryž- 
tingai paneigti. '). Po aštuoniolikos metų V. Džeimsas parašė dabar 
klasikine laikomą esė, tyrinėtojai surado tinkamą būdą patikrinti jo 
hipotezę ir taip padėjo pamatus naujam požiūriui į skausmo valdy- 
mą, fobijas, nerimą ir depresiją. 

Kad suvoktumėte, koks reikšmingas šis tyrimas, svarbu Žinoti, 
kas vyksta jūsų kūne. Jūs esate nepaprastas. Taip, taip, tikrai. Šią aki- 
mirką milijonai elektrinių impulsų zuja biologiniu greitkeliu, išsiraiZ- 


giusiu jumyse nuo galvos iki pirštų galiukų. 

Viena šio ilgo greitkelio kryptimi informacija iš juntamųjų recep- 
torių keliauja į smegenis. Kol jūs visa tai skaitysite, šie receptoriai sun- 
kiai dirbs. Jei jūs atsisėdate, keliuose ir sėdmenyse esantys receptoriai 
nuolat siųs smegenims signalą: „Aš esu slegiamas viršutinės kūno da- 
lies svorio.“ Kaskart, kai versite puslapį (arba, jei naudojatės neseniai 
atsiradusiais elektroninių knygų skaitytuvais, kaskart, kai paspausite 
mygtuką „pirmyn ), jūsų pirštų galiukuose esantys receptoriai siųs į 
jūsų galvą informaciją apie pirštų judesius. Jūsų šlapimo pūslė ir virš- 
kinimo sistema taip pat naudojasi šiuo greitkeliu, kad praneštų sme- 
genims, jog jums reikia eiti į tualetą arba kad norite valgyti. Taip pat 
maždaug milijonas skaidulų, kurios nuolat siuntinėja informaciją iš 
galinės jūsų akių dalies į smegenis, gaudžia iš malonumo, energingai 
perduodamos kiekvienos knygos raidės formą ir džiaugiasi, tikrinda- 
mos pavadinimus raidžių, išspausdintų tokioje autoritetingoje kny- 
goje kaip ši. 

Informacija kita ilgo biologinio greitkelio juosta siunčiama prie- 
šinga kryptimi - signalams keliaujant iš smegenų į kūną. Kai jūs sė- 
datės, impulsai nenutrūkstamai siunčia silpnus signalus į didžiuosius 
raumenis, kad būtų užtikrinta, jog išsilaikysite ant kėdės. Kaskart, 
jums verčiant puslapį ar spaudžiant mygtuką „pirmyn, signalai kon- 
troliuoja mažyčius jūsų rankų ir pirštų atliekamus veiksmus. Kai jūsų 
smegenys sujaudinamos, greitkeliu siunčiami signalai, pagreitinantys 
širdies plakimą ir kvėpavimą. Jums skaitant šiuos žodžius, kiti greit- 
keliu keliaujantys signalai greitai peržvelgia kiekvieną puslapio eilutę, 
kartais truputį įsiutę, kad praleido jungtukus sakinio viduryje. 

Šis ilgas greitkelis prasideda jūsų smegenų kamiene, leidžiasi 
stuburu žemyn ir yra apraizgytas nervinių jungčių, kuriomis infor- 


macija keliauja iš įvairių kūno dalių ir patenka į jas. Stuburo apatinės 

dalies nervinės jungtys perduoda informaciją iš jūsų pėdų bei kelių 
ir į juos, vidurinės dalies - siunčia impulsus iš plaštakų bei riešų ir į 
juos, o esančios viršutinėje stuburo dalyje palaiko ryšį su jūsų veidu 
ir akimis. Panašiai informacija į jūsų šlapimo pūslę ir iš jos sklinda 
greitkeliu, esančiu stuburo apatinėje dalyje, iš virškinimo organų ir 
į juos - esančiu šiek tiek aukščiau, o širdies darbas kontroliuojamas 
signalų, išeinančių iš stuburo viršutinėje dalyje esančių nervinių 
jungčių. 

Jei ši didžiulė ir sudėtinga tarpusavyje susijusių signalų sistema 
staiga sutriktų, jūs akimirksniu mirtumėte. Tačiau yra gerų naujie- 
nų - daugumos žmonių sistema veikia kuo puikiausiai. Kiekvieną 
gyvenimo akimirką informacija zuja jūsų kūno bei smegenų keliais 
ir keleliais. Todėl jūs suvokiate, kas dedasi aplink, galite judėti ir esate 
gyvas. Ne tik tai, bet ir visa sistema išsivysčiusi taip, kad gali veikti be 
pasąmonės kontrolės, todėl jūs gebate sutelkti dėmesį į subtilesnius 
dalykus - pavyzdžiui, vertinti didįjį meną, stengtis suvokti mokslinę 
pažangą ir rasti santechniką sekmadienį. 

7-ojo dešimtmečio viduryje psichologas Džordžas Homanas 
(George Hohmann) dirbo Veteranų administracijos ligoninėje Ari- 
zonos valstijoje. Jis nevaldė kojų ir suvokė, kad jo pacientai suteikia 
unikalią galimybę patikrinti V. Džeimso hipotezę, jog „negalėjimas 
judėti trukdo patirti emocijas“'. Daug Dž. Homano pacientų buvo 
paralyžiuoti, nes patyrė stuburo smegenų pažeidimų. Pažeidimo 
laipsnis tiesiogiai atitiko negalėjimo judėti laipsnį. Pavyzdžiui, stu- 
buro apatinės dalies pažeidimas nutraukia jo ryšius su apatine bio- 
loginio greitkelio dalimi, todėl nebevaldoma ir nebejaučiama kojų. 
O aukščiau esančios stuburo dalies sužalojimas suardo gerokai di- 


desnę greitkelio dalį, ir tuomet žmogus nebejaučia ir nebegali judinti 

nei kojų, nei rankų. Dž. Homanas samprotavo, kad, jeigu V. Džeimsas 
teisus, tai kuo didesnis stuburo pažeidimas (dėl to - kuo mažesnės 
galimybės judėti), tuo silpniau emocijos juntamos. 

Dž. Homanas pasirinko pacientus su pažeista kuria nors iš pen- 
kių stuburo dalių ir pasikalbėjo su jais apie jų emocinius išgyvenimus. 

Vienoje tyrimo dalyje jis paprašė pacientų palyginti, kaip dažnai 
jie išsigąsdavo prieš traumą ir po jos. Pacientai, kuriems buvo pa- 
žeista apatinė stuburo dalis, nurodė labai menką skirtumą, o kuriems 
viršutinė - kad tapo bebaimiai. Iš jų atsakymų buvo galima sužinoti 
apie gyvenimą be emocijų. Vienas baimės nejuntantis pacientas kal- 
bėjo: „Kartais aš parodau pyktį, pamatęs kokią nors neteisybę. Aš 
šaukiu, keikiuosi ir triukšmauju, nes suvokiu, kad kartais, jei to ne- 
darysi, žmonės gali tavimi pasinaudoti, tačiau viduje nedegu pykčiu 
taip, kaip anksčiau. Tai yra psichinis pyktis.“ 

Kai Dž. Homanas pasiteiravo žmonių apie kitas emocijas, pa- 
vyzdžiui, sielvartą, išryškėjo ta pati tendencija - kuo rimtesnis stu- 
buro pažeidimas, tuo mažiau žmonės gali judėti ir patiria silpnesnes 
emocijas. 

Dž. Homano išvados yra didelis indėlis į V. Džeimso pripažinimą 
genijumi ir atskleidžia gyvybiškai svarbią funkciją, kurią jūsų kūnas 
atlieka lemdamas, ką jaučiate. Yra visiškai taip, kaip spėjo V. Džeim- 
sas prieš daugiau nei aštuoniasdešimt metų, - kuo rimčiau pažeistas 
stuburas, tuo silpnesni emociniai išgyvenimai“. 

Neseniai kiti tyrinėtojai norėjo sužinoti, ar V. Džeimso idėja yra 
teisinga, kalbant apie veido išraiškas. Ar tie, kurie nevaldo veido, 
emocijas taip pat jaučia silpniau? Tyrinėtojai galėjo metų metus ste- 
bėti žmones, kenčiančius nuo įvairaus laipsnio veido paralyžiaus, ir 


paskui įvertinti jų patiriamų emocijų stiprumą. Užuot tai darę, jie 

į problemą pažvelgė netradiciškai, taip sutaupydami daug laiko ir 
išvengdami rūpesčių, - ištyrė grupę žmonių, savo valia susiparaly- 
žiavusių veidą. 

Botoksas (moksliškai vadinamas botulino toksinu) - viena popu- 
liariausių pasaulyje kosmetinio gydymo priemonių. Iš pradžių nau- 
dotas nuo veido raumenų spazmų kenčiantiems žmonėms gydyti, jis 
paralyžiuoja už raumenų susitraukimą atsakingus nervus. Dvidešim- 
to amžiaus paskutinio dešimtmečio pradžioje mokslininkai nustatė, 
kad, suleidus šios cheminės medžiagos į „rūpesčio“ raukšlės tarpua- 
kyje, iš dalies paralyžiuojama kakta ir dėl to daug raukšlių išsilygina. 
Nors išvaizda tampa jaunatviškesnė, veidai kartais atrodo lyg sustin- 
gę, kaip robotų. 

Džošua Ajanas Deivisas (Joshua Ian Davis) iš Kolumbijos univer- 
siteto Barnardo koledžo su kolegomis domėjosi, ar tokie bandymai 
atsukti laiką atgal gali būti pagrindas patikrinti garsiąją V. Džeim- 
so teoriją?. Jis dalyvauti eksperimente pakvietė dvi moterų grupes. 
Pirmoji grupė buvo ką tik po botokso injekcijų, o antroji pasirinko 
kitokį gydymą - joms į kaktą buvo suleista tam tikrų užpildų. Abu 
gydymo būdai pajaunina išvaizdą, bet tik botoksas paralyžiuoja veido 
raumenis. Dž. A. Deivisas paprašė moterų peržiūrėti keletą vaizdo 
įrašų, tarp jų ir baisų siužetą apie gyvas kirmėles valgantį vyrą, links- 
mą filmuką iš „Juokingiausių Amerikos vaizdelių“ serijos ir rimtą 
dokumentinį filmą apie Džeksoną Poloką. Kai moterys įrašus per- 
mus moterų, kurioms į veidus buvo suleistas užpildas, su tų, kurios 
gydytos botoksu, pastarųjų emocinė reakcija į rodomus vaizdus buvo 
silpnesnė. Taip įrodyta, kad V. Džeimsas buvo teisus, ir kad ribotos 


galimybės nutaisyti veido išraiškas susilpnina emocijas. 

Žmonių su stuburo pažeidimais ir moterų, susileidusių bo- 
tokso, tyrimų išvada aiški - žmogaus elgesio ir veido išraiškų nu- 
slopinimas trukdo jausti tam tikras emocijas. Viena vertus, šiems 
žmonėms sunkiau jausti teigiamas emocijas, pavyzdžiui, laimę ir 
džiaugsmą. Tačiau gerai yra tai, kad jiems sunkiau jausti ir nei- 
giamas emocijas, pavyzdžiui, pyktį ir nerimą. Tai labai sudomino 
tyrinėtojus, ir jie ėmė aiškintis, ar tuo galima pasinaudoti siekiant 


išvengti nepageidaujamų jausmų. 


2. SKAUSMO, PYKČIO 
IR NERIMO ATSIKRATYMAS 


8-ajame dešimtmetyje britų gydytojas Peteris Braunas (Peter Brown) 
Kinijos vaikų ligoninėje stebėjo, kaip gydytojai atlieka tonzilių šalini- 
mo operacijas*. Jis buvo priblokštas to, ką matė. 

Vakaruose tonzilių šalinimo operaciją patyrę žmonės dažnai tei- 
gia jutę didelį skausmą. Kinijoje buvo visai kitaip. P. Braunas pasakojo 
matęs besišypsančius penkiamečius, sustojusius į eilutę už operacinės 
durų. Medicinos sesuo kiekvienam vaikui į gerklę įpurkšdavo skaus- 
mą malšinančių vaistų ir palydėdavo vidun. Viduje vis dar tebesišyp- 
santis vaikas užlipdavo ant operacinio stalo ir išsižiodavo. Per keletą 
sekundžių gydytojas pašalindavo tonziles ir įmesdavo jas į kibirėlį su 
vandeniu. Paskui vaikas eidavo į pooperacinę palatą, ir iš šalies be- 
veik nebūdavo matyti, kad jam nemalonu. 

Labai skirtingas vakariečių ir kinų diskomforto jutimas per ton- 
zilių šalinimo operacijas atskleidžia subjektyvią skausmo prigimtį. 
Tai ne vienintelis pavyzdys. Žmonės dažnai patiria tą pačią operaciją, 
įvykį, ligą ar nelaimę, bet nurodo jaučiantys labai skirtingo stiprumo 
skausmą. Kodėl taip yra? Pagal savitaigos principą, didžioji dalis atsa- 
kymo susijusi su tuo, kad jie elgiasi skirtingai. 

Kai kurių socialinės psichologijos eksperimentų dalyviams sako- 
ma, kad jie pavojinga elektros srove veikia kitą žmogų, nors iš tiesų 
„elektrošokas“ nekelia jokio pavojaus, o tas kitas žmogus yra aktorius. 


Tačiau, kai dar nebuvo universitetų etikos komitetų (tuos laikus daug 

psichologų įvardija kaip „senas geras dienas“), per kai kuriuos tyri- 
mus savanoriai buvo kratomi tikra skausmą keliančia elektros srove. 

Vieną tokį tyrimą atliko Džonas Lanceta (John Lanzetta) su 
bendradarbiais iš Darmuto koledžo?. Dž. Lanceta į laboratoriją po 
vieną kviesdavo savanorius ir prijungdavo juos prie dviejų mašinų. 
Pirmiausia eksperimentuotojai uždėdavo elektrodus ant tiriamojo 
kelių ir kairės rankos, tada prijungdavo laidus prie elektros srovės 
generatoriaus. Paskui prie savanorio dešinės rankos pritaisydavo 
prakaito jutiklius, kad būtų galima nenutrūkstamai matuoti jo pati- 
riamo streso lygį. Įsitikinę, kad srovę skleidžianti ir prakaitą juntan- 
ti mašinos paruoštos, eksperimentuotojai pasitraukdavo į gretimą 
kambarį. 

Vidinė televizijos sistema užtikrino, kad eksperimentuotojai ga- 
lėtų matyti dalyvį, kalbėtis su juo ir jį girdėti. Jie pasakė tiriamajam, 
kad šis tuoj gaus nevienodo intensyvumo elektrošoko seriją ir kad 
jam reikės įvertinti skausmo stiprumą, sulig kiekvienu nupurtymu 
surinkant skaičių nuo 1 („nieko tokio“) iki 100 („palaukit, sugrįšit 
jūs man). Eksperimentuotojai dvidešimt kartų nupurtydavo dalyvį 
elektrošoku ir kruopščiai užsirašydavo jo išrėktus skaičius. 

Po trumpos pertraukos Dž. Lanceta paaiškino, kad bus antra elek- 
trošoko serija, tik šįkart tiriamieji turės iš visų jėgų stengtis neparo- 
dyti, ką jaučia. Kiekvieno savanorio buvo paprašyta rodyti ištvermę, 
slopinti bet kokias emocijų išraiškas, stengtis nešaukti ir atsipalaiduo- 
ti. Paskui dalyviai vėl buvo dvidešimt kartų nupurtomi ir kaskart vėl 
išrėkdavo, kokio stiprumo skausmą jaučia. 

Rezultatai buvo stulbinantys. Kai savanoriai elgėsi taip, tarsi ne- 
patirtų jokio diskomforto, jausdavo silpnesnį skausmą. Ne tik tai, bet 


ir prakaito jutiklių duomenys atskleidė, jog tiriamieji jautė ir mažesnį 

stresą. Per daugelį metų tyrimas buvo kartojamas daug kartų ir buvo 
gaunami tokie patys rezultatai. 

Toks gana sunkiai sveiku protu suvokiamas rezultatas padeda pa- 
aiškinti, kodėl Kinijos vaikai atrodė tokie ramūs per tonzilių šalinimo 
operaciją. Tuo metu, kai P. Braunas lankėsi ligoninėje, jie buvo mo- 
komi į operacijas žvelgti teigiamai, tad per medicinines procedūras 
šypsodavosi ir būdavo atsipalaidavę. 

Šiuo rezultatu taip pat galima paaiškinti keletą kitų įdomių su 
skausmu susijusių reiškinių. Pavyzdžiui, žmonės patiria mažiau 
skausmo per smulkias medicinines procedūras, jei nežiūri, kaip atlie- 
kamas pjūvis ar leidžiama injekcija. Taip jie kur kas mažiau linkę 
nutaisyti skausmingą veido išraišką ar įsitempti, todėl jaučia mažes- 
nį diskomfortą. Tas pats galioja kitoms efektyvioms skausmo maži- 
nimo technikoms, paremtoms dėmesio atitraukimu - pavyzdžiui, 
vaizdams, hipnozei ir atsipalaidavimo technikoms. Kiekvienu atveju 
žmonės elgiasi taip, lyg nejaustų jokio diskomforto, ir dėl to iš tiesų 
patiria mažiau skausmo. 

Įkvėpti tokio rezultato, tyrinėtojai patikrino, ar elgdamasis taip, 
lyg būtų stipri ir galinga asmenybė, žmogus patirs dar mažesnį skaus- 
mą. Vanesa Bons (Vanessa Bohns) iš Toronto universiteto ir jos kole- 
gos paprašė grupės savanorių dalyvauti studijoje, kurioje bus tiriama, 
kaip sportavimas darbe naudingas sveikatai“. Kai kurių savanorių 
buvo paprašyta atsisėsti valdinga poza - išpūsti krūtinę ir atitrauk- 
ti rankas toliau nuo kūno. O kitų paprašė susitraukti į bejėgišką ka- 
muolėlį. Paskui eksperimentuotojai apvyniojo turniketą kiekvienam 
savanoriui apie riešą ir iš lėto jį pripumpavo. Spaudimas po truputį 
mažino kraujo pritekėjimą ir darėsi vis skausmingesnis. Savanorių 


buvo paprašyta pasakyti, kai jie jau nebegalės kęsti skausmo. Visų 

nuostabai, sėdintieji galios poza galėjo ištverti kur kas didesnį tur- 
niketo veržimą nei tie, kurie susirietė į kamuolėlį. Elgsena, lyg būtų 
galingi ir stiprūs, padėjo žmonėms nustumti šalin nepageidaujamą 
emociją ir parodė, kad seną padrąsinimą „aukščiau galvą“ galima su- 
prasti paraidžiui. 

Ankstyvųjų mokslinių darbų, susijusių su savitaigos principu ir 
skausmu, rezultatai paskatino tyrinėtojus tirti, ar šitaip būtų įmano- 
ma sumažinti kitas nepageidaujamas emocijas. Ar tai galėtų padėti, 


pavyzdžiui, nuraminti įsiutusius žmones? 
Nepatikčiau tau, būdamas piktas 


Pyktis jums kenkia. Iš pykčio dažnai kvailai elgiamės, neprotingai 
rizikuojame, pasakome tai, ko vėliau gailimės, puolame smurtauti 
(dauguma žmogžudysčių JAV įvykdomos iš pykčio, bent jau iš da- 
lies'). Taip pat kenkiama esantiesiems šalia jūsų. Psichologas Mar- 
tinas Selimanas (Martin Seligman) penkerius metus stebėjo šimto 
vaikų gyvenimą, daugiausia dėmesio skirdamas šeimoms, kuriose 
tėvai nesutaria“. M. Selimano tyrimo išvados atskleidė, jog vaikams 
iš konfliktiškų šeimų dažniau diagnozuojama depresija, be to, ateityje 
jie susiduria su sunkumais. 

Tad koks yra geriausias būdas kontroliuoti viduje tūnantį mons- 
trą? Kad tai sužinotume, turime trumpam nusikelti į praėjusio šim- 
tmečio pradžią ir naudingai praleisti šiek tiek laiko su vienu garsiau- 
sių pasaulio psichologų. 

Žanas Martenas Šarko (Jean-Martin Charcot) buvo pavadintas 
„neurozių Napoleonu“. Šis XIX a. charizmatiškas prancūzų dėsty- 


tojas, aktorinių gabumų turintis gydytojas praktikas paruošė dirvą 

šiandienei neurologijai. Jo garbei Šarko vardu pavadinta daugiau nei 
penkiolika ligų. Jis atliko novatoriškus tyrimus ieškodamas sklerozės 
ir Parkinsono ligos priežasčių. Tačiau labiausiai Ž. M. Šarko yra žino- 
mas dėl įspūdingų kelionių į pasąmonę. 

Ž. M. Šarko traukė slaptasis smegenų gyvenimas. Jis bendradar- 
biavo su Paryžiaus psichiatrinių ligoninių pacientais ir vykdydavo 
keistus pasąmonės tyrinėjimus. Didžioji dalis šio darbo atlikta gyvai, 
Ž. M. Šarko vedant paskaitas medikams. 1887 m. prancūzų dailinin- 
kas Andrė Brulė (Andrė Brouillet) apsilankė keliose Ž. M. Šarko pas- 
kaitose ir nutapė dirbantį „neurozių Napoleoną ?. Paveiksle pavaiz- 
duotas dešiniajame kampe stovintis Ž. M. Šarko, vilkintis puošniu 
juodu kostiumu. Kairėje paveikslo pusėje apie trisdešimt vyrų atidžiai 
jį stebi ir kažką užsirašinėja. Moteris be sąmonės kybo ant ištiestos 
Ž. M. Šarko kairės rankos. 

A. Brulė paveiksle pavaizduota moteris - viena garsiausių 
Ž. M. Šarko pacienčių Blanša Vitman. To meto istorikų apibūdinta 
kaip „turinti stambų ir stiprų kūną“ bei „labai dideles krūtis“, B. Vi- 
tman buvo gydoma psichiatrinėje ligoninėje po to, kai buvo keliskart 
ištikta isterijos priepuolių, ėmė nuolat šlapintis po savimi ir tvirtinti, 
jog mylėjosi su savo darbdaviu. Per savo paskaitas Ž. M. Šarko sukel- 
davo B. Vitman hipnozinį transą, o tada prašydavo pademonstruoti 
įvairių keistybių - pavyzdžiui, panirti į katatoninę būseną, keistai iš- 
linkus balansuoti ant viršugalvio ir pirštų galiukų, rašyti atbulai ir sa- 
komus žodžius užrašyti ant savo odos. Ž. M. Šarko teigė, kad visa tai 
yra B. Vitman pasąmonės apraiškos, ir dėl to gali būti naudojama tirti 
slapčiausiai smegenų veiklai. Kiekvieno hipnozės seanso pabaigoje 
Ž. M. Šarko spustelėdavo B. Vitman kiaušidžių sritį, kad pažadintų ją 
iš transo. Ji sugrįždavo į gyvųjų pasaulį „labai išsiplėtusiais vyzdžiais“. 

Ž. M. Šarko naujoviškas požiūris į žmogaus sielą greitai tapo daž- 
niausia miesto gyventojų pokalbių tema, o akademikai iš visos Euro- 
pos keliavo žiūrėti įdomių jo demonstracijų. 

1885-aisiais 29 metų gydytojas iš Austrijos Zigmundas Froidas 
(Sigmund Freud) apsilankė vienoje Ž. M. Šarko demonstracijoje. Dar 
nematęs, kaip mokslininkas dirba, Z. Froidas ketino siekti karjeros 
medicinoje. Jis buvo atlikęs daugybę tyrimų - išskrodęs šimtus un- 
gurių, nesėkmingai stengdamasis surasti jų dauginimosi organus. 
Pamatęs, kaip Ž. M. Šarko išplečia vyzdžius kelioms jaunoms pacien- 
tėms, Z. Froidas įsitikino, kad psichologinius sutrikimus dažniausiai 
lemia pasąmonė. 

Vartodamas didžiulius kiekius kokaino, retai išsiimdamas cigarą 
iš burnos (supraskite, kaip norite), Z. Froidas atrado visiškai naują 
psichologijos formą - psichoanalizę. Pasak jo, žmonės yra linkę ne- 
pageidaujamas mintis iš sąmonės nustumti į pasąmonę. Atsidūrusios 
tenai, blogos mintys kunkuliuoja ir generuoja dvasinę energiją. Įga- 
vusios psichologinės stiprybės, šios mintys ima veikti sąmonę daugy- 
be nesveikų būdų, sukeldamos, pavyzdžiui, nerimo jausmą, neurozę 
ir nerimą. 

Z. Froidas tikėjo, kad psichologine prasme yra sveika slopinamų 
minčių atsikratyti, kol jos netapo pernelyg galingos, tad bandė kurti 
terapijos technikas, kurios galėtų padėti išlaisvinti pasąmonės turi- 
nį. Iš pradžių sekęs Ž. M. Šarko pėdomis, Z. Froidas ėmėsi pacien- 
tų hipnotizavimo. Kai tai davė nedaug naudos, Z. Froidas tuoj pat 
metė šį metodą ir griebėsi kitų, tarp jų - sapnų analizės (kai gydytojas 
bando atskleisti simbolinę paciento sapnų reikšmę) ir laisvų asoci- 
acijų (kai pacientas paprašomas pasakyti pirmą į galvą atėjusį žodį, 


gydytojui ištarus atidžiai parinktus stimuliuojančius žodžius, tokius 


127 


SAVITAIGOS PRINCIPAS 


kaip „kėdė“, „stalas“ ir „orgazmas“). Išbandęs šias technikas su savo 
pasąmone, Z. Froidas išsiaiškino, kad jautė seksualinį potraukį moti- 
nai būdamas dvejų. 

Z. Froido idėjos greitai prigijo, ir praėjusio amžiaus pabaigoje 
psichoanalizė ėmė plisti po pasaulį. 1909 m. Z. Froidas buvo pakvies- 
tas į Masačusetsą, Klarko universitetą, skaityti paskaitų. Tai buvo pir- 
mas ir vienintelis kartas, kai Z. Froidas skaitė paskaitas Jungtinėse 
Valstijose, ir jis pasinaudojo galimybe pristatyti savo mylimos psi- 
choanalizės apžvalgą. 

Z. Froido vizito metu V. Džeimsui buvo 67-eri ir jis kentėjo nuo 
skausmingos širdies ligos. Net būdamas prastos sveikatos, V. Džeim- 
sas atvyko į Klarko universitetą paklausyti Z. Froido paskaitos!“. Ji 
jam nepadarė įspūdžio, o vėliau jis Z. Froido sapnų simbolizmą pa- 
vadino „pavojingu metodu“ ir teigė, kad didysis mokslininkas yra su- 
klaidintas ir „apsėstas įkyrių minčių“. 

V. Džeimso ir Z. Froido nuomonės nesutapo daugeliu klausimų, 
pavyzdžiui, dėl pernelyg smarkaus pykčio priežasčių ir gydymo. Pa- 
sak Z. Froido, žmonės supyksta, nes slopina piktas mintis, todėl jiems 
derėtų išsikrauti išliejant jausmus saugiu būdu - kumščiuojant pa- 
galvę, rėkiant ir šaukiant arba trypiant kojomis. O V. Džeimso teorija 
teigė priešingai - žmonės supyksta, nes elgiasi taip, lyg jau būtų tokie, 
tad iškrovos terapija juos padarytų tik dar piktesnius. Daugybę metų 
psichologai atlikinėjo tyrimus, norėdami nustatyti, kuris iš dviejų di- 
džiųjų mąstytojų teisus. 

Vienas pradininkų buvo sociologas Murėjus Strosas (Murray 
Straus) iš Naujojo Hampšyro universiteto!!. XX a. 8-ojo dešimtmečio 
pradžioje M. Strosas susirūpino, kad patarimai, kuriuos jis laikė per- 


nelyg froidiškais, duodami tarpusavio santykių problemų turinčioms 

poroms. Dauguma patarimų atsirado iš Terapinės agresijos judėjimo, 
kuris laikėsi nuomonės, jog poros neturėtų nutylėti, ką galvoja vienas 
apie kitą. Tų laikų vadovėliai skatino žmones „atsikratyti viduje už- 
gniaužto priešiškumo, „išlieti pagiežą“ ir kandžioti plastikinį kūdikio 
buteliuką įsivaizduojant, kad tai - jų partneris. 

Kad sužinotų, ar toks radikalus elgesys stiprina santykius, ar jiems 
kliudo, M. Strosas atliko paprastą tyrimą. Jis samprotavo: jei iškrovos 
teorija būtų veiksminga, poros, linkusios kautis žodžiais, turėtų būti 
mažiau linkusios fiziškai išlieti agresiją vienas ant kito. M. Strosas taip 
pat suvokė, kad pačios poros tikrai ne per geriausiai apibūdins savo 
elgesį, tad paprašė studentų slapčia matuoti savo tėvų žodinės ir fizi- 
nės agresijos lygį. Daugiau nei šimtas studentų kruopščiai užsirašinė- 
jo, kaip tėvai elgdavosi, susidūrę su kokia nors problema. Ar jie linkę 
aptarti bėdą konstuktyviai? Ar tampa agresyvūs žodžiais - šaukia ir 
įpykę lekia iš kambario? Ar tampa fiziškai agresyvūs - galbūt mėto 
daiktus ar mušasi? 

Kai M. Strosas išanalizavo tyrimo rezultatus, išryškėjo akivaizdi 
tendencija. Kuo dažniau poros apsižodžiuoja, tuo labiau yra linku- 
sios griebtis fizinės agresijos. Kaip ir spėjo V. Džeimsas, šaukimas ir 
rėkimas netinka iškrovai, veikiau paskatina žmones elgtis agresyviai. 
Z. Froidui 0, V. Džeimsui 1. 

Kiti tyrimai buvo atlikti darbovietėse. Ebė Ebesen (Ebbe Ebbe- 
sen) iš Kalifornijos universiteto, San Diego, ir jos kolegos sužinojo, 
kad vietinė inžinierių bendrovė žada atleisti daug darbuotojų!?. Šie 
turėjo teisę pykti, nes jiems pažadėjo trejų metų kontraktą, o atleido 
vos po metų. E. Ebesen kalbėjosi su darbuotojais dviem būdais. Vieną 
grupę skatino kalbėti apie tai, kaip pyksta ant firmos („Kaip jaučiatės 


dėl to, kaip su jumis pasielgė?“), o kitai grupei buvo užduodami neu- 

tralesni klausimai („Gal galite apibūdinti firmos techninę bazę?“ ). Po 
pokalbio visi darbuotojai įvertino kompanijai jaučiamą priešiškumą 
ir pyktį. Ar tie, kurie buvo provokuojami šaukti iš pykčio, pasirodė 
esą mažiau priešiškai nusiteikę? Ne. Vėlgi išaiškėjo visiškai priešin- 
ga rezultatų tendencija. Darbuotojai, išlieję savo pyktį, pyko kur kas 
smarkiau nei tie, kurių buvo klausinėjama apie kompanijos techninę 
bazę. Z. Froidui 0, V. Džeimsui 2. 

Taip pat atliktas tyrimas, kuriuo buvo nustatytas ryšys tarp agre- 
syvumo ir sporto žiūrėjimo. Stebėdami futbolo rungtynes, žmonės 
dažnai drąsina šūksniais savo mėgstamą komandą ir užgaulioja var- 
žovus. Froidistai tvirtino, kad toks elgesys yra tartum iškrova, tad po 
rungtynių žmonės būna nebe taip agresyviai nusiteikę. O V. Džeimso 
šalininkai manė, kad šūkaudami ir tyčiodamiesi žmonės tampa dar 
piktesni. Džefris Goldšteinas (Jeffrey Goldstein) iš Templio universi- 
teto nutarė sužinoti, kurie teisūs“. 

Jis subūrė grupelę tyrėjų, kurie nuėjo į svarbias amerikietiškojo 
futbolo rungtynes. Prieš joms prasidedant, tyrėjai prie stadiono už- 
tvarų šnekino atsitiktinai pasirinktas žiūrovų grupes. Pokalbiai vyko 
trumpai - kiekvieno žmogaus buvo klausiama, už kurią komandą jis 
serga ir kiek agresyviai yra nusiteikęs. Rungtynėms pasibaigus, tyrėjai 
vėl laukė prie užtvarų ir apklausė atsitiktinai pasirinktus besiskirstan- 
čius žiūrovus. 

Apklausos rezultatai parodė, jog, nepaisant to, ar komanda lai- 
mėjo, ar pralaimėjo, akivaizdu, kad žmonės po rungtynių nusiteikę 
agresyviau. Nerimaudamas, kad žiūrovai galėjo tapti agresyvesni 
dėl buvimo minioje ar stebėtos kovos tarp komandų, Dž. Goldštei- 
nas vėl surinko savo šauniąją tyrimų komandą ir nusiuntė į vietines 


gimnastikos varžybas atlikti tokios pat apklausos. Nors žiūrovai buvo 


130 


PSICHINĖ SVEIKATA 


susibūrę į minią ir palaikė skirtingus sportininkus, jie nešaukė ir ne- 
sisvaidė patyčiomis, o po varžybų netapo agresyvesni. Dž. Goldšteino 
tyrimo duomenys perša mintį, kad futbolo varžybos paskatino žiūro- 
vus elgtis agresyviai, o tai tik dar pakurstė agresyvumą. Z. Froidui 0, 
V. Džeimsui 3. 

Taip kurstomas agresyvumas visuomenei gali daryti labai rea- 
lią įtaką. Glazgo mieste, Škotijoje, veikia du profesionalaus futbolo 
klubai. Klubas „Celtic“ įsikūręs Glazgo rytinėje dalyje ir tradiciškai 
yra remiamas katalikų bendruomenės. „Rangers“ yra miesto pietva- 
kariuose, ir istoriškai susiklostė, kad jį palaiko protestantai. Klubai 
jau ilgą laiką aršiai konkuruoja tarpusavyje, o per rungtynes abiejų 
komandų sirgaliai dažnai skanduoja priešiškus ir gąsdinančius varžo- 
vams skirtus šūkius. 2011-aisiais su Škotijos policija dirbę tyrinėtojai 
palygino, koks nusikalstamumo lygis buvo po „Celtic“ ir „Rangers“ 
mačų ir tada, kai šios komandos nežaidė!“. Skaičiai buvo pribloškian- 
tys. Kai šeštadienio popietėmis rungtyniaudavo „Celtic“ ir „Rangers“, 
smurtinių nusikaltimų Glazge padaugėdavo beveik tris kartus, o 


smurto šeimoje atvejų - daugiau nei du kartus. 
Ramybės galia 


Psichologas Bredas Bušmanas (Brad Bushman) iš Ajovos valstybi- 
nio universiteto atliko keletą eksperimentų, parodžiusių, kad pykčio 
jausmą galima greitai numalšinti elgiantis taip, tarsi būtum ramus. 
Pavyzdžiui, per vieną tyrimą B. Bušmanas paprašė koledžo studen- 
tų dvidešimt minučių žaisti arba ramų, arba smurtinį kompiuterinį 
žaidimą". Žaisdami vieną ramų žaidimą, studentai plaukiojo po tylų 


povandeninį pasaulį ieškodami nuskendusio lobio, o žaisdami smur- 

tinius žaidimus, stengėsi kuo žiauriau nužudyti kiek įmanoma dau- 
giau zombių. Paskui studentų buvo paprašyta kitą žaidimą žaisti prieš 
nematomą varžovą. Jeigu studentas laimės, jis galės susprogdinti savo 
varžovą, jo žūtį lydint stipriam garsui. Iš tiesų jokio varžovo nebuvo, 
o studentai antrąjį žaidimą visuomet laimėdavo. Tie, kurie tyliai plau- 
kiojo po vandeniu, buvo akivaizdžiai mažiau agresyvūs ir tariamo 
priešininko žudymui nustatė tylesnį ir trumpesnį sprogimo garsą. 

B. Bušmanas taip pat įrodė, kad malda veikia raminamai!“. Jis 
sukėlė pyktį grupei Krikščioniškojo koledžo studentų, ir vėl labai 
neigiamai atsiliepdamas apie jų darbus („Krisai, tai vienas prasčiau- 
sių mano kada nors skaitytų rašinių“), o paskui liepė jiems skaity- 
ti straipsnį laikraštyje apie moterį, sergančią reta vėžio forma. Tada 
vienų studentų paprašė sudėjus rankas penkias minutes melstis už 
moterį, o kitų - galvoti apie ją. Paaiškėjo, kad studentai, kurie meldė- 
si, buvo mažiau pikti nei tie, kurie galvojo apie moterį. Elgsena, lyg 
būtum atsipalaidavęs ir ramus, sukėlė ramias mintis. 

Knygoje „59 sekundės“ pasakojau, kaip B. Bušmanas panašiai 
pasinaudojo rašinių įvertinimu, kad sukeltų pyktį kitai studentų 
grupei!'. Kai kuriems studentams buvo duotos bokso pirštinės, paro- 
dyta žmogaus, esą vertinusio jų rašinius, nuotrauka ir paprašyta gal- 
voti apie tą Žmogų, daužant septyniasdešimt svarų sveriančią bokso 
kriaušę. Kitos grupės paprašyta tyliai pasėdėti kambaryje porą minu- 
čių. Tyrimo rezultatai vėl prieštaravo Z. Eroido nuomonei - daužy- 
dami bokso kriaušę žmonės dar labiau įpyko, o tie, kurie tyliai sėdėjo 
kambaryje, buvo ramesni. 

Daugelyje pykčio valdymo kursų žmonės mokomi atsikratyti 
agresijos, elgiantis agresyviai. Toks metodas neveiksmingas ir dažnai 


tik dar paaštrina problemą. Taip pat skatinama stengtis suvokti vi- 

duje slypinčią psichologinę pykčio priežastį, tikintis, kad mąstymo 
pakeitimas pakeis jūsų savijautą. Tačiau yra greitesnis ir efektyvesnis 
būdas problemai spręsti. Kad nusiramintumėte, elkitės taip, lyg bū- 
tumėte ramus (žr. kitą psl.). Kaip šypsodamasis tapsite laimingesnis, 
o žvelgdamas į kito žmogaus akis - įsimylėjęs, taip ir elgdamasis ra- 


miai, greitai nurimsite. 

Nusiraminimas* 


Tiems, kuriems prireikia greitai ir efektyviai įveikti pyktį, dažnai 
padeda gilaus kvėpavimo pratimas. Norėdami tai išmėginti, pri- 
spauskite liežuvį prie gomurio už priekinių dantų. Paskui iš lėto 
traukite orą pro nosį, kol suskaičiuosite iki penkių, ir sulaikykite 
kvėpavimą, kol suskaičiuosite iki septynių. Paskui lėtai iškvėpkite 
pro sučiauptas lūpas, kol suskaičiuosite iki aštuonių. Šį pratimą 
kartokite keturis kartus. 

Kad problema neatsinaujintų ilgesnį laiką, kiti žmonės mokosi 
„progresyviosios raumenų relaksacijos“. Jos metu įtempiamos įvai- 
rios raumenų grupės, paskui raumenys atpalaiduojami. 

Norėdami išmėginti šį pratimą, nusiaukite batus, atlaisvinkite 
bet kokius aptemptus drabužius ir atsisėskite patogioje kėdėje tylia- 
me kambaryje. Sutelkite dėmesį į savo dešinę pėdą. Ramiai įkvėp- 
kite ir kuo smarkiau įtempkite pėdos raumenis maždaug penkioms 
sekundėms. Paskui iškvėpkite ir visiškai atsipalaiduokite taip, kad 
raumenys taptų laisvi ir suglebę. Dirbkite su visu kūnu, atlikdami 


pratimą šia tvarka: 


* Šie pratimai skirti suformuoti bendram psichologų naudojamų metodų suvo- 
kimui. Jei manote, kad turite pykčio valdymo problemų, pasikonsultuokite su 
specialistu. 

1) Dešinė pėda 

2) Dešinė blauzda 
3) Dešinė koja 

4) Kairė pėda 

5) Kairė blauzda 
6) Kairė koja 

7) Dešinė plaštaka 
8) Dešinysis dilbis 


9) Dešinė ranka 
10) Kairė plaštaka 
11) Kairysis dilbis 
12) Kairė ranka 
13) Pilvas 
14) Krūtinė 
15) Kaklas ir pečiai 
16) Veidas 

Mažasis Hansas ir Albertas B. 


Džonas B. Vatsonas (John B. Watson) pakeitė visą psichologijos vagą 
ir suformavo dabartinę žmogaus sielos sampratą!*. Dž. B. Vatsonas, 
pačioje praeito šimtmečio pradžioje dirbęs Džonso Hopkinso uni- 
versitete, buvo visais atžvilgiais keistas ir įvairiapusiškas Žmogus. 
Aplinkiniai jį laikė ryškia, atvira ir savimi pasitikinčia asmenybe. Iš 
tiesų jis niekuo nepasitikėjo, paniškai bijojo tamsos ir buvo emociškai 
šaltas. Jis vengė artumo - mieliau spausdavo savo vaikams ranką nei 
bučiuodavo juos prieš miegą ir tuojau pat išeidavo iš kambario, jei kas 
nors užsimindavo apie jo emocijas. 

Dž. B. Vatsonas griežtai atmetė tiek V. Vundto savistabą, tiek 
Z. Froido psichoanalizę. Jis tvirtino, kad neįmanoma sužinoti, kas iš 
tiesų dedasi žmonių galvose, ir buvo įsitikinęs, kad psichologai turėtų 
sutelkti dėmesį į elgesio stebėjimą ir vertinimą (taip atsirado anekdo- 
tas apie tai, kaip du bihevioristai mylėjosi, o paskui vienas atsisuko į 
kitą ir paklausė: „Tau buvo gera, o man?“). 

Dž. B. Vatsonas labai mėgo leisti žiurkes lakstyti po labirintus. 
Ankstyvaisiais savo veiklos metais jis sukonstravo miniatiūrinį vidu- 
ramžių Londono Hamptono rūmų labirinto modelį, įleisdavo vidun 
po vieną alkaną graužiką ir atidžiai stebėdavo, kaip šis bėgioja, steng- 
damasis surasti tam tikroje vietoje padėtą maisto krūvelę. Patikrinęs 
šimtus žiurkių gyvenimiškoje knygos „Kas paėmė mano sūrį?“ versi- 
joje, Dž. B. Vatsonas suvokė graužikų elementaraus išmokimo taisy- 
kles - pavyzdžiui, kaip žiurkės tyrinėja labirintą ir kaip grįžta į vietą, 


kurioje buvo padėtas maistas, netgi tada, kai jo ten nebelikdavo. 

Dž. B. Vatsonas ėmė tikėti, kad ir žmogus taip elgiasi, ir kad visas 
gyvenimas yra tarsi didžiulis labirintas. Dar polemiškiau - jis manė, 
kad įmanoma suformuoti bet kurio žmogaus psichiką, taikant grauži- 
kų išmokimo taisykles, sužinotas per eksperimentą su labirintu. Apie 


tai jis rašė: 


Duokite man tuziną sveikų, viskuo aprūpintų mažamečių 
vaikų ir sukonstruokite tiksliai mano apibūdintą pasaulį 
jiems auginti, ir aš galiu užtikrinti, kad paruošiu bet kokios 
savo parinktos srities specialistą - gydytoją, teisininką, dai- 
lininką, pirklį, net elgetą ar vagį, nepaisant šio vaiko gabu- 
mų, pomėgių, polinkių, gebėjimų, pašaukimo profesijai ir jo 


protėvių rasės." 


Dž. B. Vatsono visiškas dėmesio sutelkimas į elgesio vertinimą grei- 
tai populiarėjo, ir netrukus visame pasaulyje tyrinėtojai ėmė leisti vis 
daugiau žiurkių į ypač painius labirintus. Vienas žmogus apie tai pa- 
sakė taip: „Psichologija pirmiausia pardavė sielą Darvinui, o dabar 
pametė galvą dėl Vatsono.“ 

Bihevioristai ėmė plėsti savo imperiją už išmokimo taisyklių ribų 
ir taikyti savo požiūrį kitose psichologijos srityse, o Dž. B. Vatsonas 
pradėjo tirti fobijų atsiradimo priežastis ir gydymo būdus. Kaip ir 
daugelis bihevioristų, jis veikė vedamas troškimo sukurti alternatyvą 
tam, ką laikė pseudomokslinėmis Z. Froido klejonėmis. 

Z. Froidas paskatino savo artimiausius rėmėjus padėti plėtoti 
psichoanalizės teorijas, slapta tiriant jų vaikų seksualinį gyvenimą. 
1904 m. vienas artimiausių Z. Froido partnerių papasakojo, kad jo 


ketverių metų sūnui, pavadintam „mažuoju Hansu“, išsivystė nepa- 


137 


SAVITAIGOS PRINCIPAS 


aiškinama arklių baimė. Jis pasakė, kad tuo naudojantis galima atlikti 
įdomią situacijos analizę. Z. Froidas sutiko ir ėmėsi tirti, kodėl mažas 
berniukas gali bijoti arklių. Hanso tėvas aiškino fobiją tuo, kad sū- 
nus pernelyg susijaudindavo seksualiai, glamonėjamas savo motinos, 
tad dėl to jį esą gąsdino dideli arklių peniai. Z. Froidas su tuo ne- 
sutiko ir atkreipė dėmesį, kad berniukas pasakojo sapnuojąs žirafą, 
o žirafos kaklas sapnuose simbolizuoja didelius suaugusiųjų penius. 
Ilgai ir nuodugniai tyrinėjęs, Z. Froidas išdėstė savo mintis veikale, 
pavadintame „Penkiamečio berniuko fobijos analizė.“ Jis nusprendė, 
kad mažojo Hanso sutrikimas yra nulemtas keleto veiksnių, tarp jų 
ir užslėpto troškimo mylėtis su savo motina bei prieštaringų minčių 
apie masturbaciją. 

Dž. B. Vatsoną pritrenkė Z. Froido spėliojimai apie mažojo Han- 
so tariamą emocinį sąmyšį, ir jis pasiryžo rasti kur kas realistiškesnį 
fobijų paaiškinimą. 

Dž. B. Vatsono požiūriui didelę įtaką darė rusų mokslininko Iva- 
no Pavlovo darbai. Keleriais metais anksčiau, nei Dž. B. Vatsonas ėmė 
leisti žiurkes į labirintus, I. Pavlovas tyrė, kaip skambučio garsas vei- 
kia šunis. Jis atliko dabar jau klasika tapusius bandymus, per kuriuos 
paskambindavo varpeliu, o paskui parodydavo šuniui dubenį su ėda- 
lu. Nenuostabu, kad šunims imdavo bėgti seilės, pamačius ėdalą. Po 
kelių tokių „skambutis-maistas“ bandymų I. Pavlovas pastebėjo, kad, 
vos paskambinus, šunims išsiskiria seilės. Taip paaiškėjo, kad smege- 
nys labai gerai geba įsiminti tokias asociacijas (specialistai tai vadina 
„sąlyginiu refleksu“). 

Paprastas, bet svarbus I. Pavlovo atradimas buvo keletą kartų 
pritaikytas praktikoje. Pavyzdžiui, vieno tyrimo metu gyvūnų tyri- 


nėtojai ištepdavo avies skerdieną nuodais, nuo kurių kojotai vemia, 

ir padėdavo mėsą lauke. Kaip I. Pavlovo šunims skambučio garsas 
siejosi su maistu, taip ir suėdę užnuodytą avieną kojotai vemdavo ir 
sirgdavo. Tai nutikdavo kaskart, kai jie prisiartindavo prie bandos. 
Dėl to kojotai puldavo avis kur kas rečiau“. 

Dž. B. Vatsonas norėjo žinoti, ar fobijų kilmė tokia pati. Tikriau- 
siai, mąstė mokslininkas, baimės reakcijos paprasčiausiai kyla dėl to, 
kad objektas ar situacija laikomi dirgikliais, verčiančiais žmones elg- 
tis taip, lyg jie bijotų. 

Kad tai sužinotų, Dž. B. Vatsonas pasekė Z. Eroido pėdomis ir at- 
liko tyrimą, pasinaudodamas nieko neįtariančiu mažu vaiku. 1919 m. 
Dž. B. Vatsonas ėmė bendradarbiauti su studente Rozali Reiner. Jie 
kartu atliko eksperimentą su 11 mėnesių amžiaus berniuku, kurį pa- 
vadino Albertu B. Mokslininkas spėjo, kad, jeigu Albertą būtų galima 
priversti elgtis taip, lyg jis ko nors bijotų, jam netrukus išsivystytų 
toks pat, kaip I. Pavlovo šunų, atsakas į objektą ir atsirastų fobija. 
Dž. B. Vatsoną tikriausiai paveikė sunkus darbas su labirintais - jis 
nusprendė pamėginti priversti Albertą bijoti žiurkių. 

Prieš pradedant eksperimentą, Dž. B. Vatsonui reikėjo įsitikin- 
ti, kad Albertas nejaučia žiurkių baimės, tad jis parodė vaikui daug 
žiurkių ir į jas panašių objektų - triušį, beždžionę, įvairių kaukių su 
plaukais. Albertas nė nekrūptelėjo. Paskui bebaimiai tyrinėtojai no- 
rėjo priversti Albertą laikyti žiurkę tuo, kas verčia jį elgtis taip, lyg 
bijotų. Dž. B. Vatsonas žinojo, kad vaikai labai išsigąsta, išgirdę itin 
stiprų garsą, tad nupirko didelį geležies strypą bei plaktuką. 

Paskui Dž. B. Vatsonas ir R. Reiner padėjo baltą žiurkę netoli 
Alberto ir, kai tik mažasis eksperimento dalyvis siekdavo ją palies- 
ti, kaip galėdami stipriau trenkdavo plaktuku į geležies strypą. Kaip 


ir tikėtasi, nuo smūgio sukelto garso Albertas ėmė verkti. Po keleto 


139 


SAVITAIGOS PRINCIPAS 


tokių bandymų Dž. B. Vatsonas liovėsi trankęs strypą ir parodė Al- 
bertui žiurkę. Kaip I. Pavlovo šunys imdavo seilėtis, vos pasigirdus 
skambučiui, taip ir Albertas, tik išvydęs žiurkę, tapo labai neramus. 
Mokslininkas iš tiesų sukėlė vaikui fobiją. 

Po dviejų mėnesių Dž. B. Vatsonas ir R. Reiner vėl aplankė Albertą 
ir buvo sujaudinti pamatę, kad vaikas vis dar išsigąsta, išvydęs žiurkę. 
Be to, atsirado baimė panašiems kailiniuotiems objektams - Albertas 
ėmė bijoti šunų, palto iš ruonio kailio ir išsigando Dž. B. Vatsono, kai 
šis užsidėjo Kalėdų Senelio barzdą. 

Ar tuo pačiu principu galima pagrįsti ir mažojo Hanso baimę žir- 
gams? Kalbėdamas apie tai, kaip prasidėjo Hanso fobija, jo tėvas pa- 
sakojo, kad sūnus baisiai persigando, pamatęs, kaip parke pargriuvo 
vežimą traukiantis arklys, taip pat jis labai bijo kanopų kaukšėjimo į 
grindinį. Hanso fobija niekaip nebuvo susijusi su slaptomis seksuali- 
nėmis mintimis apie motiną ar nerimu dėl masturbacijos. Tiesiog tai 
buvo I. Pavlovo šunų atsakas į situaciją, kuri jį išgąsdino. 

Kaip Alberto gyvenimas klostėsi po tyrimo, žinoma nedaug, nors 
Dž. B. Vatsonas juokavo, kad, kai Albertas paaugs, froidistas tikriau- 
siai sugebės jį įtikinti, kad jo baimė kailiui išsivystė dėl to, kad jis buvo 
išbartas, kai būdamas trejų bandė žaisti su motinos gaktos plaukais. 
Na, o kaip sekėsi suaugusiam Z. Froido eksperimento dalyviui, gerai 
žinoma. „Mažasis Hansas buvo Herberto Grafo slapyvardis. H. Gra- 
fas padarė labai sėkmingą operos prodiuserio karjerą, ir turbūt la- 
biausiai prisimenamas dėl labai inovatyvios Richardo Vagnerio „Ny- 
belungų giesmės“ adaptacijos, kurioje Brunhildos žirgas buvo pakeis- 


tas žirafa labai ilgu kaklu*. 


* Aš truputį pridėjau apie žirafą. 

Eksperimentas su Albertu smarkiai pakeitė Dž. B. Vatsono asme- 
ninį gyvenimą. Tuo metu mokslininkas buvo vedęs ir su R. Reiner 
užmezgė romaną. Žmona, sužinojusi apie jų meilės ryšį, padavė sky- 
rybų prašymą. Išgirdęs, kas atsitiko, Džonso Hopkinso universiteto 
rektorius pareikalavo Dž. B. Vatsono atsistatydinti iš pareigų. Šis pa- 
sitraukė iš akademinio gyvenimo ir pradėjo dirbti didelėje reklamos 
kompanijoje, naudodamas savo bihevioristines įžvalgas dezodorantų, 
kūdikių pudros ir cigarečių pardavimui skatinti. Per vieną sėkmin- 
giausių savo kampanijų Dž. B. Vatsonas pristatė Jungtinėms Valsti- 
joms „kavos pertraukėles“, reklamuodamas „Maxwell House“ kavą. 

Kai psichologai sužinojo, kaip vystosi fobijos, netrukus ėmė ge- 


riau suvokti šį sutrikimą ir suprato, kad jį išgydyti gana nesunku. 
Arčiau ir arčiau 


Viena efektyviausių fobijų gydymo metodikų buvo sukurta psichiatro 
Džozefo Volpės (Joseph Wolpe) iš Pietų Afrikos Respublikos ir yra 
žinoma kaip „sisteminė desensitizacija“ (žr. p. 143-144). Gydant pa- 
gal šią metodiką, žmonės pirmiausia išmokomi nusiraminti. Paskui 
jų paprašoma sukurti „nerimo seką“, prasidedančią ne itin pacien- 
tą gąsdinančia ir pasibaigiančią labiausiai baimę keliančia situacija. 
Pavyzdžiui, jei žmogus bijo gyvačių, vienas nerimo sekos galas gali 
būti knygos atvertimas ir gyvatės pamatymas, o kitas - susitikimas su 
nekilnojamojo turto agentu. Pirmojo užsiėmimo pradžioje žmogaus 
paprašoma atsipalaiduoti ir išgyventi situaciją (kai kuriais atvejais — 
ją įsivaizduoti), pradedant nuo mažiausiai gąsdinančios. Elgdamiesi 
taip, lyg nebijotų, žmonės netrukus liaujasi sieti situaciją su bet kokiu 


nerimo jausmu, ir paskui pereina prie kitos nerimo sekos situacijos. 

Beveik 10 proc. žmonių kenčia nuo kokios nors fobijos, ir beveik 
vienam procentui tai sukelia dramatiškus ir sekinančius padarinius*!. 
Žmonės bijo atviros erdvės, pažeminimo, negali žiūrėti į kraują, jiems 
kelia baimę netgi skaičius 13. Dažnai jie dėl savo baimių kreipiasi į 
psichoterapeutą, o šis bando atskleisti giliai viduje slypinčią proble- 
mos priežastį. Taip kenčiantieji švaisto savo laiką. Nuo gyvačių, vorų, 
skrydžio ar viešo kalbėjimo baimės yra greitas ir efektyvus būdas vi- 
soms šioms problemoms spręsti. Žingsnis po žingsnio keisdami savo 


elgesį, žmonės po truputį pakeičia savo psichiką visiems laikams. 

Fobijų įveikimas* 


Metodikos, padedančios žmonėms įveikti fobijas, paprastai suside- 


da iš žemiau aprašytų trijų žingsnių. 


1) Mokymasis atsipalaiduoti. Žr. skyrelį „Nusiraminimas“ 
p. 134-135. 


2) Nerimo sekos formavimas. Žmogaus paprašoma užrašyti de- 
šimt įvykių, sukeliančių nerimą ir susijusių su jo fobija. Tuomet jis 
sunumeruoja nerimą, susijusį su kiekvienu įvykiu, priskiriant kie- 
kvienam nuo 0 (labai menkas nerimas) iki 100 (labai stiprus neri- 
mas). Pavyzdžiui, jei jaučiate skrydžio baimę, jūsų nerimo seka gali 
būti tokia: bagažo susidėjimas, rezervacija, važiavimas į oro uostą, 
registracija skrydžiui, lipimas į lėktuvą, lėktuvo įsibėgėjimas, kilimas 
į aukštį, vaikštinėjimas po lėktuvo saloną, turbulencija, leidimasis, 


lėktuvo katastrofa. 
3) Susiejimas. Pabaigoje žmogaus paprašoma pakartoti atsipalai- 


davimo pratimą ir išgyventi pirmąją situaciją sekoje kiek galima il- 


giau (jei neįmanoma išgyventi iš tikrųjų, reikia įsivaizduoti). Paskui, 


* Šie pratimai skirti suformuoti bendram psichologų naudojamų metodų suvoki- 
mui. Jei manote, kad jus kamuoja sunki fobija, pasikonsultuokite su specialistu. 

kai liaujasi išgyventi ar įsivaizduoti situaciją, jo paprašoma įvertinti, 
kiek sunerimę jaučiasi, skalėje nuo 1 iki 100. Tai padaręs, žmogus 
pereina prie kito sekos įvykio. Kiekvienas užsiėmimas trunka maž- 


daug trisdešimt minučių. 

„Panikos“ mygtuko paspaudimas 


Apie 5 proc. žmonių yra patyrę panikos priepuolius. Simptomai yra 
akivaizdūs ir nemalonūs. Staiga ima skaudėti krūtinę, pradedate pra- 
kaituoti, pagreitėja kvėpavimas, apima jausmas, kad tuoj apalpsite. 
Per priepuolį gali atrodyti, kad einate iš proto ar tuoj mirsite. Prie- 
puoliai dažniausiai trunka apie dešimt minučių ir visiškai išnyksta 
maždaug per valandą. 

Daug gydytojų ir psichoanalitikų mėgino sustabdyti priepuolius 
kimšte kimšdami žmonėms gausybę vaistų ar šnekėdamiesi su jais 
apie jų vaikystės prisiminimus. Iš tiesų šiuos priepuolius paprasta pa- 
aiškinti ir galima greitai bei veiksmingai gydyti. 

Praeitame skyriuje aprašiau S. Šechterio darbą. Jis atskleidė, kad 
emocijos patyrimas dažnai susideda iš dviejų žingsnių. Pirmiausia 
įvykis ar mintis sužadina jūsų kūną. Tikriausiai, išgirdus šūvio gar- 
są, jūsų delnai imtų prakaituoti. Arba vakarėlyje jūsų akys susitinka 
su kokio žavaus nepažįstamojo akimis, ir širdis tiesiog apsąla. Tada 
apsidairote ir stengiatės suvokti, kas privertė jūsų kūną taip elgtis. Jei 
išgirdote šūvį būdami gatvėje, galite sunerimti, o jei ėjote pro šaudy- 
klą atrakcionų parke, tikriausiai jausitės kuo puikiausiai. Taip pat, jei 
tikite, kad vakarėlyje nepažįstamasis laiko jus patraukliu, jus turbūt 
užplūs džiaugsmo banga, o jei paaiškėja, kad jis ilgesingai žvelgia į 
žmogų už jūsų, veikiausiai pasijusite nemaloniai. 

9-ajame dešimtmetyje psichologas D. Klarkas iš Oksfordo uni- 
versiteto pritaikė S. Šechterio mąstymo būdą panikos sutrikimams 


gydyti?*. D. Klarkas manė, kad priepuolius sukelia klaidingas savo 

kūno pojūčių suvokimas. Pagal šį supratimą, linkę į panikos priepuo- 
lius žmonės dažnai jaučia savo širdies plakimą, jiems drėksta delnai 
ir jie mano, kad atėjo blogiausia. Jie įsitikinę, kad tuoj ištiks širdies 
smūgis arba jie mirs, juos apima dar didesnis stresas, dėl kurio širdis 
plaka dar smarkiau ir delnai prakaituoja dar labiau. Užsisuka užbur- 
tas ratas, kol prieinama iki baisios panikos. 

D. Klarkas buvo tikras, kad panikos priepuoliams gydyti nerei- 
kalingi vaistai ar pokalbiai apie vaikystės prisiminimus. Jo nuomone, 
reikia arba neleisti nemaloniems pojūčiams pasireikšti, pirmiausia 
mokant žmones atsipalaiduoti, arba - dar geriau - paraginti juos imti 
kitaip, tinkamiau, suvokti savo kūno pojūčius. 

Kad sužinotų, ar yra teisus, D. Klarkas sukvietė būrelį ligonių, 
linkusių į panikos priepuolius, ir paprašė į save pažvelgti kitaip. 
Žmonėms buvo pasakyta, kad, kai jaučia širdies plakimą arba staiga 
pritrūksta oro, jie turėtų ne panikuoti, o suvokti, kad taip reaguoja 
kūnas, nes jie yra kiek sunerimę. Kai kurie ligoniai nuogąstavo, kad 
per priepuolį gali nualpti, net jei jiems to nebuvo nutikę. D. Klarkas 
juos nuramino, paaiškindamas, kad toks jausmas apima dėl kraujo 
išėjimo iš smegenų ir patekimo į didžiuosius raumenis, o padidėjęs 
kraujo spaudimas kaip tik sumažina tikimybę nualpti. 

Toks žmonių įtikinimas pasirodė esąs labai efektyvus - tyrimas 
parodė, kad kitoks savo kūno pojūčių suvokimas buvo kur kas veiks- 
mingesnis nei relaksacijos terapija ar vaistai“. 

Šis metodas iki šiol naudojamas gydant žmones, pernelyg neri- 
maujančius prieš egzaminus, einančius į pokalbį dėl darbo, turinčius 
viešai kalbėti ar vykstančius į ligoninę. Kiekvienu atveju žmonės tu- 
rėjo naudos, sužinoję, kodėl jų kūnas kartais pernelyg jautriai reaguo- 


ja, ir kaip suvokti tokius jausmus tinkamesniu būdu („Nervinimasis 

prieš egzaminą padeda susikaupti“, „Šiek tiek adrenalino praverčia, 
siekiant geriau pasirodyti darbo pokalbyje ar sakant viešą kalbą, „La- 
bai normalu nervintis prieš važiuojant į ligoninę“). 

Suvokus, kaip kūnas generuoja emociją, buvo imta kurti greitai 
veikiančius ir efektyvius pykčio valdymo, taip pat fobijų, panikos 
priepuolių ir kai kurių nerimo sutrikimų gydymo būdus. Bet ar šis 
metodas gali padėti kovoti su viena labiausiai paplitusių ir sunkiausių 


psichologinių problemų - depresija? 

Negeras poelgis 


Kitame puslapyje yra mano senelio Vilįjamo Vaizmeno nuotrauka. 
Noriu, kad jūs išplėštumėte tą puslapį ir subjaurotumėte nuotrauką. 
Darykite su ja, ką tik norite. Pripaišykite velnio ragus ir ūsus. Parašy- 
kite ką nors negražaus apie Viljamą tiesiai ant jo atvaizdo. Nuplėš- 


kite jam galvą ir išdurkite akis. Sugadinkite nuotrauką... 

Sugadinote? Dabar kai ką jums papasakosiu. 

Vilijamas Vaizmenas gyveno Lutone ir prekiavo skrybėlėmis. Jis 
negailėjo pinigų labdarai ir buvo ypač dosnus benamiams ir bedar- 
biams. Per kiekvienas Kalėdas Viljamas lankydavosi vietinėse ligoni- 
nėse ir našlaičių namuose ir dalydavo dovanas vaikams, kuriems jų 
taip reikėjo. Vienas iš tų vaikų, Džordžas Kaningemas, vėliau tapo 
garsiu skulptoriumi ir pagamino mano senelio biustą, norėdamas 
pagerbti už dosnumą. Biustas šiuo metu yra ten, kur stovėjo mano 
senelio namas. Tai tarsi jaudinantis paminklas gėriui, kurį mano se- 
nelis atnešė bendruomenei. 

Dabar pažiūrėkite, ką padarėte mano senelio nuotraukai. Gana 
nuoširdžiai tikiuosi, kad jums dėl to gėda. Tačiau nesijaudinkite, nes 
savitaigos principas gali padėti sumažinti jūsų kaltės jausmą. 

Simona Šnal (Simone Schnall) iš Plimuto universiteto žinojo, kad 
neetiškas elgesys dažnai sukelia pasibjaurėjimą rodančią veido iš- 
raišką, ir jai buvo įdomu, ar dėl tokios išraiškos nutaisymo žmo- 
nėms ima atrodyti, jog jų poelgis dar neetiškesnis. Kad tai sužinotų, 
S. Šnal su kolegomis apsirūpino keletu šlykščių istorijų ir bezdalų 
kvapo purškalu?“. 

S. Šnal eksperimentas vyko judrioje gatvėje netoli šiukšliadė- 
žės. Tyrėjai stabdydavo praeivius, paprašydavo perskaityti trumpus 
pasakojimus (tarp jų - apie artimų giminaičių santuoką, vyrą, savo 
automobilyje užmušusį ir suvalgiusį šunį, bei vyrą, kurį seksualiai 
jaudino jo augintinis kačiukas) ir paskui įvertinti, kiek moralia laiko 
kiekvieną situaciją. Prieš tai tyrėjai arba paleisdavo neblogą dozę 
dujų į šiukšliadėžę, arba ne. Praeiviai, kuriems teko užuosti dujas, 
nutaisė pasibjaurėjimo kupinas išraiškas ir laikė situacijas itin ne- 


moraliomis. 

Padrąsinti šio darbo, kiti tyrėjai prašė prisiminti žmonių tą dieną, 
kada jie pasielgė negerai, nusivalyti rankas dezinfekuojančia serve- 
tėle ir įvertinti, kiek kalti jaučiasi, ir ar nori būti savanoriais labda- 
ringoje veikloje?*. Rankų valymasis gerokai sumažino kaltės jausmą. 

Tad liaukitės gadinti mano senelio nuotrauką, nusivalykite ran- 
kas ir leiskite savitaigos principui nuplauti jūsų nuodėmes??. Pasiel- 


gęs dar blogiau, nusiprauskite po dušu. 


3. KOVA SU DEPRESIJA 


Biblijoje rašoma, kad karalius Saulius nebuvo laimingas žmogus. 
Išrinktas Izraelio karaliumi daugiausia dėl savo ūgio („visa galva 
dažnai būdavo prastos nuotaikos („pikta dvasia iš Viešpaties pra- 
dėjo jį kankinti“). Galų gale jaunas muzikantas vardu Davidas buvo 
pakviestas į karaliaus rūmus ir grodamas arfa labai pralinksmino 
Saulių. Turintis daugybę talentų Davidas padėjo užmušti Galijotą ir 
nugalėti filistiečius. Saulius ėmė pavydėti arfistui sėkmės ir pamėgi- 
no jį nusmeigti ietimi. 

Liubovė Ben Nun iš Ben Guriono universiteto, Izraelio miesto 
Negevo, atidžiai išanalizavo, kaip Saulius aprašytas Biblijoje, kad iš- 
siaiškintų jo psichologines problemas pagal šių dienų psichiatrijos 
kriterijus“*. Atmetusi medikamentų sukeliamus nuotaikų sutrikimus 
(Biblijoje neužsimenama, kad Saulius būtų vartojęs kokius nors vais- 
tus) ir šizofreniją (Saulius buvo vienas iš nedaugelio Biblijos perso- 
nažų, kurie negirdėjo jokių balsų), L. Ben Nun padarė išvadą, kad 
karalius kentėjo nuo sunkios depresijos. Savo vėliau išleistame darbe 
Martinas Huismanas (Martijn Huisman) iš Universitetinio medici- 
nos centro (Groningenas, Olandija) teigia, kad šis sutrikimas grei- 
čiausiai išsivystė dėl su darbu susijusio streso - iš dalies dėl to, kad 
Sauliaus vos trijų tūkstančių vyrų armija turėjusi kautis su filistie- 
čiais, kurie „sutelkė trisdešimt tūkstančių vežimų ir šešis tūkstančius 


raitelių, o kareivių tiek daug, kiek yra pajūryje smilčių. '*? 

Šių dienų epidemiologija rodo, kad depresija, deja, neegzistuo- 
ja vien geros knygos puslapiuose. Apskaičiuota, kad Vakarų šalyse 
vienas iš dvidešimties žmonių kenčia nuo depresijos, o kai kurie 
tyrimai atskleidė, jog moterims kovoti su šia problema sunkiau nei 
vyrams. 

Depresijos simptomai tokie: kamuoja beviltiškumo jausmas, sun- 
ku išsiristi iš lovos, vengiama bendravimo su kitais žmonėmis, labai 
padidėja ar sumažėja apetitas, negebama susikaupti, atsiranda miego 
sutrikimų. Norėdami paaiškinti, ką reiškia sirgti depresija, gydytojai 
prašo Žmonių įsivaizduoti „didžiulį sielvartą drauge su apsnūdimu, 
atsiradusiu dėl laiko juostų pasikeitimo.“*? Nors kiekvieną Žmogų 
kartais apima liūdesys, sergantiesiems depresija šios ligos simptomai 
reiškiasi ilgą laiką ir dėl to dar labiau gadina gyvenimą. Kartais depre- 
sija gali atsirasti kaip atsakas į kokį nors nemalonų įvykį, pavyzdžiui, 
darbo praradimą ar mylimo žmogaus mirtį, o kartais prasideda be 
jokios aiškios priežasties. Nors karštai ginčytasi, kokios yra depresijos 
priežastys ir kaip ji turi būti gydoma, daugelis gydytojų, psichologų ir 
psichoterapeutų nuo pat pradžių tikėjo, kad sprendžiant šią problemą 
svarbu pakeisti tai, kas dedasi žmonių galvose. 

5-ajame dešimtmetyje amerikiečių gydytojas Volteris Erimanas 
(Walter Freeman) buvo įsitikinęs, kad žmonės suserga depresija dėl 
signalų, sklindančių tarp smegenų kaktinės ir centrinės skilčių, su- 
trikimų. Remdamasis tokiu savo samprotavimu, V. Frimanas sukūrė 
keistą medicininę procedūrą, per kurią suardomi bendravimo tarp 
šių dviejų smegenų skilčių kanalai. Šios operacijos metu pacientai 
pirmiausia būdavo paveikiami elektros srove, kad prarastų sąmonę. 
Paskui V. Frimanas įstatydavo leukotomo - į ledo kirtiklį panašaus 


medicininio instrumento - smaigalį į ašarų lataką. Po kelių smūgių 

chirurginiu plaktuku leukotomas būdavo įstumiamas į galvos kakti- 
nę dalį, ir gydytojas sukiodavo prietaisą, kad pažeistų kenksmingas 
smegenų sritis. Per visą savo karjerą V. Frimanas atliko daugiau kaip 
3 tūkst. tokių operacijų ir lyg fokusininkas net susiguldydavo pacien- 
tus į eilę. Sykį per vieną dieną šią operaciją atliko dvidešimt penkioms 
moterims. 

Operacija tapo žinoma kaip „frontalinė lobotomija“ (terminas 
atsirado iš graikiškų žodžių lobos, reiškiančio „smegenų skiltis“, ir 
tomos, reiškiančio „barbariškos ir neveiksmingos kalbos“). Nors kai 
kuriems V. Frimano pacientams po kelių dūrių leukotomu pagerėjo, 
dauguma jų kentėjo nuo baisaus šalutinio poveikio, pasireiškiančio 
tuo, kad tekdavo iš naujo mokytis valgyti ir gerti. Bene žinomiausia 
nesėkminga V. Frimano operacija buvo atlikta JAV prezidento Džono 
Kenedžio seseriai Rozmari. Ją kamavo didžiuliai nuotaikų svyravimai 
ir pykčio priepuoliai, tad buvo nuspręsta atlikti lobotomiją; jai buvo 
dvidešimt treji. Deja, operacija Rozmari suluošino, ir visą likusį gyve- 
nimą jai reikėjo nuolatinės priežiūros dėl sunkių psichinių sutrikimų 
ir šlapimo nelaikymo. 

Pamatę, kokie yra kaktinės skilties pažeidimo padariniai, kiti 
gydytojai ėmėsi ieškoti ne tokių drastiškų priemonių paveikti sme- 
genis. Iki šiol depresija dažniausiai gydoma antidepresantais. Elek- 
triniai impulsai keliauja iš vienų smegenų dalių į kitas per ląsteles, 
vadinamas neuronais. Šie neuronai komunikuoja vienas su kitu, iš- 
skirdami cheminę medžiagą - serotoniną, ir netrukus po kiekvieno 
sąlyčio serotoninas grąžinamas atgal į neuroną. 7-ajame dešimtmety- 
Je mokslininkai sužinojo, kad aukštas serotonino lygis yra susijęs su 
gera nuotaika, tad sukūrė serotonino grąžinimą stabdančius vaistus, 


tikėdamiesi, kad tai padės gydyti depresiją. Nors dažnai nesutariama 

dėl šių vaistų efektyvumo ir galimo šalutinio poveikio, daug tyrinėto- 
jų teigia, kad vaistai padeda sumažinti depresiją. Dabar tai yra vienas 
dažniausių gydymo būdų. 

Nenorėdami kišti kirtiklių žmonėms į smegenis ar skirti gausy- 


bės vaistų, psichologai atrado kitą būdą pakeisti žmogaus mąstymą. 
Priskyrimo žavesys 


Įsivaizduokite, kad laikote egzaminą ir gaunate prastą pažymį. Kaip 
esate linkęs paaiškinti nesėkmę? Žmonės į šį klausimą yra pateikę 
daugybę įvairių atsakymų. Vieni atsakė, kad galbūt nepakankamai 
stropiai kartojosi, kiti - kad jiems buvo nesėkminga diena arba gavo 
klausimus, kuriuos mokėjo silpnai. Psichologai teigia, kad apie žmo- 
gų galima daug ką pasakyti pagal jo atsakymus. Atsakymai dažnai 
vertinami pagal tris kriterijus. 

Pirmiausia, ar kaltinote save? Jei galvojate, jog įsivaizduojamas 
egzaminas nepavyko dėl to, kad nesate itin gabus ar tinkamai nesi- 
kartojote, tuomet dėl nesėkmės kaltinate save. O jei manote, kad buvo 
bloga diena ar nepasisekė su klausimais, kaltinate kažką kitą. 

Antra, yra nekintamumo problema. Ar jūsų paaiškinimas atsklei- 
džia, kad ir ateityje jums bus sunku gauti gerus pažymius? Jei manote, 
kad esate nepakankamai gabus ar labai tingus, tuomet tikėtina, kad 
jums ir vėl nepasiseks. Galvojimas, kad buvo nesėkminga diena, reiš- 
kia, jog kitų egzaminų rezultatai nebus prasti. 

Trečia, jūsų atsakymas rodo, kaip jums seksis kitose gyvenimo 
srityse. Jei, pavyzdžiui, manote, kad esate nepakankamai gabus ar la- 
bai tingus, tuomet galima tikėtis, kad jums sunkiai seksis ir darbe ar 


per aludėje surengtą viktoriną. Tačiau galvojimas, kad gavote prastą 

pažymį, nes buvo nesėkminga diena, neturės jokios įtakos jūsų karje- 
rai ar kitoms situacijoms. 

Kai depresija sergantiems žmonėms nutinka kas nors blogo, jie 
linkę pateikti paaiškinimus, kuriais kaltina save, - tai verčia juos pa- 
tirti nesėkmę ateityje ir užtraukia juodą debesį ant kiekvieno jų gyve- 
nimo aspekto. O tie, kurie nėra depresyvūs, pernelyg nesureikšmina 
savo klaidų, viliasi, kad ateitis bus šviesi, ir neleidžia nesėkmei pa- 
veikti kitų gyvenimo sričių. 

Gydydami nuo depresijos, psichoterapeutai dažnai stengiasi ska- 
tinti pacientus atpažinti ir pakeisti savo gyvenime vykstančių įvykių 
paaiškinimus. Šį gydymo būdą sudaro kognityvinė elgesio terapija 
(KET). Taip pat naudojami kiti metodai, skirti mokyti atpažinti kitas 
mąstymo klaidas - pavyzdžiui, „minčių skaitymą“ (kai žmonės tiki 
žiną, ką apie juos galvoja kiti), „katastrofizavimą“ (kai yra polinkis 
dramatizuoti ir iš musės daryti dramblį) ir „emocinius įrodymus“ 
(kai jausmai laikomi faktais). 

Tyrinėtojai atliko keletą tyrimų, kurių metu lygino KET su gydy- 
mu vaistais, ir nustatė, kad abu depresijos gydymo būdai yra vienodai 
veiksmingi?!. Tad vyriausybės ir sveikatos priežiūros sistemos visame 
pasaulyje ėmė laikytis naujo požiūrio - paskatino milijonus žmonių 
pergalvoti savo mąstymą. Daugelį metų eksperimentavus su skirtin- 
gais gydymo būdais, pasirodė, kad tinkami visi. Iš tiesų tai buvo toli 


nuo tiesos. 

Nuo elgesio iki atsiminimo 

Atlikime nedidelį eksperimentą. 

Pirma dalis. Keletą sekundžių stenkitės nutaisyti linksmą veido 
išraišką. Tempkite lūpų kampučius aukštyn, link ausų ir laikykite. 
Atsisėskite arba atsistokite tiesia nugara, atloškite pečius, o krūtinę 
atstatykite į priekį. Dabar perskaitykite tris žemiau parašytus žodžius 
ir prie kiekvieno žodžio pagalvokite apie savo gyvenimo įvykį, kuris 
jums siejasi su tuo žodžiu. Apie kiekvieną atsiminimą brūkštelėkite 


porą žodžių, primenančių, ką išgyvenote. 


MEDIS Žodžiai, susiję su jūsų atsiminimu 
NAMAS Žodžiai, susiję su jūsų atsiminimu 


KATĖ Žodžiai, susiję su jūsų atsiminimu 

Antra dalis. Keletą akimirkų būkite suraukęs veidą. Nuleiskite lūpų 
kampučius žemyn ir taip laikykite. Paskui, jeigu sėdite, pasmukite į 
priekį. Jei stovite, nuleiskite pečius. Dabar perskaitykite tris žemiau 
esančius žodžius ir pagalvokite apie gyvenimo įvykius, susijusius su 


kiekvienu žodžiu. 


VALTIS Žodžiai, susiję su jūsų atsiminimu 


AUTOMOBILIS Žodžiai, susiję su jūsų atsiminimu 


SUO Žodžiai, susiję su jūsų atsiminimu 


Trečia dalis. Pamąstykite apie šešis ką tik užrašytus atsiminimus. 


Kokiais juos pavadintumėte - pozityviais ar negatyviais? 


Šį eksperimentą pirmą kartą atliko tyrinėtojai S. Šnal ir Dž. Leirdas iš 
Klarko uUniversiteto??. Paaiškėjo, kad nutaisę linksmą veidą žmonės 
yra linkę prisiminti linksmesnių akimirkų iš savo gyvenimo, o atro- 
dydami liūdni - liūdnų. 

Depresija sergantys žmonės dažnai linkę prisiminti ne itin sė- 
kmingus gyvenimo aspektus, ir tyrinėtojai teigia, kad jų iškreiptas 
mąstymas toks yra iš dalies dėl jų elgesio. Norite prisiminti, kokį 
puikų gyvenimą nugyvenote? Nusišypsokite ir atsisėskite tiesiai, o 
smegenys padarys visa kita. 

Psichikos aktyvinimas 


Savitaigos principas teigia, kad elgesys sukelia emociją, ir padeda pa- 
aiškinti, kodėl kai kuriems žmonėms sunku valdyti pyktį, jie kenčia 
fobijas ir panikos priepuolius. Ar šia teorija galima paaiškinti ir de- 
presiją? Pavyzdžiui, ar gali būti, kad depresija sergantiems žmonėms 
ne tik sunku rytais pakilti iš lovos, tačiau jie taip pat jaučiasi bejėgiai, 
nes lovoje praguli per daug laiko? Nuodugnus kūno tyrimas atsklei- 
dė, kad taip ir yra. 

Ankstyvuosiuose moksliniuose darbuose apie savitaigos principą 
daugiausia dėmesio buvo kreipiama į veido išraiškas ir emociją, ir 
paaiškėjo, kad šypsojimasis daro žmones linksmus, o raukymasis — 
liūdnus. Klinikinės psichologijos specialistai atrado panašų ryšį tarp 
veido išraiškos ir depresijos. Pavyzdžiui, vienam tyrimui Džesis Van 
Sveringenas (Jessie Van Swearingen) iš Pitsburgo universiteto subūrė 
grupę ligonių, kenčiančių nuo veido raumenų ligų, ir išmatavo, kiek 
jie pajėgia šypsotis ir koks jų depresijos lygis. Kaip ir buvo spėta pagal 
savitaigos principą, kuo blankesnės ligonių veido išraiškos, tuo ma- 
žiau jie linkę į depresiją??. Taip pat dermatologas Erikas Finzis (Eric 
Finzi) įvertino, ar botokso injekcijos gali sumažinti galimybę nutai- 
syti kai kurias liūdesį reiškiančias minas ir taip padėti palengvinti de- 
presiją. Per vieną nedidelį bandomąjį tyrimą E. Finzis suleido botok- 
so į „rūpesčio“ raukšlės tarpuakyje devynioms depresija sergančioms 
moterims ir paskui jas stebėjo. Nuo injekcijų moterys nebegalėjo tiek 
daug raukytis, tačiau botoksas netrukdė nutaisyti kitų veido išraiškų. 


Tyrinėtojai spėjo, kad tai neleis moterims jaustis liūdnoms, tad nei- 

giamų emocijų sumažės. Jie neklydo - praėjus vos dviem mėnesiams 
po injekcijų suleidimo, nė vienai iš devynių moterų nebepasireiškė 
jokie depresijos požymiai. 

Kitas tyrimas buvo atliktas labiau remiantis bihevioristiniu po- 
žiūriu, siekiant sužinoti, kaip depresiją veikia šokis“*. Įkvėpti teiginio, 
kad šokis ir bloga nuotaika - nesuderinami, S. Koch iš Heidelbergo 
universiteto ir jos kolegos tyrė, kokia šokio įtaka depresijai. S. Koch 
surinko grupę nuo depresijos kenčiančių žmonių ir paprašė jų šok- 
ti pagal linksmą, ritmingą muziką. Bijodama, kad žmones, be šokio, 
gali paveikti muzika ar vaikščiojimas, S. Koch paprašė kitų dalyvių 
grupių klausytis to paties įrašo arba pasitreniruoti dviračiu-treniruo- 
kliu. Visos trys grupės po užsiėmimų jautėsi geriau, tačiau tiems, ku- 
rie vien šoko, pagerėjo labiausiai. 

Psichologas Piteris Liuinsonas (Peter Lewinsohn) domėjosi, ar 
įmanoma pakeisti depresija sergančiųjų mąstymo būdą ir savijautą, 
pakeitus jų elgesį??. 

Depresyvus elgesys dažnai reiškia norą pabėgti ir atsiriboti. Kai 
kurie žmonės po skaudaus gyvenimo įvykio - pavyzdžiui, praradę 
darbą ar žlugus santykiams, - atsiskiria nuo pasaulio, kad ateityje 
nepatirtų dar daugiau skausmo. Šis atsiskyrimas pasireiškia įvai- 
riai - marios laiko praleidžiama lovoje, vengiama draugų, ieškoma 
nusiraminimo valgant, piktnaudžiaujant alkoholiu, vartojant nar- 
kotikus. Be to, žmogus gali vengti mąstyti apie ateitį, pavyzdžiui, 
laikydamasis įsikibęs į praeitį („Jei tik viskas būtų buvę kitaip ) ar 
per televiziją žiūrėdamas muilo operas, viktorinas. Deja, visa tai 
turi neprognozuojamus ir neigiamus padarinius. Nuo gulėjimo lo- 
voje ir nesaikingo valgymo galima nutukti ir imti gėdytis savęs. Per 


daug miegant ir žiūrint televizorių galima sulaukti antrosios pusės 

priekaištų. O draugų vengimas mažina šansus būti kviečiamiems ir 
taip padidina izoliacijos jausmą. 

Kad padėtų pasukti šį smukimo žemyn ratą į kitą pusę, P. Liuin- 
sonas sukūrė paprastą metodą, vadinamą „elgesio aktyvinimu“. Yra 
keli jo variantai, bet dažniausiai gydymas susideda iš dviejų dalių“. 

Pirmoje dalyje žmonių paprašoma atpažinti savo probleminį el- 
gesį ir nusistatyti pagrindinius tikslus (žr. kitą psl.). Pavyzdžiui, reikia 
įvardyti, kokie elgesio aspektai yra depresijos požymiai, ir suformu- 


luoti norimus tikslus. 

Elgesio aktyvinimas: pirma dalis* 


Pirmoje gydymo dalyje psichologai naudoja žemiau išvardytus tech- 


nikų tipus nustatyti probleminiam elgesiui ir tikslams. 
1) Probleminio elgesio atpažinimas 
Užpildykite žemiau pateiktą anketą. 


Elgesys Taip/Ne 
Ar vengiate bendrauti su draugais ir šeima? 0 0 
Ar liovėtės daryti tai, kas iki šiol jus džiugino — 

pavyzdžiui, sportuoti, eiti į kiną, valgyti kavinėje 

ar restorane? 0 0 
Ar liovėtės rūpintis savimi - netikamai valgote, 

nebesilaikote asmeninės higienos? 0 O 
Ar suprastėjo jūsų mokymosi, studijų ar darbo 

rezultatai? 0 Ū 
Ar vengiate galvoti apie ateitį ir laikotės įsikibęs 

praeities? 0 O 
Ar jums neberūpi santykiai su savo vaikais ar 


antrąja puse? 0 O 


* Šie pratimai skirti suformuoti bendram psichologų naudojamų metodų suvoki- 
mui. Jei manote, kad jus kamuoja sunki fobija, pasikonsultuokite su specialistu. 

Elgesys Taip/Ne 
Ar pastaruoju metu be saiko žiūrite televizorių, 

žaidžiate kompiuterinius žaidimus ir gulite lovojeąį (J 
Ar šiuo metu piktnaudžiaujate alkoholiu, valgote, 


kad nusiramintumėte, vartojate narkotikus? 0 O 


Peržvelkite klausimus, į kuriuos atsakėte „Taip“, - ką savo elgesyje 


norėtumėte pakeisti? 


2) Norimų tikslų nusistatymas 


Peržvelkite žemiau pateiktą gyvenimo sričių sąrašą, pasirinkite vieną 


ar dvi sritis, kurios jums svarbiausios, ir atsakykite į klausimus. 


Jūsų ryšiai. Ar norėtumėte užmegzti naujus santykius arba page- 
rinti įau esamus? Pavyzdžiui, susirasti naujų draugų, o galbūt page- 


rinti santykius su savo tėvais ar antrąja puse? 


Darbas ir mokslas. Ar norite, kad jums gerai sektųsi moksle arba 
norite karjeros laiptais palypėti aukščiau? Galbūt - pradėti savo 


verslą, būti paaukštintam, kelti kvalifikaciją ar išklausyti kursus? 


Poilsis. Ar norite, kad laisvalaikis jums teiktų daugiau malonumo? 


Kokiu sportu ar hobiais norėtumėte užsiimti? 


Bendruomenė. Ar norėtumėte dėl savo bendruomenės nuveikti 
daugiau? Gal užsiimti labdara ar būti savanoriu arba tapti kurios 


nors srities aktyvistu? 


Fizinė sveikata. Ar norėtumėte būti sveikesnis? Galbūt - numesti 
svorio, daugiau sportuoti ar sveikiau maitintis? 

Antroje gydymo dalyje žmonių paprašoma įsitraukti į veiklas, kurių 
vengė, ir dirbti, siekiant norimų tikslų (Žr. kitą psl.). Svarbiausia - elge- 
sys, o ne kas dedasi galvoje. Jau praėjo tie laikai, kai žmonių buvo klau- 
siama, kaip jaučiasi, - dabar svarbiausia, kaip jie žada keisti savo elgesį. 

Žmonių prašoma sukurti sąrašą specifinių veiklų, dėl kurių, lai- 
kui bėgant, ilgam pasikeis elgesys. Pavyzdžiui, pagrindinis tikslas yra 
praleisti daugiau laiko su kitais žmonėmis. Todėl kartą per savaitę 
galima eiti su draugu išgerti kavos ar kas dvi savaites su kolegomis 
žiūrėti filmą. Jei tikslas - įgyti kvalifikaciją, jo įgyvendinimas tikriau- 
siai susidės iš kelių specifinių veiklų - pavyzdžiui, prireiks naudotis 
internetu, norint sužinoti apie rengiamus kursus, ir nueiti pas virši- 
ninką pasikalbėti dėl laisvos dienos. Šioje dalyje kuriama mokomoji 


medžiaga, kuri padėtų motyvuoti žmogų ir sekti jo elgesio kaitą. 


165 


Išplėškite! 
Elgesio aktyvinimas: antra dalis* 


1) Norimo elgesio identifikavimas 


Pergalvokite elgesį, kurio norėtumėte vengti, ir savo norimus pa- 
siekti tikslus. Kiekvienam tikslui sudarykite sąrašą specifinių veiklų, 
padėsiančių nebesielgti kaip anksčiau ir pasiekti tą tikslą. 

Kiekviena iš šių specifinių veiklų turi būti tarsi mažas, bet realus 
žingsnis jūsų tikslo link. Tad, pavyzdžiui, norėdamas mažiau laiko 
praleisti lovoje, galite nusistatyti keltis 9 valandą ryte šiokiadieniais 
ir neiti miegoti anksčiau nei vienuoliktą vakaro. Jeigu tikslas — Už- 
megzti naujus santykius, specifinės veiklos gali būti tokios: Užsire- 
gistruoti internetinėje pažinčių svetainėje, pasakyti draugams, kad 
aktyviai ieškotės antrosios pusės, įstoti į knygų klubą. 

Visos šios veiklos turi būti pamatuotos, realios ir apibrėžtos 
laike. Tad užsirašyti „būti linksmesniam“ netinka, nes tokią veiklą 
sunku pamatuoti ir apibrėžti laike. „Perskaityti naują knygą kas dvi 
savaites“ - jau geriau. 

Pavyzdinis specifinių veiklų sąrašas galėtų būti toks: atsibusti 


kasdien 9 valandą ryte ir keltis iš lovos, kas savaitę aplankyti mu- 


* Šie pratimai skirti suformuoti bendram psichologų naudojamų metodų suvoki- 
mui. Jei manote, kad jus kamuoja sunki fobija, pasikonsultuokite su specialistu. 

ziejų ar meno galeriją, skambinti telefonu tėvams du kartus per sa- 
vaitę, kartą per savaitę susisiekti su draugu ir pasiūlyti išgerti kavos, 


kas savaitę parašyti 500 žodžių savo romano. 


2) Plano sukūrimas 


Naudokitės žemiau esančia lentele kiekvienos savaitės dienos planui 


kurti, pažymėdami, kokias specifines veiklas ir kada žadate atlikti. 


PIRMADIENIS: Data: 


Vertinimas, kaip tai 
Ką : 
Suplanuota - pasisekė, nuo 1 (ne 
nuveikiau į 1 
veikla iš ties itin pasisekė) iki 10 
“ (labai pasisekė) 


Atsibusti ir 
keltis iš lovos 


Paskambinti 
tėvams 


Parašyti 100 
žodžių savo 
romano 

Savaitės pabaigoje peržiūrėkite lenteles ir įvertinkite, kokius tikslus 
pasiekėte, kokių ne. Neįgyvendintus tikslus perkelkite į kitą savaitę. 


Jums gali padėti šie punktai: 


+ Nesistenkite pakeisti visų savo elgesio aspektų vienu kartu. Pra- 
dėkite nuo mažų žingsnelių ir tobulėkite palaipsniui. 

+ Neleiskite, kad jūsų Mintys jums kliudytų. Jei pagaunate save 
galvojant apie nesėkmę arba neigiamai apie save manote, tie- 
siog priimkite šias mintis ir judėkite toliau. 

e Visiems kartais nepasiseka, tad įeigu neišeina įgyvendinti tikslų, 
nesijaudinkite. Sudarykite naują veiklų sąrašą ir bandykite vėl. 

+ Atsisakyti įprasto elgesio iš pradžių gali būti sunku. Gali atrodyti, 
kad būtų geriau vėl imti elgtis kaip anksčiau, pamanius: „Dary- 
siu tai, kai įausiuosi geriau“, arba „Palauksiu tinkamesnės situ- 
acijos.“ Neįkliūkite į šiuos spąstus - stenkitės keisti savo elgesį, 


kad ir kaip jaučiatės ar ką galvojate. 

Remiantis savitaigos principu, šis metodas turėtų būti veiksmingas, 
bet ar tikrai taip yra? 

2006 m. Sona Dimidžian (Sona Dimidjian) iš Vašingtono univer- 
siteto ir jos kolegos atliko įsimintiną tyrimą??. S. Dimidžian sukvietė 
du šimtus nuo sunkios depresijos besigydančių ligonių ir atsitiktinai 
suskirstė juos į keturias grupes. Pirmai grupei buvo paskirtas plačiai 
naudojamas antidepresantas paroksetinas, antrajai - placebo prepa- 
ratas, trečioji lankė kognityvinės terapijos, o ketvirtoji - elgesio akty- 
vinimo užsiėmimus. 

Tyrinėtojų komanda stebėjo pacientus daugiau nei du mėnesius, 
norėdami sužinoti, nuo kokio gydymo labiausiai pagerės ligonių bū- 
klė. Rezultatai parodė, kad sunkia depresija sergantiems žmonėms 
elgesio aktyvinimas padėjo kur kas labiau nei kognityvinė terapija. 
Negana to, tyrimas atskleidė, kad elgesio aktyvinimas yra toks pat 
veiksmingas, kaip ir paroksetino vartojimas. 

Kitų per daugelį atliktų tyrimų rezultatai buvo tokie pat. Gydant 
depresiją, vaistais ar kognityvine terapija gali būti sunku pakeisti tai, 
kas dedasi žmonių galvose“*. Na, elgesio keitimo šalutinis poveikis 
mažesnis, ir šis gydymo būdas yra toks pat veiksmingas. 

Savitaigos principas ne tik padeda kurti laimę ir meilę. Taip pat 
jis gali pašalinti skausmą, kančią ir padėti milijonams žmonių gyventi 


geriau ir produktyviau. 

Išplėškite! 


Dvidešimt popieriaus skiautelių: 
pirma dalis 


Noriu, kad prieš baigdamas skaityti kitą skyrių, atliktumėte šią už- 
duotį. 

Pirmiausia išplėškite kitą puslapį ir padalykite įį į dvidešimt 
skiaučių. Skiautės gali būti kokios tik norite formos ir dydžio. 

Tai gana nuobodi užduotis, Užimsianti apie penkias minutes. 
Galite ją atlikti dabar arba vėliau (priminsiu jums apie tai baigiantis 


kitam skyriui). 

4 SKYRIUS 
VALIOS STIPRYBĖ 


Šiame skyriuje sužinome, kodėl apdovanojimai 
yra tarsi bausmė, kaip motyvuoti kitus, įveikti įprotį 
atidėlioti, mesti rūkyti ir sulieknėti. 


„Meldžiausi dvidešimt metų, bet mano maldos 
nebuvo išklausytos, kol neatsiklaupiau ant kelių.“ 


Frederikas Daglasas 


1. KODĖL APDOVANOJIMAI - 
LYG BAUSMĖ 


Psichologai ilgą laiką stengėsi atskleisti motyvacijos paslaptį. Ko- 
dėl vieni žmonės kontroliuoja save ir yra veiklūs, o kitiems labai 
sunku net išsiristi iš lovos rytais? 7-ajame dešimtmetyje daugelis 
tyrinėtojų įleisdavo balandžius į specialiai sukonstruotus narvus ir 
atidžiai juos stebėdavo. Narvuose buvo mygtukas ir veikė šviesa, ir 
tyrinėtojai mėgino ištreniruoti balandžius, kad šviesai užsidegus šie 
kaskart kaptelėtų snapu mygtuką. Intensyviai eksperimentavus, pa- 
aiškėjo, kad balandžiai greičiau išmoksta atlikti šią užduotį, kai yra 
apdovanojami mažomis lesalo granulėmis. Darydami prielaidą, kad 
žmonės yra tarsi dideli beplunksniai balandžiai, tyrinėtojai buvo ti- 
kri, kad panašiai galima motyvuoti ir žmones. Idėją greitai perėmė 
organizacijos ir valdžia visame pasaulyje, ir kaliniams kalėjimuose 
imta teikti privilegijas už gerą elgesį, mokiniams - duoti saldainių 
už tai, kad skaito knygas, o darbuotojams - mokėti premijas už itin 
našų darbą. 

Deja, greitai tapo aišku, kad laboratorijoje atlikto balandžių tyri- 
mo išvados žmonėms netinka. Kai kurių skatinimo metodų poveikis 
buvo trumpalaikis, arba, kaip rodo kai kurie pavyzdžiai, žmonės net- 
gi ėmė elgtis priešingai, nei buvo skatinami. 

Knygoje „Baudžiami apdovanojimais“ Alfis Konas (Alfie Kohn) 
pateikia daugybę įrodymų, kad skatinimas gali paveikti neigiamai! 


Pavyzdžiui, per vieną tyrimą buvo stebima, kaip daugiau nei tūkstan- 

tis žmonių bandė atsisakyti tabako?. Tyrinėtojai suskirstė rūkalius į 
dvi grupes ir visų paprašė dalyvauti aštuonių savaičių trukmės gydy- 
mo kurse, padėsiančiame jiems mesti rūkyti. Viena grupė buvo visaip 
skatinama už dalyvavimą metimo rūkyti programoje. Buvo galima 
gauti dovanų keraminį puoduką ir laimėti nemokamą kelionę į Ha- 
vajus. Kita rūkalių grupė buvo kontrolinė, tad šių žmonių niekaip ne- 
skatino. Iš pradžių apdovanojimai veikė žmones teigiamai, ypač tuos, 
kurie gavo po puoduką ir buvo maitinami svajomis apie saulėtus pa- 
plūdimius, - šie dalyvavo programoje ypač uoliai. Tačiau, kai tyri- 
nėtojai susitiko su žmonėmis praėjus trims mėnesiams nuo tyrimo 
pradžios, paaiškėjo, kad rūkyti metė tiek pat dalyvių iš kontrolinės ir 
skatinamosios grupių. Po metų daugiau žmonių iš skatinamosios nei 
iš kontrolinės grupės vėl pradėjo rūkyti. 

Per kitą tyrimą psichologas E. Skotas Geleris (E. Scott Geller) iš 
Virdžinijos politechnikos instituto peržiūrėjo 28 mokslinius darbus 
apie žmonių skatinimą segtis saugos diržus?. Peržiūrėjęs 250 tūkst. 
asmenų duomenis, sukauptus per šešerius metus, jis padarė išvadą, 
kad pinigų ar dovanų dalijimas - vienas neveiksmingiausių būdų 
skatinti Žmones visuomet segtis saugos diržus. Peržvelgus programas, 
pagal kurias moksleiviai dovanomis skatinami skaityti, paaiškėjo, kad 
ir jų teikiama nauda buvo trumpalaikė“. 

Toliau sekė mokslinis darbas apie apdovanojimus už kūrybiš- 
kumą. Galbūt manote, kad pasiūlius menininkams didelius pinigus, 
netrukus išaugs jų kūrybiškumo vaisiai. Kai Teresa Eimabail (Teresa 
Amabile) iš Brandeiso universiteto, Masačiusetso valstijos, paprašė 
grupės profesionalių menininkų įvertinti tiek užsakytų, tiek neužsa- 
kytų kūrybinių darbų meninę reikšmę (nežinant, kokie tie darbai), 


paaiškėjo, kad neužsakomieji projektai buvo įvertinti aukščiau“. 

Nerimaudama, kad taip galėjo nutikti ne dėl neigiamos atlygini- 
mo įtakos, o dėl to, kad rėmėjų reikalavimai varžo kūrėjų stilių, T. Ei- 
mabail atliko labiau kontroliuojamą tyrimą“. Ji subūrė grupę prade- 
dančiųjų rašytojų ir paprašė sukurti japoniško haiku stiliaus eilėraštį, 
pirmoje ir paskutinėje eilutėse minint žodį „sniegas“. Dalyviai buvo 
suskirstyti į dvi grupes. Vienos grupės buvo paprašyta mąstyti apie 
turtus, kuriuos jie susikraus tapę garsiais rašytojais, o kitos - susitelk- 
ti į darbo teikiamus malonumus. Vėliau visų paprašė sukurti dar po 
vieną eilėraštį apie juoką. 

Paskui T. Eimabail pakvietė dvylika poetų, parodė jiems haiku 
apie sniegą ir juoką ir paprašė įvertinti, kiek kūrybiškai eilėraščiai su- 
kurti. Abiejų grupių eilėraščiai apie sniegą buvo parašyti vienodai kū- 
rybiškai. Tačiau grupė, paprašyta mąstyti apie atlygį ir turtus, kuriuos 
galėtų susikrauti, buvo ne tokia kūrybiška. Net mintys apie būsimą 
apdovanojimą nepadėjo. 

Tokie rezultatai nustebino daugelį psichologų. Kodėl skatinimo 
metodai, taip gerai veikiantys laboratorijoje, tikrovėje dažniausiai ne- 


duoda jokios naudos? 
Kodėl apdovanojimai baudžia 


Pabendraukite ilgėliau su bet kuriuo socialinės psichologijos specia- 
listu, ir šis anksčiau ar vėliau jums papasakos istoriją apie išmintingą 
senuką ir agresyvius paauglius. 

Viename anekdote pasakojama, kad kartą prastame rajone gy- 
veno toks išmintingas senukas. Sykį būrys neklaužadų paauglių su- 
galvojo jį paerzinti. Jie kasdien eidavo pro jo namą ir visaip plūs- 


davo tą žmogų. Daugelis senų žmonių tikriausiai nuspręstų, kad 

geriausia išeitis — atsikirsti tiems paaugliams, skambinti policijai 
arba tikėtis, kad vieną dieną neklaužadoms atsibos tyčiotis. Tačiau 
šis senukas neblogai išmanė psichologiją ir sugalvojo gudresnį būdą 
atsikratyti paauglių. 

Jis atsisėdo lauke šalia savo namo ir ėmė laukti paauglių ateinant. 
Kai šie pasirodė, jis tuoj pat davė kiekvienam po penkių svarų mone- 
tą ir pareiškė, kad jam malonu susimokėti už įžeidinėjimus. Suglumę 
paaugliai paėmė pinigus ir, keikdami senuką kaip visada, nuėjo. Se- 
nukas tai darė kasdien visą savaitę. 

Kitą savaitę buvo kiek kitaip. Kai paaugliai atėjo, senasis vyras 
paaiškino, kad šią savaitę jam bus striuka su pinigais, tad kiekvienam 
tegalės duoti po svarą. Nesutrikę paaugliai toliau ėmė senojo vyro pi- 
nigus ir vaikiškai šaipėsi iš jo. 

Trečios savaitės pradžioje viskas vėl pasikeitė. Paaugliams pasiro- 
džius, senukas pasakė, kad ir šią savaitę jam stinga pinigų, todėl dabar 
jis gali duoti vos po pensą. Paaugliai įsižeidė, kad jis jiems pasiūlė 
tokią mažą pinigų sumą, ir jo nebeužgauliojo. 

Galime būti beveik tikri, kad ši istorija išgalvota, bet ji atspindi 
pamatinę tiesą, kodėl mes elgiamės būtent taip, o ne kitaip. Kad iki 
galo suvoktume išmintį, slypinčią senuko veiksmuose, turime per- 
sikelti į 8-ąjį dešimtmetį ir sužinoti, kas atsitiko, kai grupei žmonių 
buvo mokama už medinės dėlionės dėliojimą. 

Psichiatras Edvardas Disis (Edward Deci) labai mėgo dėlionę 
„Soma“, kurią galima įsigyti daugelyje parduotuvių. Žmonėms buvo 
duodamos keistų formų medinės kaladės ir būdavo paprašoma iš 
jų sudėlioti tam tikras figūras. E. Disį domino, ar dėlionę galima 
panaudoti norint sužinoti, ar savitaigos principas daro įtaką mo- 


tyvacijai?. 

Jis pasikvietė savanorius į savo laboratoriją ir paprašė pusę valan- 
dos žaisti su dėlione. Prieš pradedant žaidimą, kai kuriems savano- 
riams buvo pasakyta, kad, jei šie sudėlios dėlionę, jiems už tai sumo- 
kės pinigų, o kitiems nepasiūlytas joks atlygis. 

Po pusės valandos E. Disis pasakė dalyviams, kad laikas dėlioti 
„Somą“ baigėsi. Paskui paaiškino, kad paliko savo kabinete doku- 
mentus, kurių reikės kitai šio tyrimo daliai, tad turi palikti labora- 
toriją ir nueiti tų dokumentų atsinešti. Tr, kaip dažniausiai būna per 
socialinės psichologijos eksperimentus, žodžiai „Dabar turiu trum- 
pam išeiti“ tebuvo gudri dingstis. Svarbiausia eksperimento dalis dar 
tik turėjo įvykti. 

E. Disis dešimčiai minučių paliko dalyvius vienus. Per tą laiką jie, 
jei norėjo, galėjo dėlioti „Somą“ arba skaityti laikraščius, kurie buvo 
tyčia palikti ant gretimo stalo, arba visai nieko neveikti. Visą tą laiką 
E. Disis slapta stebėjo, kaip žmonės elgiasi. 

Tradicinė teorija apie balandžius teigia, kad žmonės, kuriems 
buvo žadamas atlygis už tai, kad dėlioja „Somą , jaus, kad dėliojimas 
juos ypač džiugina, ir bus linkę tai daryti, mokslininkui išėjus. O sa- 
vitaigos principas pateikia skirtingų spėjimų aibę. 

Pagal savitaigos principą, dalyviai, kuriems buvo pasiūlytas fi- 
nansinis atlygis už dėlionės dėliojimą, nejučia pagalvojo: „Paprastai 
siūloma pinigų, kai vienas nori, kad kitas darytų, ko nenori. Man 
buvo pasiūlyta pinigų už dėlionės dėliojimą, vadinasi, tai negali ma- 
nęs labai džiuginti.“ Pagal tą pačią logiką, tie, kuriems nebuvo pasiū- 
lyta jokio atlygio, nesąmoningai pagalvojo: „Paprastai siūloma pini- 
gų, kai vienas nori, kad kitas darytų, ko nenori. Man nebuvo pasiūlyta 
pinigų už dėlionės dėliojimą, vadinasi, tai turi mane labai džiuginti.“ 


Žvelgiant iš šios pusės, tie, kuriems buvo pasiūlyta pinigų, buvo iš 

tiesų priversti nesidžiaugti dėliojimu, tuo tarpu tie, kuriems netai- 
kytas joks skatinimas, elgėsi taip, lyg žaisti su dėlione būtų smagu. 
Pagal savitaigos principą, mokėdamas pinigus, E. Disis būtų žaidimą 
pavertęs sunkiu darbu, tad už atlygį žmonės būtų kur kas labiau linkę 
nebedėlioti, psichologui išėjus iš kambario. 

E. Disio tyrimo rezultatai atskleidė triuškinantį palaikymą elgse- 
nai pagal savitaigos principą. Nežiūrint, kaip dalyviams sekėsi dėlioti, 
tie, kuriems prieš tai nebuvo pasiūlytas piniginis atlygis, buvo labiau 
linkę toliau dėlioti pasilikę vieni. 

Kiti tyrinėtojai greitai atliko keletą panašių eksperimentų, kad 
sužinotų, ar ši intriguojanti išvada yra teisinga. Per bene labiausiai 
žinomą tyrimą psichologas iš Stanfordo universiteto Markas Leperis 
(Mark Lepper) ir jo kolegos apsilankė keliose mokyklose ir papra- 
šė mokinių nupiešti keletą piešinių“. Prieš leisdamas imti spalvotus 
pieštukus ir popierių, M. Leperis pasakė vienai vaikų grupei, kad jie 
gaus „dailininko“ medalius už piešimą. Kitai grupei nepažadėjo jokio 
atlygio. Pagal savitaigos principą, vaikai, kuriems pažadėjo medalį, 
nesąmoningai pagalvojo: „Man siūlomas atlygis tik tada, kai suau- 
gusieji nori, kad daryčiau tai, kas manęs nedžiugina. Už piešimą pa- 
siūlė auksinį medalį, vadinasi, piešti man nepatinka.“ O kitos grupės 
vaikai pamanė: „Man siūlomas atlygis tik tada, kai suaugusieji nori, 
kad daryčiau tai, kas manęs nedžiugina. Už piešimą nepasiūlė nieko, 
vadinasi, piešti man labai patinka.“ 

Po kelių savaičių M. Leperis ir jo komanda vėl atėjo į mokyklą, iš- 
dalijo piešimo reikmenis vaikams ir stebėjo, kiek laiko jie pieš. Vaikai, 
kurie buvo gavę medalius, piešė gerokai trumpiau nei jų klasės draugai. 

Šių tyrimų esmė aiški. Apdovanodami mokinius, rūkalius ir vai- 


ruotojus už gerą elgesį, jūs skatinate juos elgtis taip, lyg jie iš tiesų 

nenorėtų skaityti knygų, mesti rūkyti ar segtis saugos diržų. Tad, nu- 
traukus skatinimą, tuojau pat kyla pavojus, kad elgesys staiga nustos 
keistis į gerąją pusę arba - dar blogiau - taps prastesnis nei tuomet, 
kai žmonėms buvo atlyginama pirmą kartą. Trumpą laikotarpį ap- 
dovanojimai gali būti veiksmingi. Tačiau ilgainiui daugeliui organi- 
zacijų sunku nuolat teikti privilegijas, dalyti saldainius, dovanas bei 
premijas, ir tą akimirką, kai liaujamasi skatinti, žmonių motyvacija 


išgaruoja. 
Zmogus rentgeno akimis 


Sužinoję, kad savitaigos principas labiausiai nulemia motyvaciją, ty- 
rinėtojai ėmė ieškoti naujų būdų priversti žmones veikti. 

Kai kurie verslo guru įrodinėja, esą darbovietėse svarbu darbą 
organizuoti taip, kad jis labiau džiugintų darbuotojus, - reikia su- 
teikti jiems savarankiškumo, tikslo buvimo jausmą ir sudaryti smagią 
atmosferą. Kalbant apie žmonių asmeninį gyvenimą, kai kurie psi- 
chologai atkreipė dėmesį į inscenizavimą. Kaip pavyzdį paimkime 
Leono Meno (Leon Mann) iš Harvardo universiteto novatorišką tyri- 
mą apie metimą rūkyti. 

L. Menas į savo laboratoriją pasikvietė dvidešimt šešis užkietė- 
jusius rūkalius ir išskyrė juos į dvi grupes?. Pirmos grupės buvo pa- 
prašyta suvaidinti metančius rūkyti žmones, kuriems diagnozuotas 
vėžys. Kad vaidinimas būtų kuo tikroviškesnis, L. Menas universitete 
įrengė netikrą gydytojo kabinetą. Įžengę dalyviai iš karto išvysdavo 
daug įvairios medicininės įrangos ir baltą chalatą vilkintį aktorių. 
Aktorius, vaidinantis gydytoją, padarė netikras dalyvių rentgeno 


nuotraukas. Tai nebuvo geros naujienos. Krūva netikrų medicininių 

įrašų rodė, kad pacientai serga plaučių vėžiu. Dalyvių buvo paprašyta 
pakomentuoti, kaip dabar jie ketina mesti rūkyti. 

O kontrolinės grupės nariams buvo pasakyta, kad jiems plaučių 
vėžys, bet jie nebuvo paprašyti keisti savo elgesį kaip nors vaidinant. 

Rezultatai buvo pribloškiantys. Tyrimo pradžioje visi dalyviai su- 
rūkydavo po maždaug dvidešimt penkias cigaretes per dieną. Iškart 
po eksperimento kontrolinės grupės nariai per dieną surūkydavo vi- 
dutiniškai penkiomis cigaretėmis mažiau, o tie, kurie dalyvavo vai- 
dinime - vidutiniškai dešimt cigarečių mažiau. Elgdamiesi taip, lyg 
būtų ketinę sumažinti surūkomų cigarečių skaičių, žmonės iš tikrųjų 
pakeitė savo elgesį. Paskui tyrinėtojai stebėjo dalyvius kelerius metus 
ir suprato, kad vaidinimo poveikis nėra trumpalaikis!*, Praėjus dve- 
jiems metams po tyrimo, tie, kurie dalyvavo vaidinime, vis dar rūkė 
gerokai mažiau nei žmonės iš kontrolinės grupės. 

Įnešdami šiek tiek gyvumo darbo vietose ar vaidybos - žmonių 
asmeniniame gyvenime, psichologai įsitikino, kad maži dalykai nere- 


tai būna labai reikšmingi. 

Stengiatės mesti rūkyti? Galbūt jums padės šiokia tokia vaidyba. Pa- 
prašykite gero draugo perskaityti žemiau esantį tekstą apie plaučių 
vėžį ir išplėškite kitą puslapį, kuriame yra plaučių rentgeno nuotrau- 
ka. Paskui paprašykite jo, kad panaudotų šią informaciją vaidinda- 
mas gydytoją, aiškinantį jums apie rūkymo žalą. Pasistenkite kuo 
labiau įsijausti į vaidinimą, užduokite klausimus ir paaiškinkite, kaip 


dabar ketinate mesti rūkyti. 
Informacija ir scenarijaus planas 


„Jūsų plaučiai yra viršutinėje krūtinės ląstos dalyje. Kas kartą, kai 
įkvepiate, jūsų plaučiai paima deguonį iš įkvėpto oro, ir jis patenka 
į jūsų kraujotaką. Kai iškvepiate, plaučiai iš kraujo pašalina anglies 
dioksidą, ir jis patenka į jūsų iškvepiamą orą. 

Daugumai rūkalių išsivysto lėtinė obstrukcinė plaučių liga, arba 
emfizema. Ši būklė sutrikdo deguonies ir anglies dioksido apytaką 
plaučiuose, apsunkina kvėpavimą ir trukdo labai reikalingam de- 
guoniui patekti į jūsų kūną. Emtizema yra ketvirta tarp dažniausių 
mirties priežasčių JAV. 

Be to, dūmuose yra toksiškų cheminių medžiagų, sukeliančių 
plaučių vėžį. Nustatyti, ar pacientas serga plaučių vėžiu, gydytojams 
padeda rentgenas. Tamsūs plotai rentgeno nuotraukoje rodo, kur 
sulaikoma mažiausiai spindulių. Balti plotai - tai kūno dalys, kurios 


sulaiko daugiausiai spindulių, pavyzdžiui, tankieji audiniai ar kaulai. 

Parodysiu jums paciento, kuriam vėžys išsivystė dešiniajame 
plautyje, nuotrauką. Šiam vyrui apie šešiasdešimt, didžiąją dalį savo 
gyvenimo įis buvo užkietėjęs rūkalius. Jo plaučiuose yra daug randi- 
nio audinio ir vėžinių ląstelių, jų masė balta. Plaučių vėžio padariniai 
skaudūs. Pavyzdžiui, įei auglys yra didesnio nei vienas colis pločio, 
mažiau nei pusė tokių sergančiųjų išgyvena artimiausius penkerius 
metus. Ir tik tuo atveju, jei jiems taikomas pats agresyviausias gydy- 
mas. Toks ligonis veikiausiai mirs greičiau nei per metus. 

Kiek laiko rūkote? Ar jau turite kvėpavimo problemų? Ar jums 
įau vystosi rimti sveikatos sutrikimai? Jei toliau rūkysite, labai tikė- 
tina, kad po kelerių metų jūsų rentgeno nuotrauka bus tokia pat 
kaip ši. Ką apie tai manote? Kaip tai paveiks jūsų ir jūsų artimųjų 
gyvenimg? 

Tai - bloga naujiena. Gera naujiena - ta, kad ateitis nėra nepa- 
keičiama. Tai neturite būti jūs. Ką ketinate daryti, kad užtikrintumė- 


te, jog ant tokios nuotraukos ateityje nebūtų užrašytas jūsų vardas?“ 

2. KODĖL MAŽI POKYČIAI 
DARO DIDELĘ ĮTAKĄ 


Įsivaizduokite, kad staiga išgirstate beldimą į duris. Jūs greit žvilgte- 
lite pro užuolaidas ir pamatote jauną vyrą, stovintį ant laiptelio prie 
lauko durų. Jis neatrodo pavojingas, tad nusprendžiate jas atidaryti. 
Vyras prisistato esąs Kanados Vėžio asociacijos savanoris ir paklau- 
sia, ar norėtumėte kiek nors paaukoti šiai organizacijai. Jūs pagalvo- 
jate ir nusprendžiate, kad geriau duoti nei imti, ir duodate vyrui šiek 
tiek pinigų. 

Tai gali atrodyti kaip paprasčiausias netikėtas susitikimas. Iš tiesų 
gali būti, kad dalyvaujate psichologijos eksperimente. Tokį „ar neatsisa- 
kytumėte paaukoti labdarai“ tyrimą pirmą kartą atliko Patricija Plainer 
(Patricia Pliner) iš Toronto universiteto. Juo buvo parodyta, kaip gali- 
ma pasinaudoti savitaigos principu, norint paraginti žmones veikti"! 

P. Plainer tyrimo rezultatai rodė, kad 46 proc. gyventojų buvo 
pasirengę atverti piniginę ir į kibirėlį įmesti pinigų. Antroje eksperi- 
mento dalyje tyrinėtojai paprašė savanorių eiti į kitus namus ir pra- 
šyti gyventojų ant atlapo prisisegti labdaros organizacijos ženkliuką 
ir taip ją reklamuoti visuomenei. Ženkliukas buvo mažas, tad beveik 
visi gyventojai sutiko. Po dviejų savaičių savanoriai grįžo pas ženkliu- 
ką seginčius gyventojus ir paprašė piniginės aukos. Daugiau nei 90 
proc. gyventojų sutiko paaukoti labdarai. 

Šis metodas vadinasi „koja tarpduryje“ ir yra veiksmingas, nes 


išpildydami nedidelį pageidavimą gyventojai pasielgė taip, lyg būtų 

tie, kurie aukoja labdarai. Tai skatina juos tikėti, kad yra altruistai, 
tad motyvuoja patenkinti didesnį prašymą. Per daugiau nei keturias- 
dešimt metų tyrimai parodė, kad šis metodas veiksmingas daugybėje 
skirtingų situacijų!“. 

Dalį įdomiausio ir praktiškiausio darbo atliko prancūzų tyrinėto- 
jas Nikola Gegenas (Nicolas Guėguen). 

Per vieną tyrimą N. Gegenas nuvyko į Bretanę ir atsitiktinai su- 
skirstė kai kuriuos gyventojus į dvi grupes“. Paskui paskambino te- 
lefonu vienai grupei priklausantiems gyventojams, apsimetė vietinės 
energetikos firmos atstovu ir paprašė dalyvauti trumpoje telefoninėje 
apklausoje apie energijos taupymą. Po kelių dienų N. Gegenas išsiun- 
tė laiškus visiems eksperimento dalyviams. Laiškai buvo nuo miesto 
mero, juose buvo prašoma dalyvauti energijos taupymo programoje. 
Dalyvauti sutiko daugiau nei pusė telefonu apklaustų gyventojų, o tų, 
su kuriais nebuvo susisiekta - vos penktadalis. 

Per kitą tyrimą N. Gegenas daugiau nei tūkstančiui žmonių iš- 
siuntinėjo laišką, kuriame buvo prašoma apsilankyti interneto svetai- 
nėje, skirtoje remti nuo karo nukentėjusius vaikus'“. Pusės svetainėje 
apsilankiusių žmonių kompiuterių ekranuose pasirodė prašymas ati- 
daryti kitą nuorodą, jei norima paaukoti labdarai. Kitai pusei žmonių 
buvo pasiūlyta pasirašyti peticiją prieš fugasų naudojimą, o paskui 
spausti nuorodą. Tik 3 proc. tų, kurių neprašyta pasirašyti peticijos, 
paspaudė nuorodą labdarai, o mačiusiųjų peticiją tai padarė 14 proc. 

Galų gale N. Gegenas pasinaudojo „kojos tarpduryje“ metodu, 
norėdamas padėti Kupidonui surasti taikinį". Bastydamasis gatvė- 
mis, N. Gegenas surado eksperimentuotojų, kurie turėjo kalbinti dau- 
giau nei 300 moterų nueiti kur nors išgerti. Kartais prieš užduodami 


klausimą eksperimentuotojai teiraudavosi, kaip nueiti ten ir ten, ar 

prašydavo ugnies cigaretei užsidegti. Kitais kartais jie būdavo daug 
tiesesni — iš karto klausdavo moterų, ar šios nenueitų kartu išgerti. 
Toks mažas pokytis lėmė didelį skirtumą - moterų, kurių teirautasi 
krypties, išgerti sutiko 60 proc., o tiesiai klaustų - vos 20 proc. 

Kiekvienu atveju žmonės elgėsi taip, lyg būtų už energijos taupy- 
mą, prieš karą ar nusiteikę išgerti, ir buvo motyvuoti elgtis taip, kaip 
derėjo jų naujai atrastai tapatybei. 

Šiuo veiksmingu principu dažnai naudojasi pardavėjai. Elgesio 
specialistas Robertas Čialdini (Robert Cialdini) tai vadina „žemai 
paleisto kamuolio“ metodu, susidedančiu iš gudrybių, skatinančių 
žmones elgtis taip, lyg jie tikrai būtų susidomėję siūlomu produktu 
ar paslauga!“. Pavyzdžiui, automobilių ekspozicijų salėje gali būti re- 
klamuojama transporto priemonė už labai prieinamą kainą, kad po- 
tencialūs klientai susiviliotų užsukti į parduotuvę. Automobilis būna 
pigus tik tol, kol klientas apie jį teiraujasi - taigi elgiasi taip, lyg būtų 
sumąstęs jį pirkti. Pardavėjas vėliau papasakoja apie įvairius papil- 
domus priedus, padidinančius transporto priemonės kainą. Taip pat 
viešbučiai reklamuojasi internete, siūlydami pigiau išsinuomoti kam- 
barius. Potencialus klientas, paspaudęs reklamos nuorodą, pamato, 
kad visi kambariai su nuolaida jau užsakyti, bet dar yra likę kambarių 


už didesnę kainą. 

Dvidešimt popieriaus skiautelių: antra dalis 


Šio skyriaus pradžioje aš prašiau jūsų atlikti pirmą „dvidešimties 
skiautelių“ užduoties dalį. Ji susijusi su atidėliojimu. Rašiau, kad tai 
gana nuobodi užduotis ir kad jums nereikia plėšyti puslapio tuojau 
pat. Ar atlikote užduotį? Jei taip, tikriausiai esate iš tų žmonių, ku- 
riems nėra labai sunku save motyvuoti, kai tenka prisiversti ką nors 
daryti. Tačiau, jei nusprendėte iškart neplėšyti, labiau tikėtina, kad 
esate linkęs atidėlioti. Dėl šio įpročio žmonėms dažnai kyla sunku- 
mų įvairiose gyvenimo srityse, jie jaučiasi pavargę ir nelabai galintys 
kontroliuoti save (arba, kaip sakė V. Džeimsas: „Niekas taip neseki- 
na, kaip amžinas kabėjimas ant nebaigtos užduoties“). 

Jei priklausote pastariesiems, nesijaudinkite - savitaigos prin- 
cipas gali pagelbėti. Tiesiog grįžkite prie užduoties ir išplėškite kitą 
puslapį, o paskui perskaitykite tolesnę pastraipą. 

Kaip jaučiatės dabar, atlikęs antrąją užduoties dalį? Remiantis 
mokslinių tyrimų rezultatais, šią akimirką turėtumėte pajusti keistą 
norą tęsti užduotį ir užbaigti ją iki galo. Darydamas ką nors „vos 
keletą minučių“ (tai yra, elgdamasis kaip itin motyvuotas asmuo), 
imate suvokti save kitaip ir padidinate tikimybę, kad atliksite darbą 
iki galo, kad ir koks jis būtų!?. 

Kai tik tenka įkopti į kalną, įtikinkite save vos kelias minutes 


žengti tuos be galo svarbius pirmuosius keletą žingsnių. 

Šis principas gali paskatinti žmones radikaliai pakeisti savo elgesį ir 
blogąja linkme. Pavyzdžiui, 8-ojo dešimtmečio pradžioje Graikiją 
valdžiusi karinė chunta norėjo paprastus kareivius paversti sadistais 
kankintojais!*. Naudojant „kojos tarpduryje“ metodą, kareiviai buvo 
po truputį įtikinami blogai elgtis su kaliniais. Iš pradžių kareiviams 
liepdavo stovėti už kamerų durų, kol kaliniai būdavo kankinami. 
Paskui juos kviesdavo į kamerą stebėti kankinimų. Vėliau kareivių 
prašydavo šiek tiek pagelbėti kamerose - galbūt laikyti kalinius, kol 
šie būdavo mušami. Galų gale jiems liepė patiems mušti kalinius, ir 
jie tapdavo dar viena kankintojų karta, o už kamerų durų atsistodavo 
nauji kareiviai. Lėtai, bet užtikrintai „kojos tarpduryje“ metodas mo- 
tyvavo kareivius atlikti veiksmus, kurie iš pradžių jiems buvo visiškai 
nepriimtini. 

Žvelgiant iš pozityvesnės pusės, neseniai naudojant „kojos tarp- 
duryje" metodą buvo tiriama, ar nedideli pasižadėjimai gali padėti 


padaryti pasaulį geresnį. 
Pasižadėjimo galia 


Amerikiečiai išmeta daugiau nei 150 mln. tonų atliekų per metus. 
Tiek užtektų kasdien po du kartus užtvindyti Naujojo Orleano sta- 
dioną „Mercedes Benz Superdome“"?. Psichologė Šona Bern (Shawn 
Burn) iš Kalifornijos valstybinio Politechnikos universiteto nuspren- 
dė patikrinti, ar „kojos tarpduryje“ metodu galima pasinaudoti po- 


puliarinant atliekų rūšiavimą““. 

Š. Bern eksperimentai buvo atliekami penkiose atskirose teritori- 
jose Klermonte, mažame turtingame koledžo miestelyje Los Andželo 
apygardos rytinėje dalyje. Prieš pradėdami eksperimentą, Š. Bern ir 
jos kolegos slapta stebėjo, kaip gyventojai rūšiuoja atliekas, ir išaiški- 
no apie du šimtus to nedarančių namų ūkių. Jie nusprendė pažiūrėti, 
ar galima būtų pakeisti gyventojų elgesį. 

Š. Bern ėmė burti skautų savanorių grupę ir tris savaites ruošė 
juos tyrimui. Pirmiausia skautai mokėsi skaityti kruopščiai sukurtą 
pranešimą, kuriame pabrėžiama būtinybė rūšiuoti atliekas. Paskui 
tyrinėtojai vaidino Klermonto gyventojus ir prašė skautų pabelsti į 
įsivaizduojamas duris ir sakyti gerai išmoktą pranešimą. Kai jie buvo 
tikri, jog skautai jau pasiruošę, leido jiems veikti. 

Skautai buvo paskirstyti į grupes po tris. Tyrinėtojai nuvežė 
kiekvieną grupę į Klermontą ir paprašydavo pasibelsti į nieko ne- 
nutuokiančio tyrimo dalyvio duris. Durims atsidarius, skautai tuoj 
pat išrėždavo išmoktą kalbą apie atliekų rūšiavimo svarbą. Po kelių 
sekundžių jie įteikdavo gyventojui pasižadėjimo kortelę ir lipduką. 
Pasižadėjimo kortelėje buvo parašyta: „Aš, toks ir toks, pasižadu 
remti Klermonto atliekų rūšiavimo programą. Padėsiu laimėti karą 
su atliekomis!“ Lipduke buvo šūkis: „Aš rūšiuoju, kad laimėčiau karą 
su atliekomis.“ 

Kitas šešias savaitęs tyrėjų komanda vėl ėjo į gatves ir slapta ste- 
bėjo gyventojų elgesį. Rezultatai buvo įspūdingi. Iš tų, kurių skautai 
neaplankė, atliekas rūšiavo vos 3 proc. daugiau žmonių. O gyventojų, 
kurių paprašyta pasirašyti pasižadėjimo kortelę ir paimti lipduką, rū- 
šiuoti ėmė 25 proc. daugiau. Vos kelios akimirkos, praleistos taip, lyg 
jie būtų norėję rūšiuoti, labai sustiprino jų motyvaciją imti saugoti 


gamtą. 

Pasikeiskite visam gyvenimui 


2011 m. pradėjau bendradarbiauti su Didžiosios Britanijos vyriau- 
sybe, padėdamas reklamuoti kampaniją, kuri buvo paremta „kojos 
tarpduryje“ metodu. Šia kampanija buvo siekiama paskatinti žmo- 
nes gyventi sveikiau. 

Tai buvo nacionalinės kampanijos „Change4Life“, skatinančios 
žmones šiek tiek pakeisti mitybos ir fizinės veiklos įpročius, dalis, 
tikintis, kad vėliau prasidės dar didesni pokyčiai. 

Vykdydami kampaniją, mes kvietėme žmones keisti savo elgesį, 
vos kyla bent viena iš dešimties lentelėje surašytų pagundų. Pamė- 
ginkite įtraukti pokyčius į savo gyvenimą ir pažiūrėkite, ar jie pasi- 


tarnauja kaip katalizatoriai dar didesniems pokyčiams. 


Pagunda Kad jai atsispirtumėte... 

Kai ranka pati tiesiasi link „.-saldainius pakeiskite šviežiais 
saldainių, šokolado ar bulvių vaisiais (pvz., vynuogėmis, 
traškučių... bananais ar razinomis), ryžių 


paplotėliais ar nesūdytais 


riešutais. 

Kai užsimanote ko nors 


kepto... 


Kai norisi Užsisakyti taurę 


baltojo vyno... 


Kai norisi pasinaudoti liftu 


ar eskalatoriumi... 


Jei važiuojate viešuoju 


transportu... 


Kai ruošiate valgį sau ar 
savo šeimai ir norisi patiekti 


maistą didelėje lėkštėje... 


Kai norisi įsiberti cukraus 


į kavą ar arbatą... 


Kai parduotuvėje norisi 


nusipirkti baltos duonos ar 


baltųjų ryžių... 


„.„-maistą kepkite kepsninėje. 
Kepkite kiaulieną, dešreles 
ar kiaušinienę arba išsivirkite 


kiaušinių. 


..„paūkeiskite jį mažesniu 
kiekiu baltojo vyno su gazuotu 


vandeniu ir citrina. 


„„„apsidairykite, ar nėra laiptų, 


ir jei įmanoma, lipkite jais. 


„.-pažiūrėkite, ar galite išlipti 
viena stotele anksčiau ir likusią 


kelio dalį įveikti pėsčiomis. 


„.„pakeiskite ją mažesne - 
patiekite valgį mažesnėmis 


porcijomis. 


„„„Įberkite perpus mažiau, nei 


esate įpratęs. 


...pakeiskite juos skaiduliniu 
maistu, rinkitės duoną iš rupių 


miltų ir ruduosius ryžius. 

Kai norisi saldaus gazuoto „..rinkitės gazuotą vandenį, 


gėrimo... pieną ar šviežias vaisių sultis. 
Užuot užsisakęs sotų ..-pirkite mažesnę porciją su 
pagrindinį patiekalą... salotomis ar daržovėmis. 

Išplėškite! 


Pasižadėjimo kortelės 


Ar norėtumėte būti labdaros organizacijos savanoriu, sveikiau mai- 
tintis, ekologiškiau gyventi ar pradėti daugiau sportuoti? Tuomet 
Išplėškite! pasižadėjimo kortelės gali pagelbėti. Išplėškite kitą 
puslapį ir iš jo iškirpkite visas korteles. Paskui užpildykite vieną ir 
pasidėkite gerai matomoje vietoje. Galite priklijuoti ją prie šaldy- 
tuvo durelių, pasidėti ant rašomojo stalo ar prie veidrodžio vonios 
kambaryje. 

Užpildydamas korteles, jūs elgiatės taip, tarsi būtumėte moty- 
vuotas ir veržlus, ir dėl to labiau tikėtina, kad pasieksite savo tikslą. 
Kai tik pasieksite pirmąjį tikslą, panaudokite likusias korteles kitoms 


savo gyvenimo sritims pakeisti. 

Išplėškite! 


Savikontrolės matavimas 


Kitoje 202 puslapio pusėje užrašyta slapta frazė. Neskaitykite jos, o 
atsargiai išplėškite puslapį ir suglamžykite, bet taip, kad tikrai nega- 
lėtumėte tos frazės perskaityti. 

Gumulėlis bus naudojamas tam, kad sužinotumėte, ar tiksliai 
suvokiate, koks jūsų savikontrolės lygis. 

Kaip manote, kiek laiko iškęsite neišvynioję gumulėlio ir neper- 
skaitę paslėptos frazės? Keletą minučių? Porą valandų? Tikiriausiai 
dieną ar dvi? O gal visą savaitę? Parašykite savo spėjimą ant že- 


miau nubrėžtos linijos... 


Suglamžę popierių, padėkite jį gerai matomoje vietoje namie 
ar darbe. Kaskart, pažiūrėjus į gniužulėlį, tikriausiai kils klausimas, 
kokia ta paslėpta frazė. Gal tai koks linksmas juokelis? O gal po- 
sakis, pakeisiantis jūsų gyvenimą? O gal - labai praktiškas pata- 
rimas, kaip sustiprinti savikontrolę. Jei neišvyniosite, niekada ne- 
sužinosite. 

Kada įį išvyniojote? Ar jūsų spėjimas buvo tikslus, o gal save 


kontroliuoti sekėsi prasčiau, nei manėte? 

Dauguma žmonių, atlikdami šią užduotį, tiki, kad keletą savai- 
čių sugebės atsispirti pagundai išvynioti gniužulėlį. Tačiau laikui bė- 
gant smalsumas greitai įuos nugali, ir jie nekantrauja kuo greičiau 
perskaityti frazę. Netikroviškos idėjos apie savikontrolės stiprumą tik 


įrodo, kokie reikalingi yra šiame skyriuje apibūdinti metodai. 

Na, tai kaip jums sekėsi? 


VALIOS STiPRYBĖ 


3. LIEKNĖKITE BE DIDELIŲ PASTANGŲ 


Nutukusių žmonių daugėja visame pasaulyje. 9-ajame dešimtmetyje 
nutukę buvo 15 proc. amerikiečių. 2003 m. tokių žmonių buvo jau 
34 proc., iš jų labai didelė dalis - 17 proc. - vaikų ir jaunuolių. Ants- 
voris didina įvairių sveikatos problemų, ypač širdies ligų, antrojo tipo 
diabeto ir tam tikrų vėžio formų riziką. Tad nenuostabu, kad milijo- 
nai žmonių tam tikru gyvenimo laikotarpiu ryžtasi numesti svorio. 
Galbūt skamba ironiškai, bet tikimybė, kad jiems pasiseks, menka. 
Daugelį žmonių žavi greiti ir iš pažiūros lengvai pasiekiami re- 
zultatai, žadami labai mažo kaloringumo dietų propaguotojų. Daž- 
niausiai tokių dietų esmė - mažas kalorijų kiekis, valgomas visaver- 
tis, skystas maistas. Trumpalaikis šių dietų efektas įspūdingas - kelios 
tyrimų studijos atskleidė, kad maždaug pusė valgančiųjų tokį maistą 
per trumpą laiką netenka maždaug 80 proc. nereikalingo svorio. Ta- 
čiau tyrinėtojams stebint šių žmonių gyvenimą kitus kelerius metus, 
pasimatė visai kitoks vaizdas. Po maždaug trejų metų. didžioji dalis 
tyrimo dalyvių jau buvo atgavę iki dietos buvusį svorį, o po penke- 
rių metų liekni tebebuvo vos trys dalyviai*!. Tokie liūdni lieknėjimo 
rezultatai susiję ne vien su mažo kaloringumo dietomis. Išnagrinėjęs 
šimtų dietų laikymosi rezultatus, vienas kritikas pažymėjo: „Klausi- 


mų kelia ne svorio ataugimo faktas, o tendencija**.“ 

Išplėškite! 


Trauk - stumk 


Jei dabar sėdite prie stalo, išmėginkite dviejų dalių užduotį. Pir- 
miausia užverskite knygą, padėkite ją ant stalo ir pastumkite toliau 
nuo savęs. Paskui vėl prisitraukite knygą, pakelkite, apkabinkite ir 
pabučiuokite (jei darote tai knygyne ar kitoje viešoje vietoje, gali 
tekti šypsotis aplinkiniams, tarsi sakytumėte: „Viskas gerai, aš ne- 
pavojingas“). 

Ką manėte apie knygą po kiekvienos užduoties dalies? Remian- 
tis moksliniais tyrimais, galima teigti, kad stumiant daiktą toliau nuo 
savęs (elgiantis taip, tarsi jis jums nepatiktų), imama jo nemėgti, o 
prisitraukiant prie savęs (elgiantis taip, lyg jis jums patiktų), galvo- 
jama apie jį kur kas pozityviau?*. Kiek man žinoma, iki šiol nebuvo 
atlikta jokių tyrimų, kokią įtaką daro daikto apkabinimas ir bučiavi- 
mas, tačiau manau, kad dėl to jūs labai prisirišite prie knygos. 

Kitą kartą, kai susidursite su saldžių užkandžių ar šokoladinių 
sausainių lėkšte, tiesiog pastumkite ją šalin, ir pajusite, kad pagun- 
da mąžta. O įei stengiatės ką nors parduoti ir norite, kad pirkėjas 
apie produktą susidarytų geresnę nuomonę, padėkite jį ant stalo 


priešais pirkėją ir paskatinkite prisitraukti prie savęs. 

Kitas projektas, kuriuo buvo raginama numesti svorio užsiimant fizi- 
ne veikla, susidūrė su panašiomis problemomis. 

2008 m. tyrinėtojas Laris Veberis (Larry Webber) iš Tuleno uni- 
versiteto ir jo kolegos pateikė didelės apimties tyrimo, ar įmanoma 
vidurinės mokyklos mokinius paskatinti daugiau sportuoti, rezulta- 
tus“. Per dvejus metus trukusį eksperimentą buvo tiriamos 36 moky- 
klos ir tūkstančiai vaikų iš visų Jungtinių Valstijų. 

Pusėje mokyklų tyrinėtojai darė viską, kad įtikintų mokinius 
sportuoti ir taip atsikratyti antsvorio. Kas savaitę vaikams buvo kal- 
bama apie fizinio aktyvumo svarbą ir prašoma atlikti tam tikrus pra- 
timus. Tyrinėtojai netgi paragino mokyklas vienytis su vietiniais svei- 
katingumo klubais bei poilsio centrais ir organizuoti specialias šo- 
kių pamokas, gimnastikos užsiėmimus ir krepšinio varžybas. O kitų 
mokyklų vaikai priklausė kontrolinei grupei, tad jiems neteikė tokių 
galimybių ir niekaip jų neskatino. 

Kad žinotų, kiek vykdoma programa yra veiksminga, tyrinėto- 
jai kiekvienam vaikui pritaikė akselerometrą, matuojantį judesius, 
taip pat nustatė jų kūno masės indeksą. Koks buvo šios išplėstinės 
skatinimo programos poveikis? Beveik jokio. Vaikai, kuriems buvo 
suteiktos galimybės daugiau sportuoti ir kurie buvo skatinami tai 
daryti, ėmė judėti tik šiek tiek daugiau nei kontrolinės grupės na- 
riai. Negana to, abiejų grupių vaikų vidutinis kūno masės indeksas 
buvo toks pat. 

Kodėl? Tyrimas buvo paremtas idėja, kad mąstymo pokytis pri- 
vers žmones keisti savo elgesį. Esą tereikia kalbėti žmonėms apie svei- 


ką mitybą ir reguliarų sportą, ir jie nedelsdami ims keistis. Tačiau 

įrodyta, kad šis požiūris ydingas. Supratus savitaigos principą, galima 


taikyti gerokai efektyvesnį ilgalaikio sulieknėjimo metodą. 
Valgymas akimis 


Antrame skyriuje mes sužinojome, kaip novatoriškas psichologo 
S. Šechterio darbas atskleidė stulbinantį ryšį tarp savitaigos principo 
ir potraukio. 7-ajame dešimtmetyje S. Šechteris taip pat iškėlė drąsią 
hipotezę, kodėl kai kurie žmonės yra nutukę. 

Pasak jo, žmonės ima valgyti vadovaudamiesi dviejų tipų sig- 
nalais?. 

Vieni signalai kyla iš jūsų kūno vidaus. Pavyzdžiui, kai suvalgo- 
te didelę maisto porciją, jūsų skrandis tarsi sako: „Užteks, nebegaliu 
priimti net mažo mėtinio ledinuko.“ Taip jūs suprantate, kad metas 
nebevalgyti. Arba galbūt jaučiate, kad pilvas gurgia, pajuntate staigų 
cukraus kraujyje mažėjimą ir suvokiate, kad turite drožti į artimiau- 
sią užkandinę. Abstrakčiai kalbant, valgyti todėl, kad jaučiatės alka- 
nas, yra tas pat, kas šypsotis, nes esate linksmas. Abiem atvejais jūs 
nusprendžiate, kaip jaučiatės, pagal tai, ką sako jūsų kūnas. 

Kitas variantas - jūsų sprendimui valgyti gali turėti įtakos aplin- 
kos signalai. Pavyzdžiui, konditerijos lange pamatę gražiai atrodantį 
tortą su kremu, galite nuspręsti, kad jis iškeptas specialiai jums. Arba 
užmetate žvilgsnį į laikrodį, pamatote, kad metas gerti arbatą, ir nu- 
skubate į virtuvę. Abiem atvejais jūs ignoruojate kūno siunčiamus 
signalus ir pagal tai, kas vyksta šalia, nusprendžiate, kaip jaučiatės. 

Nors visus žmones veikia abiejų rūšių signalai, S. Šechteris spėjo, 
jog vieni žmonės yra labiau linkę klausyti savo kūno (juos pavadino 


„vidiniais“), o kitus labiau veikia aplinka („išoriniai ). Jis taip pat spė- 

jo, kad, esant maisto trūkumui, nei vieni, nei kiti nenutuks, kadangi 
„vidiniai tiesiog valgys pasijutę alkani, o „išoriniai kramsnos ret- 
karčiais, kai turės galimybę pasiekti maistą. 

Kol kas viskas gerai. Tačiau daugelyje išsivysčiusių šalių preky- 
bos centrų skyriai kimšte prikimšti maisto produktų, greito maisto 
užkandinių tinklai skatina baisų nutukimą, o kino teatruose siūlo- 
mas didžiulės spragintų kukurūzų porcijos. Pagal S. Šechterio teori- 
ją, toks maisto perteklius „vidiniams“ nekelia jokių problemų. Jie vis 
tiek klauso savo kūno ir ką nors kramsnoja tik pasijutę alkani. Na, o 
„išoriniams“ šiuo atveju kyla problema. Jiems kiekvienas toks maisto 
kalnas, su kuriuo jie susiduria kasdieniame gyvenime, tarsi šaukia: 
„Suvalgyk mane“, ir, nors šie žmonės gali išsiugdyti savikontrolę, vis 
tiek netrukus susivoks, kad šlamščia viską, kas patenka į jų akiratį. 
Tad S. Šechteris spėjo, kad daugumoje išsivysčiusių šalių „vidiniai“ 
yra lieknieji, o „išoriniai - apkūnieji. 

Tai aiški ir gudri teorija, bet ar teisinga? Kad tai sužinotų, Ričar- 
das Nisbetas (Richard Nisbett) iš Jeilio universiteto atliko originalų 
eksperimentą". Mokslininkas surinko grupę lieknų ir antsvorį turin- 
čių žmonių ir po vieną kvietėsi į savo laboratoriją. Visų dalyvių buvo 
paprašyta atvykti apie pietus, nieko nevalgius po devintos valandos. 
Atlikę nuobodžias užduotis („Ar galite atbulai skaičiuoti nuo 1000 po 
tris?“), visi kaip atlygį gavo suvožtinių. Iš tikrųjų R. Nisbeto eksperi- 
mento esmė buvo ne nuobodžios užduotys - svarbiausia buvo slapta 
stebėti dalyvius po to, kai šiems pasiūloma užkąsti (taip moksliškai 
įrodyta, kad nemokamų pietų tikrai nebūna). Kiekvienam dalyviui 
buvo paduota po lėkštę su vienu arba trimis skaniais jautienos su- 
vožtiniais ir pasakyta, kad nesidrovėtų pasiimti daugiau suvožtinių iš 


netoliese stovinčio šaldytuvo. 

S. Šechterio teorija kėlė hipotezę, kad liekni eksperimento dalyviai 
yra „vidiniai“ tad jų suvalgyto maisto kiekis nebus susijęs su sumušti- 
nių skaičiumi lėkštėje. Jei jie pasijus alkani, ims valgyti suvožtinius ir 
liausis tą akimirką, kai pajus, kad skrandis pilnas. O apkūnūs dalyviai 
tikriausiai yra „išoriniai, bus valdomi savo akių ir suvalgys kur kas 
daugiau, kai jiems bus patiekti trys sumuštiniai. Žinoma, galėjo būti 
ir taip, kad apkūnūs dalyviai tiesiog alkanesni nei smulkesnio sudė- 
jimo kolegos. Kad galėtų tai numatyti, eksperimentuotojai prisiminė 
posakį: „Lauk iš akių - lauk iš galvos“, ir spėjo, kad antsvorio turintys 
dalyviai nelakstys prie šaldytuvo kaip ir lieknieji. 

Kas nutiko? Kai abiem grupėms buvo duota po vieną sumušti- 
nį, visi suvalgė po tiek pat. Tačiau kai buvo duota po tris, apkūnieji 
netrukus prisivalgė kur kas daugiau nei liekni dalyviai. Negana to, ir 
apkūnieji, ir lieknieji vienodai dažnai ėjo prie šaldytuvo. 

Kitoje gudriai surengtoje studijoje Ronaldas Goldmanas (Ronald 
Goldman) ir jo kolegos iš Kolumbijos universiteto gerai pasinaudojo 
Jom Kipuru“'. Jom Kipuras - viena svarbiausių žydų šventų dienų, 
per kurią išpažįstantieji judaizmą visą parą praleidžia be maisto ir 
vandens. R. Goldmanas žinojo, kad šių dienų žydai tradicijos laikosi 
nevienodai - vieni sinagogoje išbūna beveik visą dieną, o kiti tenai 
nueina valandai ar panašiai. Mokslininkas spėjo, kad tiems, kurie si- 
nagogoje praleidžia daug laiko, nebus nuolat primenama apie mais- 
tą (leidinyje apie šį tyrimą R. Goldmanas pažymėjo, kad užuomina į 
maistą per religinius ritualus Jom Kipuro metu yra „trumpas atpirki- 
mo ožio paminėjimas“). 

Remdamasis S. Šechterio teorija, R. Goldmanas spėjo, kad liekni 
žmonės pasikliaus savo kūnu, sakančiu jiems, kada yra alkani, tad 


jaus tą patį maisto nebuvimo diskomfortą, nepaisant to, kiek laiko 

praleis sinagogoje. O apkūnieji kliausis juos supančia aplinka, kuri 
duoda ženklą, ar valgyti, tad sinagogoje jausis kur kas geriau. Kad tuo 
įsitikintų, R. Goldmanas išdalijo savo studentams žydams anketą, ku- 
rioje buvo prašoma nurodyti ūgį, svorį, kiek laiko praleido sinagogoje 
per Jom Kipurą ir kaip sunku buvo ištverti pasninką. Rezultatai pa- 
rodė, kad nėra ryšio tarp to, kiek laiko lieknieji praleido sinagogoje, 
ir to, kaip sunku buvo ištverti pasninką. O kalbant apie apkūniuosius, 
kuo mažiau jie išbuvo sinagogoje, tuo sunkiau jiems buvo pasninkau- 
ti - lygiai taip, kaip spėjo S. Šechteris. 

S. Šechterio teorija plačiai naudojasi daugiau maisto parduoti sie- 
kiantys restoranai ir norintys sulieknėti žmonės. 

Žvelgiant iš restoranų savininkų perspektyvos, klientų įtikinimas 
mažiau galvoti apie save ir dėl to ignoruoti skrandžio siunčiamus si- 
gnalus yra gerai verslui?. Pavyzdžiui, menkas apšvietimas ir švelni 
muzika padeda nukreipti žmonių dėmesį nuo jų pačių, taip skatinant 
juos valgyti daugiau. „Išorinių“ gundymas maistu ar jo nuotrauko- 
mis - taip pat gerai verslui. Tyrimai rodo, kad skaniai atrodančių pa- 
tiekalų nuotraukų rodymas valgiaraštyje arba vežimėlio su desertais 
stūmimas sugundo net stipriausią valią turinčius „išorinius“. Pavyz- 
džiui, per vieną tyrimą prancūzų restorano darbuotojų paprašyta su- 
skirstyti klientus į „apkūnius“ ir „normalaus svorio ?. Paskui, jiems 
baigiant valgyti, prie jų stalo prisiartindavo padavėja, nešdama pyra- 
gą, ir klausdavo, kas norėtų deserto. Ir normalaus svorio, ir apkūnūs 
žmonės buvo vienodai linkę užsisakyti deserto, tačiau antsvorio tu- 
rintieji buvo linkę patys pasiimti gabalėlį pyrago, kuris buvo rodomas 
tiesiai jiems prieš akis. 

Jei tikrai norite numesti svorio, S. Šechterio teorija gali padėti. 


Pamėginkite susisiekti su jumyse slypinčiu „vidiniu, daugiau dėme- 

sio sutelkdami į tai, ką kūnas nori jums pasakyti. Prieš pirkdamas 
pyragą, paklauskite savęs: „Ar aš tikrai alkanas?“ Stenkitės nematyti 
to, kas skatina prisivalgyti, - nežiūrėkite nesveiko maisto pusėn ir ap- 
eikite prekybos centrų skyrius, prigrūstus užkandžių ir saldumynų. 
Taip pat venkite situacijų, kai tenka valgant nukreipti dėmesį nuo 
savęs. Valgydami nežiūrėkite televizoriaus, nesiklausykite muzikos 
ir net neskaitykite. Sutelkite dėmesį tik į maistą ir lėtai sukramtyki- 
te kiekvieną kąsnį. Jei neišeina, pasistenkite valgymą kiek įmanoma 
labiau kontroliuoti - valgykite priešais veidrodį““, pakeiskite peilį ir 
šakutę japoniškais pagaliukais (arba atvirkščiai) ar laikykite įrankį 
nedominuojančioje rankoje?! 

Paprasta S. Šechterio teorija sieja savitaigos principą su valgymu. 
Liekni žmonės nusprendžia valgyti pagal kūno siunčiamus signalus. 
Kaip žmonės pralinksmėja veide pasirodžius šypsenai, taip ir lieknieji 
valgo, kai jų skrandis sako, kad jie alkani. O apkūnieji nuspręsdami 
valgyti nesivadovauja kūno siunčiamais signalais - jie labiau veikiami 
išorinių signalų. Paskatinti elgtis pagal savitaigos principą, šie žmo- 
nės gali greitai atsikratyti nereikalingų kilogramų. Dietos laikyma- 
sis neturi būti bevaisė kova su pagunda. Svarbiausia - įsiklausyti, ką 


jums sako jūsų kūnas. 

Savistaba 


Pažvelkite į savo kompiuterio ekraną. Ar jo centras yra jūsų akių 
lygyje, aukščiau ar žemiau? Pasak tyrimo, tiriančio savitaigos princi- 
pą ir motyvaciją, ekrano buvimo vieta gali turėti didelės įtakos jūsų 
darbo našumui. 

9-ajame dešimtmetyje Džonas Riskindas (John Riskind) iš Teksa- 
so AM universiteto nusprendė ištirti laikysenos įtaką atkaklumui“?. 
Jis paprašė dalyvių atsisėsti viena iš dviejų pozų. Pusė dalyvių turėjo 
sudribti - susikūprinti, galvą nuleisti žemyn. O kitų buvo paprašy- 
ta sėdėti tiesiai, atlošti pečius, aukštai pakelti galvą. Maždaug tris 
minutes pasėdėjęs susikūprinęs ar tiesiai, kiekvienas dalyvis buvo 
išsiųstas į kitą patalpą ir paprašytas išspręsti keletą geometrinių 
dėlionių - braižyti diagramas nepakeliant pieštuko nuo popieriaus. 
Iš tikrųjų dauguma užduočių neturėjo sprendimo, ir jas duodamas 
Dž. Riskindas tik norėjo pažiūrėti, kiek laiko žmonės nepasiduos, su- 
sidūrę su nesėkme. Jis aprašė savo darbą moksliniame veikale „Jie 
kūprinasi, kad nugalėtų“, kuriame pažymėjo, kad dalyviai, sėdėję 
tiesiai, atkakliai stengėsi užbaigti užduotį beveik du kartus ilgiau nei 
tie, kurie kūprinosi. 

Neseniai psichologai rėmėsi šiuo moksliniu darbu, paprašydami 
dalyvių sėsti prie kompiuterių ir spręsti sudėtingą uždavinį“*. Kurį 


laiką kompiuterio ekranas buvo įtaisytas žemiau akių lygio, dėl to 

dalyviai turėjo susikūprinti. Kitais kartais jis buvo šiek tiek aukščiau 
akių lygio, tad dalyviai sėdėjo tiesiai. Ir vėl tie, kurie galvas laikė 
aukščiau, užduotį išspręsti mėgino ilgiau. 

Kad įūsų motyvacija būtų didžiausia, reikia, kad kompiuterio 


ekrano centras būtų šiek tiek aukščiau jūsų akių lygio. 

Ipročio vergai 


S. Šechterio teorija nepaprastai įdomi, tačiau tai nėra vienintelis dar- 
bas, siejęs savitaigos principą su valgymu. 

Dirbau Hertfordšyro universitete daugelį metų. Susibičiuliavau 
su daugybe energingų ir kūrybingų kolegų. Profesorius Benas Fleče- 
ris (Ben Fletcher) - vienas jų. 

Benas, nors beveik visuomet vilki juodais drabužiais, yra links- 
mas žmogus, kuris, kaip ir aš, yra atsidavęs keistai psichologijai, su- 
sijusiai su kasdieniu gyvenimu. Beno pagrindinė domėjimosi sritis — 
verslo psichologija, ir didžioji dalis jo mokslinių darbų - streso darbe 
tyrimai. Atlikdamas tokį tyrimą, jis sužinojo, kokia yra blogoji buvi- 
mo įpročio vergu pusė. 

Kai kurie žmonės mąsto ir elgiasi labai nelanksčiai. Pavyzdžiui, 
visuomet stengiasi spręsti problemas tais pačiais būdais, labai ofici- 
aliai veda susirinkimus ir jaukiai jaučiasi supami tikrumo, išplau- 
kiančio iš jų kasdienės rutinos. Kiti elgiasi nenuspėjamai, mėgaujasi 
mąstydami laisvai ir yra atviri naujoms idėjoms. Benas spėjo, kad 
nelankstiems žmonėms gali puikiai sektis pakankamai stabilioje 
aplinkoje, tačiau būna nelengva, kai tenka keistis ar prie ko nors 
prisitaikyti. 

Kad sužinotų, ar toks įtarimas teisingas, Benas sudarė anketą 
žmogaus lankstumui išmatuoti („Ar, kolegų nuomone, kartais pasiel- 
giate neįprastai““, „Ar jus erzina, kai žmonės pakeičia planus paskuti- 


nę akimirką?“, „Ar jums patinka, kai užduodami klausimai, turintys 

tik du atsakymus - „taip“ arba „ne“?*). Paskui jis apsilankė keliose 
skirtingą veiklą vykdančiose kompanijose ir paprašė jų darbuotojų 
užpildyti anketą, įvertinti, kaip ištveria pokyčius, ir nurodyti, kiek 
sunerimę jaučiasi. Rezultatai parodė, kad nelankstiems žmonėms po- 
kyčiai iš tiesų yra sunkiai pakeliami, jie ne itin džiaugiasi savo darbu 
ir yra ypač nerimastingi"*. 

Tuomet Benas nusprendė pasidomėti, ar ši idėja pritaikoma ir už 
darbovietės ribų. Jis spėjo, kad dauguma gyvenime iškylančių proble- 
mų atsiranda dėl žmonių nelankstumo, nulemiančio prisirišimą prie 
tam tikrų įpročių. Antsvorio turintys žmonės yra įpratę daug valgyti 
ir mažai sportuoti. Rūkaliai iš įpratimo siekia rankinės ir užsidega 
cigaretę. Daugelis tų, kuriems sunku užmegzti naujus santykius, yra 
įpratę lankytis tose pačiose vietose ir bendrauti su tais pačiais žmo- 
nėmis. Benas iškėlė klausimą: kas būtų, paskatinus tuos žmones elgtis 


taip, lyg nebūtų įpročio vergais? 


* Paskutinį klausimą sugalvojau aš. 

Raumenų magija 


Žmonės, kurie yra itin motyvuoti, dažnai įtempia raumenis taip, lyg 
ruoštųsi tuojau pat veikti. Bet ar priešingas teiginys taip pat teisin- 
gas? Ar galite padidinti valios jėgą įtempdamas raumenis? 

Risas Hungas iš Singapūro Nacionalinio universiteto ir jo kolega 
nusprendė tai išsiaiškinti?*. R. Hungas surinko keletą dalyvių grupių 
ir paprašė rankas laikyti panardintas ledo kibirėlyje kuo ilgiau, gerti 
sveiką, bet siaubingo skonio acto gėrimą arba apsilankyti vietos Už- 
eigoje ir nusipirkti sveiko maisto, o ne saldžių užkandžių. Kiekvienu 
atveju pusės dalyvių buvo prašoma įtempti tam tikrus raumenis — 
sugniaužti kumštį, atsisėsti ir pakelti kulnus nuo grindų, laikyti ra- 
šiklį ir stipriai suspaudus ritinėti tarp pirštų arba sutraukti bicepsus. 
Kiekvienas iš šių pratimų skatino dalyvius elgtis taip, tarsi jie labai 
stengtųsi save kontroliuoti. Rezultatai atskleidė, kad tie, kurie atlie- 
ka pratimus, sugeba ilgiau išlaikyti ranką panardintą į ledą, nuryti 
daugiau acto ar pirkti sveiką maistą. 

Kitą sykį, kai pajusite, kad valia senka, pamėginkite įtempti rau- 
menis. Pavyzdžiui, sugniaužkite kumštį, sutraukite bicepsą, suspaus- 
kite nykštį ir smilių arba stipriai sugniaužkite rašiklį rankoje. 

Jei nesiseka, pamėginkite sukryžiuoti rankas. Kitos studijos, 
atliktos Rono Fridmano (Ron Friedman) ir Andraus Elioto (Andrew 


Elliot) iš Ročesterio Universiteto, metu žmonių buvo prašoma spręs- 


ti sudėtingas anagramas arba sukryžiavus rankas, arba padėjus 
jas ant šlaunų**. Sukryžiavę rankas žmonės elgėsi taip, lyg būtų at- 
kaklūs. Savanoriai sukryžiuotomis rankomis stengėsi užduotį atlikti 


beveik du kartus ilgiau nei tie, kurie laikė jas ant šlaunų. 

Kad sužinotų, kas vyksta, kai žmonės skatinami pakeisti įpročius, Be- 
nas ėmė bendradarbiauti su kolege iš universiteto Karen Pain (Karen 
Pine). Jie kartu sukūrė metodą, kurį pavadino „Daryk ką nors kitaip“ 
(„Do Something Different“, DSD). Jis susideda iš serijos pratimų, ska- 
tinančių žmones elgtis taip, lyg jų požiūris į gyvenimą būtų lankstus. 
Pavyzdžiui, jų gali būti paprašyta vieną dieną nežiūrėti televizoriaus, 
parašyti eilėraštį, susisiekti su senu draugu arba vykti į darbą kitu marš- 
rutu (žr. lapo antroje pusėje). Daugelį metų Benas ir Karen stebėjo šio 
paprasto metodo poveikį daugybei skirtingų žmonių gyvenimo sričių. 

Kaip pavyzdį paimkime jų darbą apie svorio metimą“. Keletui 
tyrimų jie pasikvietė žmones, norinčius numesti svorio, ir suskirs- 
tė juos į skirtingas grupes. Vienos grupės žmonės turėjo atlikti DSD 
pratimus vieną mėnesį. Jiems nebuvo pasakyta sveikiau maitintis ar 
daugiau sportuoti. Jų paprašyta visaip keisti mąstymą ir elgesį - pa- 
vyzdžiui, eiti miegoti valanda vėliau ar visai dienai išjungti mobilųjį 
telefoną. O kitoms grupėms arba neduota jokių nurodymų, arba jie 
laikėsi savo pasirinktos dietos. 

Po kelių mėnesių paaiškėjo, kad DSD padeda žmonėms numesti 
svorio. Panašus tyrimas atskleidė, kad toks metodas gali padėti mesti 
rūkyti ir padidinti galimybę susirasti darbą. 

Netinkama elgsena, pavyzdžiui, rūkymas ir persivalgymas, dau- 
giausia kyla iš to, kad žmonės elgiasi, lyg būtų įpročių vergai. Paskatinus 
juos elgtis lanksčiau, jie ima suvokti save visiškai kitaip. Jie staiga nebe- 
būna tie, kurie nemąstydami kartoja senus elgesio modelius, o greičiau 
yra žmonės, galintys suimti gyvenimą į savo rankas ir tinkamai rea- 
guoti į juos supančią aplinką. Jiems tai gali atrodyti tartum stebuklas. 


Iš tiesų tai tėra dar vienas savitaigos principo panaudojimo pavyzdys. 

Kova su įpročiais 


B. Flečeris ir K. Pain sukūrė daugybę pratimų, skirtų padėti žmonėms 
pakeisti įpročius?s. Žemiau išvardyti pratimai yra paremti jų darbu ir 
yra skirti jums, kad pajustumėte, ką reiškia šis metodas. Abu prati- 
mai mMotyvuos jus atsikratyti senų įpročių ir paskatins elgtis taip, lyg 


jūsų požiūris į gyvenimą būtų gerokai lankstesnis. 


Pirmas pratimas: pasistenkite sulaužyti senus įpročius darydami 


vieną iš šių veiksmų: 


e Įsijunkite televizijos laidą, kurios anksčiau nežiūrėdavote, pa- 
klausykite kitokios muzikos ar perskaitykite kitokį laikraštį arba 


naujienų portalą. 


Eikite į darbą kitu keliu. 
+ Paragaukite jums neįprasto maisto. 


+ Apsilankykite meno galerijoje ar muziejuje, kuriame nesate 


buvę. 
+ Nueikite į parduotuvę, kurioje niekad nesate buvę. 


+ Pasižiūrėkite filmą, kuris, jūsų manymu, jums nelabai patiks. 

Antras pratimas: užpildykite lentelę, pažymėdami variantą, kiek 


sutinkate ar nesutinkate su teiginiu. 


Visiškai = Nesutinku Nei sutinku, Sutinku Visiškai 
nesutinku nei nesutinku sutinku 


Esu... 
1) Nepastovios nuotaikos 
2) Linkęs kritikuoti 
3) Voldingas 
4) Egoistas 
5) Nekantrus 
6) Brandus 
7) Kandus 
8) Netvarkingas 
9) Uždaras 
10) Nekūrybingas 


milulis us aina liana a 
alus ua alla iau ju 
lu Niu Niu ia ia ia ia ia ju 
m Nu lu iu iu ia lala au 
"Lauano'o„o!)o) o; O 


Kuriuos charakterio bruožus pažymėjote „Sutinku“ ar „Visiškai sutin- 
ku“? Kas keletą dienų pasirinkite vieną bruožą ir pasistenkite elgtis 
priešingai. Pavyzdžiui, jei pažymėjote, kad esate šiek tiek kandus, 
keletą dienų stenkitės būti malonesnis. Arba jei teigiate, kad esate 


linkęs kritikuoti, daugiau girkite kitus žmones. 

Savitaigos principas atveria naują ir labai įdomų būdą pažvelgti į ke- 
blią motyvacijos problemą. Šiuo principu galima paaiškinti, kodėl iš 
skatinimo dažnai nebūna jokios naudos. Be to, juo paremtos kelios 
lengvai įgyvendinamos ir veiksmingos motyvavimo priemonės. Jei 
įvykdote menkiausius pasižadėjimus, didesnė tikimybė, kad pakelsite 
ir kur kas didesnius pokyčius. Sukryžiuokite rankas, įtempkite rau- 
menis, atsisėskite tiesiai, ir susidūręs su sunkia užduotimi ilgiau ne- 
pasiduosite. Elkitės taip, tarsi nebebūtumėte įpročių vergas, ir staiga 
pajusite, kad kur kas lengviau mesti rūkyti ar atsikratyti antsvorio. Šie 
paprasti ir greiti metodai paskatina pakeisti vieną mažą jūsų elgesio 
aspektą. Jais naudojantis, savitaigos principas ima veikti, ir jūs pasi- 


juntate lyg naujas, labiau motyvuotas žmogus. 


5 SKYRIUS 
ITIKINIMAS 


Siame skyriuje gvildename žmonių Mąstymo keitimo 
problemas, sužinome, kaip iš tiesų manipuliuojama masėmis, 
ir kaip bendradarbiavimas gali formuoti visuomenę. 


„Kaip galiu pasakyti, ką galvoju, kol nėpamačiau to, apie ką kalbu?“ 


E. M. Forsteris, „Aspects of the Novel“ 


1. ĮTIKINIMO SUNKUMAI 


Korėjos karo metu vyko du didžiuliai konfliktai. Pirmiausia JAV ir ki- 
tos demokratinės jėgos aršiai kovėsi su komunistų kariuomene, trau- 
kiančia iš Kinijos ir Šiaurės Korėjos. Kitas konfliktas kunkuliavo už 
Šiaurės Korėjos karo belaisvių stovyklų spygliuotos vielos tvorų. Tai 
buvo JAV kareivių, įkalintų per karą, širdžių ir protų mūšis. 

Karo veiksmai oficialiai nutraukti 1953-iųjų liepą, abiem pusėms 
sutikus padalyti Korėją į dvi atskiras valstybes. Kitų metų sausį karo 
belaisvių stovyklos buvo uždarytos, o įkalinti kareiviai paleisti. Tik 
tuomet paaiškėjo antrojo konflikto tikrasis mastas. 

Po stovyklų uždarymo dvidešimt vienas amerikiečių kareivis nu- 
sprendė likti Korėjoje. Jie atvirai smerkė savo šalį ir palaikė priešo, 
nukovusio daugiau kaip 30 tūkst. jų draugų, pusę. Be to, stebėtinai 
daug namo sugrįžusių amerikiečių entuziastingai vardijo komuniz- 
mo privalumus. 

Karių, nutarusių likti Korėjoje, šeimos ir draugai buvo priblokšti. 
Vieno jų tėvai žurnalui „Times“ sakė: „Netikiu niekuo, tik tuo, kad 
mano berniukas nori grįžti namo!.“ Pasaulio žiniasklaidos atstovai 
plūdo į Korėją, rengė reportažus apie tai ir prašė psichologų paaiškin- 
ti nesuprantamą kareivių sprendimą. Vieni tyrinėtojai manė, kad ko- 
rėjiečiai paveikė kareivius žybčiojančiomis šviesomis ir aukšto daž- 
nio garsais. Kiti spėjo, kad buvo naudojamos gilios hipnozės formos 


ar mąstymą keičiantys vaistai. Klydo ir vieni, ir kiti. 

Tiksliai suvokus, kas nutiko JAV kariams, paaiškėja, kaip, naudo- 
jant savitaigos principą, galima pakeisti pasaulį. Savo kelionę pradė- 


sime giliai pasinerdami į įtikinėjimo psichologiją. 


„Perskaitęs apie girtuokliavimo 
daromą žalą, mečiau skaityti“* 


Valdžia išleidžia didžiules pinigų sumas stengdamasi įtikinti visuo- 
menę mesti rūkyti, vartoti mažiau alkoholio ir pradėti sveikiau mai- 
tintis. Šios gerų ketinimų kupinos kampanijos dažnai remiasi tokia 
prielaida - reikia pasakyti žmonėms, kad jų gyvenimo būdas jiems 
kenkia, ir jie jį pakeis. Pavyzdžiui, informavus visuomenę, kad rū- 
kymas sukelia vėžį, žmonės nebesidegs cigarečių. Parodžius, kaip 
alkoholizmas griauna gyvenimą, žmonės sutramdys polinkį gerti. 
Paaiškinus, kad nuo riebaus maisto užsikemša arterijos, žmonės val- 
gys daugiau šviežių vaisių. Yra viena nedidelė problema: dažniausiai 
tokie raginimai neveiksmingi. 

Airių komikas Andrus Maksvelas (Andrew Maxwell) yra paren- 
gęs televizijos reportažą apie tai, kaip leidosi į tiesos paieškas su pen- 
kiais žmonėmis, tvirtai tikėjusiais įvairiomis su Rugsėjo 11-osios įvy- 
kiais susijusiomis sąmokslo teorijomis. Vienas iš šių žmonių, Rodnis, 
neabejojo, kad dangoraižiai sugriuvo ne dėl į juos įsirėžusių dviejų 
užgrobtų lėktuvų, o dėl JAV valdžios suplanuoto sprogdinimo. Kita 
laidos dalyvė Šarlotė manė, jog gana menkai apmokyti teroristai ne- 


galėjo nukreipti lėktuvų į dangoraižius. 


* Komikas Henry Youngman 

A. Maksvelas suorganizavo Rodnio ir Šarlotės susitikimą su spe- 
cialistais. Šie pateikė neginčijamų įrodymų, paneigiančių sąmokslo 
teorijas. Vieno laidos epizodo metu sprogmenų specialistas parodė, 
kaip sunku būtų pagaminti sprogmenis, galinčius sugriauti tokius 
milžiniškus pastatus kaip dangoraižiai dvyniai. Paskui skrydžių ins- 
truktorius pademonstravo, kaip paprasta pilotuoti šiuolaikinius lėk- 
tuvus. Ar visai tai pakeitė Rodnio ir Šarlotės įsitikinimus? Nė tru- 
pučio. Žmonės liko nepaveikti įrodymų ir laidos pabaigoje pareiškė 
tebetikintys, jog Rugsėjo 11-osios įvykiai - JAV valdžios darbas. 

1997 m. Dangaus Vartų sektos nariai ėmė tikėti, kad netrukus 
juos paims erdvėlaivis, skriejantis kosmose už Heilo-Bopo kometos. 
Likus kelioms savaitėms iki kometos priartėjimo prie Žemės, jie nu- 
ėjo į mokslui skirtų prietaisų parduotuvę ir įsigijo galingą teleskopą. 
Žvelgdami pro daug kartų vaizdą didinančius lęšius, sektos nariai 
galėjo aiškiai matyti kometą, bet ne erdvėlaivį. Logiškai mąstant, tai 
galėjo paskatinti juos perkratyti savo įsitikinimus. Tačiau, užuot tai 
padarę, jie kitą dieną sugrįžo į parduotuvę, pareiškė, jog teleskopas 
sugedęs, ir paprašė grąžinti pinigus“. 

Būtų smagu manyti, kad, kalbant apie netvirtą ryšį tarp įrodymo 
ir įsitikinimo, Rodniui, Šarlotei ir erdvėlaivių ieškojusiems Dangaus 
Vartų sektos nariams kažkas negerai. Smagu, bet klaidinga. Nors la- 
bai mažai žmonių mano, kad bokštus dvynius sunaikino JAV valdžia 
arba kad kosmose už kometų skrieja erdvėlaiviai, mes visi turime 
panašaus stiprumo įsitikinimų. Ir, susidūrę su juos paneigiančiais 
svariais įrodymais, mes visi gebame atlikti tam tikrą proto mankštą, 
rodomą sąmokslo teorijų rezgėjų ir sektos narių. Kaip ir jie, mes ieš- 
kome panašiai mąstančių žmonių draugijos, vengiame informacijos, 


neigiančios mūsų požiūrį, ir suabejojame dorumu tų, kurie drįsta su 

mumis nesutikti. Kad ir kaip norime būti logiškai mąstančiais pada- 
rais, faktams neatitinkant mūsų įsitikinimų, mes labai paprastai tuos 
faktus ignoruojame. 

Pavyzdžiui, per vieną tyrimą buvo tikrinama, kokia bus visuo- 
menės reakcija į išsamų mokslinį pranešimą, kuriame pabrėžiamas 
stiprus ryšys tarp rūkymo ir vėžio. Įspūdingas skaičius nerūkančių- 
jų - 90 proc. - teigė, kad pranešimas jiems skambėjo įtikinamai, o 
rūkančiųjų taip teigė tik 60 proc.? Per kitą tyrimą žmonių iš pradžių 
buvo paklausta, ar jie sutinka, ar nesutinka, kad egzistuoja kokia nors 
svarbi problema, pavyzdžiui, klimato kaita*. Paskui visiems buvo pa- 
teikti įvairūs teiginiai šia tema. Vieni teiginiai buvo ypač įtikinami 
(„Greičiausiai klimato kaita vyksta dėl „šiltnamio efekto“), o kiti - vi- 
siškai ne („Daug mokslininkų buvo papirkti, kad teigtų, jog vyksta 
klimato kaita“). Dalyvių paprašyta perskaityti visus teiginius ir kuo 
daugiau jų įsiminti. Jei jie būtų racionalūs žmonės, būtų atsitiktinai 
įsiminę tiek įtikinamus, tiek neįtikinamus teiginius. Tačiau išryškėjo 
aiški tendencija - žmonės įsidėmėjo įtikinamus teiginius, sutampan- 
čius su jų nuomone, ir neįtikinamus, prieštaraujančius jai. 

Toks požiūris - „Aš turiu savo nuomonę, negluminkite manęs 
faktais“ - yra didžiulė kliūtis valdžiai, norinčiai pakeisti žmonių mąs- 
tymą ir jausmus. Ant cigarečių pakelių didelėmis juodomis raidėmis 
išspausdinus perspėjimą: „Rūkymas žudo, rūkaliai ras kaip save įti- 
kinti, kad prisidegti cigaretę - nieko tokio. Papasakojus užkietėju- 
siems girtuokliams apie alkoholizmo žalą, šie vis tiek tikės, kad jiems 
viskas bus gerai. Pradėjus kampaniją apie sveikos mitybos svarbą, nu- 
tukėliai ir toliau šlamš didžiulius kiekius mėsainių ir bulvių traškučių. 


Blogiausia, kad visa tai tėra ledkalnio viršūnė. 

Sakyti ir daryti 


Psichologai ištisus dešimtmečius tyrė ryšį tarp to, kaip žmonės sako 
besielgiantys, ir to, kaip elgiasi iš tiesų. Vieną svarbiausių mokslinių 
darbų atliko Leonardas Bikmanas (Leonard Bickman) ir jo kolegos iš 
Masačusetso Smito koledžo“. 

L. Bikmanas norėjo atrasti sąsają tarp žmonių įsitikinimų ir elge- 
sio, pavyzdžiui, šiukšlinimo. Jo komanda surado judrią gatvę ir stra- 
tegiškai išdėstė suglamžytas popieriaus skiautes kelių pėdų atstumu 
nuo šiukšliadėžės taip, kad popierius gulėtų pėstiesiems ant kelio. 
Paskui eksperimentuotojai perėjo į kitą gatvės pusę ir slapta stebėjo, 
kiek pėsčiųjų pakels popierių nuo žemės ir išmes į šiukšliadėžę. Pa- 
aiškėjo, kad Masačusetso žmonės ne patys tvarkingiausi - pakėlė ir 
išmetė tik 2 proc. praeivių. 

Kitoje tyrimo dalyje eksperimentuotojai stabdė gatvėje šimtus 
žmonių po to, kai šie praėjo pro šiukšles, ir uždavė vieną klausimą: 
„Ar, pamačius šiukšles, jas rinkti turėtų būti kiekvieno pareiga, ar rei- 
kia palikti tai gatvių šlavėjams?“ Kiek žmonių atsakė, kad kiekvienas 
turėtų prisidėti prie gatvių švaros? Dešimt procentų? Keturiasdešimt? 
Šešiasdešimt? Iš tiesų net 94 proc. žmonių, ką tik praėjusių pro su- 
glamžytą popierių, buvo tikri, kad rinkti šiukšles - visų pareiga. 

L. Bikmano tyrimas apie šiukšlinimą piršo mintį, kad žmonės 
turi gerai išlavintą dvejopą mąstymą - galvoja vienaip, o elgiasi vi- 
siškai kitaip. 

Norėdami išsiaiškinti, ar tokia prieštara egzistuoja ir kitose gyve- 
nimo srityse, tyrinėtojai atkreipė dėmesį į daugybę svarbių temų, tarp 
jų ir dorovingumą. Ar jūs save pavadintumėte doru žmogumi? Tokiu, 


kuris paprastai stengiasi elgtis teisingai, yra nešališkas ir etiškas? Su- 

sidūrę su tokiu klausimu, beveik visi pažymi atsakymą „Taip, aš esu 
toks“. Bet ar Žmonės iš tiesų yra linkę elgtis dorai ir etiškai? Psicholo- 
gas Danielis Batsonas (Daniel Batson) iš Kanzaso universiteto nutarė 
rasti atsakymą į šį klausimą“. 

Jis norėjo sužinoti, ar žmonės, save laikantys labai dorais, taip ir 
elgiasi, ar jiems tiesiog patinka atrodyti doriems, bet nesinori prisi- 
imti to kainos (šį reiškinį jis pavadino „moraline hipokrize“). Vieno 
tyrimo metu D. Batsonas pirma paprašė grupės Žmonių įvertinti savo 
dorumą, užpildant anketą apie etiką. Ar jie tiki pasaulio teisingumu? 
Ar dažniausiai stengiasi elgtis tinkamai? Ar jie yra savanaudžiai, ar 
rūpinasi kitų gerove? 

Po kelių savaičių D. Batsonas pakvietė tuos pačius žmones į savo 
laboratoriją po vieną ir pasiūlė dalyvauti eksperimente. Kiekvienam 
buvo pasakyta, kad tyrime dalyvauja kitas žmogus, kuris šiuo metu 
slepiasi kitame kambaryje. Paskui paaiškino, kad vienam bus duotas 
loterijos bilietas, su kuriuo galima laimėti vertingą prizą, o kitas pus- 
valandį sumuos daugybę skaičių. 

Paskui D. Batsonas pasakė, kad tai, ką kiekvienas darys, bus 
sprendžiama remiantis monetos metimu, ir paklausė dalyvio, ar taip 
yra teisinga. Kai dalyvis atsakė, jog taip, D. Batsonas paaiškino, kad, 
jei moneta iškris herbu į viršų, jis gaus bilietą, o žmogus kitame kam- 
baryje - skaičių sąrašą. Iškritus skaičiui, dalyviui bus duotas skaičių 
sąrašas, o žmogus kitame kambaryje gaus loterijos bilietą. 

Pagaliau D. Batsonas padavė monetą dalyviui ir paaiškino, kad šis 
turi eiti į koridorių, mesti monetą, sugrįžti atgal į laboratoriją ir pa- 
sakyti, kas iškrito - herbas ar skaičius. Taip pat psichologas pridūrė, 
kad niekaip negalės žinoti, kas iškrito, tad jam teks tikėtis, jog dalyvis 
sakys tiesą. 

Tyrimo rezultatai buvo labai keisti. Pagal tikimybių teoriją, pusė 
metimų turėjo baigtis herbo iškritimu. Tačiau 90 proc. dalyvių su- 
grįžo į laboratoriją išsišiepę lyg Češyro katinai, pasakė, kad iškrito 
herbas, ir laimėjo bilietą. Buvo aišku, kad dauguma dalyvių truputį 
pamelavo. Ar dalyviai, laikę save labai dorais, buvo sąžiningesni už 
kitus? Susidūrę su pagunda, net patys doriausieji neprisivertė pasa- 
kyti tiesos. 

D. Batsono tyrimo išvados rodo, kad, net kalbant apie tokį tvirtą 
ir svarbų dalyką kaip dorumas, negalima pagal įsitikinimus nuspėti 


elgesio. 
Sutikimo nebuvimas 


Šiukšlinimo ir dorumo tyrimų išvados - ne išimtis. Psichologai ne 
kartą pastebėjo, kad žmonės puikiai geba būti įsitikinę vienaip, o 
elgtis visiškai priešingai". Jeigu problemos susijusios su įsitikinimų 
ir elgesio keitimu, nenuostabu, kad valdžiai sunku ką nors pakeisti 
kampanijomis. Geras pavyzdys - „Hačinsono rūkymo prevencijos 
projektas*.“ 

8-ojo dešimtmečio pabaigoje ir 9-ojo pradžioje Jungtinių Valstijų 
nacionalinis Vėžio institutas išleido maždaug 15 mln. dolerių kur- 
damas ir vertindamas didelės apimties kampaniją, skirtą apsaugoti 
vaikus nuo rūkymo. Tai buvo pusiau eksperimentas, pusiau visuo- 
menės švietimo programa. Daugiau nei 4000 vaikų iš dvidešimties 
atsitiktinai atrinktų mokyklų Sietle buvo užversti informacija, skirta 
apsaugoti juos nuo cigaretės užsidegimo. Kelis mėnesius vaikai lankė 
specialias paskaitas, jiems buvo dalijami įvairūs naudingi patarimai - 


pavyzdžiui, kaip atsilaikyti prieš bendraamžių spaudimą užsirūkyti. 


228 


ĮTIKINIMAS 


4000 vaikų iš kitų dvidešimties mokyklų nebuvo teikiama informaci- 
ja, tad šie priklausė kontrolinei grupei. 

Paskui tyrinėtojai stebėjo daugumą vaikų dvejus metus po to, kai 
jie baigė mokyklą, ir paklausė, ar šie rūko. Nerimaudami, kad jie gali 
nepasakyti tiesos, tyrinėtojai net pasistengė nustatyti nikotino kiekį 
jų seilėse. Tyrimo rezultatai nuvylė. Ar kovos su rūkymu programa 
padarė norimą poveikį? Rūkė 29 proc. vaikų iš mokyklų, kuriose 
buvo vykdoma kampanija, o iš kontrolinės grupės - 28 proc. Milijo- 
nai, išleisti stengiantis apsaugoti vaikus nuo rūkymo, nepadarė beveik 
jokios įtakos. 

Deja, tai ne vienintelis pavyzdys. Kita JAV nacionalinė kovos su 
rūkymu kampanija skatino tėvus atkalbėti vaikus nuo rūkymo, vado- 
vaujantis šūkiu: „Kalbėk. Jie išklausys.“ Koks rezultatas? Vaikai kaip 
visuomet nenorėjo paklusti vyresniesiems - kampanijos lankstinukai 
privertė juos manyti, kad rūkymas ne toks jau pavojingas, ir galbūt 
pradėti rūkyti („Nekalbėk, antraip jie elgsis visiškai priešingai )?. 
Didžiosios Britanijos Sveikatos apsaugos departamentas išleido dau- 
giau nei 3 mln. svarų, siekdamas paskatinti visuomenę valgyti dar- 
žovių penkis kartus per dieną, tačiau daržovių vartojimas sumenko 
11 proc.!? JAV kongresas tarp dešimtojo dešimtmečio pabaigos ir 
2004-ųjų skyrė beveik milijardą dolerių žiniasklaidos kampanijai 
prieš narkotikų vartojimą, tačiau paaiškėjo, kad skelbimai ne tik ne- 
atgrasė paauglių nuo marihuanos, bet kai kuriuos kaip tik paskatino 
pabandyti jos parūkyti!!. 

Suvokę, kad tradicinėmis priemonėmis pakeisti jausmų ir mąsty- 
mo dažnai neįmanoma, tyrinėtojai ėmė ieškoti kitų būdų veikti po- 
žiūrį ir elgesį. Pagaliau jaunas psichologas, neseniai baigęs mokyklą, 


atrado radikalią idėją, pakeitusią visą tolesnę elgesio mokslų vagą. 

Išplėškite! 


Išgauti sutikimą. Pirma dalis 


Užpildykite lentelę, kiekvieną teiginį įvertindami nuo 1 (visiškai ne- 


sutinku) iki 5 (visiškai sutinku). 


Teiginys Teiginio įvertinimas 
1) Neužsuku čiaupo, valydamasis dantis. 12345 


2) Skrendu lėktuvu, nors galiu vykti automobiliu 
ar traukiniu. 12345 


3) Lemputės mano namuose ir biure - 


ne energiją taupančios. 12345 
4) Nemetu šiukšlių į rūšiavimo konteinerius. 12345 
5) Mieliau perku naujus daiktus nei naudotus. 12345 
6) Išeidamas iš kambario, neišjungiu šviesos. 12345 
7) Aktyviai palaikau žaliųjų idėjas. 12345 


Labai ačiū, kad užpildėte. Aptarsime tai vėliau. 


2. KODĖL „SAKYTI“ REIŠKIA „TIKĖTI“ 


XIX a. pabaigoje sociologas Viljamas Grehemas Samneris (William 
Graham Sumner) įrodinėjo, kad tam tikri įsitikinimai yra įsišakniję 
žmogaus smegenyse ir nulemti prigimties. Šiuos įsitikinimus jis pava- 
dino „papročiais“ ir pareiškė, kad juos pakeisti be galo sunku. 1896 m. 
JAV Aukščiausiasis teismas nutarė įstatymiškai įtvirtinti rasinę segre- 
gaciją. Dauguma segregacijos rėmėjų tvirtino, kad teiginys, jog vie- 
na rasė pranašesnė už kitą, paremtas vienu V. G. Samnerio nurodytu 
įpročiu, tad neįteisinti segregacijos būtų kvailystė. Aukščiausiąjį teis- 
mą šis argumentas paveikė, ir teisėjai, ištarę garsųjį V. G. Samnerio 
posakį: „Įstatymai negali pakeisti papročių , nusprendė, kad visiems 
JAV piliečiams turi būti prieinamos viešosios paslaugos, tačiau kie- 
kviena rasė naudosis atskiromis infrastruktūromis. Tikrovėje afroa- 
merikiečiams skirta infrastruktūra dažniausiai būdavo žemesnės ko- 
kybės nei kitų žmonių. 

5-ojo dešimtmečio viduryje JAV pilietinių teisių judėjimas atka- 
kliai siekė, kad segregaciniai įstatymai būtų panaikinti, ir 6-ojo de- 
šimtmečio pradžioje Aukščiausiasis teismas buvo priverstas persvars- 
tyti segregacijos mokyklose teisėtumą. Teisininkai, pasisakantys už 
segregacijos panaikinimą, teigė, kad 1896-ųjų doktrina „Atskirti, bet 
lygūs“ prieštarauja konstitucijai - iš dalies dėl to, kad afroamerikie- 
čių vaikams sukelia nevisavertiškumo jausmą. Teisininkų komanda 
gynė savo nuomonę, remdamiesi kelių elgesį tiriančių mokslininkų 


darbais, tarp jų - Keneto ir Meimės Klarkų (Kenneth, Mamie Clark). 

Daugelyje šiuo metu populiarių mokslinių tyrimų metu Klarkai 
paprašė afroamerikiečių vaikų pasirinkti baltą arba juodą lėlę ir api- 
būdinti ją!*. Beveik visi vaikai mieliau rinkosi baltą lėlę ir priskyrė jai 
teigiamas savybes. Klarkai tvirtino, kad tai aiškiai rodo, jog segrega- 
cija mokyklose menkina vaikų savivertę. Toks argumentas pasirodė 
įtikinamas, ir 1954-aisiais Aukščiausiasis teismas vieningai sutarė, 
kad atskirų mokyklų steigimas prieštarauja konstitucijai. Paskui buvo 
įteisinta daugiau panašių pokyčių - pavyzdžiui, teismas atšaukė rasi- 
nę segregaciją viešajame transporte. 

Tuo metu, kai teismai priėmė šias nutartis, socialinės psicholo- 
gijos specialistas Derilas Bemas (Daryl Bem) buvo Mičigano univer- 
siteto magistrantas. Nors iš pradžių jis ketino studijuoti fiziką, su- 
žavėtas Pilietinių teisių judėjimo įtakos visuomenės įsitikinimams, 
pasirinko psichologiją. Jis nutarė išnagrinėti rezultatus apklausų, 
kuriomis buvo tiriamas baltaodžių amerikiečių požiūris į segregaciją 
prieš ir po 1954 m. priimto Aukščiausiojo teismo sprendimo. Iš jo 
analizės greitai išaiškėjo įdomi tendencija. 

Iki garsiojo teismo sprendimo tik mažuma baltųjų amerikiečių 
buvo už segregacijos panaikinimą. Pavyzdžiui, 1942 m. atliktos ap- 
klausos duomenimis, tik 30 proc. baltųjų amerikiečių buvo už vi- 
siems bendrų mokyklų kūrimą, 35 proc. - už piliečių integravimą ir 
44 proc. - už bendrą transportą. Tačiau, praėjus vos dvejiems metams 
po Aukščiausiojo teismo nutarties, skaičiai smarkiai išaugo - 1956 m. 
atlikta apklausa atskleidė, kad 49 proc. baltaodžių yra už visiems ben- 
drų mokyklų kūrimą, 51 proc. palaiko piliečių integraciją, o 60 proc. 
pasisako už bendrą transportą". 

Daugybę metų JAV Pilietinių teisių judėjimas atkakliai kovojo, 


siekdamas gauti visuomenės paramą dėl segregacijos panaikinimo. 

Praėjus vos keleriems metams nuo Aukščiausiojo teismo sprendimo 
priėmimo, šią idėją palaikė daug daugiau baltaodžių nei kada nors 
anksčiau. Norėdamas kaip nors paaiškinti šį reiškinį, D. Bemas ieš- 
kojo informacijos įvairiose psichologijos vadovėliuose, ko! pagaliau 
atrado V. Džeimso mokslinį darbą apie elgesį ir emocijas. 

Kaip sužinojome pirmame skyriuje, pagal savitaigos principą, 
elgesys sukelia emocijas. Pavyzdžiui, žmonės šypsodamiesi būna lai- 
mingi, o kai susiraukia, tampa liūdni. D. Bemas norėjo sužinoti, ar šis 
principas ne tik lemia, kaip žmonės jaučiasi, bet ir veikia jų įsitikini- 
mus. Sveikas protas sako, kad mintys veikia elgesį. Įsivaizduokite, kad 
vieną vakarą nutariate kur nors nueiti, ir atsiranda galimybė pasirink- 
ti, ką veikti - žiūrėti filmą arba spektaklį. Jūs žinote, kad jums labiau 
patinka filmai nei spektakliai, tad einate į kino teatrą. Šiame pavyzdy- 
je jūsų mintis („Man labiau patinka filmai ') veikia elgesį (jūs einate į 
kino teatrą). Sekdamas V. Džeimso pėdomis, D. Bemas sveiko proto 
požiūrį į žmogaus sielą apvertė aukštyn kojom ir nusprendė, kad tai 
elgesys veikia įsitikinimus. Tad jei jūs, pavyzdžiui, norite vakare kur 
nors nueiti ir esate subtiliai įkalbinėjami eiti į teatrą, peržvelgsite savo 
elgesį ir nesąmoningai pagalvosite: „Ką gi, dabar žiūriu spektaklį. 
Matyt, teatru džiaugiuosi labiau nei kinu.“ Todėl jūs pagaliau imsite 


teigiamai manyti apie teatrą (žr. lentelę). 


Sveikas protas sako, kad priežastinio ryšio grandinė yra tokia: 


Man patinka filmai ——> Einu į kino teatrą 
Savitaigos principas teigia, kad iš tiesų yra taip: 


Einu į kino teatrą ——> Man turbūt patinka filmai 

Savitaigos principo praplėtimas į svaigų minčių kontrolės pasaulį 
gali paaiškinti, kodėl Aukščiausiojo teismo sprendimas panaikinti 
segregaciją taip smarkiai pakeitė visuomenės įsitikinimą. Įstatymo 
priėmimas privertė žmones elgtis taip, lyg jie būtų už segregacijos 
panaikinimą. Tai juos privertė nesąmoningai pagalvoti: „Ką gi, da- 
bar elgiuosi taip, lyg būčiau už segregacijos panaikinimą. Matyt, 
tikiu, kad rasių lygybė yra gera idėja.“ Todėl jie išsiugdė naują, pa- 
lankesnį požiūrį. 

Nors apklausos prieš ir po segregacijos panaikinimo rėmėsi savi- 
taigos principu, tai nebuvo neginčijamas įrodymas, nes viešoji nuo- 
monė galėjo gerokai pasikeisti dėl kitų veiksnių - pavyzdžiui, akty- 
vaus Pilietinių Teisių judėjimo kampanijų organizavimo. Norėdami 
įsitikinti, ar tikrai savitaigos principas pakeitė žmonių įsitikinimus, 
tyrinėtojai pertvarkė savo laboratorijas ir atliko nemažai sistemingų 


eksperimentų. 
Komentarai ir įsipareigojimai 


Vietnamo karas kainavo daugiau nei 50 tūkst. amerikiečių karių gy- 
vybių. Kad susilauktų visuomenės palaikymo, JAV valdžia stengėsi 
šį konfliktą piešti šviesesnėmis spalvomis - teigė, kad komunistinė 
šalies Šiaurė greit pralaimės arba kad Pietūs netrukus sustiprės ir 
apsigins patys. Prezidentas Lindonas B. Džonsonas vienintelis buvo 
atsakingas už tai, kad į Vietnamą būtų siunčiama daugiau kariuo- 
menės. Po truputį jis ėmė suvokti, kad jo administracijos nariai ne- 
oficialioje aplinkoje reiškia susirūpinimą dėl karo. Ar L. B. Džonso- 
nas skubiai susikvietė politikus į kabinetą ir pamėgino išdėstyti savo 


požiūrį? Ne. Užuot tai daręs, pasirinko keistą taktiką. Jis pasiuntė 

juo abejojančius žmones į „faktų nustatymo“ misiją šalyje kartu su 
grupe reporterių". 

L. B. Džonsonas gerai suvokė, kad jo administracijos nariai nebus 
linkę viešai išsakyti savo minčių, o bus priversti rėžti kalbas, ginan- 
čias valdžios politiką. Pagal savitaigos principą buvo tikimasi, kad 
abejojantieji, girdėdami, kaip patys sako L. B. Džonsono kalbas, galų 
gale jomis patikės. 

Tyrinėtojai nutarė panaudoti tą patį metodą, kad išsiaiškintų, ar 
savitaigos principas daro įtaką žmonių įsitikinimams. Jie pasikvietė 
dalyvius į laboratoriją ir paprašė užpildyti anketą apie politines nuos- 
tatas"?. Paskui pusės dalyvių buvo paprašyta pasakyti trumpą kalbą, 
palaikančią opozicinę partiją, o kiti stebėjo juos atsispindinčius vei- 
drodyje. Po dviejų savaičių visi dalyviai užpildė kitą anketą apie po- 
litines nuostatas. 

Spėjant pagal savitaigos principą, tie, kurie sakė kalbas, turėjo 
suvokti save kaip remiančius opozicinę partiją ir imti tikėti, kad ši 
partija nėra tokia jau nepriimtina. O dalyviai, kurie tik išklausė kalbų, 
gavo visiškai tokią pat informaciją, bet, kadangi nesuvokė savęs kaip 
ginčijančių ją, nepakeistų savo įsitikinimų. Tyrimo rezultatai atitiko 
teoriją - užteko vos keletą minučių pavaidinti, kad įvyktų tai, ko ne- 
pavyko padaryti kampanijomis ir politiniais skelbimais. 

Daugelį metų ta pati procedūra buvo naudojama skirtinguose 
kontekstuose. Žmones nufilmuoja kalbančius, kad pateisina abortus, 
vairavimą išgėrus ir policijos galių stiprinimą. Kiekvienu atveju elg- 
damiesi taip, lyg tikėtų konkrečiu argumentu, padarė tai, ko šimtas 
racionalių paaiškinimų negalėjo. Žmonės greitai iškeitė ankstesnes 
nuostatas į nuomonę, kurią jų paprašė palaikyti!“. 


Iš tikrųjų pokyčiai tokie dideli, kad dalyviai net neigia, jog aps- 

kritai kada nors laikėsi ankstesnės nuomonės, o jei žmonėms parodo- 
mos jų užpildytos anketos, jie tvirtina, kad šios suklastotos, arba kad 
neteisingai suprato klausimus". 

Šis mechanizmas taip pat yra daugybės kitaip nepaaiškinamų įsi- 
tikinimų pasikeitimų priežastis. Šio skyriaus pradžioje rašiau, kaip, 
pasibaigus Korėjos karui, daug karių nutarė pasilikti Korėjoje, o ne- 
mažai sugrįžusiųjų namo žavėjosi komunizmo privalumais. 

Išsamūs pokalbiai su tais, kurie išgyveno atšiauriomis stovyklų 
sąlygomis, atskleidė, kad tokie įsitikinimai buvo įskiepyti be hipno- 
zės, vaistų ar fizinių bausmių'*. Kinijos valdžia pasitelkė savitaigos 
principą, kad pakeistų amerikiečių karo belaisvių mąstymą. 

Šis keistas mąstymo pokytis prasidėdavo tą akimirką, kai belais- 
viai patekdavo į stovyklas. Sargybiniai paspausdavo naujokams ran- 
kas ir sakydavo: „Sveikiname, jūs išvaduoti.“ Kitas kelias savaites ka- 
liniai privalėjo lankyti ilgai trunkančias paskaitas apie komunizmo 
naudą ir mažomis grupelėmis diskutuoti apie tai. Prie kiekvienos 
grupelės prisidėdavo Kinijos komunistų partijos narys, turėdavęs 
užtikrinti, kad belaisviai padarytų „teisingas“ išvadas. Jei kas nors 
atvirai reikšdavo nusistatymą prieš komunizmą, visiems kaliniams 
tekdavo dar kartą išklausyti paskaitą ir dalyvauti diskusijoje. 

Netrukus po įkalinimo kinai sargybiniai paprašydavo karių užsi- 
rašyti keletą trumpų komunizmą šlovinančių frazių („Komunizmas 
yra nuostabus“, „Komunizmas - tai ateitis“ ir „Komunizmas - pati 
geriausia valdžios forma“). Dauguma amerikiečių mielai paklusdavo, 
nes prašymas atrodė toks nereikšmingas, o jį išpildžiusieji gaudavo 
muilo gabaliuką ar keletą cigarečių. Po kelių savaičių sargybiniai tap- 
davo dar dosnesni ir paprašydavo belaisvių garsiai perskaityti frazes 


sau. Vėl dauguma sutikdavo. Po poros savaičių amerikiečių būdavo 

prašoma garsiai perskaityti frazes kitiems belaisviams ir diskutuoti 
apie tai, kodėl tiki, jog šie teiginiai teisingi. 

Be to, itin vertinamos gėrybės, pavyzdžiui, švieži vaisiai ir saldu- 
mynai, buvo dalijami kiekvienam kareiviui, rašančiam komunizmą 
šlovinančius rašinius stovyklos informaciniam biuleteniui. Publika- 
cijos autorių buvo prašoma įsisegti Mao Dzedongo ženklelį, be to, jie 
būdavo atleidžiami nuo sunkių stovyklos darbų. Vėl dauguma kalinių 
mielai paklusdavo. 

Laikui bėgant, daugelis taip besielgiančių amerikiečių atsigręžė į 
komunizmą, o kai kurie netgi liko Korėjoje, užuot vykę namo. Savi- 
taigos principu galima paaiškinti, kodėl jų įsitikinimai taip smarkiai 
pasikeitė. Kinijos valdžiai neteko imtis fizinio smurto ar paslaptingų 
smegenų plovimo metodų. Viskas, ką reikėjo daryti, - užtikrinti, kad 
kaliniai nuolat kartotų remią komunizmą, o paskui palikti juos vie- 
nus, kad jie išsiugdytų tuos teiginius atitinkančius įsitikinimus. 

Tas pats poveikis gali būti naudojamas, siekiant paveikti ištisas 
tautas“. Kasdien sakydami „Heil Hitler“, vis daugiau paprastų vokie- 
čių ėmė pritarti nacių ideologijai. Raginant žmones dažnai giedoti 
nacionalinį himną, jie taps patriotiškesni. Skatinant vaikus kas rytą 
melstis, didėja tikimybė, kad jie taps religingi. 

Kiekvienu atveju sakymas tampa įsitikinimu. Suintriguoti šio ty- 
rimo, kai kurie žmonės ėmė tikrinti, ar kitoks elgesys irgi gali įtikinti. 
Bene labiausiai žinomi pavyzdžiai - apie akių spalvą ir „Trečiosios 


bangos“ sukūrimą. 

Vienas pirštas, vienas nykštys, nesustokite 


Savitaigos principas pakankamai galingas, kad pakeistų žmonių 
įsitikinimus. Procesas, kai elgesys lemia pokytį, taip pat gali būti 
naudojamas formuoti mintims apie daugybę kasdienio gyvenimo 
aspektų. , 

Atlikime nedidelį eksperimentą. Iškelkite nykštį aukštyn ir per- 
skaitykite šią pastraipą: 


Donaldui iškilo problema. Jis keletą pastarųjų mėnesių 
nuomojosi butą, bet dabar nori išsikelti. Nuomos sutar- 
tis pasibaigė, o būsto savininkas atsisakė grąžinti užstatą. 
Keliskart paprašęs grąžinti pinigus, Donaldas darėsi vis 
piktesnis. Vieną dieną vyrui trūko kantrybė - jis stvėrė te- 


Iefoną, paskambino buto savininkui ir smarkiai jį išplūdo. 


Ką manote apie Donaldą? Ar pritariate jo elgesiui? Dabar iškel- 
kite vidurinį pirštą ir dar kartą perskaitykite tekstą. Ką dabar manote 
apie Donaldą ir jo elgesį? 

Daugelyje Vakarų šalių vidurinio piršto parodymas kitam žmo- 
gui - ženklas, kad jo nemėgsta, o nykščio pakėlimas - teigiamas 
gestas. Nesvarbu, ar mėgstate tą žmogų, ar ne, rodomi gestai daro 
įtaką jūsų elgesiui. Bet ar priešingas teiginys gali būti teisingas? Ar 


gestų pakeitimas pakeistų nuomonę apie žmogų? 

Šis trumpas eksperimentas paremtas tyrimu, atliktu Džesio Čen- 
dlerio (Jesse Chandler) iš Mičigano universiteto??. Dž. Čendleris pa- 
kvietė grupę žmonių į laboratoriją ir paaiškino, kad jie dalyvaus eks- 
perimente, susijusiame su gestais ir kalba. Pirmiausia dalyvių buvo 
paprašyta arba parodyti vidurinį pirštą, arba iškelti nykštį, o paskui 
perskaityti tekstą apie Donaldą ir būsto savininką. Kai žmonės tai 
padarė, jų paprašė įvertinti, kiek jiems patinka Donaldas. Kai skaitė 
istoriją rodydami vidurinį pirštą, žmonės manė, kad Donaldas yra 
agresyvus žmogus. O kai skaitė pakeltu nykščiu, palaikė jį ne tokiu 
agresyviu, ir jis jiems patiko labiau. 

Čia galima padaryti dvi išvadas. Teoriškai parodoma, kaip elg- 
sena pagal savitaigos principą vos keletą sekundžių gali paveikti 
įŪsų nuUoMonę apie kokį nors žmogų. Praktikoje - jei jums nelen- 
gva sutarti su bendradarbiu, pasistenkite su juo susitikęs pakelti 
nykščius aukštyn. 

Kalbant apie įtikinėjimą kasdieniame gyvenime, tai tik ledkalnio 
viršūnė. 

Pavyzdžiui, per kitą tyrimą studentų buvo paprašyta išklausyti 
diskusijos, kurioje siūloma didinti mokesčius už studijas?!. Vienų stu- 
dentų buvo paprašyta klausant diskusijos linkčioti galva (elgtis taip, 
lyg pritartų dėstomiems argumentams), o kitų - purtyti ją (elgtis taip, 
lyg nesutiktų su argumentais). Paskui studentų paklausė, koks turėtų 
būti metinis mokestis už studijas. Tie, kurie purtė galvas, nurodė 
kur kas mažesnes sumas nei tie, kurie linksmai linksėjo. Norite, kad 
kitas žmogus sutiktų su jūsų nuomone? Tuomet subtiliai linkčiokite 
galvą šnekėdamasis su juo. Jis padarys tą patį ir pajus keistą jaus- 


mą, kad pritaria jūsų nuomonei. 

Be to, yra problema, susijusi su kėdėmis. Per dar vieną tyrimą 
eksperimentuotojai paprašė dalyvių sėstis arba ant kietos medinės 
kėdės, arba ant paminkštintos, ir vaidinti, jog derasi dėl naujo auto- 
mobilio įsigijimo su nepažįstamuoju, paskui - įvertinti jo asmenybę. 
Sėdėjusieji ant kietų kėdžių buvo nelankstūs, nepažįstamasis jiems 
patiko mažiau. Akivaizdu, kad ant kietų baldų kietai ir elgiamasi, 


tad svarbu, kad jūsų namuose ir biure būtų minkštų baldų. 


3. MANIPULIAVIMAS MASĖMIS 


7-ojo dešimtmečio pabaigoje Džeinė Eliot (Jane Elliott) dirbo mo- 
kytoja pradinėje mokykloje Raisvilyje, Ajovos valstijoje. 1968 m. 
balandžio 4-ąją buvo nužudytas Martinas Liuteris Kingas, ir Džeinė 
nutarė surengti klasės diskusiją apie rasizmą. Nusivylusi, kad vaikams 
pamoka nepadarė didelio įspūdžio, ji ėmė sukti galvą, kaip kitaip su- 
dominus juos šia tema. Ir tą vakarą ji sukūrė drąsų planą??. 

Kitą dieną Dž. Eliot pasakė savo mokiniams, kad vaikai mėly- 
nomis akimis yra pranašesni už tuos, kurių akys rudos. Iš pradžių 
dauguma mokinių su tuo nesutiko, tad nuovokioji mokytoja suskubo 
pasiremti melagingais moksliniais faktais. Ji pasakė, kad akys būna 
mėlynos dėl melanino, ir esą tyrimais atskleista, kad ši cheminė me- 
džiaga susijusi su aukštesniu intelektu. 

Dauguma vaikų patikėjo, tad Dž. Eliot kalbėjo toliau. Kadangi 
mėlynakiai vaikai pranašesni, paaiškino mokytoja, jiems bus su- 
teiktos ypatingos privilegijos - papildoma porcija per pietus, ilges- 
nės pertraukos ir galimybė sėdėti klasės priekyje. O su rudaakiais 
vaikais imta elgtis kaip su antrarūšiais. Jiems nurodyta žaisti tik su 
kitais rudaakiais ir neleista gerti iš mėlynakiams skirto vandens re- 
zervuaro. Kad atskirtis tarp mėlynakių ir rudaakių būtų ypač aki- 
vaizdi, Dž. Eliot liepė abiejų grupių vaikams ryšėti skirtingų spalvų 
šalikus. 

Staiga savitaigos principas ėmė veikti, ir priverstinai pakeistas 


elgesys sukėlė dramatiškus vaikų asmenybių pokyčius. Mėlynakiai 

vaikai tapo pasipūtę ir valdingi, o rudaakiai - drovūs ir nuolankūs. 
Mėlynakiai daugelį testų išlaikydavo geriau nei rudaakiai. 

Po kelių dienų Dž. Eliot pasakė suklydusi - iš tiesų rudaakiai 
yra pranašesni už mėlynakius. Vaikų tapatybės staiga jausmas ap- 
virto aukštyn kojom - mėlynakiai tapo santūresni, o rudaakiai ėmė 
elgtis valdingiau. Paskutinę eksperimento dieną mokytoja atskleidė, 
kad iš tiesų nėra jokio skirtumo tarp mėlynakių ir rudaakių, ir pa- 
aiškino, jog šis pratimas skirtas tam, kad vaikai suvoktų, ką reiškia 
būti diskriminuojamam, ir liepė nusirišti šalikus. Dauguma moki- 
nių apsikabinę verkė. 

Žiniasklaida greitai sužinojo apie Dž. Eliot eksperimentą, ir ji galų 
gale buvo pakviesta į Džonio Karsono (Johnny Carson) laidą „To- 
night Show“. Nors ši istorija sujaudino visos šalies žiūrovus, dauguma 
Raisvilio gyventojų pamanė, kad miestelis laidoje pateiktas kaip rasiz- 
mo židinys. Dėl to daugelis bendradarbių liovėsi kalbėtis su mokytoja, 
o jos šeima buvo užgauliojama ir sulaukė grasinimų susidoroti. 

Dž. Eliot nesutriko ir kitus kelis dešimtmečius nuolat kartojo eks- 
perimentą. Dažnai paaiškėdavo, kad vaikų elgesys greitai pakeitė jų 
nuomonę apie vienas kitą. Dauguma mokinių suaugę pasakojo, kad 
jų požiūris į pilietinių teisių neturinčius žmones ir silpnąją visuome- 
nės grandį tapo visiškai kitoks. 

Dž. Eliot nebedirba mokytoja nuo 9-ojo dešimtmečio vidurio ir 
yra kultūrinės įvairovės dėstytoja“. 

Beveik tuo pat metu, kai Dž. Eliot skirstė privilegijas pagal akių 
spalvą, kitas mokytojas bandė naudoti šį metodą nacistinės Vokieti- 
jos atmosferai atkurti. 

1967 m. charizmatiškas 25 m. istorijos mokytojas ir krepšinio 


treneris Ronas Džounsas (Ron Jones) dirbo vyresniųjų klasių moky- 

toju Pato Alto mieste, Kalifornijos valstijoje?*. R. Džounsas, visuomet 
mėgęs išbandyti naujus mokymo būdus, nusprendė pritaikyti įdomų, 
praktišką metodą, padėjusį formuoti nacistinę Vokietiją. 

Vienos pamokos pradžioje R. Džounsas ėmė kalbėti apie discipli- 
nos ir savitvardos privalumus. Kad labiau pabrėžtų, ką nori pasakyti, 
kelis kartus priminė mokiniams, kad šie sėdėtų tiesiai, tvirtai remtųsi 
pėdomis į žemę, o rankas tvirtai laikytų ant juosmens. 

Kitą dieną jis kalbėjo apie bendruomenės svarbą ir liepė klasei 
keliskart pakartoti frazę: „Stiprybė per bendruomenę.“ Pamokos pa- 
baigoje jis sugalvojo „klasės pasisveikinimą“ ir paaiškino, kaip mo- 
kiniai turi sulenktą dešinę ranką pakelti prie peties. Kai nuskambėjo 
skambutis, skelbiantis pamokos pabaigą, mokytojas viską pakartojo, 
ir jo klasė atsakė į pasisveikinimą. 

Kitą dieną R. Džounsas kiekvienam mokiniui padavė „narystės 
kortelę“ ir paprašė padėti pritraukti kitus į ką tik įkurtą organizaci- 
ją „Trečioji banga . Taip pat visų narių buvo paprašyta pranešti apie 
kiekvieną asmenį, atvirai išreiškiantį skepticizmą projekto atžvilgiu. 

Žinia apie „Trečiąją bangą“ greit pasklido po mokyklą, ir kai kurie 
mokiniai ėmė kurti plakatus bei informacinius lapelius organizacijai 
reklamuoti. Netrukus R. Džounso organizacija galėjo pasigirti turin- 
ti daugiau kaip šimtą narių, kurių dauguma tapo valdingi ir visiškai 
paklūstantys taisyklėms. R. Džounsas nusprendė, kad eksperimentas 
darosi nebevaldomas, ir nutarė visa tai baigti. Jis paskelbė, kad visi 
„Trečiosios bangos“ nariai turi susitikti mokyklos aktų salėje ir iš- 
klausyti svarbų pranešimą. 

Paskirtą valandą susirinko apie 200 mokinių. Daugelis dėvėjo 
baltus marškinėlius ir savo pačių pasidarytus raiščius ant rankovių. 


Mokytojas įjungė projektorių ir parodė mokiniams nuotraukas, ku- 

riose pavaizduota Trečiojo reicho istorija ir Niurnbergo susirinkimai. 
Paskui jis pasakė, kad šis eksperimentas buvo surengtas siekiant pa- 
rodyti, kaip paprasta manipuliuoti žmonių elgesiu bei įsitikinimais ir 
pabrėžti, kad kiekvienas privalo prisiimti atsakomybę už savo veiks- 
mus. Dauguma mokinių, susidūrę su realybe, apsiverkė. 

Po kelerių metų R. Džounsas paliko mokytojo darbą ir nuo to 
laiko daugiau nei tris dešimtmečius rašė, kalbėjo ir dirbo su žmo- 
nėmis, turinčiais psichinių sutrikimų. Vėliau jo darbas buvo aprašy- 
tas romane „Banga“, kurį perskaityti privaloma daugelyje Vokietijos 
mokyklų. 2008 m., remiantis šiuo eksperimentu, Vokietijoje sukurtas 
filmas „Die Welle“, o 2010 m. R. Džounsas pastatė miuziklą apie šį 


savo projektą. 

Išplėškite! 


Išgauti sutikimą. Antra dalis 


Užpildykite lentelę, kiekvieną teiginį įvertinkite nuo 1 (visiškai nesu- 


tinku) iki 5 (visiškai sutinku). 


Teiginys Teiginio įvertinimas 
1) Užsuku čiaupą, valydamasis dantis. 12345 


2) Retai skrendu lėktuvu, nes galiu keliauti 


automobiliu ar traukiniu. 12345 


3) Beveik visos lemputės mano namuose 


ir biure yra energiją taupančios. 12345 
4) Metu šiukšles į rūšiavimo konteinerius. 12345 
5) Kai galiu, perku naudotus, o ne naujus daiktus. 1 2 3 45 
6) Išeidamas iš kambario, išjungiu šviesą. 123145 


7) Palaikau žaliųjų idėjas. 12345 


Perskaitykite savo atsakymą į 7 klausimą. Paskui grįžkite į p. 230 ir 
pažiūrėkite, kaip atsakėte į šį klausimą, atlikdamas pirmą užduoties 
dalį. Remiantis tyrimu, atliktu psichologės Šeli Šaiken (Shelly Chai- 
ken) iš Niujorko universiteto, tikėtina, kad pirmąjį kartą jūs skyrėte 


Mažiau taškų??. 

Š. Šaiken darbo rezultatai rodo, kad ryšys tarp savitaigos princi- 
po ir įsitikinimo tinka tam, kaip žmonės galvoja apie praeitį. Pirmoje 
dalyje klausiama apie atvejus, kai netausojate aplinkos - pavyz- 
džiui, neišjungiate čiaupo valydamiesi dantis ar skrendate lėktuvu, 
nors į reikiamą vietą galite vykti traukiniu. O antrojoje klausiama, 
ar rūpinatės aplinka, - pavyzdžiui, rūšiuojate šiukšles ar išjungiate 
šviesą išeidami iš kambario. 

Savitaigos principas priverčia žmones, užpildžiusius pirmą dalį, 
pamąstyti: „Na, aš nesielgiu taip, lyg labai rūpinčiausi aplinka, va- 
dinasi, neremiu žaliųjų idėjų.“ O antra dalis priverčia juos pamanyti: 
„Na, lyg ir rūpinuosi aplinka, tad turbūt remiu žaliųjų idėjas.“ 

Primindamos žmonėms apie mokslinius jų praeities ir dabartinio 
elgesio aspektus, tokios anketos gali būti naudojamos ne tik vertinti 


įsitikinimui, bet ir įį formuoti. 


4. VEIKSMO PAGRINDIMAS 


2004 m. JAV žinių laidoje „60 minutes“ buvo parodytas šokiruojantis 
reportažas apie smurtą prieš kalinius, laikomus Irako Abu Graibo ka- 
lėjime. Buvo pranešta, kad amerikiečiai kareiviai naudojo psicholo- 
ginį ir fizinį smurtą - mušė, prievartavo ir kankino. Pasaulį šokiravo 
nuotraukos, kuriose užfiksuota, kaip kaliniai vedami už pavadėlių lyg 
šunys, gąsdinami, jog bus užmušti elektros srove, ir išrikiuoti nuo- 
gi kalėjimo koridoriuose. Jungtinių Valstijų Gynybos departamentas 
keletą karių nušalino nuo pareigų, paskui jiems pateikė kaltinimus 
dėl įvairių nusikaltimų. Visuomenę slėgė klausimas: kaip atsitiko, kad 
kareiviai tapo tokie žiaurūs? 

Dalis atsakymo slypi savitaigos principe. 

Viena žinomiausių Ezopo pasakėčių yra apie lapę ir vynuogių 
kekę. Lapė sode pamatė gražią vynuogių kekę, kabančią aukštai ant 
šakos. Pajutusi, kad ištroško, lapė paėjo keletą žingsnių atgal ir įsibė- 
gėjusi šoko aukštyn. Deja, kekės pasiekti nepavyko. Nepasiduodama 
lapė šoko dar kartą, bet ir vėl nepavyko. Visą popietę ji bandė pasiekti 
šaką, bet nepasiekė. Pagaliau lapė pasidavė ir nuėjo šalin, pasakiusi 
sau, kad nenori vynuogių, nes jos tikriausiai rūgščios. 

Iš šio pasakojimo kilo ne tik populiarus priežodis „rūgščios vy- 
nuogės“ - pasakojimas yra tobula savitaigos principo iliustracija. Iš 
pradžių lapė manė, kad vynuogės gražios, bet, kai jų negavo, susifor- 
mavo nauja, neigiama nuomonė. Trumpai tariant, lapė pirmiau pažiū- 


rėjo į savo veiksmus, o paskui sukūrė naują įsitikinimą jiems pagrįsti. 

Grupelė tyrinėtojų nusprendė sužinoti, ar šis procesas daro įtaką 
žmonių įsitikinimams. Ar, pavyzdžiui, jie imtų nemėgti to, ko negali 
gauti, ir ypač pamėgtų tai, kas atsidurtų jų rankose? 

Viename tyrimų cikle dalyvių pirmiausia paprašyta įvertinti, 
kaip labai jiems patinka keletas daiktų: kavinukas, sumuštinių keptu- 
vė, skrudintuvas, nešiojamasis radijo imtuvas ir taip toliau*. Paskui 
eksperimentuotojai išrinko du vienodos vertės daiktus, parodė juos 
dalyviui ir paprašė vieną daiktą pasirinkti dovanai. Dovana būdavo 
įdedama į dėžutę, ši - aprišama virvele ir padedama šalia dalyvio pal- 
to. To reikėjo, kad dalyviui susidarytų įspūdis, jog jis galės pasiimti 
patikusį daiktą namo (iš tiesų eksperimentuotojų biudžetas buvo ne 
kažin koks, tad „dovaną“ jie atsiimdavo, vos pasibaigus tyrimui). Pas- 
kui dalyvio būdavo dar kartą prašoma įvertinti, kaip labai pageidauja 
abiejų daiktų. 

Prieš priimdamas sprendimą, dalyvis abu daiktus laikė vienodai 
patraukliais. Tačiau, pagal savitaigos principą, tą akimirką, kai žmo- 
nės elgiasi taip, lyg jiems vienas daiktas patinka labiau nei kitas, jie 
pagrindžia savo veiksmus įtikinę save, kad jiems labai patinka pa- 
sirinktas objektas. Rezultatai patvirtino teoriją - dalyviai „dovanos“ 
ėmė norėti dar labiau nei prieš tai. 

Per kitą tyrimą tyrinėtojai paliko laboratorijas ir nuėjo į hipo- 
dromą“'. Tenai atsitiktinai išrinko grupę žmonių, kurie turėjo tuoj 
statyti, ir paprašė įvertinti, kokia tikimybė, jog jų žirgas laimės lenk- 
tynes. Dažniausias atsakymas - „nebloga“. Tuomet tyrinėtojų koman- 
da rado kitą grupę, prieš kelias sekundes atlikusią statymą, ir uždavė 
tą patį klausimą. Pagal tradicines įsitikinimų teorijas, jų įsitikinimas 
turėjo būti toks pat tiek prieš statymą, tiek po jo. Tačiau savitaigos 


principas nulemia, kad žmonės nesąmoningai pagalvoja: „Na, ką tik 

suvokiau, kad statau, tad turiu būti beveik tikras, jog mano žirgas lai- 
mės.“ Dėl to labiau tikima priimtu sprendimu. Tyrinėtojai išsiaiškino, 
kad dalyviai, ką tik padavę statymo lapelius, manė, jog jų žirgai turi 


“< v 


„puikius“ šansus atbėgti pirmieji. 

Silumos galia 


Nuo ankstyvo amžiaus mes siejame šilumos pojūtį su saugumu ir 
patikimumu (pagalvokite apie apkabinimus ir atvirą Ugnį), o šalčio - 
su nedraugiškumu (pagalvokite apie „šaltą petį“ ir „ledinį žvilgsnį“). 
Įkvėptas šios minties, psichologas Čen Bo Zongas iš Šiaurės Vaka- 
rų Universiteto nutarė sužinoti, ar atskirti nuo grupės žmonės tikrai 
šąla?*. Pavyzdžiui, per vieną eksperimentą Č. B. Zongas surinko gru- 
pę žmonių, pusės jų paprašė galvoti apie tai, kada jautėsi atstumti, 
o kitos pusės - prisiminti, kai buvo grupės dalimi. Paskui jis visų pa- 
prašė įvertinti temperatūrą kambario, kuriame tuo metu buvo. Visų 
nuostabai, tie, kurie pagalvojo, kaip jautėsi vieniši, manė, kad kam- 
barys šaltesnis, negu tie, kurie įsivaizdavo save kaip kolektyvo narį. 
Atrodo, dėl vienišumo žmonėms tikrai pasidaro šalčiau. Č. B. Zon- 
gas įsitikinęs, kad šilumą ir priklausymą bendruomenei imama sieti 
ankstyvuoju gyvenimo laikotarpiu, kai vaikai, apkabinami savo tėvų, 
jaučia bendrumo jausmą ir šilumą. 

Žinant, kad vienišiems žmonėms šalta, pagal savitaigos principą 
galima spėti, kad juos sušildžius, jie tikriausiai pasijus nebe tokie 
atsiskyrę. Tyrimas, atliktas Kolorado universiteto psichologo Lorenso 
Viliamso (Lawrence Williams), perša mintį, kad iš tiesų taip yra??. Jis 
atliko eksperimentą, per kurį dalyviams davė arba puodelį karštos 


kavos, arba šalto gėrimo, paprašė perskaityti trumpą nepažįstamojo 

aprašymą ir apibūdinti jo asmenybę. Dalyviai, sušilę nuo kavos, ne- 
pažįstamąjį laikė draugišku, o tie, kurie laikė gėrimą su leduku - ne 
tokiu draugišku. 

Išvados aiškios - jei mėginate susidraugauti, neimkite šaltų kok- 
teilių iš vėsaus baro, o rinkitės garuojantį puodelį arbatos ir sėskitės 


priešais Ūžiančią ugnį. 

Toks poveikis pasireiškia daugybėje kitų situacijų. Įsivaizduokite, kad 
ieškote žieminio palto ir pamatote kabyklą puikiai atrodančių paltų. 
Visi labai traukia akį, tad galite užtrukti kelias valandas, kol išsirink- 
site. Tačiau tą akimirką, kai kasininkui paduodate kreditinę kortelę, 
staiga imate teisinti savo elgesį mąstydamas apie visas priežastis, ko- 
dėl būtent šis paltas yra geresnis nei tie, kurių nepirksite. Per kelias 
sekundes jūsų elgesys suformavo naują įsitikinimą, tad dabar jūs ti- 
kras, kad priėmėte teisingą sprendimą. Deja, toks poveikis gali sukelti 
perdėtą pasitikėjimą savimi, dėl kurio politikai atkakliai vykdo prastą 
politiką, kompanijos nesiliauja reklamuoti nesėkmingų produktų, o 
investuotojai toliau remia prastą iniciatyvą. 

Savitaigos principu ne tik galima paaiškinti, kaip žmonės dėl savo 
elgesio ima pernelyg pasitikėti savimi. Dėl šio principo kyla įdomūs 
padariniai, kai žmonės nutaria daryti tai, ko giliai širdyje nenori. 

7-ajame dešimtmetyje psichologas Džekas Bremas (Jack Brehm) 
iš JAV Diuko universiteto atliko tyrimą, ar savitaigos principas gali 
pakeisti vaikų požiūrį į daržoves“". Dž. Bremas pirmiausia paprašė 
maždaug penkiasdešimties vaikų įvertinti, kiek jiems patinka kiekvie- 
na daržovė iš ilgo sąrašo. Po kelių savaičių pasakė vaikams, kad jam 
įdomu, ar jų nuomonė apie daržoves pasikeis, kai jie jas suvalgys, ir 
paklausė, ar paragautų atsitiktinai parinktos daržovės. Iš tiesų daržo- 
vės nebuvo parinktos atsitiktinai. Dž. Bremas nuėjo apsipirkti ir par- 
nešė būtent tų daržovių, kurių vaikai nemėgo labiausiai. Kiekvienam 
vaikui buvo patiekta jo nemėgstama daržovė, paprašyta paragauti ir 
artimiausias kelias savaites suvalgyti po tris porcijas per savaitę. Po 


mėnesio Dž. Bremas vėl susitiko su vaikais, pateikė ilgą sąrašą daržo- 

vių ir dar sykį paprašė įvertinti kiekvieną. Pagal savitaigos principą 
buvo galima spėti, kad vaikai suvokė save kaip valgančius daržoves ir 
savo elgesį pagrindė tuo, kad vis dėlto tas maistas jiems patinka. Taip 
ir buvo. Dž. Bremo tyrimo išvada aiški - įtikinkite žmogų daryti tai, 
kas jam nepatinka, ir galų gale jis pagrįs savo veiksmus, įtikinęs save, 
kad vis dėlto nėra taip blogai. 

Šis įdomus reiškinys padeda paaiškinti, kodėl įstatymo priėmi- 
mas dažnai gerokai pakeičia viešąją nuomonę. Kai Didžiojoje Bri- 
tanijoje buvo uždrausta rūkyti viešosiose vietose, dauguma rūkalių 
pajuto, kad prisidegti cigaretę sunkiau, dėl to tapo nusistatę prieš rū- 
kymą. O kai šalies valdžia priėmė įstatymą, kad segtis saugos diržus 
privaloma, apklausos parodė, jog žmonės diržų segimąsi ėmė laikyti 
geru dalyku. Kiekvienu atveju veikė savitaigos principas - žmonėms 
dėl jų elgesio atsirado nauji įsitikinimai. 

Tačiau, nors kai kurie pokyčiai yra teigiami, savitaigos principas 
taip pat gali sukelti skausmą ir kančią. 

Prieš kelerius metus psichologas Deividas Glasas (David Glass) 
iš Ohajo valstybinio universiteto atliko labai įdomų eksperimen- 
tą?! Jis po vieną kvietėsi žmones į laboratoriją ir pristatydavo kitam 
eksperimento dalyviui (iš tiesų tai buvo drauge su mokslininkais 
dirbantis aktorius). Dalyviui ir aktoriui leisdavo keletą minučių pa- 
sišnekučiuoti, paskui dalyvio paprašydavo atsakyti į kelis klausimus 
apie naują pažįstamą. Be visa kita, paklausdavo, ar jis priimtų šį 
žmogų į savo artimų draugų ratą ir ar norėtų nuomotis butą drauge 
su juo. 

Pagerbiant seną socialinės psichologijos eksperimentų tradiciją, 
eksperimentuotojas paaiškindavo dviem žmonėms, kad šie dalyvaus 


tyrime, per kurį vienas stengsis išmokti ilgą sąrašą žodžių, ir kaskart, 

kai suklys, antrasis jį baus elektros srove. Eksperimentuotojas mes- 
davo monetą, kad nuspręstų, ką kuris darys. Atspėjote - kankintojo 
vaidmuo atitekdavo dalyviui. Tad jis eidavo ten, kur buvo elektrošoko 
valdymo įtaisai, o aktorius - į gretimą patalpą. 

Tarp dviejų patalpų veikė vidaus telefonas, pro kurį dalyvis galėjo 
girdėti aktorių. Kaskart, kai aktorius suklysdavo (buvo keista, bet tai 
įvykdavo dažnai), dalyvis, kaip manė, bausdavo jį šimto voltų įtam- 
pos elektros srove (iš tiesų elektrošokas neveikė, o aktorius tyliai sė- 
dėdavo, kramsnodamas suvožtinį). 

Kai dalyvis kelis kartus nubausdavo aktorių elektros srove, jo 
klausdavo, kaip jaučiasi dėl to, ką daro, ir paprašydavo vėl įvertinti, 
kiek aktorius jam patinka. Dalyvis galėjo pasakyti esąs blogas žmogus 
arba pasiteisinti vykdąs nurodymus. Tačiau dauguma dalyvių apie 
save prastai nemanė ir savo elgesį pagrindė tuo, kad vis dėlto aktorius 
jiems nelabai patiko, tad nusipelnė elektrošoko. Pagal savitaigos prin- 
cipą, susiformavo naujas dalyvio įsitikinimas, sukeltas elgesio. Šioje 
situacijoje jis elgėsi taip, lyg nemėgtų aktoriaus, tad ėmė tikėti, kad šis 
nėra geras žmogus ir todėl jį reikia bausti. 

Šio skyrelio pradžioje trumpai apsakiau, kaip JAV kareiviai 
skriaudė Irako Abu Graibo kalėjimo kalinius. D. Glaso tyrimas ilius- 
truoja, kaip tas baisybes galima paaiškinti savitaigos principu. Jei 
aukštą savivertę turintis sargybinis nesmarkiai, bet neteisėtai nubau- 
džia kalinį, jis gali įtikinti save, kad nubaustasis - blogas žmogus, tad 
nusipelnė tokio elgesio. Dėl to jam gali pasirodyti, kad reikia bausti 
griežčiau. Tai jį įtikina, kad kalinys galbūt nusipelnė net dar griežtes- 
nės bausmės. Jei šis vyksmas laiku nesustabdomas, gali augti pats iš 
savęs, išsirutuliodamas į situaciją, kuri greitai pasidaro nebevaldoma. 


Tuomet ima dėtis tai, kas dėjosi Abu Graibe. 

Laimė, ne visi tyrimai apie tai, kaip savitaigos principas paveikia 
žmonių mąstymą, tokie liūdni. Pozityviau kalbant, kitas tyrimas pa- 
rodė, kaip principas gali būti panaudojamas žmonėms suartinti ir net 


išgelbėti gyvybę. 

Charizma, empatija ir savitaigos principas 


Užpildykite lentelę, kiekvieną teiginį įvertindami nuo 1 (visiškai ne- 


sutinku) iki 5 (visiškai sutinku). 


Teiginys Įvertinimas 
1. Dažnai trepsiu kojomis pagal muziką. 12345 
2. Man pasidaro liūdna, pamačius vienišą žmogų. 1 2345 
3. Man malonu apkabinti kitus. 12345 
4. Man rūpi gyvūnų gerovė. 12345 
5. Lengvai prajuokinu kitus. 12345 


6. Jei aplinkiniai susinervina, man greitai 


pasidaro neramu. 12345 
7. Man labai lengva atkreipti į save dėmesį. 12345 


8. Dažnai, žiūrėdamas romantišką filmą ar 


išgirdęs meilės dainą, apsiverkiu. 12345 


9. Zmonės Mane vadina kompanijos siela 


ir vakarėlių liūtu. 12345 


10. Man patinka dovanoti ir matyti veidus 


žmonių, kai šie išvynioja dovanas. 12345 

Paprašykite žmonių įvardyti kokią nors charizmatišką asmenybę, ir 
jie greičiausiai paminės tokius visuomenės veikėjus kaip Martinas 
Liuteris Kingas, Nelsonas Mandela, Džonas F Kenedis ir Barakas 
Obama. Tačiau, jei paprašytumėte paaiškinti, kodėl šios asmeny- 
bės kupinos ypatingo žavesio, žmonėms būtų nelengva apibūdinti 
tą sunkiai apčiuopiamą savybę. 

Mes visi mėgdžiojame veido išraišką ir kūno kalbą tų, kurie mus 
supa?2. Tai įvyksta nesąmoningai, automatiškai ir akimirksniu. Kai 
pamatote ką nors besišypsant, jūsų lūpų kampučiai bematant pa- 
kyla aukštyn, link ausų. O įei susiduriate su susiraukėliu, jūsų kakta 
irgi ima rauktis. Dėl šio vyksmo emocijos pereina iš vieno žmogaus 
kitam, taip pat atsiranda empatija ir artumas. 

Kai kurie žmonės iš prigimties moka savo emocijomis veikti ki- 
tus, pasinaudodami savo veidu, kūnu ir balsu. Tyrimas, atliktas psi- 
chologo Hovardo Fridmano (Howard Friedman) iš Kalifornijos uni- 
versiteto, atskleidė, kad tokie žmonės laikomi itin charizmatiškais3*. 
Jie geba savo jaučiamą aistrą ir energiją perduoti kitiems, dažnai 
paskleisdami emocinį užkratą, kuris iš vieno žmogaus pereina ki- 
tam. Dėl to jie gali išjudinti žmonių pilną kambarį ir pavergti tūks- 
tantinę auditoriją. Charizmatiškos asmenybės nesinaudoja įprastais 
įtikinimo būdais, o paskatina žmones labiau jausti nei Mąstyti, ir 
taip prabyla tiesiai į širdį. 

Kiti žmonės puikiai sugeba „pagauti“ kitų emocijas. Per vieną 
eksperimentą Peras Andreasonas (Per Andrėasson) iš Švedijos Up- 
salos universiteto pirmiausia paprašė grupės dalyvių įvertinti, kiek 
empatiškais save laiko, paskui parodė jiems nuotraukas žmonių, 
kurie buvo arba linksmi, arba pikti?*. Kai labai empatiški dalyviai 


pamatė linksmą veidą, raumenys aplink lūpų kampučius staiga susi- 

traukė. O tie, kurie teigė, kad yra ne itin empatiški, beveik nereaga- 
vo. Taip pat kai labai empatiški dalyviai pamatė piktą veidą, jų akys 
tuoj pat prisimerkė, tuo tarpu ne itin empatiškų veidai liko abejingi. 
Elgdamiesi taip, lyg patirtų šalia esančiųjų emocijas, labai empatiški 
žmonės tiesiog jautė kitų skausmą ir džiaugsmą. 

Klausimais šio skyrelio pradžioje matuojama, kaip gerai jūs ge- 
bate skleisti ir priimti emocijas**. Kad sužinotumėte savo charizma- 
tiškumo lygį, sudėkite atsakymus į nelyginiais skaičiais sunumeruo- 
tus klausimus (1, 3, 5, 7 ir 9). Kad sužinotumėte savo empatiškumo 
lygį, sudėkite atsakymus į lyginiais skaičiais pažymėtus klausimus 
(2, 4, 6, 8ir 10). 


Charizmatiškumo lygis: | 


Nuo 5iiki 15 taškų - žemas, nuo 16 iki 25 taškų - aukštas. 


Empatiškumo lygis: R 


Nuo 5 iki 15 taškų - žemas, nuo 16 iki 25 taškų - aukštas. 


5. NUO ELGESIO IKI SUARTĖJIMO 


Muzaferas Šerifas gimė 1906 m. Turkijoje. Būdamas paauglys jis matė 
graikų armijos piktadarybes Graikijos ir Turkijos karo metu. Sukrės- 
tas reginio, kaip niekuo dėti turkai apiplėšinėjami, kankinami ir žu- 
domi, M. Šerifas panoro suprasti, kodėl žmonės kartais elgiasi taip 
žiauriai. Jis įstojo studijuoti psichologijos, paskui emigravo į JAV tęsti 
studijų Harvardo universitete ir padarė labai sėkmingą mokslininko 
karjerą. 

Būdamas Jungtinėse Valstijose, M. Šerifas atliko labai kontrover- 
sišką eksperimentą, padėjusį paaiškinti kai kurias paauglystėje maty- 
tas baisias scenas“. Tuo pat metu jis netyčia atliko įdomų patikrini- 
mą, ar dėl savitaigos principo žmonės gali tapti emociškai artimesni 
vieni kitiems. 

Pirmiausia M. Šerifui reikėjo rasti nieko neįtariančių eksperi- 
mento dalyvių. Jis pavaikščiojo prie mokyklų žaidimų aikštelių, slap- 
ta stebėdamas dvylikamečių berniukų būrius („Ir čia, Dieve, tenka 
gintis“). Mokslininkas ieškojo berniukų, kurie atrodė psichologiškai 
stabilūs, pakankamai populiarūs ir vidutinio intelekto. Kaskart, pa- 
matęs berniuką, tinkamą dalyvauti tyrime, jis puldavo peržiūrinėti 
mokyklos ataskaitas, kad būtų tikras, jog kandidatas nelinkęs į pykčio 
priepuolius ir gerai lanko pamokas. Laikui bėgant, jis surinko sąrašą 
galimų dalyvių ir pradėjo antrą atrinkimo etapą. M. Šerifas susitiko 
su berniukų tėvais, paaiškino, ką ketina daryti, ir paklausė, ar galėtų 


pasiimti jų sūnus tris savaites truksiančiam psichologiniam ekspe- 

rimentui. Pagaliau jis surinko dvidešimt dviejų berniukų grupę. Nė 
vienas nežinojo, kad dalyvaus mokslo tiriamajame projekte. Jiems 
buvo pasakyta, kad jie keliaus į vasaros stovyklą. 

Kitas žingsnis - sukonstruoti dirbtinį pasaulį, kuriame bus val- 
doma ir tikrinama kruopščiai atrinktų berniukų grupė. Apžiūrėjęs 
keletą tinkamų vietų, Šerifas pagaliau aptiko nuošalų nacionalinį 
parką Oklahomoje. Parkas, esantis už daugiau nei šimto mylių nuo 
artimiausios gyvenvietės, užėmė 200 akrų miško ploto. Ši toli nuo 
civilizacijos esanti vieta puikiai tiko M. Šerifo projektui įgyvendinti. 

Parke buvo įkurtos dvi atskiros stovyklos, tankios lapijos slepia- 
mos viena nuo kitos. Kiekvieną stovyklą sudarė gyvenamieji name- 
liai, valgomasis, baseinas, tyvuliavo ežeras irstytis valtimis. Taip pat 
buvo abiem stovykloms bendrai priklausanti didelė beisbolo aikštė. 

M. Šerifas suskirstė berniukus į dvi grupes ir pasistengė, kad nė 
viena grupė nežinotų apie kitos buvimą. Vieną grupę nuvežė į vieną 
stovyklą, o kitą - į kitą. 

Per eksperimentą jis vaidino parko sargą, o jo tyrinėtojų koman- 
dos nariai - stovyklų koordinatorius. Nors dažnai atrodydavo, kad 
jiems neįdomu tai, kas vyksta, iš tiesų M. Šerifas su savo komanda 
kruopščiai fiksavo, kaip berniukai elgiasi, slapta įrašinėjo jų pokal- 
bius ir padarė daugiau nei tūkstantį nuotraukų. 

Pirmoje eksperimento dalyje M. Šerifas norėjo, kad visi grupės 
nariai taptų artimi, tad organizavo daug bendros veiklos - žygius, 
beisbolo rungtynes ir plaukiojimą drauge. Taip pat jis paprašė kie- 
kvienos grupės susigalvoti pavadinimą ir sukurti savą vėliavą. Viena 
grupė pasivadino „Barškuolėmis“, o kita - „Ereliais“. 

Šerifo planas pavyko - vos per porą dienų dvidešimt dviejų vie- 


nas kito nepažįstančių berniukų grupės tapo glaudžiomis bendruo- 

menėmis. Patenkintas mokslininkas pradėjo antrąjį tyrimo etapą - 
eksperimentinį pykčio sukėlimą. 

Sutartą rytą tyrinėtojai pasakė „Barškuolėms“ apie „Erelių“ bu- 
vimą, o „Ereliams“ - apie „Barškuolių“. Abiem grupėms labai patiko 
žaisti beisbolą, ir kiekviena manė, kad tik ji turi teisę lankytis aikštėje, 
kurią laikė savo stovyklos teritorijos dalimi. Tyrinėtojai nusprendė 
pasinaudoti šia situacija konkurencijai sukelti, tad pasakė „Ereliams“, 
kad „Barškuolės“ naudojasi aikšte, ir atvirkščiai. Abiejų grupių nariai 
pajuto grėsmę ir pareiškė, kad norėtų kaip nors pasivaržyti su prie- 
šininkais. Tyrinėtojai pasiūlė surengti virvės traukimo arba beisbolo 
varžybas ir laimėtojus apdovanoti medaliais bei trofėjais. 

Buvo sutarta, kad kitą dieną įvyks abiejų grupių varžybos. Šis rei- 
kalas nuo pat pradžių buvo sąlygojamas testosterono. „Ereliai“ atėjo 
mosikuodami savo vėliava ir traukdami dainą iš filmo „Dragnet“. Be- 
veik pačioje žaidimo pradžioje „Ereliai“ ėmė skanduoti: „Mūsų ka- 
muoliuko padavėjas geresnis nei jūsų“, ir „Barškuolės“ įsivėlė į žodžių 
mūšį su jais. Įnirtę dėl jiems mėtomų žodžių „rubuilis“ ir „storulis“, 
„Ereliai“ atkeršijo — išsitraukė degtukus ir padegė „Barškuolių“ vė- 
liavą. Suprantama, nuliūdintos tokios varžybų baigties „Barškuolės“ 
nusprendė žygiuoti į savo namelį ir suplanuoti įsilaužimą į „Erelių“ 
stovyklą. 

Tą naktį pusę vienuoliktos „Barškuolės“ juodai išsidažė veidus, 
rankas ir lyg kokie komandosai užpuolė „Erelių“ trobelę. Po keleto 
minučių „Ereliai“ pabudo, išgirdę, kaip vartomos lovos ir nuo langų 
plėšiami tinkleliai uodams gaudyti. Supykę jie nutarė surengti atsa- 
komąjį puolimą, bet eksperimentuotojai jiems uždraudė, pamatę, kad 
berniukai kaip ginklus ketina panaudoti akmenis. Gudrieji „Ereliai“ 


sutiko nusileisti ir atkeršijo kitą rytą. Apsiginklavę lazdomis ir beis- 

bolo blokštais, jie nusiaubė „Barškuolių“ gyvenamąjį namelį ir su- 
grįžę į savo stovyklą prisirinko akmenų, jei kartais tektų gintis nuo 
priešininkų. 

Per keletą dienų iki tol ramios buvusios stovyklos tapo panašios 
į Viljamo Goldingo romano „Musių valdovas“ veiksmo vietą. Dėl 
kruopščios atrankos negalėjo būti, kad projekte dalyvaus psichopato 
bruožų turintys berniukai. Tačiau vėliau M. Šerifas rašė, kad, jei kas 
nors tuometu būtų iš šalies stebėjęs berniukus, būtų pasakęs, kad tai - 
„išvestų iš pusiausvyros ir piktų jaunuolių gauja.“ 

Kaipgi įvyko toks dramatiškas pasikeitimas? M. Šerifas surengė 
eksperimentą siekdamas sužinoti, ar tam tikros situacijos gali privers- 
ti ramius, normalius žmones elgtis itin agresyviai. Prieš pradėdamas 
tyrimą, jis išnagrinėjo graikų armijos atliktas baisybes per įsiveržimą 
į Turkiją ir padarė išvadą, jog agresija kyla iš to, kad kiekviena ben- 
druomenė turi stiprų tapatybės jausmą ir varžosi dėl ribotų išteklių. 
Kad patikrintų šią hipotezę, M. Šerifas sukūrė mažesnio masto tokios 
situacijos versiją, per eksperimentą paskatindamas berniukus suar- 
tėti ir paskui kovoti dėl beisbolo aikštės. Kilus konfliktui, problema 
greitai peraugo į keletą principu „akis už akį“ pagrįstų kovų. M. Šeri- 
fas teigė, kad nesvarbu, dėl ko nesutariama, - žemės, galios, pinigų ar 
darbo, - tai greitai priverčia priešininkus stoti į kovą vienas prieš kitą. 

Sutrikęs, kad dirbtinai sukelta agresija tokia didelė, jis nusprendė 
pereiti prie paskutinio tyrimo etapo - berniukų glaudaus tarpusavio 
ryšio sukūrimo. 

Šios dalies pradžioje eksperimentuotojai paprašė berniukų api- 
būdinti konkrečius savo ir priešininkų grupės narius. Berniukai buvo 
linkę saviškius laikyti drąsiais ir tvirtais, o priešininkus - klastingais 


ir nepatikimais. 

M. Šerifas pirmiausia norėjo sužinoti, ar įmanoma pakeisti ber- 
niukų nusistatymą vienas prieš kitą, užverčiant juos informacija. Jis 
liepė abiem grupėms lankyti sekmadienio pamaldas ir paprašė dvasi- 
ninko sakyti pamokslus apie atlaidumą, bendradarbiavimą bei broliš- 
ką meilę. Berniukai tyliai išėjo iš pamaldų ir jau po kelių minučių vėl 
mąstė, ką čia iškrėtus priešininkams. 

Nepasisekus informacinei kampanijai, M. Šerifas ėmėsi kito meto- 
do - nutarė pažiūrėti, kas bus, privertus berniukus padėti vieni kitiems. 

Kai žmonės jaučia, kad yra artimi, dažnai veikia sutartinai. To 
paties tikėjimo išpažinėjai meldžiasi kartu, kareiviai žygiuoja koja 
kojon, sporto sirgaliai šūksniais palaiko savo komandą, o besilan- 
kantieji posėdžiuose ploja politikų kalboms. Bet ar elgimasis taip, lyg 
būtum tokios grupės narys, gali suartinti žmones? 

Kad tai sužinotų, M. Šerifas surežisavo keletą nenumatytų atvejų, 
privertusių „Barškuoles“ ir „Erelius“ stoti petys petin. Vienu atveju 
abiem grupėms buvo pasakyta, kad chuliganai sugadino vandentiekį, 
ir kad jiems reikės kartu jį taisyti. Iš tiesų nebuvo jokių chuliganų — 
eksperimentuotojai patys sutrikdė vandens tiekimą, užritinę du dide- 
lius akmenis ant vienos rezervuaro dalies. Grupės suprato, kad gaus 
naudos - vėl turės geriamo vandens, tad drauge kibo į darbą. 

Kitu atveju „stovyklos prižiūrėtojas“ (iš tiesų - tyrinėtojų koman- 
dos narys) pasiūlė abiem grupėms nuvažiuoti į artimiausią miestelį ir 
skaniai užkąsti. Tačiau staiga automobilis sugedo, ir „Barškuolės“ bei 
„Ereliai“ turėjo kartu jį taisyti. 

Rezultatai buvo dramatiški. Vos per keletą dienų priešiškumas 
tarp „Erelių“ ir „Barškuolių“ beveik pradingo, ir priešininkai darėsi 
vis artimesni. Paskutinę naktį vienas „erelis“ ėmė dainuoti, pritar- 


damas sau havajietiška gitara, kad pralinksmintų „Barškuoles“. Mai- 

nais už tai vienas „Barškuolių“ grupės suvaidino Ančiuką Donaldą. 
M. Šerifo tyrimo užrašuose pažymėta: „Šis pasirodymas buvo sutik- 
tas su dideliu entuziazmu.“ 

Paskutinio etapo išvados rodo, koks savitaigos principas galingas, 
kad pakeistų žmonių nuomones apie vienas kitą į gerąją pusę. Pri- 
versdamas „Barškuoles“ ir „Erelius“ veikti drauge, jis gebėjo parodyti 
abiem grupėms pozityvesnę pusę. 

Įkvėptas tokio pobūdžio studijų sėkmės, vienas tyrinėtojas ėmė 
nagrinėti, ar toks pat efektas gali būti imtas naudoti tikrovėje siekiant 


suartinti vaikus. 

Dabar visi drauge 


Norite, kad grupė žmonių greitai suartėtų ir imtų tikėti vienu tikslu? 
Paskatinkite juos veikti išvien. 

Prieš kelerius metus Skotas Viltermutas (Scott Wiltermuth) ir 
Čipas Hitas (Chip Heath) iš Stenfordo universiteto surinko grupes, 
kurių kiekviena susidėjo iš trijų studentų??. Vienoms grupėms buvo 
pasakyta vaikščioti po studentų Miestelį įprastai, o iš kitų buvo su- 
formuota Maža armija ir jų paprašyta marširuoti koja kojon. Kitoje 
tyrimo dalyje vienų grupių paprašė klausyti šalies himno, o kitų - 
dainuoti ir linguoti į taktą. Paskui visų grupių žmonių paprašyta su- 
žaisti stalo žaidimą, kuriame jie galėjo rinktis, ar padėti, ar kliudyti 
vieni kitiems. Tie, kurie sinchroniškai vaikščiojo ir dainavo, greitai 
suartėjo, ir buvo akivaizdu, kad žaisdami jie labiau linkę vieni ki- 
tiems padėti. 

Suartėję žmonės dažnai veikia išvien. O bendra veikla padeda 


Žmonėms suartėti. 

Dėlionės žmogus 


8-ojo dešimtmečio pradžioje su Teksaso universiteto psichologu Elio- 
tu Aronsonu (Eliott Aronson) susisiekė vietos mokyklos direktorius. 
Jis paaiškino, kad dauguma mokyklų Ostine buvo desegreguotos, tad 
vienoje klasėje pirmą kartą mokosi įvairios kilmės vaikai. Deja, giliai 
įsišaknijęs skirtingų rasių vaikų įtarumas vieni kitų atžvilgiu ir nepa- 
sitikėjimas sukūrė priešišką atmosferą ir net skatino smurtą. 

Mokyklos direktorius paklausė E. Aronsono, ar šis galėtų kaip 
nors padėti spręsti problemą. Psichologas apsilankė keliose moky- 
klose ir pastebėjo, kad daugumoje jų juntama stipri konkurencija 
tarp mokinių. Kaip M. Šerifas sukėlė konfliktą tarp „Barškuolių“ ir 
„Erelių“ išprovokavęs berniukų ginčą, kam priklauso beisbolo aikštė, 
taip ir mokytojai netyčiomis skatino mokinius varžytis dėl gerų pažy- 
mių. Prisimindamas, kaip M. Šerifui pavyko eksperimento dalyvius 
įtraukti į bendrą veiklą, E. Aronsonas išrado naują mokymosi būdą, 
kuris tapo žinomas kaip „dėlionės metodas“. 

Įsivaizduokime, kad mokytojas nori, jog mokiniai išmoktų pa- 
moką apie Martino Liuterio Kingo gyvenimą ir idėjas. Jis pirmiausia 
suskirsto mokinius grupelėmis po penkis ar šešis, pasirūpindamas, 
kad kiekviena grupelė susidarytų iš skirtingos lyties, rasės ir gabumų 
mokinių. Paskui mokytojas padalija pamokos medžiagą į kelias dalis. 
Tai gali būti informacija apie M. L. Kingo vaikystę, kitų iškilių žmonių 
įtaką jo gyvenimui, jo ankstyvąją kovą, iškilimą į valdžią ir palikimą. 

Tuomet kiekvieno mokinio paprašoma išmokti tik vieną iš mi- 


nėtųjų dalių. Mokiniai tam tikrą laiką mokosi, paskui visi, išmokę tą 

pačią dalį, susėda kartu. Kiekviena naujai suformuota grupė disku- 
tuoja apie tai, ką išmoko. Pavyzdžiui, viena mokinių grupė gali dalytis 
žiniomis apie M. L. Kingo ankstyvąjį gyvenimą, o kita - diskutuoti 
apie jo palikimą. Pasibaigus diskusijoms, visi grįžta į savo grupes, 
ir kiekvienas mokinys papasakoja saviškiams, ką išmoko. Pamokos 
pabaigoje mokytojas padaro trumpą apklausą, kad mokiniai galėtų 
pasitikrinti, ką išmoko ir ko - ne. 

E. Aronsonas supažindino keletą klasių su „dėlionės metodu“. 
Nors tų klasių mokiniai metodu naudojosi labai trumpai, netrukus 
dingo jų nusiteikimas vienas kito atžvilgiu ir jie įgavo daugiau pasi- 
tikėjimo savimi. Be to, jie ėmė rečiau praleidinėti pamokas ir geriau 
išlaikė metinius egzaminus. 

Pirmoje savo socialinės psichologijos knygoje „Socialinis pa- 
daras“ E. Aronsonas rašo, kokią įtaką „dėlionės metodas“ padarė 
meksikiečių kilmės amerikiečiui berniukui Karlosui. Tyrimo metu 
Karlosas ne itin gerai kalbėjo angliškai, o kelerius metus pasimokęs 
prastoje, spalvotiesiems skirtoje mokykloje, tapo drovus ir niekuo 
nepasitikintis. Naudodamas dėlionės metodą Karlosas buvo pri- 
verstas kalbėtis su savo grupe. Jis mikčiojo, tad netrukus bendrakla- 
siai ėmė iš jo šaipytis. Viena iš E. Aronsono komandos tyrinėtojų, 
išgirdusi vaikų barnį, atkreipė grupės dėmesį į bendradarbiavimo 
svarbą. Ji pabrėžė, kad vaikai būtinai privalo padėti Karlosui ben- 
drauti su grupe, jei nori gerai išlaikyti artėjantį egzaminą. Po keleto 
savaičių mokiniai iš Karloso grupės tapo įgudusiais kalbėtojais, su- 
gebančiais užduoti tinkamus klausimus ir išgauti aiškius atsakymus. 
Trumpai tariant, jie elgėsi taip, tarsi mėgtų Karlosą, tad berniukas 
greitai tapo grupės dalimi. Dėl to pakilo jo savivertė, o mokymosi 


rezultatai pagerėjo. 

Po daugelio metų Karlosas atsitiktinai pavartė E. Aronsono kny- 
gą ir joje atpažino save. Tuo metu jis buvo ką tik priimtas į Harvardo 
Teisės mokyklą. Jis prisiminė, kaip E. Aronsonas lankėsi jo mokykloje 
(„...jūs buvote labai aukštas... su tankia juoda barzda, juokingas, visus 
mus prajuokinote“) ir kaip „dėlionės metodas“ priešus pavertė drau- 


gais. Laiško pabaigoje Karlosas paaiškina, kodėl parašė E. Aronsonui: 


Mano motina pasakojo, kad gimęs vos nenumiriau. Aš gi- 
miau namuose, virkštelė buvo apsisukusi man apie kaklą. 
Pribuvėja atliko dirbtinį kvėpavimą ir taip išgelbėjo man gy- 
vybę. Jei ji dar tebebūtų gyva, parašyčiau jai ir papasakočiau, 
jog užaugau geras ir protingas, kad įstojau į teisės mokyklą. 
Tačiau ji mirė prieš kelerius metus. Rašau jums todėl, kad 


jūs, lygiai kaip ir ji, išgelbėjote man gyvenimą. 


6 SKYRIUS 


JŪSŲ NAUJOJO 
AŠ KŪRIMAS 


Šiame skyriuje mokomės labiau pasitikėti savimi, 
keisti savo asmenybę ir atitolinti senatvę. 


„Niekas negali ilgai nešiotis dviejų veidų, kurių vienas 
skirtas sau, kitas - rodomas aplinkiniams, nes anksčiau 
ar vėliau imama nebesuprasti, kuris veidas yra tikrasis.“ 


Natanielis Hotornas 


1. SU ASMENYBE SUSIJUSI PROBLEMA 


Įsivaizduokite, kad dalyvaujate pokalbyje dėl darbo ir esate paprašo- 
mas apibūdinti savo asmenybę vos trimis būdvardžiais. Kaip tai pa- 
darytumėte? Ar pavadintumėte save bendraujančiu, ar droviu? Kūry- 
bingu ar praktišku? Ryžtingu ar atsipalaidavusiu? Jei personalo atran- 
kos specialistas jūsų paklaustų, kas jus padarė tokį, koks esate dabar, 
ką atsakytumėte? Ar esate įsitikinęs, kad jūsų asmenybė yra tokia dėl 
genetikos, vaikystės patirties ar įvykių, nutikusių jums jau suaugus? 

Daugybė didžiųjų pasaulio mąstytojų gvildeno šį klausimą. Vik- 
torijos epochos mokslininkas seras E. Galtonas buvo įsitikinęs, kad 
apie charakterį daugiausia galima sužinoti atidžiai išnagrinėjus kau- 
kolės iškilumus ir nosies formą. Z. Froidas šį požiūrį laikė labai keistu 
ir tvirtino, kad asmenybė priklauso nuo to, kurios kūno angos vaikys- 
tėje buvo didžiausias malonumo šaltinis (taip atsirado nuomonė apie 
„oralinio“ ir „analinio“ tipų žmones). Psichiatras Karlas Jungas manė, 
kad tiek E Galtonas, tiek Z. Froidas smarkiai klysta, ir buvo tikras, 
jog asmenybę nulemia žvaigždžių išsidėstymas danguje tuo metu, kai 
žmogus gimsta (K. Jungas buvo gimęs po Liūto ženklu, tad jam daž- 
nai kildavo kvailų minčių). 

Turbūt nieko nuostabaus, kad šių dienų psichologai neskirs- 
to žmonių pagal galvos iškilumus, kūno angą ar zodiako ženklą. Jie 
skirsto pagal pagrindinius asmenybės bruožus!. 

Prieš kelis tūkstančius metų garsiajam graikų filosofui Hipokra- 


tui kilo dvi įdomios mintys. Pirma, jis teigė, kad visi gydytojai turėtų 

duoti vadinamąją Hipokrato priesaiką ir pasižadėti visuomet viską 
daryti paciento labui (nebent siūlomi tikrai geri pinigai). Antra, jis 
manė, kad kiekvieno žmogaus organizme yra nevienodas kraujo, 
gleivių, juodosios tulžies ir geltonosios tulžies santykis, kuris nulemia 
žmogaus būdą. Hipokratas išskyrė keturis asmenybių tipus: melan- 
cholikas (nerimastingas introvertas), flegmatikas (ramus introver- 
tas), sangvinikas (ramus ekstravertas) ir cholerikas (nerimastingas 
ekstravertas). Nors Hipokrato mintys apie kūno skysčius greitai pra- 
rado susidomėjimą, idėja įsprausti akivaizdų asmenybės sudėtingu- 
mą į paprastą struktūrą nemirė. 

4-ajame dešimtmetyje Harvardo psichologas Gordonas Olportas 
(Gordon Allport) atsitiktinai aptiko Hipokrato darbą ir susidomėjo, 
ar mokslas gali atskleisti, kokia yra asmenybės struktūra. G. Olportas 
sunkiai dirbo, vartydamas storą žodyną ir užsirašinėdamas visus bū- 
dvardžius, galinčius apibūdinti asmenybę. Suradęs apie 4000 žodžių, 
stropus, darbštus, nuobodus G. Olportas pavargo ir perdavė darbą 
kolegai Reimondui Kateliui (Raymond Cattell). Šis (gailiaširdis, rū- 
pestingas, empatiškas) kruopščiai peržvelgė ilgą G. Olporto sąrašą 
ir išbraukė visus žodžius, nusakančius tą pačią pagrindinę charak- 
teristiką. Galų gale R. Katelis (gailiaširdis) sudarė 170 pagrindinių 
būdvardžių sąrašą. 

Kelios tyrinėtojų komandos paskui paprašė tūkstančių žmonių 
apibūdinti save, naudojant šiuos būdvardžius, ir pasitelkė gudrų sta- 
tistinį metodą - „faktorių analizę“ (neklauskite, ką tai reiškia), kad 
išnagrinėtų duomenų struktūrą. Rezultatai parodė, kad Hipokratas 
suklydo, manydamas, kad kiekvieno asmenybė yra vieno iš keturių 
tipų. Iš tiesų esama kelių asmenybės „matmenų“, kuriuos daugiau ar 


mažiau atitinka visi žmonės. Pavyzdžiui, jie nėra vien „ekstravertai“ 

ar „introvertai , yra tiesiog slanki skalė nuo „Puiku, metas į vakarėlį 
iki „Dieve, geriau liksiu namuose paskaityti knygos.“ Kiekvienas toks 
pamatinis asmenybės matmuo vadinamas faktoriumi. 

Kitus penkiasdešimt metų psichologai kelis kartus ginčijosi, kiek 
būtent bruožų užtektų asmenybei apibūdinti. Pavyzdžiui, R. Katelis 
buvo įsitikinęs, kad yra šešiolika pagrindinių bruožų, o britų psicho- 
logas Hansas Aizenkas (Hans Eysenck) nurodė vos tris. Dešimtojo 
dešimtmečio pradžioje daugelis tyrinėtojų rado kompromisą ir sutarė 
dėl penkių pamatinių matmenų buvimo: „atvirumo“ (naujų ir neį- 
prastų potyrių poreikio), „sąmoningumo“ (polinkio į organizuotumą 
ir savidiscipliną), „ekstraversijos“ (stimuliacijos iš išorinio pasaulio ir 
žmonių poreikio), „nuoširdumo“ (polinkio rūpintis kitais), „neuro- 
tizmo“ (polinkio į emocinį nestabilumą) ir „negebėjimo skaičiuoti“ 
(susidoroti net su paprasčiausia aritmetika). 

Dauguma tyrinėtojų mano, kad kiekvieno faktoriaus jumyse esa- 
ma iš dalies dėl genetikos. Paimkime introverto-ekstraverto matme- 
nį. Pagal įprastinę asmenybės teoriją, DNR nulemia, kad smegenys 
turi iš anksto nustatytą aktyvumo lygį, panašiai kaip televizorius turi 
iš anksto nustatytą garsumą, kai pirmąsyk jį įjungiate. Jei esate in- 
trovertas, jūsų smegenys iš prigimties aktyvios, tad stengiatės vengti 
situacijų, dar labiau aktyvinančių ir taip įjautrintas smegenis. Todėl, 
kad ir kokioje situacijoje būtumėte, dažniausiai vengsite ryškios švie- 
sos ir triukšmingų kompanijų ir verčiau užsiimsite ramesne veikla - 
pavyzdžiui, skaitysite knygą ar su kuo nors tyliai kalbėsitės. Jei esate 
labiau ekstravertas, jūsų smegenys ne tokios aktyvios, tad jums rei- 
kia nuolatinio stimuliavimo. Dėl to, atsidūrus bet kokioje situacijoje, 
jums norėsis būti būryje žmonių, rizikos, impulsyviai elgtis. 


Remiantis šiuo požiūriu, jūsų asmenybė yra glaudžiai susijusi su 

smegenimis, todėl jūsų elgesys daugybėje skirtingų situacijų būna 
toks pat ir nepasikeičia visą gyvenimą. Nors tai gali skambėti protin- 
gai, iš tiesų yra toli nuo tiesos. 

Psichologai dažnai tikrino, ar tiesa, kad žmonės dėl savo asmeny- 
bės ypatumų skirtingose situacijose elgiasi vienodai. Pavyzdžiui, vie- 
no tyrimo metu konsultantai, dirbantys paauglių berniukų vasaros 
stovykloje, buvo paprašyti slapta užsirašyti, kiek ekstravertiškai ber- 
niukai elgėsi, kalbėdami valgio metu, siekdami būti dėmesio centre 
ir inicijuodami pokalbius*. Paskui tyrinėtojai kruopščiai išanalizavo 
duomenis, lygindami berniukų ekstravertiškumą lyginėmis ir nely- 
ginėmis dienomis. Remiantis teorija, kad „asmenybė lemia elgesį“, 
buvo galima spėti, kad berniukai paprastai visuomet elgėsi taip pat: 
ekstravertai nuolat kalba, o introvertai slepiasi kamputyje. Išnagrinė- 
jus rezultatus, paaiškėjo, kad nėra jokio pastovumo. Tas pats berniu- 
kas vieną dieną gali būti pilnas energijos ir labai kalbus, o kitą - tylus 
ir užsisklendęs. 

Per kitą eksperimentą psichologai apsilankė keliose mokyklose 
ir sukūrė labai tikroviškų situacijų, kad patikrintų mokinių sąžinin- 
gumą?. Tyrinėtojų komanda suteikė vaikams progą paimti ant stalo 
„paliktus“ pinigus ir paskui meluoti, siekiant išvengti bėdų, taip pat 
jie galėjo pakeisti egzaminų rezultatus. Kiekvienu atveju vaikų elgesys 
buvo kruopčiai fiksuojamas ir lyginamas su skirtingomis situacijo- 
mis. Teorija, kad „asmenybė lemia elgesį , leidžia spėti, kad tie patys 
vaikai bus linkę vogti, meluoti ir sukčiauti, tačiau tokio pastovumo 
rezultatai neparodė - vaikai vienoje situacijoje elgėsi nesąžiningai, o 
kitoje — labai teisingai. 

Nusivylusi teiginiu, kad elgesį lemia asmenybė, nedidelė tyrinė- 


tojų grupė ėmė plėtoti visiškai kitokį požiūrį į žmogaus asmenybę. 

Ankstesniuose skyriuose pristačiau jums daug tyrimų apie tai, 
kaip jūsų elgesys gali sukelti emocijas, mintis ir sustiprinti valią. Šyp- 
sokitės, ir pasijusite laimingesnis. Pasilaikykite už rankų su kitu žmo- 
gumi, ir pajusite, kad jis keistai jus traukia. Įtempkite raumenis, ir 
jums geriau seksis kontroliuoti save. Įkvėpti šio darbo, tyrinėtojai do- 
mėjosi, ar šitaip galima paaiškinti ryšį tarp elgesio ir asmenybės. Ar 
galėjo būti, kad ne asmenybė nulemia tam tikrą jūsų elgesį, o elgesys 


daro įtaką konkrečios asmenybės formavimuisi? 


Sveikas protas sako, kad priežastinio ryšio grandinė yra tokia: 


Ekstravertinė asmenybė —+ Atviras elgesys 


Savitaigos principas teigia, kad iš tikrųjų yra taip: 


Atviras elgesys ——> Ekstravertinė asmenybė 


Jei tai tiesa, tikėtina, kad jūs galėsite pakeisti savo tapatybės jaus- 
mą. Vien tik pakeitę elgesį jūs galėsite, pavyzdžiui, tapti nebe toks 
agresyvus, ypač malonus ir imti labiau pasitikėti savimi. 

Per pastaruosius keturiasdešimt metų tyrinėtojai ištyrė, ar dėl sa- 
vitaigos principo iš tiesų galite pasijusti nauju žmogumi. Mūsų kelio- 
nė į šią gyvenimišką mito apie Pigmalioną versiją prasideda įdomiu 


eksperimentu, kuriame naudojamas svarelių rinkinys ir keletas sliekų. 


2. KAIP LABIAU PASITIKĖTI SAVIMI 


Ar pasikliaujate savo sprendimais, net jei kiti žmonės jais abejoja? Ar 
gebate pamiršti padarytas klaidas ir pernelyg nesijaudinti dėl to, kas 
įvyks ateityje? Ar manote, kad daugelyje situacijų jums seksis gerai? 
Jei į visus klausimus atsakėte „taip“, jūsų savivertė tikriausiai pakan- 
kamai aukšta, o jei yra daug „ne“, jūs ne itin pasitikite savimi. 

Pagal įprastą teoriją, kad asmenybė nulemia elgesį, labai žema 
savivertė kelia tam tikrų problemų. Viena jų - dėl žemos savivertės 
žmonės dažnai kenčia pažeminimą. Tačiau savitaigos principas keičia 
šį teiginį iš pagrindų. Veikiau ne dėl žemos savivertės žmonės susi- 
duria su žeminimu, o žeminimas sumenkina savivertę. Psichologas 
Dž. Leirdas nusprendė sužinoti, ar iš tiesų taip yra“. 

Pirmame skyriuje papasakojau, kaip Dž. Leirdas atliko pirmąjį 
savitaigos principo patikrinimą ir sužinojo, kad šypsodamiesi žmo- 
nės tampa laimingesni. Įkvėptas pirmo darbo išvadų, didžiąją karje- 
ros dalį jis paskyrė savitaigos principo poveikio tyrinėjimui. 

Įsivaizduokite, kad užsirašėte dalyvauti Dž. Leirdo tyrime. Jūs 
pakviečiamas į laboratoriją ir paprašomas užpildyti anketą apie savi- 
vertę. Paskui eksperimentuotojas pasikviečia jus į kitą kambarį ir pa- 
prašo sėstis prie nedidelio staliuko. Ant jo yra keletas svarelių maistui 
sverti, peilis, šakutė ir gyvas sliekas. Eksperimentuotojas paaiškina, 
kad jūs atliksite vieną iš dviejų užduočių. Pirmoji - kilstelėti kiekvie- 
ną svarelį ir pažymėti, kiek sunkus jis yra. Antroji - supjaustyti ir 
Suvalgyti slieką. 

Tada tyrinėtojas meta monetą ir pasako, kad, deja, jums teks 
valgyti slieką. Jūs sėdatės priešais besiraitantį bjaurybę ir keletą aki- 
mirkų į jį spoksote. Tuomet eksperimentuotojas paprašo, kad prieš 
pradėdamas puotą jūs užpildytumėte dar vieną anketą apie savivertę. 

Ši anketa buvo. kruopčiai sudaryta, siekant sužinoti, ar savitai- 
gos principas susijęs su saviverte. Dž. Leirdas manė, kad, jei žmonės 
suvokia tuoj patirsią pažeminimą (tai yra elgsis taip, lyg jų savivertė 
būtų žema), jie bus linkę manyti, jog iš tiesų jų savivertė žema. Kaip ir 
buvo spėta, sliekų valgytojų savivertė susprogo ir sudegė. Kaip šypso- 
jimasis daro žmones linksmus, taip pažeminimo patyrimas smukdo 
savivertę. 

Bet tyrimas tuo nesibaigė. Įsivaizduokite, kad užpildėte antrą an- 
ketą, ir, vos tik jums paėmus į rankas peilį ir šakutę, tyrinėtojas staiga 
skubiai perbėga per kambarį ir paaiškina, jog suklydo. Jums turėjo 
būti leista rinktis, kurią užduotį atlikti. Ką rinksitės - valgyti kirminą 
ar kilnoti svarelius? 

Dž. Leirdas žinojo, kad žemą savivertę turintys žmonės dažnai 
tiki, jog nusipelnė patirti blogybes, tad norėjo sužinoti, ar laborato- 
rijoje sukelta žema savivertė pakeistų jų elgesį. Nė vienas iš dalyvių, 
atsitiktinai atrinktų kilnoti svarelius, neiškeitė šios užduoties į slieko 
valgymą. Tačiau įdomu tai, kad tik 20 proc. valgyti slieką turėjusių 
žmonių perėjo prie svarelių. Nors jie dabar turėjo pasirinkimo ga- 
limybę pereiti prie malonesnės užduoties, eksperimentiškai sumen- 
kinta savivertė privertė didžiąją daugumą rinktis valgyti slieką (nors, 
kai dalyviai jau buvo bepradedą valgyti, prie jų pribėgdavo eksperi- 
mentuotojas ir sustabdydavo). 

Po Dž. Leirdo tyrimo publikacijos kai kurie psichologai sukri- 
tikavo jo metodą - jie teigė, kad dalyviai tikriausiai vaidino, puikiai 

žinodami, jog eksperimentuotojai tikrai nevers jų valgyti slieko. To- 
dėl kiti mokslininkai eksperimentą pakartojo, šį kartą panaudodami 
didelius valgomuosius vikšrus?. Šio eksperimento rezultatai atitiko 
Dž. Leirdo išvadas - dalyviai vikšrus suvalgė. 

Šiuo reiškiniu galima paaiškinti, kodėl žmonės, gyvenime patyrę 
atsitiktinį, bet nemalonų įvykį, dažnai ima save nuvertinti ir net kal- 
tina save dėl to, kas nutiko. Tie, kurie buvo atsitiktinai užpulti, dažnai 
jaučia, kad kažkaip paskatino užpuolimą, o kenčiantieji nuo nepa- 
gydomų ligų klausia savęs, ką padarė, kad nusipelnė tokios lemties. 
Kaip ir buvo spėjama pagal savitaigos principą, šių žmonių tapatybės 
jausmas - aiškus ir graudus patirto nemalonaus įvykio rezultatas. 

Deja, jei tai prasidėjo, įsisuka užburtas ratas. Save nuvertinantys 
žmonės dažnai patiria daugiau nemalonių įvykių, kurie jų savivertę 
dar labiau pažeidžia. Gerai yra tai, kad pasitelkus savitaigos principą 


galima greitai sustiprinti savivertę ir pasitikėjimą savimi. 
Galios poza 


Dauguma savipagalbos kursų, skirtų savivertei padidinti, paremti 
mintimi, kad žema savivertė ir menkas pasitikėjimas savimi kyla iš 
to, kaip galvojama apie save. Todėl jų dalyviai skatinami sutelkti į pa- 
vyzdžius iš savo gyvenimo, kai jiems sekėsi gerai, arba jiems siūloma 
įsivaizduoti, kad yra labiau užsispyrę. O savitaigos principas teigia, 
kad būtų kur kas greičiau ir veiksmingiau pasiūlyti žmonėms keisti 
savo elgesį. 

Viename ankstyvajame tyrime eksperimentuotojai surinko gru- 
Pę dalyvių, kad sužinotų, ar sukurti nauji plastikiniai akiniai gali pa- 


keisti žmonių suvokimą“. Dalyviai buvo išskirti į dvi grupes, ir abiem 

grupėms duoti tie patys intelekto bei asmenybės testai. Pusė žmonių 
turėjo atlikti testus įprastai, o kitiems duoti akiniai paprastais lęšiais. 
Kadangi akiniai siejami su intelektu, eksperimentuotojai spėjo, jog 
vien jų nešiojimas paskatins žmones jaustis labiau pasitikinčiais savi- 
mi ir protingesniais. Jie buvo teisūs: faktiniai abiejų grupių intelekto 
testų rezultatai nesiskyrė, bet akinius užsidėję dalyviai save laikė tvir- 
tesniais, kompetentingais ir išsimokslinusiais. 

Tas pat dėl pozos. Tyrinėtoja Dana Karni (Dana Carney) iš Ko- 
lumbijos universiteto žinojo, kad savimi pasitikintys Žmonės daž- 
niausiai patenkinti savimi, labiau linkę rizikuoti, jų testosterono (che- 
minės medžiagos, susijusios su polinkiu dominuoti) lygis aukštesnis, 
o kortizolio (cheminės medžiagos, susijusios su stresu) - žemesnis. 
D. Karni iškėlė klausimą - kas, jei grupė žmonių būtų paskatinta elg- 
tis dominuojančiai? Kad tai sužinotų, D. Karni ir jos kolegos surinko 
grupę dalyvių, pasakė, kad šie padės jai kurti naują širdies veiklos 
tikrinimo metodą, ir suskirstė juos į dvi grupes". 


Pirma grupė buvo paprašyta atlikti galios pozas (žr. nuotraukas 


žemiau). Vieni buvo pasodinti prie stalo, paprašyti susidėti kojas ant 

stalo ir pasidėti rankas už galvos. Kitų paprašyta atsistoti prie stalo, 
palinkti į priekį ir rankomis remtis į stalą. 

Antros grupės dalyviai atliko pozas, nesusijusias su dominavimu 
(žr. nuotraukas žemiau). Kai kurių dalyvių paprašyta pėdomis tvirtai 
remtis į grindis, susidėti rankas ant kelių ir žvelgti žemyn. Kiti žmo- 
nės atsistojo ir sukryžiavo rankas bei kojas. 

Vos po minutės kiekvieno dalyvio paprašyta įvertinti, kiek „galin- 


gi“ ir „pasikeitę“ jie jaučiasi. Pozavimas stipriai paveikė jų savivertę - 

tie, kurie sėdėjo ar stovėjo galios pozomis, vertino save aukščiau nei 
kiti. Bet tai buvo tik ledkalnio viršūnė. 

Dalyviams reikėjo atlikti trumpą rizikos testą. Jiems buvo duota 
po du dolerius ir pasakyta, kad jie gali juos arba pasilaikyti, arba lošti, 
mesdami monetą. Jei jie laimės metimą, turimų pinigų kiekis padvi- 
gubės - jie gaus keturis dolerius, o jei pralaimės, eis namo tuščiomis. 
Pasitvirtino hipotezė, kad „galios poza padidina norą rizikuoti“ — 
daugiau nei 80 proc. buvusių dominuojančioje pozoje lošė, o nebu- 
vusių - tik 60 proc. 

Paskutinėje tyrimo dalyje tyrinėtojai atkreipė dėmesį į chemines 
medžiagas, keliaujančias savanorių kraujagyslėmis. Prieš ir po ekspe- 
rimentinės pozos atlikimo tyrinėtojai paprašė visų dalyvių pakram- 
tyti gumos keletą minučių, kad išsiskirtų seilių (pažymėdami, kad tai 
taip pat gerai, kaip ir „pasyviai seilėtis“), o paskui spjauti į tyrimo tū- 
belę. Ištyrinėję tūbelės turinį, tyrinėtojai matė, kad palyginus su tais, 
kurie sėdėjo susidėję rankas ant kelių, perėmusių jėgos poziciją buvo 
aukštesnis testosterono ir žemesnis kortizolio lygis nei prieš tyrimą. 
Trumpai tariant, žmonėms vos minutę elgusis dominuojančiai, kiekį 
jų organizmuose pakito cheminių medžiagų kiekis. 

Jei neturite laiko atsisėsti ar atsistoti galinga poza, tiesiog su- 
gniaužkite kumštį?. Psichologas Tomas Šubertas (Thomas Schubert) 
paprašė grupės vyrų įvertinti, kiek savimi pasitikintys jie jaučiasi, o 
paskui sugniaužti kumštį keletui sekundžių (tarsi žaidžiant „akmuo- 
žirklės-popierius“), ir paskui dar kartą įvertinti pasitikėjimą savi- 
mi. Dalyvių kūnai padarė įtaką smegenims - vyrai džiaugėsi aiškiai 
pakilusiu pasitikėjimu savimi, nes keletą sekundžių laikė sugniaužę 


kumščius. 

Išplėškite! 


Pasitikėjimo savimi triukas 


Siai užduočiai atlikti jums reikės rašiklio, popieriaus lapelio ir abiejų 


rankų. 


Pirmiausia įvertinkite, kiek savimi pasitikintys jaučiatės, nuo 1 (visai 


nepasitikiu savimi) iki 7 (labai pasitikiu savimi). 


Antra, peržiūrėkite žemiau pateiktą būdvardžių sąrašą ir išrinkite 
tris žodžius, apibūdinančius jūsų geriausias savybes, ir tris —- blo- 


giausias savybes. 


Ištikimas, prieraišus, abejingas, ambicingas, nemotyvuo- 
tas, uždaras, globėjiškas, bejausmis, linksmas, irzlus, ma- 
lonus, nerūpestingas, paslaugus, nepaslaugus, drąsus, 
grubus, neryžtingas, energingas, apatiškas, lankstus, už- 
sispyręs, neatlaidus, gebantis susikaupti, taupus, dosnus, 
dėkingas, darbštus, tingus, sąžiningas, nesąžiningas, ku- 
klus, pasipūtęs, pavydus, nebrandus, drovus, optimistas, 
pesimistas, punktualus, pasitikintis savimi, nepasitikintis 
savimi, nuoširdus, neorganizuotas, pretenzingas, Mėgs- 


tantis pasirodyti. 

Trečia, paimkite tušinuką į nedominuojančią ranką ir lėtai parašy- 
kite tris neigiamas savybes apibūdinančius pasirinktus žodžius ant 


popieriaus. 


Ketvirta, paimkite rašiklį dominuojančia ranka ir lėtai parašykite 
tris teigiamas savybes apibūdinančias pasirinktus žodžius ant po- 


pieriaus. 


Pabaigoje įvertinkite, kiek savimi pasitikintys jaučiatės, nuo 1 (visai 


nepasitikiu savimi) iki 7 (labai pasitikiu savimi). 


Ar atlikęs užduotį įaučiate, kad labiau pasitikite savimi? 

Ši užduotis pagrįsta darbu, atliktu psichologo Pablo Brinjolio 
(Pablo Briūol) iš Madrido Autonominio universiteto?. P. Brinjolis pa- 
sakė dalyviams, kad šie dalyvauja grafologijos tyrime, ir paprašė jų 
užrašyti geriausias ir blogiausias savybes, naudojant dominuojančią 
arba nedominuojančią ranką. Tuoj po to dalyviai įvertino savo pasi- 
tikėjimą savimi ir savigarbą. 

Eksperimentuotojai žinojo, kad naudodami nedominuojančią 
ranką dalyviai mato, jog jų rašysena nedaili, tad elgiasi taip, lyg 
netikėtų savo žodžiais. Todėl jie spėjo, kad nedominuojančia ran- 
ka rašant teigiamas savybes, dalyvių savivertė sumažės, o rašydami 
neigiamas savybes, jie ims labiau pasitikėti savimi ir bus motyvuoti. 
Rezultatai tai ir atskleidė. 

Jei norite greitai ir užtikrintai sustiprinti pasitikėjimą savimi, 


rašykite. 


3. KODĖL DRABUŽIAI KURIA ŽMOGŲ 


Džonas Hovardas Grifinas (John Howard Griffin) nugyveno neeilinį 
gyvenimą. Jis gimė Teksase 1920 m., jaunystėje keliavo į Europą ir 
mokėsi grigališkojo choralo. Kai prasidėjo Antrasis pasaulinis karas, 
jis dalyvavo Prancūzijos pasipriešinimo judėjime ir padėjo slapstytis 
Austrijos žydams. Karui pasibaigus, jis sugrįžo į Jungtines Valstijas, 
tapo tyrimus atliekančiu žurnalistu ir nusprendė nušviesti pietinėse 
valstijose gyvenančių afroamerikiečių padėtį. 

Tačiau, užuot tiesiog rašęs apie rasizmą, jis nutarė atlikti neįpras- 
tą eksperimentą, kad viską patirtų asmeniškai. Jis glaudžiai bendra- 
darbiavo su patyrusiu dermatologu, tad pasitamsino savo baltą odą 
dirbtiniais pigmentais, vaistais ir saulės voniomis. Kai virsmas buvo 
baigtas, jis nusiskuto plaukus ir iš pažiūros atrodė esąs afroameri- 
kietis. Tada jis leidosi keliauti po keletą pietinių valstijų autobusu ir 
autostopu, kasdien išgyvendamas neapykantą ir diskriminaciją, pati- 
riamą tikrųjų afroamerikiečių. 

Daug populiarumo susilaukusios savo knygos!“ apie projektą pra- 
persikūnijo, ir pateikia gyvą įvertinimą, kokią įtaką savęs suvokimui 


turėjo atspindys: 
Maniau, kad pasijusiu esąs užsimaskavęs, bet tai buvo kažkas 
kita. Buvau įkalintas visiškai svetimo žmogaus kūne, atstu- 


miančio žmogaus, su kuriuo jaučiau neturįs nieko bendra... 

Žiūrėjau į veidrodį ir nemačiau atspindyje nieko, kas dar 
būtų likę iš baltaodžio Džono Grifino. Ne, atspindys priminė 
Afriką, tuos laikus, kai buvo trobelės ir getai, kai buvo be- 
vaisės pastangos kovoti su juodumo žyme... Prisiliečiau prie 
egzistencijos paslapties ir praradau savo paties egzistavimo 
jausmą. Tai buvo tai, kas mane pribloškė. Ankstesnysis Gri- 


finas tapo nematomas. 


Pakeitęs savo odos spalvą, Dž. H. Grifinas pasijuto tarsi tapęs kitu 
žmogumi. Visą gyvenimą žiūrėdamas į veidrodį jame matė baltaodį 
vyrą. Tariant, kad odos spalva buvo svarbi savęs suvokimo dalis, jis 
būtų save matęs kaip turintį kilmę ir bruožus, susijusius su jo išvaizda. 
Po dramatiškos transformacijos jis suvokė save kaip afroamerikietį ir 
nesąmoningai naudojo šį vaizdą naujam savęs suvokimo formavimui. 
Per keletą sekundžių jis pajuto, kad jo senasis aš byra, ir formuojasi 
nauja tapatybė. 

Dauguma žmonių nelinkę imti pavyzdžio iš Dž. H. Grifino ir pa- 
mėginti pakeisti savo odos spalvą. Tačiau tuo pačiu principu remiasi 
tai, ką pakeisti lengviau - jūsų apranga. Mes dažnai vertiname žmones 
pagal jų dėvimus drabužius. Pamatę brangiu kostiumu vilkintį vyrą, 
esame linkę automatiškai padaryti išvadą, kad jis sėkmingas ir kompe- 
tentingas. Pamatę tą patį žmogų vilkint durtinį ir gėlėtus marškinius, ti- 
kriausiai palaikytume jį kūrybingu. Susidūrę su žmogumi dideliais ba- 
tais, raudona nosimi ir klouno kelnėmis, suvokiame, kad metas sprukti. 

Tokie suvokimo skirtumai dažnai skatina mus skirtingai elgtis. 
Pavyzdžiui, N. Gegenas iš Bretanės Sud universiteto vienus vyrus ap- 
rengė civiliais drabužiais, kitus - ugniagesio uniforma ir paprašė ga- 


tvėje užkalbinti daugiau nei 200 atsitiktinai pasirinktų moterų!!. Kas- 

kart, pagavęs moters žvilgsnį, vyras prieidavo prie jos ir pasakydavo 


tą patį iš anksto pasiruoštą tekstą: 


Sveika. Aš esu Antuanas. Tik norėjau pasakyti, kad jūs labai 
graži. Šią popietę turiu eiti į darbą, bet noriu paprašyti, ar 
galėtumėte duoti savo telefono numerį. Paskambinsiu jums 


vėliau, ir galėsime kartu nueiti išgerti. 


N. Gegenas kruopščiai išnagrinėjo, koks procentas moterų mielai 
davė telefono numerį, ir padarė išvadą, kad uniforma turėjo didelės 
įtakos. Vyrams vilkint civiliais drabužiais, tik 8 proc. moterų davė 
numerius. Tačiau kai tie patys vyrai vilkėjo ugniagesio uniformą, jie 
džiaugėsi 22 proc. sėkmės reitingu. 

Panašaus tyrimo metu Džonas Maršalas Taunsendas (John 
Marshall Townsend) iš Sirakuzų universiteto aprengė grupę aktorių 
„Burger King“ uniformomis arba puošniu kostiumu, parodė aktorių 
nuotraukas moterims ir paprašė jų įvertinti, ar norėtų pasimylėti su 
šiais vyrais“. Drabužiai kuria žmogų - daugiau moterų teigė, jog no- 
rėtų permiegoti su vilkinčiu kostiumą vyru nei su dėvinčiu „Burger 
King“ uniformą. 

Kitas tyrimas rodo, kad net mažiausios detalės gali turėti didelės 
įtakos. Kito tyrimo metu psichologas, apsimetęs rinkos tyrėju, kal- 
bino įvairius žmones ir klausė, ar jie neatsisakytų dalyvauti apklau- 
soje!?. Pusę laiko jis ryšėjo kaklaraištį, pusę - ne. Mažas skirtumas 
padarė didelę įtaką - 90 proc. žmonių sutiko dalyvauti, kai jis buvo 
su kaklaraiščiu, ir tik 30 proc., kai buvo be jo. 

Aišku, kad nuo dėvimų drabužių priklauso, kaip žmogų suvoks 


kiti. O ar jūsų dėvimi drabužiai veikia jūsų paties požiūrį į save? Dau- 

guma sutinkančiųjų su teorija, kad „asmenybė daro įtaką elgesiui“, 
tvirtintų, kad savęs suvokimas lėtai vystosi daugelį metų ir nesikeis 
dėl tokio trumpalaikio dalyko kaip marškinių apsivilkimas ar batų 
persiavimas. O savitaigos principas sako, kad rengimasis taip, lyg bū- 
tum tam tikro tipo asmenybė, paveiks jūsų tapatybės jausmą. Kad su- 
žinotų, kuri teorija teisinga, Markas Frankas (Mark Frank) iš Kornelo 
universiteto atliko nemažai keistų tyrimų“. 

M. Frankas žinojo, kad žmonės juodą spalvą linkę sieti su val- 
dingu ir agresyviu elgesiu, ir domėjosi, ar žmonėms dėvint juodus 
rūbus, pasikeis jų pačių elgesys. Laimė, duomenys hipotezei pati- 
bolo lygos įrašus, lygindamas juodą aprangą dėvinčias komandas 
su kitomis. Juodą aprangą vilkėjo Los Andželo „Raiders“, Pitsburgo 
„Steelers“ ir Sinsinačio „Bengals“; mokslininkas ėmė ieškoti infor- 
macijos apie jų elgesį aikštėje. 

Amerikietiškajame futbole už pažeidimus gali būti baudžiama, 
prasikaltusią komandą nustumiant penkis, dešimt ar penkiolika 
jardų. M. Frankas apskaičiavo, kiek vidutiniškai jardų kiekviena ko- 
manda buvo nustumta per kiekvieną žaidimą, ir įžvelgė įdomią ten- 
denciją. Juodą aprangą vilkėjusios komandos buvo nustumtos atgal 
daugiau kartų nei kitos. Tai piršo mintį, kad jos buvo linkusios elgtis 
ypač agresyviai. 

Paskatintas pirminių rezultatų, M. Frankas perėjo prie Nacio- 
nalinės žolės riedulio lygos ir palygino juodai vilkinčias komandas 
su kitomis. Žolės riedulyje už pažeidimus gali būti liepta vienam ar 
dviem žaidėjams penkias ar dešimt minučių sėdėti, priklausomai nuo 
to, koks yra nusižengimas. M. Frankas sužinojo, kad juodai vilkinčių 


komandų nariai ant suolelio praleido gerokai daugiau laiko. 

Duomenys apie ledo ritulininkus taip pat leido atlikti ypač gudrų 
hipotezių patikrinimą, nes dvi komandos - Pitsburgo „Penguins“ ir 
Vankuverio „Canucks“ - juoda apranga pakeitė kitos spalvos drabu- 
žius. Išryškėjo efektas „renkis juodai - tapsi agresyvus“. Prieš apsi- 
rengdamos juodai abi komandos retai sėdėdavo ant suolelio. O pakei- 
tus aprangą, tai vyko nuolat. 

Dauguma tyrinėtojų būtų tuo ir baigę. Tačiau M. Frankas žinojo, 
kad kiti į jo idėją žiūrės skeptiškai ir tvirtins, kad tikriausiai agresy- 
vius žaidėjus veikia komandos juoda apranga. Vienintelis būdas tai 
išspręsti buvo atlikti eksperimentą. Jis surinko grupę savanorių ir at- 
sitiktinai suskirstė juos į dvi grupes. Vienos grupės nariai apsirengė 
juodai, kitos - baltai. Abiem grupėms buvo pasakyta, kad bus suskirs- 
tytos į nedideles komandas ir žais įvairius žaidimus. Tuomet eksperi- 
mentuotojai pateikė dalyviams sąrašą žaidimų ir paklausė, kokius jie 
norėtų žaisti. Dalyviams to nežinant, žaidimai buvo parinkti taip, kad 
būtų skirtingo agresyvumo. Kai kurie žaidimai buvo labai agresyvūs, 
o kiti - ramesni. Žmonės, apsirengę juodai, pasirinko agresyvesnius 
žaidimus nei apsirengę baltai. 

Kiti tyrinėtojai teigia, jog tai nesusiję su juoda ir balta spalvomis. 

Kitame tyrime, atliktame Roberto Džonsono (Robert Johnson) 
iš Arkanzaso valstybinio universiteto, buvo surinkta dalyvių grupė 
ir paaiškinta, jog galės elektros srove kankinti kitą žmogų". Eksperi- 
mentuotojas pasakė, kad prieš tai kiekvienas dalyvis bus fotografuo- 
jamas, tačiau svarbu, kad nuotraukose jų drabužių nesimatytų. Ir kaip 
turėjo būti pasiektas toks anonimiškumas? Paslaugus eksperimen- 
tuotojas atnešė dviejų rūšių drabužius. Pusė dalyvių buvo paprašyti 
dėvėti panašius į kukluksklano narių chalatus, apie kuriuos ekspe- 


rimentuotojas sumurmėjo: „Iš manęs siuvėjas nekoks - išėjo kažkas 

panašaus į kukluksklano aprangą.“ O kitiems buvo duota slaugytojų 
apranga („Laimė, ligoninė man paskolino šią aprangą tyrimui ). 

Paskui eksperimentuotojas pasakė, kad kitame kambaryje yra 
žmogus, besistengiantis išmokti sąrašą žodžių, ir paprašė dalyvių 
bausti jį elektros srove kaskart, kai suklys. Iš tiesų žmogus kitame 
kambaryje buvo aktorius, o elektrošoko prietaisas netikras. Kai tik 
dalyvis išgirsdavo aktorių suklydus, galėjo rinktis, ar padidinti, ar 
sumažinti įtampą, kurios iš tiesų nebuvo. Dalyviai, apsirengę pana- 
šia į kukluksklano uniforma, nustatydavo kur kas stipresnę srovę nei 
apsivilkę slaugytojų uniformas. Buvo visiškai taip, kaip spėta pagal 
savitaigos principą. 

Toks pat poveikis buvo pastebėtas ir už laboratorijos ribų. 1969 m. 
policija Menlo Parke, Kalifornijoje, nusprendė pagerinti bendruome- 
nės ryšius atsisakydama tamsiai mėlynų militaristinio stiliaus unifor- 
mų ir pakeisdama jas ne tokiu oficialiu įvaizdžiu". Policijos pareigū- 
nų paprašyta dėvėti tamsiai žalius sportinius švarkelius, laisvas juodas 
kelnes, baltus marškinius ir juodą kaklaraištį. Ginklą turėjo būti pa- 
slėpę po marškiniais. Greitai pasklido kalbos, ir daugiau nei 400 JAV 
policijos skyrių išbandė neformalią aprangą. Praėjus aštuoniolikai 
mėnesių nuo eksperimento pradžios, pareigūnai pildė įvairius testus, 
kurių rezultatai atskleidė, kad nusiėmę valdžios simbolius jie po tru- 
putį įsijautė į naują policininko, kaip „viešosios tvarkos pareigūno, 
vaidmenį. Įgavę naują tapatybę, pareigūnai tapo nebe tokie valdingi, 
palyginti su jų kolegomis, dėvinčiais įprastas uniformas. Tuo pačiu 
laikotarpiu pareigūnų sužalotų civilių skaičius sumažėjo 50 proc. 

Išvada aiški - jūsų apranga daro tiesioginę įtaką jūsų nuomonei 
apie save. Apsivilkite juodus marškinius, ir darysitės valdingas, agre- 


syvus. Įlįskite į ką nors patogesnio, ir tapsite gerokai tolerantiškes- 

nis, dosnesnis. Daugelį metų psichologai tikina ieškančiuosius darbo 
„tinkamai apsirengti ir apsiauti“ prieš svarbų pokalbį - jų nuomone, 
stilinga apranga padarys teigiamą įspūdį personalo atrankos specia- 
listui. Savitaigos principas teigia, kad tokia apranga daro stiprų povei- 
kį ir pačiam kandidatui, kuriam tai tikriausiai dar svarbiau. Apsiren- 
gęs stilingai, jis suvoks save kaip gerokai sėkmingesnį žmogų, ir tai 
jam padės pasirodyti kur kas geriau. Drabužiai ne tik kuria žmogų: 


jie kuria kiekvieną vyrą, moterį ir vaiką. 


289 


Išplėškite! 


Galvojimas už dėžės ribų 


Norite dabar pat tapti kūrybingesnis? Tuomet išmėginkite šį dviejų 
dalių eksperimentą. 

Pirmiausia norėčiau, kad sugalvotumėte kuo daugiau pieštu- 
ko panaudojimo būdų. Pavyzdžiui, pieštuką galite panaudoti kaip 
stebuklingą lazdelę ar kaištį. Tačiau, prieš rašydamas savo idėjas, 
pavaikščiokite minutę po kambarį taip, kad suformuotumėte stačia- 
kampį ar kvadratą (tai yra vaikščiokite tiesiomis linijomis ir sukitės 
devyniasdešimties laipsnių kampu). 

Dabar šiose eilutėse per minutę užrašykite pieštuko panaudoji- 


mo būdus: 


Antroje eksperimento dalyje norėčiau, kad sugalvotumėte kuo 
daugiau popieriaus skiautelės panaudojimo būdų. Pavyzdžiui, po- 
pierių galima sulankstyti ir panaudoti kaip skrybėlę ar durų laikiklį. 
Prieš pradėdamas rašyti, minutę vaikščiokite po kambarį, tačiau šį- 


kart stenkitės, kad jūsų kelias būtų labiau vingiuotas ir nenuspėja- 

mas (stenkitės nevaikščioti tiesiomis linijomis, o brėžkite kokią tik 
norite formą). 
Dabar šiose eilutėse per minutę užrašykite kitus popieriaus 


skiautelės panaudojimo būdus: 


Remiantis tyrimu, atliktu Andželos Leung (Angela Leung) ir jos 
kolegos iš Singapūro Vadybos universiteto, galima teigti, kad jūsų 
elgesys daro tiesioginę įtaką jūsų kūrybingumui!'?. Per vieną ekspe- 
rimentą tyrinėtojai paprašė vienų dalyvių sėsti į penkių pėdų pločio 
kvadrato formos dėžę, o kitų - šalia dėžės. Per kitą tyrimą vieni daly- 
viai vaikščiojo po kambarį tiesiomis linijomis, kiti - bet kaip, vingiuo- 
tai. Tai padarius, visų paprašyta atlikti įvairias kūrybines užduotis. 
Tie, kurie sėdėjo šalia dėžės ir vaikščiojo laisviau, buvo kūrybingesni 
už kitus. Kūrybiška elgsena tiesiogiai veikė dalyvių mąstymą. 

Pasak šių išvadų, jūs turėjote gerokai lengviau atrasti būdų nau- 
doti popieriui nei pieštukui. Norite, kad kūrybingumas lietysi per 
kraštus? Tuomet pamirškite brangiai kainuojančius kūrybinio mąs- 
tymo kursus ir eikite ilgą, nenuspėjamą ir vingiuotą kelią. 

Pasistenkite elgtis taip, lyg būtumėte kūrybingas. Suplėšykite tuš- 
čią popieriaus lapą ir keletą sekundžių mąstykite, kaip galėtumėte įį 
paversti meno kūriniu. Prieš nuspręsdami, ką iš jo darysite, išnagrinė- 


kite žemiau pateiktą sąrašą ir pažiūrėkite, ar galite ką nors rinktis iš jo. 

Kūrybiški popieriaus panaudojimo būdai: 
iškirpti pastato ar žmogaus siluetą 
išlankstyti dėžutę ar pastato modelį 
bet ką ant įo išpaišyti ir padaryti paveikslėlį 
sulankstyti įį ir padaryti skulptūrėlę 
panaudoti kaip iškilųjį paveikslą šiai knygai 
panaudoti kuriant įdomų šešėlį 
padaryti iš jo garsaus paveikslo ar meno kūrinio kopiją 
padaryti iš jo motyvacinį plakatėlį 
padaryti origamio figūrėlę - varlę, paukštį, lėktuvėlį ar gulbę 
padaryti paveikslą tiesiog suglamžant popierėlį 
sulankstyti ir išplėšyti gabalėlius, kad išeitų snaigė 
sulankstyti ir išplėšyti susikibusių žmogeliukų eilę 
pagaminti mažutę knygutę 
sulankstyti taip, kad išeitų akordeonas 
suplėšyti į mažus gabaliukus ir meniškai sudėlioti 


pasidaryti drabužio ar papuošalo detalę (kepurę, žiedą ar 


ženklelį) 

patrinti juo paviršių 

sukurti popierinius stebuklingos karalystės pinigus 
pasidaryti šios knygos skirtuką 

išdurti jame dvi skyles ir nešioti kaip kaukę 


4. NAUJASIS JŪS 


Pagal įstatymą bet kurioje knygos apie socialinės psichologijos is- 
toriją leidybos sutartyje turi būti punktas 4.6.8.3.2. Šiame punkte 
aiškiai išdėstyta, kad įstatymas autorių įpareigoja kurioje nors kny- 
gos vietoje aprašyti Zimbardo kalėjimo eksperimentą. Dėl to auto- 
riai dažnai būna priversti savo atliktą mokslinį darbą įsprausti tarp 
žiauraus Milgramo eksperimento su elektros srove aprašymo ir pa- 
skutinės pastraipos apie tariamą blogybių banalumą. Laimė, manęs 
nekamuoja ši dilema, nes Zimbardo klasikinis eksperimentas yra 
svarbiausias, mums atrandant nuostabų ryšį tarp savitaigos princi- 
po ir tapatybės. 

Filipas Zimbardas (Philip Zimbardo) gimė skurdžioje Niujorko 
šeimoje Pietų Bronkso kvartale Didžiosios depresijos laikotarpiu. 
Nustebęs, kaip žmonių elgesį veikia aplinka, jis studijavo psicholo- 
giją visą šeštą dešimtmetį ir galų gale ėmė dirbti Stanfordo univer- 
siteto Psichologijos fakultete. Tenai jis ir atliko liūdnai pagarsėjusį 
eksperimentą!“ 

Prieš pradėdamas tyrimą, jis pertvarkė Stanfordo universiteto 
Psichologijos fakulteto rūsį taip, kad šis taptų panašus į kalėjimą. Ke- 
letas mažesnių kambarių buvo paversti kameromis, jų durys pakeis- 
tos plieninėmis grotomis. Kitos patalpos tapo sargybinių gyvenamąja 
vieta ir kalėjimo „kiemu“. Netikrame kalėjime buvo keli dvipusiai 
veidrodžiai bei slaptos kameros, kad būtų galima stebėti ir fiksuoti 


eksperimento dalyvių elgesį. 

Paskui F. Zimbardas į vietinį laikraštį įdėjo skelbimą, kad ieškomi 
vyrai dvi savaites truksiančiam eksperimentui apie kalėjimo gyveni- 
mą. Visiems kandidatams buvo atsiųstos išsamios anketos apie jų kil- 
mę, psichologinę sveikatą ir bet kokią kriminalinę praeitį. F. Zimbar- 
das kruopščiai išnagrinėjo kandidatų atsakymus ir atrinko dvidešimt 
keturis vyrus, kurie buvo psichologiškai stabiliausi, o jų antisocialinių 
veiksmų skaičius žemiausias. Jis vieniems vyrams paskyrė kalinių, o 
kitiems - prižiūrėtojų vaidmenis. Pats E. Zimbardas nutarė būti kalė- 
jimo vadovu (vėliau šį sprendimą pavadino „rimta klaida“). 

Prieš pat eksperimento pradžią Stanfordo universitete įvyko keli 
aršūs policijos pareigūnų ir protestuojančiųjų prieš karą susirėmi- 
mai. E. Zimbardas sužinojo, kad miesto policijos vadovas labai nori 
pagerinti policijos ir universiteto santykius. Mokslininkas paklausė 
jo, ar šis galėtų paskirti keletą savo pavaldinių, kurie jam talkintų 
eksperimento pradžioje. Policijos vadovas sutiko. Pirmą rytą, kai 
prasidėjo eksperimentas, devynis „kalinius“ jų namuose netikėtai 
areštavo Palo Alto policija. Pareigūnai kiekvienam vyrui pateikė 
įtarimus dėl vagystės įsilaužiant ar ginkluoto apiplėšimo, surakino 
antrankiais ir nugabeno į policijos nuovadą. Tenai juos apieškojo ir 
paėmė jų pirštų atspaudus, o paskui užrišo akis ir nuvežė į netikrą 
F. Zimbardo kalėjimą. 

Sargybinius vaidinantys eksperimento dalyviai vilkėjo žalsvai 
rusvos spalvos uniformas, turėjo švilpukus, veidrodinius akinius nuo 
saulės ir medines lazdas. Jų buvo paprašyta dirbti aštuonių valandų 
trukmės pamainomis po tris. 

Kalinių gyvenimas buvo nelinksmas. Jiems atvykus, sargybiniai 
visiems suteikė identifikacinius numerius, apieškojo, išrengę nuogai, 


atėmė jų drabužius ir liepė vilkėti dukslius moteriškus marškinius iki 

kelių. Kaliniams neleido dėvėti apatinių, kiekvienam prirakino gran- 
dinę prie kulkšnies. Jie gyveno kalėjime dvidešimt keturias valandas 
per parą, triskart per dieną valgė prastą maistą. Nueiti į tualetą galėjo 
tik tris kartus per parą bet kuriuo metu. 

Sargybinių elgesys netrukus ėmė atitikti šį vaidmenį. Jie dažnai 
pabrėždavo savo pranašumą - kreipdavosi į kalinius ne vardais, o jų 
identifikaciniais numeriais ir visaip juos užgauliodavo. Jei kaliniai ne- 
paklusdavo, sargybiniai įsakydavo keletą kartų garsiai išpyškinti savo 
numerius, neleisdavo eiti į tualetą ir išnešdavo patalynę iš jų kamerų. 
Antrą eksperimento dieną kai kurie kaliniai nutarė maištauti - užba- 
rikadavo savo kamerų duris ir nuo drabužių nusiplėšė identifikaci- 
nius numerius. Už tai sargybiniai prasikaltėlius apipurškė gesintuvų 
putomis (ironiška, bet universiteto Etikos komitetas reikalavo turėti 
gesintuvų, kad būtų užtikrintas kalinių saugumas) ir nubaudė - iš- 
rengė nuogai, uždarė vienutėse ir vertė daryti atsispaudimus. 

Tuo metu, kai vyko eksperimentas, Stanfordo universiteto psi- 
chologijos magistrantė Kristina Maslak (Cristina Maslach) užmezgė 
artimus santykius su E Zimbardu. Jai buvo smalsu, kaip vyksta drau- 
go eksperimentas, tad ji užėjo į kalėjimą ir trumpai pasikalbėjo su 
vienų tuo metu ne tarnyboje buvusiu sargybiniu. Vyras jai pasirodė 
esąs draugiškas ir mandagus. Netrukus vienas eksperimentuotojas 
paklausė K. Maslak, ar ši norėtų pamatyti, kaip sargybinis dirba. Jis 
Paaiškino, kad šis žmogus vadinamas „Džonu Veinu“, nes agresyviai 
elgiasi su kaliniais. Kai ji pažiūrėjo, buvo priblokšta, pamačiusi, kad 
tas Džonas Veinas - tas pats draugiškas sargybinis, su kuriuo ji ką 
tik kalbėjosi. Nebūdamas kalėjimo aplinkoje, jis atrodė malonus ir 
taikus. O netikrame kalėjime jis tapo visai kitu žmogumi - rėkė ant 


kalinių ir šiurkščiai su jais elgėsi. 

Po apsilankymo kalėjime K. Maslak karštai susiginčijo su E Zim- 
bardu. Ji manė, kad situacija darosi nekontroliuojama, tad ekspe- 
rimentą reikia stabdyti. E Zimbardas, paprastai švelnus ir jautrus, 
reagavo šaltai ir norėjo savo projektą tęsti. Moteris buvo priblokšta, 
supratusi, kad mokslininkas susitapatino su kalėjimo vadovo vai- 
dmeniu ir nebe iš šalies stebi tyrimą, o tapo jo dalimi. Ginčui tebesi- 
tęsiant, E. Zimbardas pagaliau suvokė, kas dedasi, ir nutarė nutraukti 
eksperimentą. Nors buvo planuota, kad jis truks dvi savaites, jį nu- 
traukė vos po šešių dienų. 

E Zimbardo eksperimento esmė - ištirti, ar elgsena, lyg dalyviai 
būtų kaliniai ar sargybiniai, paveiktų jų tapatybes. Rezultatai greitai pa- 


simatė ir buvo dramatiški. Po eksperimento vienas sargybinis kalbėjo: 


Aš tikrai maniau, kad negalėsiu taip elgtis. Man liūdna, kad 
dariau tai, ko visiškai nesu pratęs daryti. Tačiau tuo metu 
nė kiek nesigailėjau ir nejaučiau jokios kaltės. Tokie jausmai 
mane apėmė tik po eksperimento, kai ėmiau suvokti, kad tai, 
ką dariau, susiję su mano asmenybės dalimi, kurios anksčiau 


nemaniau esant. 


Tų, kurie vaidino kalinius, tapatybė taip pat pakito - dauguma 
jų tapo labai pasyvūs ir paklusnūs. Tokie staigūs pokyčiai juos pa- 
veikė labai neigiamai. Dagas Korpis (kalinys Nr. 8612) patyrė vieną 
iš stipresnių emocinių sukrėtimų ir antrą tyrimo dieną buvo išleis- 
tas (priblokštas savo elgesio per tyrimą, D. Korpis vėliau studijavo 
teismo psichologiją ir dirbo Kalifornijos kalėjimuose). Po kelių dienų 
dar keturi kaliniai buvo paleisti, pasireiškus akivaizdžiam nerimui, 


depresijai ir pykčiui. 

F. Zimbardo klasikinė studija atskleidžia elgimosi pagal savitai- 
gos principą galią. Žmonių tapatybės jausmas kyla iš jų vardo, apran- 
gos ir išvaizdos. Kalėjimo eksperimento metu visa tai buvo atimta, 
priverčiant atsisakyti savo tapatybės jausmo ir priimti primestą naują 
vaidmenį. 

Rengdamiesi ir elgdamiesi taip, lyg būtų kaliniai ir sargybiniai, 
eksperimento dalyviai ėmė elgtis taip, kaip, jų manymu, jiems derėjo 
pagal atliekamus vaidmenis. Vieni greitai tapo agresyvūs ir valdingi, 
o kiti - pasyvūs ir paklusnūs. 

E. Zimbardas atliko tyrimą netikrame kalėjime ir naudojo savi- 
taigos principą agresijai ir nerimui sukelti. Kiti tyrimai parodė, kad 
savitaigos principas veikia kasdieniame gyvenime ir galioja daugybei 
tapatybės aspektų. Pavyzdžiui, atlikdami vieną tyrimą mokslininkai 
kelerius metus stebėjo grupės moterų gyvenimą ir sužinojo, kad tos, 
kurioms buvo suteiktos papildomos pareigos darbe, pasidarė katego- 
riškesnės“?. Per kitą tyrimą darbuotojai, kuriems buvo duotas sunkes- 
nis darbas, tapo lankstesni ir ėmė labiau pasitikėti savimi“?. Didžio- 
ji Žmogaus asmenybės dalis nėra pastovi. Iš tiesų Žmonės prisiima 
įsikalbėtus arba kitų primestus vaidmenis, atitinkamai elgiasi ir tada 
išsiugdo tapatybę, atitinkančią jų vaidmenį. 

Įdomu tai, kad kiti psichologai ištyrė, kaip šis poveikis gali būti 
panaudotas siekiant pakreipti žmonių gyvenimą geresne linkme. 


Šviesos, kamera, veiksmas! 
Džordžas Kelis (George Kelly) gimė 1905 m. viename Kanzaso ūkyje. 
Baigęs vidurinę mokyklą, studijavo fiziką, paskui persikėlė į Minesotą 


ir mokė žmones viešo kalbėjimo. Vėliau metė šį darbą, įstojo į Ajovos 


299 


SAVITAIGOS PRINCIPAS 


valstybinį universitetą ir įgijo psichologijos mokslų daktaro laipsnį. 
Matydamas, kokių sunkumų per Didžiąją depresiją patiria ūkininkų 
šeimos, Dž. Kelis nusprendė tapti keliaujančiu psichoterapeutu. 

Iš pradžių jis laikėsi Z. Froido metodikos - prašydavo ūkininkų 
atsigulti ant sofos ir pasakoti apie savo sapnus. Tačiau greitai suprato, 
kad Z. Froido teorija paprastiems žmonėms pernelyg sudėtinga, tad 
ėmė ieškoti naujų būdų jų problemoms spręsti. 

Vienas pirmųjų Dž. Kelio kūrinių - „laikas su veidrodžiu“. Per 
šiuos užsiėmimus žmonės trisdešimt minučių praleisdavo priešais 
veidrodį mąstydami apie tai, ką mato. Ar jiems patinka, ar nepatinka 
priešais juos esantis žmogus? Kokie skirtumai tarp žmogaus veidro- 
dyje ir to, kuo jie nori būti? Ką jie savo veide įžvelgia tokio, ko nepa- 
stebi kiti? 

Nors žmonėms dažniausiai patikdavo ilgesingai žvelgti sau į akis, 
Dž. Kelis nebuvo tikras, kad šios gilaus mąstymo akimirkos jiems la- 
bai padeda. Todėl jis nutarė pasinaudoti savo patirtimi, sukaupta mo- 
kant viešo kalbėjimo, ir paskatinti žmones imti žvelgti į pasaulį kitaip. 

Iš patirties jis žinojo, kad žmogaus asmenybė nėra pastovi, - kaip 
aktorius per savo karjerą atlieka daugybę skirtingų vaidmenų, taip ir 
žmonės visą gyvenimą gali keisti savo tapatybę. Be to, Dž. Kelis buvo 
tikras, kad problemas sukelia tai, kaip Žmonės save suvokia, tad reikia 
padėti jiems įgauti ne tokią problemišką tapatybę. Šį gydymo būdą jis 
pavadino „fiksuoto vaidmens terapija“ ir laikui bėgant išrado daug 
veiksmingų metodų, padedančių įgyti naują tapatybę“!. 

Pirmoji fiksuoto vaidmens terapijos dalis dažniausiai susideda iš 
įvairių užduočių, padedančių pacientui suprasti, kaip šiuo metu jis 
suvokia save. Vienas žinomiausių pratimų - palyginti save su keletu 


savo pažįstamų, kad išaiškėtų pagrindiniai psichologiniai matmenys, 

kuriuos jūs naudojate apibūdindami kitus žmones. Gali būti ir tokia 
užduotis: jūsų paprašo raštu trumpai save apibūdinti, žvelgiant iš kito 
žmogaus perspektyvos (žr. p. 303-308). 

Pagal užduočių rezultatus jūs pats konstruojate naują savo tapa- 
tybę. Tai gali būti radikalus jūsų asmenybės perkratymas arba tik ke- 
leto nežymių aspektų pagerinimas. Paskui tam tikrą laiką mąstote, 
kaip „naujasis jūs“ elgsis kasdienėse jūsų patiriamose situacijose, ir 
tikriausiai šiek tiek vaidinsite, kad įtvirtintumėte naujus elgesio as- 
pektus. 

Per antrą terapijos dalį jūs maždaug dvi savaites „atliekate“ savo 
naująjį vaidmenį. Dž. Kelio tyrime išaiškėjo kai kas keisto. Dauguma 
žmonių, keletą savaičių besielgusių visiškai kitaip, pamiršo, jog vai- 
dina, ir pradėjo įsisavinti naują tapatybę. Dauguma jų sakė, jog jiems 
atrodo, kad naujasis vaidmuo visada buvo jų tikrasis „aš“ ir kad jie tai 
iki galo suvokė tik dabar. 

Žmonės susikūrė naują tapatybę elgdamiesi lyg tas, kuriuo jie no- 
rėtų būti, - kaip ir spėta pagal savitaigos principą. 

Šis principas taip pat gali padėti suartinti žmones, parodžius 
jiems, kaip pasaulį mato kiti. Pavyzdžiui, atliekant vieną tyrimą, gru- 
pės studentų buvo paprašyta elgtis taip, lyg jie būtų neseniai tapę pa- 
ralyžiuoti po avarijos ir dabar yra prikaustyti prie neįgaliųjų vežimė- 
lių“. Studentai dvidešimt penkias minutes važiavo šiais vežimėliais 
iš anksto suplanuotu maršrutu, turėjo įveikti keletą pakylų ir nuo- 
kalnių, įriedėti pro duris. Kita grupė studentų ėjo paskui vežimėlius 
ir stebėjo, kas vyksta. Paskui abiejų grupių paklausta apie jų požiūrį 
į problemas, susijusias su neįgalumu. Jų paklausė ir apie tai, ar vi- 
suomenės lėšos turi būti skirtos naujo reabilitacijos centro įkūrimui. 


Tarp grupių pasimatė didžiulis skirtumas - tie, kurie pabuvo neįga- 

liųjų vežimėliuose, išreiškė gerokai didesnę empatiją neįgaliesiems. 
Tas pats principas dažnai naudojamas vienoje terapijos formoje - psi- 
chodramoje. Klientai, paprašyti įsikūnyti į įvairias asmenybes, kar- 
tais - net vaidinti draugus ar kolegas, gali pažvelgti į savo gyvenimą iš 
kelių labai skirtingų perspektyvų. 

Dž. Kelio tyrimas sukūrė naujas ir patobulino jau esamas tapaty- 
bes dešimtims tūkstančių žmonių visame pasaulyje. Nauja technolo- 


gija iškėlė idėją iki anksčiau nesuvokiamų aukštumų. 

Išplėškite! 


Kas, jūsų manymu, esate? 
PIRMA DALIS: 


Norite sužinoti, kaip suvokiate save ir kitus? Toliau aprašytos dvi 
užduotys yra paremtos Dž. Kelio darbu ir padės jums suprasti, kaip 


šiuo metu suvokiate savo asmenybę“. 
Pirma užduotis: jūsų konstruktai 


Atlikti šią keturių dalių užduotį dažniausiai užtrunka apie dvidešimt 
minučių. Ji skirta padėti giliau suvokti kertinius matmenis, kuriuos 


Jūs naudojate suvokti sau ir kitiems. 


1) Pagalvokite apie penkis žmones, kuriuos gerai pažįstate, - pa- 
vyzdžiui, motiną, tėvą, artimiausią draugą, viršininką, antrąją pusę, 


kolegą ar buvusį mylimąjį. Žemiau surašykite šių žmonių vardus. 


III UT TTT r TTT Tri TTT) 

ITT TTT TTT TTT TTT T IU TT TO 


* Sios Užduotys skirtos bendram psichologų naudojamų metodų suvokimui sufor- 
Muoti. Jei manote, kad turite rimtų problemų, pasikonsultuokite su specialistu. 

2) Dabar pažiūrėkite į žemiau esančios lentelės pirmąją eilutę. Skil- 
tyse, pavadintose „1 žmogus“ ir „2 žmogus“, yra X. Sugalvokite, 
kokia ypatybe 1 žmogus ir 2 žmogus skiriasi nuo jūsų. Pavyzdžiui, 
1 žmogus ir 2 žmogus yra draugiški, mėgstantys bendrauti, o jūs — 
drovus. O gal jie abu yra šykštūs, o jūs - dosnus? Langelyje „Kuo jie 


X r p1! 


panašūs“ parašykite, kuo 1 žmogus ir 2 žmogus yra panašūs, o šio 


„2 


bruožo antonimą (kuris apibūdina jūsų asmenybę) - langelyje „Aš“. 


Kuo jie 
panašūs 


3) Pereikite į kitą eilutę ir pakartokite tą patį. Pagalvokite, kuo 2 
žmogus ir 3 žmogus yra panašūs ir kuo skiriasi nuo jūsų. Taip eikite 


žemyn lentele, vis surasdamas skirtingų bruožų. 

Ą) Peržvelkite bruožus, surašytus skiltyje „Aš“, ir pamėginkite atrasti 
kokių nors bendrumų. Ar daug žodžių „nerimastingas“ ir „atsipalai- 
davęs“? O gal dažnai kartojasi žodžiai „bendraujantis“ ir „drovus“? 
Tai yra pamatiniai psichologiniai konstruktai, kuriais naudodamasis 


jūs suvokiate save ir kitus. 


Štai užbaigtos užduoties pavyzdys: 


1 Žmogus: Džonas 

Antra užduotis: aprašymas 


Maždaug dvidešimt minučių raštu trumpai apibūdinkite save. Rašyti 
reikia trečiuoju asmeniu, tarsi jus taip suvoktų jūsų artimas draugas 


ar kolega. 


ANTRA DALIS: 


Toliau esančios dalys skirtos padėti jums sukurti ir priimti naujus 


savo tapatybės aspektus??. 


1) Pažiūrėkite į konstruktus, kuriuos naudojote sau apibūdinti pir- 
moje užduotyje. Ar manote, kad kuris nors iš jų yra neigiamas ar 
probleminis? Dabar perskaitykite parašytą savęs apibūdinimą. Ar 
įame yra kokių nors detalių apie tai, kokius savo tapatybės aspektus 
norite keisti? Pavyzdžiui, manote, kad esate nepasitikintis savimi, 
jums sunku susirasti draugų, esate pernelyg agresyvus ar šiek tiek 


savanaudis. 


2) Remkitės šia informacija kurdamas savo naująjį aš. Jei jums sun- 
ku sugalvoti, ką norite keisti, galbūt reikėtų atkreipti dėmesį į tai, 
kokie jūsų draugų, kolegų, autoritetų ar net išgalvotų knygų, filmų ir 
spektaklių veikėjų bruožai jus žavi. Arba peržvelkite žemiau pateiktą 
gerųjų charakterio savybių sąrašą ir pasirinkite vieną ar daugiau 


savybių, kurios atrodo ypač patrauklios?*. 

Geroji charakterio 


savybė 


Kūrybingumas 


Smalsumas 


Plačios pažiūros 


Drąsa 
Atkaklumas 
Gyvybingumas 
Meilė 
Dosnumas 


Gebėjimas dirbti 
komandoje 


Lyderystė 


Atlaidumas 


Kuklumas 


Išmintingumas 


Dėkingumas 


Viltis 


Humoro įausmas 


Trumpas apibūdinimas 


Gebėjimas sugalvoti, kaip daug ką daryti 
neįprastai 


Noras tirti ir atrasti 


Noras pažvelgti į reiškinius iš įvairių 
perspektyvų 

Pavojaus ar iššūkio nebijojimas 
Užsispyrimas daryti tai, kas sunku 
Žengimas per gyvenimą su energija 
Gebėjimas užmegzti artimus ryšius su kitais 


Malonumo duoti jutimas 


Buvimas komandos nariu ir jus supančių 
žmonių palaikymas 


Atsakomybės prisiėmimas ir judėjimas pirmyn 


Gebėjimas atleisti tiems, kurie padarė jums 
bloga 


Nesistengimas atkreipti dėmesį į savo 
pasiekimus 


Gebėjimas save kontroliuoti ir nebuvimas 
pernelyg impulsyviam 


Dėkingumo jutimas už visa, kas gero vyksta 
jŪsų gyvenime 


Tikėjimasis, kad viskas bus gerai, ir noras to 
siekti 


Juokingos gyvenimo pusės matymas ir buvimas 
linksmam 

Paskui parašykite trumpą „naujojo aš“ apibūdinimą, pabrėždami, 
kad kasdienėse situacijose elgsitės kitaip nei anksčiau. Pavyzdžiui, 
įsivaizduokite, kad esate linkęs į agresiją ir dažnai įsiveliate į barnius 
su draugais ir kolegomis. „Naujasis jūs“ galėtų būti labiau atsipalai- 
davęs ir linksmesnis. Jei taip būtų, kaip jūs elgtumėtės? Ar daugiau 
įuokautumėte? O gal prašytumėte kitų žmonių išreikšti savo mintis 
ir nuomones ir priimtumėte visa tai, Užuot pasinaudojęs tuo konflik- 
tams kelti? Ar daugiau stengtumėtės ginti ir drąsinti kitus? 

Arba įsivaizduokime, kad keli žmonės užsiminė, jog esate šykš- 
tus, tad jūs nutarėte pakeisti šią charakterio savybę. Ar naujasis jūs 
aukos labdarai, dosniai apdovanos kitus ir padės esantiems šalia?5ę 

O gal norėtumėte labiau pasitikėti savimi. Jei taip, ar turite ypač 
tvirtą draugą ar kolegą, kuris galėtų būti jūsų įkvėpimo šaltinis 
Kaip šis žmogus elgiasi situacijose, kuriose jums būna sunku? Ar 


galite apsimesti juo ir pradėti elgtis kitaip? 


3) Maždaug dvi savaites vaidinkite savo naująją tapatybę. Labiau 
susitelkite į savo elgesio nei mąstymo keitimą. Kad būtų lengviau, 
galite paprašyti artimo draugo ar šeimos nario suvaidinti keletą 
įprastų situacijų su naujuoju jumis. Taip pat, Užuot matęs save kaip 
patiriantį amžiną pokytį, galite mąstyti, kad jūsų buvusi asmenybė iš- 
ėjo dviejų savaičių atostogų, tad jūs turite galimybę elgtis kaip kitoks 
asmuo. Tačiau svarbu, kad naująjį vaidmenį vaidintumėte dvidešim! 
keturias valandas per parą, net įei esate vienas. Savitaigos principas 
paskatins jus jaustis taip, lyg būtumėte tapęs nauju žmogumi, ir jūŪSŲ 


naujasis aš greitai taps jūsų tikrosios asmenybės dalimi. 

Orkai ir elfai 


Džeremis Beilensonas (Jeremy Bailenson) vadovauja Virtualaus 
žmonių bendravimo laboratorijai Stanfordo universitete. Jis kompiu- 
teriu kuria skaitmeninius žmones (avatarus), kuriuos paskui palei- 
džia judėti po virtualų pasaulį. Dž. Beilensonui, kai jis sužinojo, kad 
egzistuoja savitaigos principas, kilo klausimas, ar šis principas veiktų 
jo sukurtuose įsivaizduojamuose pasauliuose. Pavyzdžiui, jei žmogui 
kompiuteriniame žaidime bus suteiktas aukštaūgis avataras, ar tas 
žmogus taps atkaklesnis ir tikrovėje? O tie, kuriems duotas juodai 
apsirengęs avataras, taps agresyvesni? 

Spėlioti buvo galima be galo, tačiau pirmiausia Dž. Beilensonui 
reikėjo išsiaiškinti, ar principas veikia tikrame gyvenime. Kad tai 
sužinotų, jis atsigręžė į tarptautinį reiškinį, kuris vadinasi „World of 
Warcraft“. 

„World of Warcraft“ yra labai populiarus interneto fantastinis Žai- 
dimas, kurį žaisdami milijonai žmonių kovoja vienas prieš kitą vir- 
tualiame pasaulyje. Žaidžiant dalyvaujama „didinguose mūšiuose“ 
ir „galingiausioje kariuomenėje“, kiekvienas žaidėjas stengiasi įveikti 
šešiasdešimt vis sunkėjančių lygių. Prieš pradėdami žaisti, žaidėjai 
turi susikurti savo avatarą. Šios virtualios tapatybės gali būti vienos iš 
aštuonių rasių (tarp jų - gnomų, nakties elfų, orkų, trolių ir žmonių). 
Kiekvienai rasei būdingas tam tikras ūgis (pavyzdžiui, gnomai gana 
Žemi, o troliai kur kas aukštesni). 

Dž. Beilensonas ir jo kolega Nikas Ji (Nick Yee) žinojo, kad tik- 


r 5 y » . . + V "r .) . 
OVėje aukštesni žmonės yra atkaklesni nei žemesni, ir domėjosi, ar 

tai neišryškės tarp „World of Warcraft“ avatarų“. Jie ištyrė daugiau 
nei 76 tūkst. žaidėjų duomenis, ieškodami ryšio tarp žaidėjo avataro 
ūgio ir jo pasiekimų žaidime. Virtualus pasaulis mėgdžiojo realųjį - 
aukštus avatarus turintys Žaidėjai (troliai ir orkai) lenkė turinčiuo- 
sius žemesnio ūgio virtualiuosius portretus (pavyzdžiui, nykštukus 
ar gnomus). Šiuose rezultatuose slypi dvi svarbios potekstės. Pirma, 
matyti, kad savitaigos principas egzistuoja virtualiame pasaulyje ir, 
kalbant praktiškai, geriau būti troliu nei gnomu. 

Nors Dž. Beilensoną ir N. Ji rezultatai nudžiugino, jie suvokė, kad 
yra dvi problemos. Skeptikai gali teigti, jog labiau patyrę ir užsispyrę 
žaidėjai iš pradžių tiesiog pasirinko aukštesnius avatarus. Be to, net 
jei avataro ūgis tikrai keičia žmogaus elgesį internete, nėra garantijos, 
kad veiks tikrovėje. Dž. Beilensonas ir N. Ji išsprendė abi problemas 
per antrą eksperimentą. 

Grupė studentų buvo paprašyti dėvėti virtualios realybės akinius, 
leidžiančius matyti savo virtualų antrininką kompiuterio ekrane. Kad 
būtų tikroviškiau, tyrimo komanda pritaisė modernius jutiklius prie 
studentų veidų, riešų ir kojų, ir padarė, kad virtualus antrininkas ko- 
pijuotų jų judesius. Studentui pažiūrėjus į kairę, avataras darė tą patį. 
Tikslus atitikimas tarp savęs ir antrininko judesių privertė studentus 
greitai patikėti, jog Žmonės ekrane - tai jie. 

Eksperimento pradžioje tyrinėtojai atsitiktinai paskyrė aukštą 
arba žemą avatarą kiekvienam dalyviui. Vėliau, studentams praleidus 
tam tikrą laiką virtualiame pasaulyje, paprašė jų nusiimti ausines, sU- 
grįžti į tikrovę, susitikti su kitu dalyviu ir žaisti žaidimą „Ultimatum“. 

Šiame žaidime vienas žaidėjas turi tik vieną galimybę pasiūlyti 
būdą abiem žaidėjams pasidalyti šimtą dolerių. Jei antras žaidėjas pri“ 


ima pasiūlymą, pinigai padalijami. Tačiau, jei antrasis nesutinka, N€ 

vienas žaidėjas negauna nieko. Testas buvo naudojamas viso pasaulio 
psichologijos fakultetuose daugelį metų. Pirmojo žaidėjo pirmas pa- 
siūlymas atspindi, koks atkaklus ir agresyvus jis yra. 

Žaidėjai, kuriems buvo suteiktas aukšto ūgio avataras, teikė pra- 
dinius siūlymus pirmesni negu tie, kuriems duoti žemi, kaip spėta 
pagal savitaigos principą. Skirtumas nebuvo toks jau menkas - aukš- 
tų avatarų savininkai siūlė dalytis vidutiniškai santykiu 60 ir 40, o 
žemų - 50 ir 50. Ir dar - aukštesnių avatarų turėtojai buvo gerokai 
atkaklesni, kai reikėdavo priimti ar atmesti pasiūlymus. Apie 60 proc. 
aukštų avatarų atmetė 75/25 kitų žaidėjų pasiūlymų, o su didesniu 
skirtumu - vos 30 proc. 

Dž. Beilensono ir N. Ji darbas praskynė kelią panašių tyrimų 
protrūkiui. Per vieną tyrimą dalyviai matė savo avatarus bėgančius 
ant bėgtakio, o kiti matė besišlaistančius*?. Tyrinėtojai tuo laiku sekė 
dalyvius, ir paaiškėjo, kad tie, kurie matė savo avatarus bėgančius po 
virtualų pasaulį, labiau norėjo sportuoti ir realiajame. Per kitą ekspe- 
rimentą žmonės, kurių avataras buvo išoriškai senesnis, paskui buvo 
linkę labiau galvoti, kaip kaupti pensiją?ė. 

Tyrimai parodydavo, kad savitaigos principas tikrai veikia virtu- 
aliajame pasaulyje, ir kad matymas, kaip avataras atrodo ir elgiasi, 
daro įtaką žmogaus mąstymui ir elgesiui tikrovėje. Dž. Beilensonas 
pavadino reiškinį „Protėjo efektu“ pagal graikų dievą, galintį keis- 
ti formą ir tapatybę kaip tik panorėjęs. Šis efektas atveria savitaigos 


principui kelią į naują pasaulį, kurį riboti gali tik mūsų vaizduotė. 


5. LAIKO ATSUKIMAS ATGAL 


Bronkse gimusi psichologė Elena Langer (Ellen Langer) pradėjo savo 
mokslinę karjerą studijuodama chemiją Niujorko universitete. Su- 
pratusi, kad gyvenimas tarp mėgintuvėlių - ne jai (vėliau ji rašė, kad 
„vadovavosi žydų chemija: mažai yra gerai, daugiau - geriau“), ji už- 
sirašė į įvadinį E Zimbardo vedamą psichologijos kursą ir įsitraukė. 
Vėliau ji tapo Harvardo universiteto profesore, o daugelio jos darbų 
tikslas - atskleisti senėjimo paslaptis. 

Per savo karjerą ji atliko daug žinomų tyrimų. Per vieną klasika ta- 
pusį eksperimentą kai kuriems senelių namų gyventojams buvo duoti 
kambariniai augalai, kuriais rūpintis turėjo jie patys, o kitiems - tokie 
pat augalai, tačiau pasakyta, kad jais rūpinsis senelių namų persona- 
las“. Po šešių mėnesių senoliai, iš kurių atėmė net tokią menkutę gali- 
mybę patiems kontroliuoti savo gyvenimą, buvo akivaizdžiai ne tokie 
linksmi, sveiki ir aktyvūs kaip kiti. Dar liūdnesnis faktas - 30 proc. 
senelių namų gyventojų, kurių augalu rūpinosi personalas, mirė. O tų, 
kuriems buvo leista augalu rūpintis patiems, mirė tik 15 proc. 

Panašaus tyrimo metu E. Langer tyrė, kaip senyvus žmones vei- 
kia skatinimas elgtis taip, lyg jie tebebūtų psichiškai aktyvūs“. Per 
šį eksperimentą tyrinėtojai lankė vieną gyventojų grupę kas savaitę 
ir užduodavo įvairius klausimus - kuo vardu jų slaugytojos, kas bus 
veikiama senelių namuose konkrečiomis dienomis. Jei gyventojai ne- 
žinodavo atsakymo, tyrinėtojai pasiūlydavo jį sužinoti iki kito susi- 


tikimo. Rezultatai buvo stulbinantys. Palyginti su kontroline grupe, 

kuriai nebuvo mestas toks iššūkis, tiems, kurių buvo prašoma atsi- 
minti paprastus klausimus, pagerėjo trumpalaikė atmintis, o jie patys 
atrodė guvesni. Tyrinėtojai apsilankė senelių namuose po dvejų su 
puse metų ir sužinojo, kad mirė tik 7 proc. grupės, o kontrolinės gru- 
pės - beveik 30 proc.?! 

Tačiau pati garsiausia E. Langer studija susijusi su žmonių ska- 
tinimu naudoti savitaigos principą, atsukant laiką atgal??. 1979 m. ji 
pasamdė grupę 70-80 m. amžiaus vyrų tam, ką ji pavadino „prisi- 
minimų savaite“ prieglaudoje už Bostono. Prieš prasidedant studijai, 
E. Langer paprašė visų vyrų atlikti fizinės ištvermės, laikysenos, regė- 
jimo ir atminties testus. 

Paskui ji išskyrė vyrus į dvi grupes ir pasakė vienai grupei („ke- 
liautojams laiku“), kad eksperimentas tirs iš naujo išgyvenamos pra- 
eities poveikį, o kitai grupei - kad tirs atsiminimų poveikį. E. Langer 
nutarė pamėginti atsukti laiką dviem dešimtmečiais, tad paragino da- 
lyvius arba iš naujo išgyventi, arba atsiminti, kaip gyveno 1959-aisiais. 

Ji suorganizavo išgyvenančiųjų kelionę į dešimties akrų prieglau- 
dą kaimo vietovėje. Kad sužadintų tyrimui reikiamą nuotaiką, kelio- 
nės metu ji įjungė 1959-ųjų radijo transliacijas. Ji norėjo paraginti da- 
lyvius elgtis taip, lyg per eksperimentą jie būtų 20 m. jaunesni. Pavyz- 
džiui, kai „keliautojai laiku“ atvyko į sodybą, niekas jiems nepadėjo 
išlipti iš autobuso ir įsinešti lagaminų vidun. Be to, sodyboje nebuvo 
turėklų ir kitų pagalbinių priemonių kaip namuose. 

Dalyvių buvo paprašyta pateikti savo nuotraukų iš 1959 m., ir pir- 
mąsyk užėję į kambarius dalyviai rado tų nuotraukų kopijas, taip pat 
1959 m. žurnalo „Life“ bei laikraščio „Saturday Evening Post“ numerius. 

Išsikrovę daiktus iš lagaminų, visi buvo pakviesti į pagrindinį 
prieglaudos kambarį. Jis buvo pilnas anų laikų daiktų - tarp jų ir ne- 

spalvoto vaizdo televizorius, ir senas radijo imtuvas. E. Langer prane- 
šė dalyviams, kad artimiausias kelias dienas visi pokalbiai apie praeitį 
turi vykti esamuoju laiku ir kad negalima užsiminti apie tai, kas įvyko 
po 1959-ųjų. 

Senoliai kasdien dalyvavo įvairioje kruopščiai suorganizuotoje vei- 
kloje ir diskusijose. Pavyzdžiui, jų buvo paprašyta esamuoju laiku para- 
šyti trumpą autobiografinę apžvalgą, pasibaigiančią 1959-aisiais. Kitais 
kartais jie buvo pakviesti į laikinai įkurtą kino teatrą žiūrėti „Žmogžu- 
dystės anatomijos“, kurioje vaidina Džeimsas Stiuartas, dalyvavo disku- 
sijose apie pirmąjį JAV palydovo panaudojimą, žaidė žaidimus, tokius 
kaip „Atspėk kainą“, vardydami senas kainas, klausė prezidento Dvaito 
Eizenhauerio kalbos ir susėdę klausėsi radijo pranešimo apie tai, kaip 
žirgas vardu Karališkoji Orbita laimėjo 1959-ųjų lenktynes. 

Kontrolinė grupė gyveno visiškai kitaip. Jie autobuse girdėjo šiuo- 
laikinę muziką, buvo paprašyti minėti 1959-uosius būtuoju laiku, jiems 
buvo išadalytos jų dabartinės fotografijos, jie žiūrėjo šių dienų filmus. 

Dienoms bėgant, E. Langer matė, koks didelis poveikis elgiantis 
pagal savitaigos principą. „Keliautojai laiku“ dabar vaikščiojo greičiau 
ir ėmė labiau pasitikėti savimi. Be to, vos po savaitės keletas senolių 
nutarė, kad gali apsieiti be lazdų. E. Langer pasiteikė įvairius psicho- 
loginius ir fiziologinius vertinimo būdus ir nustatė, kad šios grupės 
vikrumo, judėjimo greičio, atminties, kraujo spaudimo, regėjimo ir 
klausos rodikliai pagerėjo. Įdomu tai, kad 60 proc. „keliautojų“ inte- 
lekto testų rezultatai buvo geresni, o kitos grupės - tik 40 proc. Elgda- 
miesi taip, lyg būtų jauni, senoliai nusimetė metus nuo kūno ir proto. 

Kad sužinotų, ar galima pakartoti E. Langer originalų darbą, BBC 
televizija dar kartą atliko jos eksperimentą. Šešios vyresnio amžiaus 


britų garsenybės sutiko pamėginti atsukti laiką, kai buvo pačiame žy- 

dėjime - 8-ajame dešimtmetyje. BBC paėmė anuomet darytas įžy- 
mybių miegamųjų nuotraukas ir pagal jas pertvarkė kambarius iki 
smulkiausių detalių, baigdami psichodeliniais plakatais ir sūkuriais 
puoštais kilimais. Tą savaitę kiekvienai įžymybei duota galimybė iš 
naujo išgyventi svarbų savo gyvenimo momentą, pavyzdžiui, šokėjui 
Lainelui Bleirui - trumpam grįžti į sceną ir statyti šokį. 

Vos per dieną ar dvi daugelio garsenybių atmintis, fizinė jėga ir 
nuotaika pagerėjo, padaugėjo energijos. 88 m. aktorė Liza Smit pa- 
tyrė tris insultus, po kurių liko iš dalies paralyžiuota, bet netrukus 
pasirodė, jog gali vaikščioti be lazdos. Prieš eksperimentą kriketo tei- 
sėjas Dikis Birdas buvo tapęs vienišiumi, bet per keletą dienų virto 
kompanijos siela. Testai, kuriais buvo vertinamas dalyvių biologinis 
amžius, parodė, jog jų smegenys yra lyg dvidešimčia metų jaunesnio 
žmogaus, ir apskritai pagerėjo visos grupės atmintis ir intelektas. 

Tai - ne vieninteliai eksperimentai, kuriais įrodyta, jog įmanoma 
atitolinti senatvę, elgiantis lyg jaunesniam žmogui. 

Per kitą eksperimentą E. Langer paprašė žmonių suvaidinti ka- 
rinių oro pajėgų pilotus ir patikrino įtaką jų regėjimui“?. Buvo pati- 
krintas devyniolikos karo pajėgų kadetų regėjimas, o paskui jie buvo 
suskirstyti į dvi grupes. Instruktorius kvietėsi kiekvieną kadetą į skry- 
džio simuliatorių pamėginti skraidyti lėktuvu. Tačiau vienos grupės 
kadetams buvo užsiminta, kad simuliatorius sugedęs. Visų dalyvių 
buvo prašoma perskaityti raides ant lėktuvo šonų, matomų pro lakū- 
no kabinos langą. Tie, kurie elgėsi lyg tikri pilotai, pagerino regėjimą 
40) proc., o tie, kurie nesielgė, nerodė jokių pokyčių išvis. 

Per kitą tyrimą buvo aiškinamasi, ar buvimas šalia vaikų išsau- 
go jaunystę. Vieno tyrimo metu E. Langer tyrė numatomą gyvenimo 


trukmę moterų, kurios susilaukė vaikų vėliau, palyginti su tomis, ku- 

rios pagimdė būdamos jaunesnės**. Tikriausiai pagalvosite, kad laks- 
tyti paskui vaiką, kai tau keturiasdešimt, ne pats geriausias dalykas, 
bet klystate. Iš tiesų moterys, susilaukusios vaikų vėliau, gyvena kur 
kas ilgiau nei kitos. Tuo remdamasi, E. Langer pažiūrėjo į santuokos 
įrašus, ieškodama porų, kurių amžiaus skirtumas didesnis nei ketve- 
ri metai. Ji spėjo, kad jaunesnysis partneris bus linkęs elgtis taip, lyg 
būtų vyresnis, nei yra iš tiesų, o vyresnysis - lyg jaunesnis. Tai labai 
paveikė jų gyvenimo trukmę - jaunesnieji gyveno daug trumpiau. 

Jau ne pirmą kartą knygoje minima šokio galia. Tyrinėtojai iš Al- 
berto Einšteino medicinos kolegijos Niujorko mieste 1981-2001 m. 
stebėjo daugiau nei 500 dalyvių“. Tyrimo pradžioje visų buvo pa- 
prašyta įvertinti, kaip dažnai atlieka įvairią veiklą, stimuliuojančią 
smegenis (skaito, rašo savo malonumui, sprendžia kryžiažodžius, 
žaidžia stalo žaidimus, dalyvauja diskusijoje ir groja kokiu nors mu- 
zikos instrumentu) ir kūną (žaidžia tenisą ar golfą, plaukioja, važinėja 
dviračiais, šoka, tvarkosi namuose). Kai 500 dalyvių sukako daugiau 
nei septyniasdešimt penkeri, tyrinėtojai įvertino, kiek pažengusi de- 
mencija. Tiems, kurie skaitė, demencijos rizika sumažėjo 35 proc., o 
sprendžiantiems kryžiažodžius mažiausiai keturias dienas per savai- 
tę, net 47 proc. Įdomu, kad fizinė veikla, tarkim, važinėjimas dviračiu 
ar plaukimas, nedarė jokios įtakos. Išimtis - šokiai. Šokėjams tikimy- 
bė susirgti demencija sumažėjo net 76 proc. Nuolat šokdami vaka- 
rais, tie žmonės elgėsi taip, lyg būtų jauni, ir laikui bėgant tai padėjo 
sušvelninti senėjimo padarinius. 

Dramaturgas Džordžas Bernardas Šo kartą išmintingai pasakė: 
„Mes nustojame žaisti ne todėl, kad senstame. Mes senstame, nes nu- 


stojame žaisti.“ 

Kaip atitolinti senatvę 
Štai penki E. Langer tyrimu paremti nurodymai, kaip tai padaryti: 


Kontroliuokite savo gyvenimą. Nesiekite senyvo amžiaus su be- 
įėgiškumu ir priklausomybe nuo kitų. Verčiau stenkitės kontroliuoti 
savo gyvenimą tiek, kiek įmanoma. E. Langer darbas perša mintį, 
įog net labai nežymi kontrolė daug ką keičia. Patys eikite pirkti, rū- 
pinkitės kambariniais augalais, dirbkite sode, įsigykite naminį gyvū- 
ną, būkite atsakingas už savo finansinius reikalus, išeikite į lauką ir 


vaikščiokite vien savo pastangomis. 


Išlikite protiškai aktyvūs. Apie tai, kaip vadinamoji „smegenų 
treniruotė“ veikia jūsų psichinę būseną, daug diskutuojama. Tačiau 
elgtis taip, tarsi domėtumėtės jus supančiu pasauliu, yra naudinga. 
Sekite pasaulio naujienas, domėkitės, kas vyksta netoli jūsų, imki- 
te rašyti internetinį dienoraštį, nusistatykite tikslus, išlikite smalsus, 
neapleiskite savo pomėgių ir interesų ir nuolat palaikykite ryšius su 


draugais ir šeima. 


Išlikite jauni širdyje. E. Langer atliktas darbas atskleidė, kad tie, 
kurie leidžia laiką su vaikais ir įaunais žmonėmis, patys išlieka jauni. 
Tegu jūsų gyvenime būna vietos anūkams ir jauniems draugams bei 


kaimynams. 

Būkite aktyvūs. Stenkitės judėti kaip jaunuolis. Išlikite fiziškai ak. 
tyvūs, nesiliaukite sportavę, vaikščiokite energingiau ir atsiminkite, 


kad psichologiškai naudingiausia fizinė veikla yra šokis. 


Dėkite pastangas. Jūsų požiūris daro įtaką jūsų savijautai. Per 
vieną tyrimą E. Langer išmatavo moterų kraujo spaudimą prieš ir 
po plaukų dažymo?“. Moterų, manančių, kad po apsilankymo pas 
kirpėją ėmė atrodyti jaunesnės, kraujo spaudimas buvo žemesnis. 
Stenkitės atrodyti ir rengtis taip, tarsi būtumėte keleriais metais jau- 


nesni. 


PABAIGA 


Kurioje hipnotizuojame moterį, padalijame 
smegenis perpus ir sužinome, kodėl jumyse 
iš tiesų egzistuoja du mąstymo būdai. 


„Viskas, ką matėme, rodo, jog po operacijos 
tie žmonės liko su dviem skirtingais protais. 
Tai yra su dviem atskiromis sąmonės sferomis.“ 


Roger Sperry, neurologas 


Mūsų kelionė atskleidė nuostabią tiesą apie jūsų kūną ir smegenis. 
Tūkstančius metų žmonės manė, kad ryšys tarp smegenų ir kūno yra 
panašus į esantį tarp jojiko ir žirgo. Kaip jojikas nulemia arklio elgesį, 
taip mūsų protas nusprendžia, ką darys kūnas. Todėl savo gyvenimą 
norėję pakeisti žmonės išeikvojo labai daug laiko ir pinigų mėginda- 
mi pakeisti savo mąstymą. Paraginti savipagalbos guru ir gyvenimo 
būdo trenerių, tie žmonės mėgino įsivaizduoti tobulą save, mąstyti 
kaip milijonieriai ir ugdytis pozityvų mąstymą. Deja, toks būdas keis- 
tis yra sunkus, atima laiko ir dažnai neefektyvus. 

Prieš šimtmetį Harvardo universiteto filosofas V. Džeimsas vi- 
siškai paneigė įprastinį požiūrį į žmogaus sielą. V. Džeimsas manė, 
kad veiksmai daro įtaką mąstymui ir jausmams, ir teigė, kad turė- 
tų būti įmanoma lengvai keisti mintis ir emocijas, keičiant elgesį. 
Praėjus 80 m. po to, kai V. Džeimsas pirmąsyk pateikė savo keistai 
skambančią teoriją, keletas netradiciškai mąstančių tyrinėtojų atliko 
pirmuosius eksperimentus, kad sužinotų, ar mokslininkas teisus. Jų 
pozityvios išvados paskatino kitus mokslininkus atlikti panašų tyri- 
mą, ir laikui bėgant šis darbas atskleidė, kad savitaigos principas gali 
padėti paaiškinti žmonių emocijas, motyvacijos lygį, įsitikinimus ir 
asmenybės ypatumus. 

Šio nuostabaus tyrimo išvada aiški — ne tik psichika veikia kūną, 
o greičiau kūnas veikia psichiką. Dėl šios paprastos idėjos atsirado 
daug greitų, lengvai atliekamų ir efektyvių pratimų, galinčių padėti 
žmonėms tapti laimingesniems, išvengti nerimo ir depresijos, įsiMy“ 


lėti ir gyventi ilgai ir laimingai, įveikti atidėliojimą ir netgi atitolinti 


320 


PABAIGA 


senatvę. Šiais pratimais nereikia keisti mąstymo. Priešingai, jie apima 
savipagalbos taisyklių laužymą, keičiant savo elgesį ir yra paremti per 
šimtmečius nepasenusiu V. Džeimso teiginiu: „Jei norite kokybės, el- 
kitės taip, lyg ją jau turėtumėte.“ 

Šis darbas reikšmingas kiekvienam, norinčiam suprasti psichikos 
paslaptis. Nuo jos psichologijos atsiradimo praeito šimtmečio pra- 
džioje buvo sunku rasti bendrą supratimą, kuris galėtų būti pritai- 
kytas daugybei skirtingų Žmogaus sielos aspektų, tarp jų - emocijai, 
mintims ir elgesiui. Pavyzdžiui, po motyvacijos psichologijos tyrimo 
atsirado kelios teorijos, padedančios paaiškinti, kodėl žmonės atsi- 
bunda ir keliasi, bet ne itin padeda suprasti laimę. Taip pat kitas dar- 
bas padeda paaiškinti, kas vyksta, kai Žmogus jaučiasi liūdnas, bet 
šios teorijos niekuo nepadeda norintiems suvokti įtikinėjimo psicho- 
logiją. Savitaigos principo nevaržo tokie apribojimai. Nuo aistros iki 
fobijų, nuo pasitikėjimo savimi iki kūrybingumo, nuo užsispyrimo 
iki asmenybės - ta pati mintis teikia nuostabų daugybės skirtingų 
reiškinių supratimą ir dėl to turi labai realų šansą tapti pirmąja psi- 
chologijos mokslą apjungiančia teorija. 

Nors toks psichologinis apsvarstymas yra žavingas, savitai- 
gos principas turi ir svarbių praktinių pasekmių. Kaip pastebėjo- 
me skaitydami knygą, apgaulingai paprasta idėja duoda pagrindą 
daugybei greitų, paprastų ir labai efektyvių savipagalbos metodų. 
Įtempkite raumenis, ir tuojau išsiugdysite valią, dirbtinai nusišyp- 
sokite, ir pasijusite laimingesnis, atsistokite tiesiai, ir imsite labiau 
pasitikėti savimi. Remiantis tuo pačiu principu, atsirado ir kitų pra- 
timų, grindžiančių kelią ilgalaikiams ir reikšmingiems pokyčiams - 
Padeda žmonėms suformuoti asmenybę, numesti svorio ir pakeisti 


ištisų tautų įsitikinimus. 

Apie naujus su savitaigos principu susijusius eksperimentus da- 
bar nuolat pranešama mokslinėse konferencijose, jie publikuojami 
moksliniuose leidiniuose. Praėjus vos daugiau nei šimtmečiui po 
to, kai V. Džeimsas sukūrė šią kontroversišką teoriją, principas buvo 
pripažintas ir dabar laikomas pagrindinės psichologijos dalimi. Kai 
kurie tyrinėtojai tiki, jog savitaigos principas nėra vien Žavi žmogaus 
psichikos keistenybė, - jis valdo kiekvieną gyvenimo akimirką, kai 
nemiegama. Savo argumentams pagrįsti jie kreipia dėmesį į svarbiau- 
sią darbo dalį, susidedančią iš pohipnozinės įtaigos, gyvų smegenų 


operacijos ir vištos kojos nuotraukos. 


Daktaras Zombas ir žmonės 
su dvejomis smegenimis 


Vaikystėje labai domėjausi triukais ir esu dirbęs profesionaliu magu. 
Būdamas maždaug dvidešimties pamaniau, kad būtų smagu sužinoti, 
kaip tapti hipnotizuotoju, tad nuėjau į magijos parduotuvę ir nusipir- 
kau Ormondo Makgilo (Ormond McGill) knygą „The New Encyclo- 
pedia of Stage Hypnotism. 

O. Makgilas buvo patyręs hipnotizuotojas ir dirbo pasivadinęs 
Daktaro Zombo slapyvardžiu. Jo knygoje buvo rašoma, kad žmones 
žingsnis po žingsnio galima įvesti į gilaus transo būseną. Įkvėptas 
Daktaro Zombo autoritetingo tono, perskaičiau knygą nuo pirmo iki 
paskutinio puslapio, išmokau įvairių veiksmų ir nusprendžiau juos 
išmėginti praktiškai. Nerizikavau apsijuokti ant scenos - pamaniau, 
kad geriausia naujuosius gebėjimus išmėginti pasitelkus Kler. 

Kler ir aš nuomojomės vieną namą maždaug metus, tad ji buvo 


pripratusi rinktis kortas ir galvoti apie pirmą į galvą atėjusį skaičių. 

Paklausiau Kler, ar ji sutiktų būti mano pirmo hipnozės seanso ban- 
domąja, ir ji mielai sutiko. Maždaug po dešimties minučių ji jau gu- 
lėjo ant mūsų senos patogios sofos, o aš sėdėjau netoliese pasidėjęs 
kėdę. Mintinai išmokau vieną galingiausių Daktaro Zombo pradinių 
procedūrų. Paprašiau Kler užmerkti akis ir pasitraukti iš sąmonės. Po 
kelių minučių ji nejudėdama gulėjo ant sofos. 

Atrodė, jog viskas einasi gerai, ir štai aš paprašiau Kler įsivaizduo- 
ti, jog skaičiaus „šeši“ nėra, ir suskaičiuoti nuo vieno iki dešimties. 
Po kelių akimirkų ji pradėjo, ir aš susijaudinau išgirdęs ją įsitikinusiu 
tonu sakant: „...keturi, penki, septyni, aštuoni...“ 

Padaręs keletą kitų standartinių hipnozės seansų, nutariau pa- 
sitelkti vieną iš Daktaro Zombo pohipnozinių įtaigų. Pasakiau Kler, 
kad ši, kai atsibus, neprisimins nieko, kas susiję su seansais, tačiau 
jaus keistą norą šlaistytis po kambarį ir atidaryti langą. 

Po kelių sekundžių suskaičiavau iki dešimties, ir Kler staiga at- 
simerkė. Kiek apsvaigusi, ji paklausė, kaip praėjo seansas. Pasakiau, 
kad gerai, ir paaiškinau praleisto šešeto paslaptį bei kitus pratimus. 
Pasibaigus pokalbiui, Kler atsistojo, perėjo kambarį ir atidarė langą. 
Suglumęs paklausiau, kodėl tokią šaltą dieną ji atidarė langą. Kler ra- 
miai paaiškino, kad jai karšta, todėl nori įleisti šiek tiek gaivaus oro. 

Dauguma hipnozės šalininkų teigtų, jog taip atsitiko, nes Kler 
galvoje buvo du žmonės - vienas kontroliavo jos elgesį (pavadinkime 
jį ar ją Bosu), o kitas stebėjo veiksmus ir stengėsi suprasti, kas vyksta 
(Stebėtojas). Pagal šią teoriją, kasdieniame gyvenime iš esmės viską 
kontroliuoja Bosas, bet žmonės žino tik apie Stebėtoją. Tad, pavyz- 
džiui, Bosas gali eiti į restoraną, o Stebėtojas apsidairys, kas vyksta, 
ir padarys išvadą, kad alkanas. Arba Bosas ilgesingai žvelgs į vyrą ar 


žmoną, o Stebėtojas gali nutarti, kad jiedu myli vienas kitą. 

Tačiau, kai žmogus užhipnotizuojamas, Stebėtojas eina jam taip 
reikalingo poilsio, ir tada tampa įmanoma tiesiogiai kalbėtis su Bosų. 
Užhipnotizavęs Kler, aš pasakiau Bosui atidaryti langą seansui pasi- 
baigus. Kai Kler pabudo iš transo, Stebėtojas irgi atsibudo, ir atrodė, 
jog viskas gerai. Tuomet, kaip nurodyta, Bosas atidarė langą, o Stebė- 

Psichologai ilgai ginčijosi dėl hipnozės prigimties. Vieni teigė, 
jog Žmonės tikrai gali patekti į keistą būseną, panašią į transą, ir kad 
hipnozės seanso metu tikrai įmanoma pasikalbėti su kitais žmogaus 
sielos aspektais. O kiti tvirtino, jog hipnozė - tai tik sudėtingesnė vai- 
dinimo forma!. Tai ilga ir sudėtinga diskusija, ir mano patirtis su Kler 
nėra Boso ir Stebėtojo egzistavimo įrodymas. Laimė, tai toli nuo įro- 
dymų, kad jūsų galvoje yra du žmonės. 

Per kai kurias smegenų operacijas ligoniai gali būti visiškai są- 
moningi ir gebėti sakyti, ką galvoja ir jaučia. 7-0jo dešimtmečio pa- 
baigoje smegenų chirurgas Chosė Delgado manė, kad būtų įdomu 
pamatyti, kaip pacientai jaučiasi, kai per operaciją stimuliuojamos 
įvairios jų smegenų dalys“. Per keletą operacijų Ch. Delgado prijungė 
mažytį elektrodą ir elektros impulsais ėmė stimuliuoti smegenų dalį, 
atsakingą už galvos sukiojimą. Įjungus impulsus, visi pacientai lėtai 
pasuko galvas į dešinę, paskui į kairę. Ch. Delgado paklausus, kodėl 
jie tai padarė, dauguma žmonių gebėjo greitai paaiškinti savo veiks- 
mus. Pavyzdžiui, pasakė, kad ieškojo savo šlepečių, išgirdo triukšmą 
arba tiesiog nenustygo vietoje. Vėl pasirodė, kad pacientai pažiūrėjo į 
savo veiksmus ir sukūrė jiems įtikinamą pateisinimą. 

Ši mintis giliausiai buvo išnagrinėta 8-ojo dešimtmečio pradžioje 
amerikiečio psichologo Rodžerio Sperio (Roger Sperry). 


R. Speris ir jo kolegos iš pradžių ketino išrasti naują epilepsijos 

gydymo būdą. Jie žinojo, kad smegenys sudarytos iš dviejų didelių 
pusrutulių, jungiamų iš daugybės nervinių ląstelių sudarytos didžio- 
sios smegenų jungties, ir kad ankstesni tyrimai atskleidė, jog kai kada 
epilepsijos priepuolius sukelia per didelis elektrinis aktyvumas vie- 
name iš pusrutulių, greitai persimetantis į kitą pusrutulį. R. Speris 
norėjo žinoti, ar būtų įmanoma išvengti tokios „audros“, nupjovus 
pusrutulius jungiančius audinius. Tad jis atliko operaciją keletui epi- 
lepsija sergančių žmonių, suardydamas smegenų jungties vientisumą. 
Ši dramatiška procedūra pasirodė esanti labai sėkminga - dauguma 
pacientų toliau gyveno normalų gyvenimą. Tačiau R. Speris su vadi- 


“< v 


namaisiais „padalytų smegenų“ žmonėmis atliko papildomų eksperi- 
mentų, atskleidusių ypatingą įžvalgą apie tai, kas mes esame. 

Kiekvienas pusrutulis kontroliuoja priešingos kūno pusės rau- 
menis. Dešinysis pusrutulis kontroliuoja kairės kūno pusės raume- 
nis, o kairysis - dešinės. Tas pats vyksta su vaizdais, kuriuos mato- 
me, - vaizdai, esantys kairėje regėjimo lauko pusėje, patenka į dešinįjį 
smegenų pusrutulį, o dešinėje - į kairįjį. Didžioji smegenų jungtis 
užtikrina, kad ši informacija greitai pratekėtų pro abu pusrutulius, 
tad tampa pasiekiama abiem smegenų pusėms. R. Speris suvokė, kad 
toks dalijimasis informacija negali vykti „padalytų smegenų“ pacien- 
tams, tad, dirbant su jais, turėtų būti įmanoma tirti kitokias pusrutu- 
lių galimybes. 

Tyrinėtojų komanda įrengė laboratoriją namelyje ant ratų, pri- 
kabino namelį prie furgono ir leidosi keliauti po šalį tirdama savo 
dalyvius. 

Per vieną tyrimą kiekvieno dalyvio paprašyta sutelkti dėmesį į 
taškelį ekrano centre. R. Speris tuomet ėmė rodyti vaizdus arba de- 


šinėje, arba kairėje pusėje nuo taškelio. Vaizdai tyčia buvo šviečiami 

taip greitai, kad pacientams nebuvo kada judinti akis, tad vaizdai ėjo 
arba tik į dešinįjį, arba tik į kairįjį pusrutulį. 

Kalbos ir savimonės sritys yra kairiajame pusrutulyje, tad, kai 
R. Speris parodė paveikslėlį dešinėje ekrano pusėje, pacientas galėjo 
lengvai įvardyti, kas pavaizduota paveikslėlyje. Tačiau, kai tas pats 
paveikslėlis mirgėjo ekrano kairėje, jis patekdavo į dešinįjį pusru- 
tulį, ir pacientui atrodydavo, kad jis nieko nemato. Vis dėlto pa- 
veikslėlių rodymas darė įtaką pacientų elgesiui. Pavyzdžiui, kairėje 
ekrano puisėje pasirodžius žodžiui „šypsena“, pacientas nusišypso- 
davo. Vyrams parodžius nuogos moters paveikslėlį, jų veide kartais 
pasirodydavo šypsena. 

Šie pacientai neturėjo nė menkiausio supratimo, kokia tikroji jų 
elgesio priežastis, tad paprašyti paaiškinti savo veiksmus, jie sakydavo, 
jog eksperimentas jiems pasirodė juokingas, arba sakydavo, jog jiems 
tai patinka, nes ir eksperimentuotojas pasirodė patrauklus. Vėl atrodė, 
tarsi Stebėtojas žiūrėjo jų veiksmus ir bandė paaiškinti, kas vyksta. 

Per kitą tyrimą tyrinėtojai parodė žmonėms atskirtomis smegi- 
nimis du paveikslus, pateikdami kiekvieną kiekvienam pusrutuliui. 
Paskui dalyvių paprašyta peržiūrėti daug kitų paveikslėlių ir pasirink- 
ti vieną, labiausiai susijusį su anksčiau rodytais. Pavyzdžiui, vienu 
atveju pacientui į kairįjį pusrutulį pateko paveikslas su vištos koja, 
o į dešinįjį - vaizdas, kaip sninga. Paskui parodžius kitus paveikslus, 
pacientas pasirinko teisingai - kaire ranka parodė į kastuvą, dešine - 
į vištą. Tyrinėtojams paprašius paciento paaiškinti pasirinkimą, šis 
pasakė, kad vištos koja neabejotinai susijusi su višta ir kad vištidėi 
iškuopti reikalingas kastuvas. Vėlgi atrodė, kad Stebėtojas matė, kaiP 
pacientas elgiasi, nesuprato, kodėl taip buvo, ir sukūrė paaiškinimą jo 


veiksmams. 


326 


PABAIGA 


R. Sperio tyrimai įkyriai perša mintį, jog viena smegenų da- 
lis sprendžia, ar valgyti, miegoti, juoktis ar verkti, o kita stebi jūsų 
veiksmus ir pateikia paaiškinimą, kas vyksta. Pažvelgus iš šios pusės, 
savitaigos principas nėra vien žavi žmogaus psichikos keistybė - tai 
kiekvienos gyvenime kilusios minties ir patirto jausmo priežastis. 

Daugiau nei prieš šimtmetį V. Džeimsas iškėlė mintį, jog elgesys 
sukelia emociją. Tai buvo paprasta idėja, pakeitusi viską. Šimtas metų 
tyrimų atskleidė, kad V. Džeimso teorija tinka daugybei psichologi- 
nių reiškinių - nuo įtikinimo iki atidėliojimo, nuo baimės iki fobijų, 
nuo aistros iki asmenybės. Be to, teorija leidžia pažvelgti į pamatinę 
žmogaus psichikos prigimtį ir yra tokia galinga, kad gali keisti gyve- 
nimus ir formuoti visuomenes. Atėjo laikas senąsias žmogaus sielos 
sampratas pakeisti V. Džeimso radikaliąja teorija. Naudoti savitaigos 
principo galią, kad padėtume žmonėms pagerinti gyvenimą ir pa- 


keisti pasaulį. Išplėšti ir pradėti vėl. 

Dešimt būdų, kuriais jūsų kūnas 
tuoj pat paveiks mąstymą 


Ankstesniuose skyriuose aprašyta daug greitų ir veiksmingų pra- 
timų, padedančių pakeisti savo mąstymą ir elgesį. Čia pateiktas 


trumpas dešimties efektyviausių pratimų aprašymas. 


Motyvacija: trauk-stumk 

Objekto atstūmimas toliau nuo savęs (elgimasis taip, lyg jo nemėgtu- 
mėte) priverčia jus jo nemėgti, o prisitraukimas arčiau (elgimasis taip, 
lyg jį mėgtumėte) formuoja kur kas geresnę nuomonę. Kai kitą kar- 
tą būsite vaišinami saldžiais užkandžiais ar šokoladiniais sausainiais, 


tiesiog pastumkite lėkštę toliau, ir pajusite, kaip pagunda blėsta. 


Dieta: naudokite nedominuojančią ranką 
Valgydamas nedominuojančia ranka, jūs tarsi elgiatės neįprastai. 
Dėl to daugiau dėmesio skiriate veiksmui, nevartojate tiesiog maisto 


negalvodamas apie tai ir todėl suvalgote mažiau. 


Valios stiprybė: tempimas 

Raumenų tempimas padidina valios stiprybę. Kitą kartą, kai pajusi- 
te, jog reikia vengti cigaretės ar pyragaičio su kremu, sugniaužki- 
te kumštį, įtempkite bicepsą, suspauskite nykštį ir smilių, arba su- 


spauskite rašiklį rankoje. 

Užsispyrimas: atsisėskite tiesiai ir sukryžiuokite rankas 

Keleto eksperimentų metu tyrinėtojai pateikė savanoriams sunkias 
užduotis ir stebėjo, kaip ilgai jie nepasiduos. Tie, kurie sėdi tiesiai 
ir sukryžiavę rankas, stengiasi įveikti užduotį beveik dvigubai ilgiau 
nei kiti. Tegu jūsų kompiuterio monitorius būna kiek aukščiau akių 


lygio, ir, kai susiduriate su kuo sunkiu, sukryžiuokite rankas. 


Pasitikėjimas savimi: galios pozos 

Kad įgautumėte savigarbos ir pasitikėjimo savimi, atsisėskite galios 
poza. Jei sėdite, atsiloškite, pakelkite akis ir sunerkite rankas už gal- 
vos. Jei stovite, tvirtai remkitės pėdomis į grindis, patraukite pečius 


atgal, krūtinę pirmyn, ir ištieskite rankas prieš save. 


Atidėliojimas: pradėkite veikti 
Kad nebeatidėliotumėte, elkitės, lyg jums būtų įdomu tai, ką priva- 
lote padaryti. Vos kelias minutes darykite tai, ko vengiate, ir staiga 


pajusite stiprų norą pabaigti užduotį. 


Kūrybingumas: išlipkite iš dėžės 

Jei norite įgyti naujų Minčių, elkitės neįprastai. Pavaikščiokite bet 
kaip, vingiuotai ir nenuspėjamai. Jei tai nepadeda trykšti kūrybingu- 
mu, stenkitės elgtis taip, lyg būtumėte artistiškas - pieškite, tapykite 


ar pasidarykite kokią nors figūrėlę. 


Įtikinimas: priverskite žmones linktelėti 
Tyrinėtojai išsiaiškino, kad kai žmonės linkteli galva ko nors klausy- 
damiesi (linkteli, tarsi sutiktų su argumentais), jie labiau linkę sutikti 


su tuo, ką girdi. Kai norite pasiekti, kad kažkas sutiktų su jūsų nuo- 

mone, subtiliai linktelėkite galvą, šnekėdamasis su tuo žmogumi. 


Jis atsakys tuo pačiu ir pajus, jog keistai sutinka su jūsų nuomone. 


Derybos: šilta kava ir minkštos kėdės 

Kai žmonės mano, kad yra susiję su kitais, jaučia šilumą. Tiesa ir tai, 
kad puodeliu karštos arbatos sušildytas žmogus taps draugiškesnis. 
O kieti baldai yra susiję su šiurkščiu elgesiu. Per vieną tyrimą buvo 
prašoma dalyvių sėstis arba ant minkštų, arba ant kietų kėdžių ir 
derėtis dėl naudoto automobilio kainos. Sėdėjusieji ant kietų kėdžių 


siūlė mažiau ir buvo ne tokie lankstūs. 


Kaltė: nusiplaukite savo nuodėmes 
Jei jaučiatės dėl ko nors kaltas, nusiplaukite rankas arba palįskite 
po dušu. Per keletą eksperimentų nedorai pasielgę žmonės, nusivalę 


rankas dezinfekuojamosiomis servetėlėmis, pasijuto nebe tokie kalti. 

torių Jono Butlerio ir Millicentos Bennett patarimų ir vertinimo. Ypač 
dėkoju nuostabiai kolegei, bendradarbei ir partnerei Caroline Watt. Galų 

